Web: http://www.virtual-project.eu/ 
Forum: http;//virtual-project.org.es/ 


PETRU DEMETRU 
POPESCU 


TRIMISUL 
LUI 


BRINCONEANU 


Colectia Clepsidra 


set 


EDITURA EMINESCU 


Buevrerti 1984 


Bunicilor, părinţilor, fratelui, copiilor, 
generaţiilor familiei mele care au trecut 
și trec cu venerație și dragoste prin 
măreața istorie românească. 


I 


Mărire şi decădere 


Istoricul asediu al unei mari cetăți. La 1672 Sulta- 
tanul Mehmed al IV-lea izbutise să pună piciorul în 
vestita cetate a Cameniţei din provincia leșească Po- 
dolia şi iute să înainteze spre inima pajurei imperi- 
ale a Habsburgilor; Viena. Atunci nimeni nu se mai 
îndoia că bătrîna cetate, cu ziduri şubrede şi poduri 
care abia se mai puteau ridica la vreme, va putea 
rezista mai mult de o săptămînă sau mai degrabă 
va deschide singură porțile învingătorilor lumii. 

Poeţii — şi erau destui la vremea aceea în Eu- 
ropa unde umanismul traversase patru secole de la 
Dante și „Divina COMEDIA“ pînă spre finele seco- 
lului XVII —, renascentiștii de pretutindeni, cît și 
epigonii pleiadei franceze se pregăteau să invoce pe 
Melpomene pentru a-i inspira să glorifice în stihuri 
meșteșugite zbuciumul şi frămîntările acestui sfîrșit 
de veac, nervul şi întregul său patos. Își imaginau 
cum trebuie să arate marea cetate înfrintă, dobo- 
rită din temelii ca Ierusalimul sau arsă precum Car- 
tagina legendarilor puni. Ruină și jale, praf şi pul- 
bere, cenușă în bătaia vîntului, sîngele răniților şi 
lacrimile celor luaţi în robie. 

Cei care nu se mulțumeau însă cu aparențele și 
avuseseră prilejul într-un chip sau altul să cunoas- 

că situația din imperiul sultanilor nu mai gîndeau 
astfel. Teoreticienii militari ştiau că totul depinde 
de potenţialul economic și uman avut la dispoziţie 
și nu de înaintări vremelnice și succese trecătoare. 
Avuseseră în faţă exemplele istoriei cu lăţirile fur- 
tunoase ale împărăției turcești și izbînzile ei ful- 
minante și cu jalnicele retrageri după redutabilele 
victorii ale creştinătăţii dintre care românii fuse- 
seră vioara întîi antiotomană. Filozofii gîndeau cu 
mintea şi mai puţin cu inima vechiul precept ,„,mă- 
reţie și decădere“ și urmăreau febril direcţiile și 
evoluţiile unei epoci. Într-adevăr, „clasica“ trăsătură 
a culorii locale folosită de romantici peste un veac 
și ceva se dovedește incendiată de atmosfera răz- 
boaielor de mari proporţii, adeseori ale violentelor 
ciocniri civile din care nu va lipsi nici tenta reli- 
gioasă. De două secole catolicismul începuse ofensiva 
generală împotriva ortodoxiei, supărindu-l și deran- 
jindu-l cumplit formula autocefaliei. Acum ofensiva 
căpătase cele mai acute forme de manifestare. Dar 
secolul XVI găsise antidotul pentru Roma şi papali- 
tate şi nu iscat de ortodoxism. Curentele reformate 
se constituiseră şi deschiseseră pe neașteptate focul, 
protestaseră împotriva formelor învechite, şi vio- 
lenţei catolice îi răspunseseră cu violenţă și forme 
noi de manifestare. Religia căpăta un loc sub soare 
ca armă politică de temut, unită în „cuget și sim- 
tiri“ cu plutocraţiile feudale. 

Dar să nu ne îndepărtăm prea mult de Impe- 
riul otoman, căruia toţi îi cunoscuseră mărirea şi 
strălucirea timp de trei secole mereu înaripate. Pu- 
tini au fost cei care i-au cunoscut slăbiciunile intime 
și i-au gîndit dialectic degringolada. 

La data cînd căzuse Camenița, Miron Costin, 
aflat la Poartă la chemarea Sultanului, este încer- 
cat de marele vizir împărătesc cu o prea șireată în- 
'trebare: „... pare-le lor, (moldovenilor), bine că au 
luat (turcii). împărăţia Camenița, au ba?“ Pe atunci 
un răspuns nechibzuit putea atrage dizgraţia împă- 
răției cînd era vorba de capete încoronate sau la 
simplii boieri, ori cu atît mai mult de cărturari, tă- 
ierea grabnică a capului, fără judeţ. Ştia prea bine 
această uzanţă „de loc diplomatică“ și Miron Costin. 
A rămas o clipă în cumpeni cu răspunsul pe care 
trebuia să-l dea și fără prea multă zăbavă. Dar Sul- 
tanul, prinzînd a zimbi, nu în chip mefistofelic, cum 
avea obiceiul, ci a liniștire, i-a dat să înțeleagă că-și 
poate rosti gindul întreg. La care virtuosul croni- 
car născoceşte o cale de mijloc: „Sîntem noi mol- 
dovenii bucuroşi să se lăţească împărăţia (turcească) 
în toate părţile, cît de mult, iar peste țara noastră 
nu ne pare bine să se lăţească.“ 

Dimitrie Cantemir cunoştea temeinic starea de 
decădere a Imperiului sultanilor ca unul ce a trăit 
în haina aspră a ostătăciei otomane și asistase la 
simptomele decadenței apropiate a unei societăţi hră- 
nite din cuceriri și glorii militare. Unde moravurile 
înapoiate probau că drumul măririi își crease ero- 
ziunile-sale adînci şi mistuitoare. 

E greu însă a cunoaște măsura întregului proces 
care a adus la decăderea acestui imperiu pus pe 
cotropire şi dominație. Acele maladii intestine care 
au supt statornic din seva gloriilor. Mai simplu ni se 
înfățișează tabloul înfrîngerilor esenţiale care s-au 
adăugat cu asprime convulsiilor interne. Cert este că 
tocmai cuceririle otomane creaseră zeci de nemul- 


țumiri şi ridicaseră popoarele la lupta de eliberare. 
Turcii s-au trezit în faţa unui mare front antioto- 
man ţesut adesea din fire nevăzute, dar ca un vul- 
can ce mocnea aşteptind să-și verse cu îndestulare 
gurile de foc ale lavei. 

După ocuparea Cameniţei, unul din duşmanii cerţi 
ai Înaltei Poarte, statul feudal polonez, a fost lip- 
sit de o însemnată bază militară. Imperiul habsbur- 
gic era prada următoare și apoi cine mai știe! Poate 
chiar somptuosul Paris, unde domnea Regele Soare, 
sau Londra taciturnă, care putea ajunge domeniu al 
Semilunii printr-o debarcare pe coastele Angliei, tre- 
cind Canalul. 

Acestea erau visuri. Drumul spre Viena era însă 
o realitate. De aceea, Habsburgii așteptau calmi 
apropierea furtunii. Poate ei știau mai bine că ase- 
diatorii erau pasări trecătoare și nu mai credeau în 
flamura biruitoare a Stambulului. 

Ţările Române retrăiau însă vechea groază de 
a fi preschimbate în pașalicuri. Poporul simţea pe 
propria piele nemilosul jug de -lemn, înapoiat, al 
sultanilor, domnitorii aveau mereu deasupra capu- 
lui sabia lui Damocles care se traducea adesea — și 
în cazul cel mai fericit — prin mazilire. 

Frontul antiotoman românesc cuprindea într-o 
solidaritate demnă de subliniat pe toţi românii care 
socoteau cu dreptate că arcul carpatin nu poate des- 
părți nici în chip artificial măcar pe cei de un neam 
şi de o lege. Epoca pe care o parcurgem a fost bo- 
gată în împotriviri și lupte antiotomane în toate 'Ţă- 
rile Româneşti. O strălucită pagină au înscris joi- 
mirii conduşi. de aprigul vohmistru (căpitan) Con- 
stantin Turculeţ. Mobilul luptei a fost iscat de ocu- 

parea Cameniţei. Turcii introduseseră pentru apro- 
vizionarea acestei cetăţi, acum raia, o dare numită 
„Chilele Cameniţei“, potrivit căreia fiecare gospodă- 
rie din Moldova trebuia să dea o anumită contribu- 
ţie. Mai mult, ţăranii trebuiau să asigure transportul 
chilelor pînă la Camenița. Drumul era lung. Ieni- 
cerii turci care asigurau paza transportului erau ne- 
miloși. Biciuiau boii să meargă mai repede, biciuiau 
pe ţărani să îndemne vitele. Multe vite mureau, 
mulți români nu mai ajungeau pînă la Camenița. 
Își lăsau oasele de-a lungul drumurilor ca mărturie 
a unor vremuri de crîncenă împilare. 

Nemulţumirile erau tot mai mari. Şi atunci sclipi 
fapta lui Turculeţ. Cu ajutor polonez, el își rîndu- 
ieşte cetele sale de joimiri (călăreți) în codrii din 
Nordul Bucovinei. Timp de vreo 20 de ani acest 
neînfricat luptător pentru dreptate și libertatea pa- 
triei sale, acest căpitan de haiduci, a atacat carele 
cu mărfuri care luau drumul Cameniţei, a ucis pe 
cotropitori, a eliberat pe săteni şi a întors carele cu 
chile la cei de la care fuseseră luate. Turcii erau 
îngroziți numai la auzul numelui acestuia. Sultanul 
care vedea zădărnicită acţiunea de aprovizionare a 
Cameniţei, trimisese întărituri şi pusese un mare preț 
pe capul lui Turculeţ. Trimişii înarmaţi pînă în dinţi 
s-au dovedit însă neputincioşi, nimeni n-a izbutit 
să-l prindă pe viteazul vohmistru, trădători din rîn- 
dul joimirilor nu s-au găsit. Mai mult, Turculeţ avea 
şi umorul lui. Un umor robust, sănătos, izvorit di- 
rect din amărăciunea norodului şi ca răspuns la toate 
necazurile şi obida la care era supus. „Vai de bie- 
tul neam al nostru ce român falnic se cheamă!“ spu- 
nea la răstimpuri Turculeţ. Şi astfel stind lucrurile, 

de multe ori prinşii turci nu erau omoriţi, nici luaţi 
prizonieri pentru a cădea pe capul joimirilor. Ci 
într-altfel se întorcea pagina răzbunării asupra lor. 
Turculeţ poruncea doar atit: „,Dezhăinarea hainilor!“* 
Și joimirii se grăbeau să împlinească porunca voh- 
mistrului lor, îi dezbrăcau de veșminte pe turbanagii 
și șalvaragii, le luau și încălţările şi îi lăsau așa goi 
pușcă, în costumul lui Adam, să alerge prin pădure 
şi să se ducă la Sultan să-l vestească despre hazlia 
lor păţanie. 

La rîndul lui, Sultanul îl numise pe Turculeţ 
„hainul cel mare“ şi tare ar mai fi dorit să-i reteze 
capul pentru toate „relele“ cîte i le pricinuise. {ar 
cronicarul Neculce nu uită să noteze cu multă plas- 
ticitate în cronica lui faptele lui Constantin Tur- 
culeţ: „În toate zilele se bătea cu turcii subt Ca- 
menița [...] tot îi lua de grumazi și-i robia. Şi cînd 
ducea turcii zaherele în Camenița, le ieșea înainte 
ori la dus, ori la întors, de-i lovea și, de bogate ori, 
îi și smintea.“ 

Dar despre acest erou popular și faptele sale va 
mai fi vorba în povestirea noastră. Destul a spune 
că anii au trecut şi turcii, prin vechile lor metode, 
nebănuind sau nevoind numai să știe de simptomele 
decăderii împărăției lor, au ajuns sub zidurile Vie- 
nei. Vestitul vizir Kara Mustafa (Mustafa cel Negru), 
care conducea puhoiul turcesc și care împresurase 
Viena, nu se îndoia nici el în acele zile de supremă 
glorie otomană de faptul că Viena avea să cedeze sub 
loviturile iscusitei lui strategii militare. Citise în- 
semnările ilustrului Vauban, ministrul de război al 
lui Ludovic al XIV-lea, și îi suna în acele momente 
în minte o frază care putea fi luată foarte bine și 

drept maximă, după cum putea fi considerată şi 
un izbutit aforism: „Un castel asediat de Vauban 
este un castel cucerit; un castel apărat de Vauban 
este un castel imposibil de cucerit.“ Și cum Vauban 
nu se găsea în cetatea Vienei să o apere, iar Vau- 
ban-ul acelor zile se socotea chiar el, Kara Mustafa, 
certitudinea victoriei creştea în inima asediatorului. 

Realitatea a dovedit încă o dată că aparențele 
sînt înșelătoare — și dintr-o parte şi din cealaltă. 
Mai întîi, că asediul s-a prelungit 63 de zile, durată 
care întrecea orice așteptare din partea lui Kara 
Mustafa, socotit omul de acţiune şi un al doilea ful- 
ger (Ilderim) în manevrele pe care le executa şi în 
victoriile obţinute. Apoi, domnul Tării Românești, 
Șerban Cantacuzino, deşi se afla în tabăra asedia- 
torilor, nu se arăta a fi docil turcilor, ci mai degrabă 
trăgea nădejde din partea imperialilor. Astfel încît 
poruncise oștenilor săi doar să se prefacă a bom- 
barda Viena, dar în fapt ghiulelele să fie umplute 
cu paie. Iar praful de pușcă să fie udat ca nu cumva 
să se trezească a se aprinde. 

Dar în clipa aceasta a asediului, a supremului 
asediu, ar trebui să ne aruncăm în treacăt privirile 
şi asupra cetăţii pentru a surprinde ceea ce se pe- 
trecea înăuntru, şi să ne intereseze și împreju- 
rimile ei, unde fremăta acum marea de turbane a 
asediatorilor. Era un spectacol unic pe care nici un 
amator de întimplări grandioase n-ar fi dorit să-l 
piardă. 

Viena, această mult prea străveche şi legendară 
cetate de pe Dunăre, la poalele munţilor Wienerwald, 
de la extremitatea estică a Alpilor, este așezată în- 
tr-o cîmpie mărginită de coline. Parcă sub forma 

unei căldări, -dar asediatorii găseau dune și șanțuri 
naturale mici menite să joace rolul de tranșee şi să-i 
ferească de focul deschis al celor din cetate. Tre- 
cutul istoric al Vienei, chiar schiţat, prezintă perma- 
nent un mare interes. În secolul I se ridică un cas- 
tru roman, Vindobona, pe locul unei mai vechi (cine 
poate şti de cînd) așezări celtice. Documentar, Vie- 
na e atestată în anul 881. Trei secole și jumătate 
mai tîrziu, în 1221, ea primește statut de oraș. La cîți- 
va ani depărtare, în 1237, de oraş imperial liber. 
Viaţa politică a orașului (iată ce dar poate oferi așe- 
zarea) se succede apoi cu evoluţii surprinzătoare. În 
1282 orașul intră în stăpînirea familiei Habsburgi- 
lor. El devine Capitala imperiului, calitate pe care o 
va deţine pînă la istoricul an 1867 cînd se va consti- 
tui dualismul austro-ungar. Dar Viena, capitală, va 
dăinui pînă în epoca modernă și contemporană, va 
găsi în ciuda unor vicisitudini prin care va trece ca 
și în 1683 (de pildă, Anschluss-ul din 1938), forța 
rezistenței și vigoarea realizării unor valori inesti- 
mabile ale culturii. 

La data aceea, cînd soarta ei era încercată de mî- 
nia Semilunii, se distingeau în cetate, pe lîngă ca- 
sele obișnuite și străzile ei întortocheate, cîteva edi- 
ficii de prim ordin: Catedrala Sf. Ştefan, datînd din 
secolul al XIV-lea, etalîindu-și coloanele de o mare 
fineţe, biserica Maria Stiegen, tot din secolul al 
XIV-lea, de data aceasta afirmîndu-și vestitele vi- 
tralii de un colorit delicat, și palatul Hofburg, ma- 
iestuos şi masiv, fostă reşedinţă imperială a Habs- 
burgilor pînă cînd acum, în secolul al XVII-lea, începe 
construcția marii opere arhitectonice a Vienei, şi 
care avea să devină reşedinţă imperială hotăritoare, 


palatul Schonbrunn, monument al barocului tîrziu. 

Două luni de asediu au constituit o grea încerca- 
re pentru cei aflaţi în incintă. Ca la orice cetate me- 
dievală și Viena nu făcea nici ea excepţie, popu- 
lația rurală din împrejurimi ocupindu-se cu lucra- 
tul pămîntului, își părăsește gospodăria la apropie- 
rea dușmanului şi își găsește refugiul binefăcător în 
cetate. Un timp mai merge. Dar asediul prelungin- 
du-se, Viena, care se aproviziona atît de ușor îna- 
inte, fiind aşezată la răscruce de drumuri comercia- 
le şi cu osebire răsfrîngîndu-și trupul de burg me- 
dieval în splendidul şi nemuritorul fluviu Danubiu, 
acum este sugrumată şi supusă înfometării. Îngră- 
mădirea populaţiei cauzează izbucnirea unor groaz- 
nice epidemii. Viena se sufocă, vienezii simt că li se 
apropie sfîrșitul. Comandantul cetății, generalul 
Starhemberg Ernest Ruidiger*, care deţinea și titlul 
de conte, nu poate lua nici o măsură. Împăratul 
habsburg Leopold nu este aici. Norocul împăra- 
tului şi ghinionul generalului. Împăratul se găsește la 
tratament, la Karlsbad (Karlovy-Vary), în Cehia, 
pe care coroana imperială o ţine în supunere. Pentru 
că a fost ca un destin sau mai bine zis ca o tradiţie 
ca Habsburgii să sufere de gută și reumatism. Ori 
la Karlsbad sînt băile termale renumite şi atotvinde- 
cătoare. Acest minunat colţ de rai nu aparţine po- 
porului ceh, ci capului încoronat al imperiului. No- 
rocul împăratului şi ghinionul poporului ceh! 


* Acest general devine vestit prin faptul că este conside- 
rat comandantul apărător al Vienei. Biografia lui de dina- 
inte de anul 1683 cît şi după aceea rămîne ştearsă. Dacă 
n-ar fi avut loc acest eveniment, n-ar fi fost pomenit decit 
cel mult în lista comandanților Vienei. 

Asediul Vienei a fost însă controversat în multe 
privințe. Unele păreri aşază acest asediu din anul 
1683 ca fiind al treilea asediu turcesc după alte două 
petrecute la răstimpuri, scurte, e drept mai slabe 
decit acesta cînd vizirul Kara Mustafa  aruncase 
asupra cetății 200 000 de soldaţi. Şi că împăratul 
Leopold I ar fi fugit de teamă din capitala sa la 
Passau încă din prima zi pentru a scăpa de răspun- 
derea teribilă și delicată de a organiza şi conduce 
apărarea cetății. Şi că ar fi lăsat pe seama generalu- 
lui amintit această sarcină. Ca să facă el ce va crede 
de cuviinţă. Şi că cei care au pornit la o oarecare 
înjghebare de apărare au fost locuitorii orașului şi 
studenţimea vieneză. Că turcii ar fi fost respinşi de 
18 ori de acești viteji și de-abia la al 19-lea asalt, 
fatal pentru vienezi, au izbutit să cucerească forti- 
ficaţiile exterioare. 

Rămiîne să derulăm drama celor din cetate, dra- 
mă care, chiar de-au fost aceste adevăruri, a existat 
în forme violente şi necruțătoare. 

Dacă Leopold s-ar fi găsit atunci În cetate, ar fi 
fost în măsură să decidă. Generalul însă nu. Zilele 
trec, oamenii mor și el stă ca pe ghimpi, în imposi- 
bilitatea de a lua vreo măsură fără ştirea și încuviin- 
tarea suveranului. Dar în nopţile lungi și chinuitoare 
ale asediului, cînd nici luna nu voia să se mai 
arate pe cerul piclos şi încărcat de nouri, se gîn- 
deşte: „Ar mai exista o posibilitate. Un trimis cura- 
jos care să izbutească a trece neobservat prin liniile 
duşmane și pe un cal aprig să ajungă la împărat.“ 
Părăseşte repede acest gînd înlocuindu-l cu altul: 
„Nu există un asemenea om. Oricine s-ar avînta 


o clipă măcar în afara zidurilor cetăţii ar plăti cu 
un glonţ cutezanţa lui.“ 

Dar într-o dimineaţă a inspectat din nou ceta- 
tea. A văzut oameni care delirau din cauza friguri- 
lor, a lipsei de apă sau a miîncării. Femei care năș- 
teau în dureri de neînchipuit, scoțind răgete asemă- 
nătoare dobitoacelor cînd sînt hăituite. A citit în 
ochii copiilor, care uitaseră de joacă, foamea și dis- 
perarea. lar ultimii combatanți, lipsiţi și  vlăguiți 
chiar de dorinţa de a mai rezista. Atunci s-a hotărît. 
Împăratul este departe de ei, de poporul care zace 
în suferinţă. El se îngrijește acum pentru a fi sănă- 
tos şi frumos. Nu-i pasă de ei. El, comandantul ce- 
tăţii, simte aproape de inima lui gemetele suferinzi- 
lor, el a condus oștile spre biruinţe în numele și 
în favoarea împărăției. 

Îl apucă un dezgust la adresa împăratului şi mila 
faţă de compatrioţii săi se adincește. Gîndul ucigă- 
tor de dureros dar singurul posibil îi înflorește în 
mintea care se zbuciumă neputincioasă, îi mîngiie 
turbulent pletele albite de anii luptelor. „Trebuie 
să deschidă grabnic porţile cetăţii și să îndeplinească 
protocolul impus de situaţie.“ 

Vede cu ochii minţii cum se va desfășura. El, ge- 
neralul comandant al Vienei, va ieși din cetate pe 
podul principal care se va lăsa la porunca lui. Poartă 
în miini cheia simbolică a Vienei, foarte grea şi cu 
care nu se poate deschide nici o ușă, nici o poartă. 
Dar care desemnează cedarea, înfringerea. Este ur- 
mat de un grup de șase sau doisprezece ofiţeri. Unul 
din ofiţeri, cel din mijlocul grupului, poartă în 
miini steagul cetăţii cu pajura habsburgică pe el. Şi 
steagul, ca și cheia vor trebui predate în mîinile lui 


Kara Mustafa. Cheia, cu faţa spre cetate, în semn de 
îndemn la folosire a ei pentru deschiderea porţii. 
Steagul, plecat, ca semn suprem al recunoaşterii în- 
fringerii. Și ca semn de umilinţă. 

Generalul se scutură însă din nou de asemenea 
gînduri. Nu știe dacă delirează sau nu. Nu-şi dă sea- 
ma dacă lucrurile s-au petrecut numai în mintea 
lui bolnavă de friguri și cheia Vienei se află în mîi- 
nile învingătorului doar în vis, ori realitatea s-a şi 
consumat. i 

Aude deodată urale şi îndemnuri la luptă. Îşi dă 
seama că nu visează deloc. Aleargă spre zidurile ce- 
tăţii, pe străzile care urcă spre zidurile exterioare. 
Vede cu uimire că în mijlocul oamenilor s-a produs 
un reviriment. Chiar şi cei mai bolnavi s-au ridi- 
cat şi se alătură entuziaștilor. Nu știe deocamdată 
ce s-o fi întîmplat. Care să fie miracolul intervenit 
în situaţia ce părea fără ieşire. 

Un ofiţer îl întîmpină şi-i raportează. La orizont 
au apărut oști poloneze. Numeroase oșştiri poloneze. 
Preţ ca la 40 000 de oameni conduși chiar de rege, 
de marele și neasemuitul Ioan Sobieţki. Mai este şi o 
oaste germană, mai mică dar excepţional de însem- 
nată la ceas de cumpănă. În fruntea ei sînt coman- 
danţi iluştri şi nume răsunătoare: electorii de Ba- 
varia și Saxa, ducele de Würtemberg și chiar prin- 
tul de Lorena. Generalul se scutură de visul rău 
ce-l avusese. Cheia Vienei se află la locul ei. Steagul, 
neplecat. Primește vestea ca o apă rece revărsată pe 
o faţă înfierbintată și arsă de soare. Vestea are un 
efect tonic, vindecător. Într-o clipă intuieşte situa- 
ţia. Leșşii vor să reintre în posesia Cameniţei. De 
aceea, vin să-i ajute pe ei să scape din încurcătură 

ca apoi şi ei să-şi plătească datoria faţă de leşi. 
Schimb pe schimb..Oricum, în situația aceea un prie- 
ten de conjunctură valorează mai mult decit un pri- 
eten adevărat dar neputincios. 

Îşi recapătă treptat luciditatea şi stăpînirea de 
sine. Poate că şi el citise însemnările lui Vauban și 
neţinea că „un castel apărat de Vauban este un cas- 
tel imposibil de cucerit.“ 

Pînă la sosirea ajutorului trebuia să organizeze 
apărarea și apoi la momentul potrivit să iasă din ce- 
tate și să-și unească loviturile cu cele ale polonezi- 
lor. Va deschide porţile cetăţii, dar nu pentru a pre- 
da „cheia Vienei“, ci pentru a trece la ofensivă. 

Și, într-adevăr, organizează lupta conform price- 
perii lui militare. Trec astfel două ceasuri: grele și 
pline de zguduitoare emoţii. În sfîrșit, capetele ca- 
valerilor polonezi din avangardă şi-au făcut apariția 
pe culmile din apropierea cetăţii. La fel ale luptă- 
torilor germani veniţi din nord. Turcii sînt luaţi prin 
surprindere. Ceea ce nu putuseră vedea ei de jos, din 
cîmpul unde îşi desfăşuraseră armiile, văzuseră ob- 
servatorii cetăţii Viena. Cavaleria poloneză pornește 
în clipa următoare la atac. În clipa cealaltă, la po- 
runca generalului, porțile Vienei se deschid și o mare 
de luptători se revarsă spre locul bătăliei. Asediatorii 
sînt acum asediați, înconjurați, loviți și distruși. Tur- 
cii aleargă în dezordine. Nu mai pot fi stăpîniţi. Nu 
mai pot fi organizaţi și nici salvaţi. Kara Mustafa 
strigă ca ieşit din minți la falnica sa armată care 
acum se schimbă în pleavă. Invocarea numelui lui 
Allah se preface în tot soiul de ocări şi sudălmi la 
adresa noilor veniţi. Steagul profetului cade în mîi- 
nile polonezilor. 


În luptă, generalul îl zăreşte pe regele Sobieţki 
și îi dă salutul. E mindru că el comandă oștenii săi 
alături de acest redutabil conducător, alături de ca- 
valeria polonă. Se mîndrește și pentru celelalte per- 
sonalităţi şi în primul rînd pentru prinţul de Lo- 
rena care alături de electorul de Saxa  comandau 
trupele germane care aveau misiunea să acopere și 
întărească acţiunile aripei stîngi a armatei poloneze. 
Apoi lupta mai durează ceva: în faţa Vienei, pe co- 
lina numită Kahlemberg. Atacă și cavalerii germani. 
Ultimile răbufniri ale furtunii. Kara Mustafa își dă 
seama că partida e pierdută pentru el. Jocul cel 
mare al șahului s-a sfîrșit cu mat la rege. Regele 
este Sultanul cel mare. Dă poruncă de retragere pen- 
tru a salva ce mai este de salvat din falnica sa ar- 
mată, acum o fantoșă în vintul iscat la Viena. 

Retragerea armatei turceşti se face încet, cu 
greutate. În urma ei, împrejurimile Vienei rămîn 
pline de morţi, de scuturi și spade rupte, de cai do- 
borîți. La răstimpuri se aud vaietele muribunzilor. 

Deodată totul se linişteşte. În cetate s-au aprins 
luminile pentru a sărbători pe Ian Sobiețki și biru- 
ința asupra turcilor. Miine în zori polonezii vor ple- 
ca spre ţara lor. Habsburgii le vor rămîne datori. Da- 
toria cîinelui faţă de pisică. Morţii nu vor fi lăsaţi 
pe cîmp pentru a nu da naştere epidemiilor. Vor fi 
căraţi departe de acolo şi arşi. Ei vor fi uitaţi și 
deasupra lor se va întinde o mare mută a liniștii. 

Asediul Vienei însă nu va mai fi uitat niciodată. 
A intrat în istoria evenimentelor cu durată veșnică. 
Pentru că în clipa cînd Kara Mustafa a dat semna- 
lul retragerii, acesta nu era un simplu semn de re- 
cunoaștere a înfringerii. Era un moment crucial 

pentru istoria otomană, o sentinţă dată de un pro- 
ces istoric fără precedent: începutul amurgului îm- 
părăţiei turcești. Dimitrie Cantemir, care cunoscuse 
starea de decădere a turcilor, după Viena a fost ten- 
tat să consemneze în scris istoria unei mari înfrîn- 
geri. El dă naștere celebrei sinteze istorice în lati- 
nește intitulată sentenţios „Historia crementa atque 
decrementa aulae othomanae“ (Istoria creşterii şi 
descreșterii curţii turcești). Citind această operă și 
covîrșiți de fluidul dar și de densitatea slovei cante- 
mirești, putem spune la rîndul nostru îndrituit: „De 
la 1683, de la înfrîngerea suferită la Viena, turcii 
n-au mai putut cunoaște mîndria multor izbînzi. Nu 
s-au mai putut gîndi nici chiar în vis că vor păşi în 
Parisul udat statornic de Sena, nici că vor putea 
trece canalul pentru a fi stăpînii Londrei înconjura- 
tă de ceața misterioasă și răcorită perpetuu de Ta- 
misa. Chiar patria lagunelor va continua nestinghe- 
rită legănarea gondolelor în acorduri de canţonete 
nepieritoare.“ 

Ne-am mai putea pune însă și alte întrebări: Po- 
lonia va profita de situație pentru a începe la rîndul 
ei expansiunea? Împăratul Leopold I s-a întors cu- 
rînd de la Karlsbad sau de la Passau de unde fusese 
fugit pentru a-l felicita pe general pentru răbdare, 
tenacitate, calm, vitejie și biruinţă. Habsburgii își vor 
plăti însă datoria faţă de Polonia? Sau vor căuta să 
profite ei înșiși de biruinţa vieneză pentru a inaugu- 
ra bazele propriei lor măriri? 

Cert este că deosebit de petrecerea care s-a anga- 
jat atunci la Viena, după victorie și ca semn de săr- 
bătorire a ei, şi chiar în afara cîștigului teritorial pe 
care îl așteptau polonezii de pe urma intervenției 

lor salutare, trufașul rege Sobieţki se dovedea un 
om foarte grijuliu și foarte dornic să-şi rotunjească 
averile personale. El n-a stat cu mîinile în sîn, ci 
a cercetat, ca în toate celelalte finaluri de bătălii în- 
cheiate victorios, prada de război. Mănoasa pradă 
de război. După apusul soarelui, înainte de a se duce 
la petrecere, regele scrise din tabăra marelui vizir, 
unde se dusese special, o scrisoare iubitei sale soţii, 
regina Marietta: 

„Eu n-am văzut încă toată prada. Dar nu se poa- 
te compara nici pe departe cu ceea ce a fost cîştigat 
la Chocim. Patru sau cinci care împodobite cu rubi- 
ne valorează ele singure cîteva mii de ducați. Să 
nu-mi spui, scumpa mea inimă, ceea ce femeile tă- 
tare zic bărbaţilor lor cînd ei se întorc din bătălie cu 
mîinile goale: Tu nu ești un războinic, pentru că nu 
mi-ai adus nimic, numai acela care are curaj poate 
să cîştige cîte ceva. Este imposibil să descrii rafina- 
mentul luxului care domnea în corturile vizirului; 
se vedeau aici băi, specii de mici grădini, fîntîni ar- 
teziene, rezerve de vînat; am găsit aici chiar un pa- 
pagal. Cind vizirul recunoscu că nu mai poate ţine 
piept, își dădu pe fiii săi ca ostatici, plînse ca un 
copil şi spuse hanului tătar: «Scapă-mă, dacă poţi.» 
Hanul răspunse: «Cunoaştem bine pe regele Poloniei, 
e imposibil să-i reziști»; să vedem mai curînd cum 
putem scăpa. N-aş putea să-ţi enumăr tot ceea ce 
compune prada mea; principalele piese sint: o cen- 
tură de diamante, două ceasuri împodobite cu brili- 
ante, patru sau cinci bogate spade, cinci care împo- 
dobite cu rubine, safire, perle, cuverturi, tapiserii 
și mii de mici obiecte, cele mai frumoase blănuri de 
zibelină din lume. Soldaţii au cantităţi mari de cen- 

turi de diamante; nu știu ce fac turcii cu ele pentru 
că ei nu le poartă în mod obişnuit; poate le păstrau 
pentru vienezele ce se așteptau să cadă în mîinile 
lor. Eu mă găsesc în posesia unei casete de aur curat, 
conținînd trei foi de aur, de grosime apreciabilă, pe 
care sînt desenate figuri cabalistice. Cît despre ma- 
rea comoară, e imposibil să ştiu ce-a devenit; am 
intrat primul în cortul marelui vizir și n-am văzut 
pe nimeni care ar fi putut s-o ia înaintea mea; a 
fost poate împărţită în rîndul trupei, sau nu fusese 
încă adusă, sau poate fusese trimisă celor diù arier- 
gardă înaintea bătăliei.“ 

Așadar învingătorii și-au luat prada, au petrecut 
în lege și au rostit vorbe mari în vederea unor noi 
socoteli. Numai românii acelor vremuri s-au trezit 
după toate eforturile, vitejiile și virtuțile lor în faţa 
unor noi acaparatori. Pentru că mult adevăr cuprind 
cuvintele de foc și singe scrise de cronicar ca pre- 
vestire peste timp. Potrivit lor și adevărului istoric, 
noi, românii „am stat în calea tuturor răutăţilor.“ 


Carlovitz-ul austriac, doliu turcesc. Firul istoriei 
otomane a început apoi a se derula în sens invers. 
Legea dialectică a mersului spre înainte şi a saltului 
nu s-a mai putut împlini de vreme ce Imperiul oto- 
man s-a trezit în faţa nefericitei sale suite de în- 
îrîngeri. 

Pe noi românii ne interesează însă măsura în ca- 
re evenimentul de răsunet internaţional — asediul 
Vienei — avea să se repercuteze asupra propriei 
noastre istorii, asupra destinului nostru ca naţiune 
înainte de a se închega națiunea. Cu armatele tur- 

cești în ţară, cu domnitori bravi dar care trebuiau, 
constrînși de împrejurări, să plătească tribut, cu je- 
fuirea permanentă a bogățiilor acestui fermecat plai 
danubian, cu monopol turcesc statornicit asupra co- 
merțului nostru, aspiram în zadar, căci nu puteam 
înfăptui unirea mult visată. 

"Așa încât dată fiind înfrîngerea turcească la Vie- 
na, în mod firesc bucuria stirnită în inimile româ- 
nești a însemnat totodată îndreptarea privirilor spre 
acel imperiu al cărui soare începea să răsară — spre 
Imperiul austriac. Nu fiindcă am fi așteptat izbăvi- 
rea noastră de la curţile împărătești, dar cel puţin 
victoriile Habsburgilor să fi însemnat  înfringerile 
otomanilor şi slăbirea apăsătorului jug turcesc asu- 
pra noastră. Forțele românești au și acționat din 
primele momente în acest sens și de pe poziţia unei 
loialităţi istorice a românilor. De fapt, erau conti- 
nuate formele de luptă antiotomane de pînă atunci, 
dar cu un plus de nădejde. 

S-a impus însă şi o altă realitate potrivit căreia 
turcii adulmecînd în nări ca o presimţire viitoarele 
lor înfrîngeri și pierderi de teritorii și-au concentrat 
atenția asupra Ţărilor Române, care fuseseră vreme 
îndelungată „chelerul“ (cămara de provizii) a împă- 
răției otomane și care, dată fiind așezarea lor în 
coastele împărăției și cu atît mai ușor de cuprins, 
puteau constitui încă izvoare de venit, fîntîni arte- 
ziene pentru otomani. 

Domolirea luptei antiotomane ar fi fost de aceea 
o slăbire a vigilenţei față de primejdia ce o repre- 
zenta încă puterea otomană, o nesăbuinţă. 

În iarna anului 1683, ţinînd seama de evoluţia 
evenimentelor şi de faptul că Duca-vodă nu se în- 

torsese încă de la Asediul Vienei, Ștefan Petriceicu, 
fostul domn al Moldovei, dă semnalul unei puternice 
răscoale antiotomane. Fusese în Polonia și se înţele- 
sese cu regele Sobieţki. Căpătase ajutorul „dezinte- 
nesat“ al acestuia. Încîntat de perspectiva ce i se 
ivea ca mare conducător antiotoman prin alungarea 
turcilor și tătarilor din cetățile moldovene și din 
Bugeac, Ştefan Petriceicu n-a sesizat sclipirile vi- 
clene din ochii lui loan Sobieţki și nici n-a intuit 
planul ascuns al regelui. Ar fi fost bine să nu. se 
grăbească a aprecia sentimentele regelui și să gîn- 
dească retrospectiv la epoca lui Ştefan-Vodă cînd 
acesta înfrînsese trufia lui loan Albert în Codrii 
Cosminului. Şi de ce? Pentru că Ioan Albert pretin- 
sese că dă ajutor domnului moldovean în vederea iz- 
gonirii turcilor din Moldova. După cum peste două 
secole tot un rege al Poloniei, de data aceasta loan 
Sobieţki, făgăduia „același ajutor“ tot unui domni- 
tor moldovean și tot în același scop. Numai că Şte- 
fan cel Mare intuise bine planurile regelui polon și 
le răsturnase în favoarea Moldovei. 

Ștefan Petriceicu n-a ţinut seama de experienţa 
istoriei. Dar curînd avea să înţeleagă și el intenţiile 
regelui polon, de la care ajutorul promis n-a mai 
sosit niciodată. În schimb, sub steagurile lui, s-au 
adunat mulţime de ţărani, tirgoveţi şi boieri de ţară, 
care voiau să scape de asupritorul jug al străinilor. 
S-a alăturat și viteazul Turculeţ cu cetele lui de joi- 
miri. Au venit și cazaci din Ucraina pentru ca îm- 
Preună cu moldovenii să-i gonească din aceste me- 
leaguri pe cotropitori. Şi au făcut minuni de vite- 
Jie în Bugeac. 

De multe ori s-a văzut însă că numai vitejia nu 

este de ajuns. Că mai trebuie și o conjunctură favo- 
rabilă pentru fapta cea mare. Astfel încît după atî- 
tea încrînceneli şi luptă eroică neasemuită şi pildui- 
toare, neprimind ajutorul lui Sobieţki și al nimănui, 
răsculații sînt răzbiţi și împrăștiați. Ştefan Petriceicu 
pleacă din nou în Polonia la Sobieţki, cu sufletul ri- 
sipit şi în furtună. Nu să-i ceară acestuia socoteală 
pentru că nu se cădea și nu era cu putință a face 
aceasta unui rege, ci pentru a găsi el însuși refugiu 
faţă de întoarcerea la Iași a celui care fusese în ta- 
băra turcească la Asediul Vienei, Gheorghe Duca. 
De ce nu trimisese însă loan Sobieţki ajutorul 
promis? Răspunsul îl aflăm din desfăşurarea ulteri- 
oară a evenimentelor. În anul 1690 regele polon 
instalează podgheazuri (unităţi militare) în cetatea 
Sucevei. Fapt grăitor al unei baze de expansiune 
spre inima Moldovei, Iașii. Că este aşa o dovedește, 
la un an distanţă, prezenţa armatelor conduse de 
rege în faţa cetății Neamţului. „Războiul“ lui So- 
biețki cu o mînă de plăieși care au apărat eroic ce- 
tatea Neamţului poate a căpătat cu timpul aura le- 
gendei. Dar el nu este o ficţiune cît măcar a putut 
s-o constituie celebrul „La chanson de Roland“ de la 
începuturile literaturii franceze. Este o realitate spe- 
cific românească, izvorită firesc și deschis din spiri- 
tul de sacrificiu al poporului nostru. Plăieşii din 
vremea aceea, aidoma celor din epoca de glorie a lui 
Stefan cel Mare, nu aveau poate atît de clar în 
minte conceptul de glorie. Ei nu erau nobili, ci oa- 
meni simpli, de ţară, care iubeau pămîntul moștenit 
de la străbuni și nu puteau trăi decit în libertate. 
De aceea au luptat pînă la limita rezistenței, act de 

bravură situat mult deasupra celor din Viena care 
erau gata să predea cetatea în mîinile turcilor. 

Cu această ocazie ieșise încă o dată în evidenţă 
vechea lege a ospeţiei rămasă de la regele Dromi- 
chete potrivit căreia poporul nostru a primit cu 
piine și sare pe toţi cei care ne-au trecut pragul cu 
gînduri bune și i-a ospeţit. Dar cei care au venit cu 
vrăjmășşie şi gînd de cotropire au fost întîmpinaţi 
cu sabia şi cu piepturile drept scuturi. În vitejia cu 
care au răspuns plăieșii moldoveni lui Sobieţki tre- 
buje să vedem nu un simplu episod, ci o filă în epo- 
peea luptei pentru libertate. Mai ales că tendinţele 
cotropitoare ale Poloniei erau limpezi. Ocupînd ce- 
tatea Neamţului, Sobiețki a trecut mai departe la 
mănăstirile Agapia, Secu și Hangu. Întreg nordul 
Moldovei intra în stăpînirea Poloniei. 

Trăind după Asediul Vienei drama înfrîngerilor 
în şirul de războaie cu Habsburgii, turcii încearcă 
să refacă o serie de poziţii pe seama Ţărilor Ro- 
mâne. Mai ales că pierzind în 1699 Camenița, se 
văd alungaţi şi din poziţiile lor europene cele mai 
nordice. În această situaţie, Sultanul va pretinde 
noului domn al Moldovei, Antioh Cantemir, noi sa- 
crificii materiale pentru întărirea și aprovizionarea 
cetăților turcești de pe Nistru. Mai mult, pentru a da 
un exemplu, dar și pentru că mina de lucru a ori- 
cui prindea bine, chiar domnitorul a trebuit să mun- 
cească, cot la cot cu ceilalţi, fără șovăire. 

Dind acest amănunt nu am făcut nimic altceva 
decît să anticipăm anul 1699. Pentru că nu am 
ajuns încă la el. Perioada cuprinsă între 1683 şi 
1699, deși de numai 16 ani, a fost de fapt cît o în- 
treagă epocă istorică. 

Nu trebuie să uităm că în perioada amintită 
se petrec la scară europeană două procese esențiale 
care aduc schimbarea raportului de forțe: primul, 
decăderea puterii turcești marcată de eșecul asediu- 
lui Vienei și care acum se consfinţește, se legiferează 
dacă vrem şi în orice caz se oficializează prin tratate 
de pace: al doilea, mărirea imperiului austriac, schi- 
tat sau numai anunţat la Viena, trimbiţat în perioa- 
da imediat următoare și consfințit și el prin aia 
tratate care năruiau imperiul Sultanilor. 

Este vorba de o năruire evidentă. Dacă scurmăm 
la această dată în colbul victoriilor Semilunii, ne 
amintim de  răsunătorul Mohaci al anului 1526, 
Atunci regatul feudal maghiar se prăbușise sub lo- 
viturile de săbii ale ienicerilor şi şarjelor de cava- 
lerie ale spahiilor. Anul 1526 însemnase evident apo- 
geul Imperiului otoman. În 1687, la numai patru ani 
de la Viena, Mohaciul se repetă şi se termină tot 
printr-un dezastru. De data aceasta, al ienicerilor şi 
spahiilor. Noul Mohaci, al anului 1687, a însemnat 
ruinarea Imperiului otoman, prăbușirea lui sub lo- 
viturile de bombarde ale armatelor imperiale, înce- 
putul ascensiunii acestui imperiu. 

Imperiul habsburgic va acţiona cu abilitate. El 
va crea și „Liga Sfîntă“ pentru a concentra eforturi 
mai mari în lupta antiotomană, urmărind desființa- 
rea definitivă a rivalului său european. 

Zece ani mai tirziu, aflaţi în permanentă ofen- 
sivă, Habsburgii, care porniseră să sîngereze corpul 
marii alcătuiri otomane, îi dau o nouă lovitură — 
fără a-i reteza totuşi capul — la Zenta (pe Tisa in- 
ferioară). 

La data aceea, cei care pronosticaseră căderea 

Imperiului otoman puteau. să-și încheie romanul lă- 
sîndu-l fără epilog, adică lăsînd drama să se consu- 
me de-acum de la sine. 

Îmbătată de victoriile sale, pajura imperială tre- 
cea la 1699 să consfinţească ceea ce dobindise. Se 
încheie pacea de la Carlovitz, în urma căreia Un- 
garia şi Transilvania intrau în sfera de dominație 
habsburgică. Imperialii puteau în felul acesta să 
jubileze. Bucuria lor însemna în același timp doliu 
pentru Poarta otomană, o zi cernită și de tristă adu- 
cere aminte a celor care în 1453 cuceriseră vechea 
citadelă bizantină de pe țărmurile Bosforului. 


Opintea nemţii. Cît ne-am fi dorit noi românii ca 
scăpată de asuprirea turcească, Transilvania şi Bana- 
tul cel al pașalicului de la Timișoara să respire în 
libertate sub un soare al dreptăţii şi să se repete din 
nou actul cel de mare dreptate săvîrşit de Mihai în 
anul 1600! Ca muntenii, moldovenii ori transilvă- 
nenii ce toți români se cheamă şi sînt dintru o ace- 
eași mumă, de un neam, o limbă și o lege, să se 
unească sub o singură flamură carpatină, într-o 
unică Dacie românească. 

Dar neagra vicisitudine istorică, ce prindea chipul 
imperialilor, hotărise altfel. Norii „grei se abăteau 
iarăși asupra Țărilor Române, cu  osebire asupra 
Transilvaniei. Habsburgii răzbeau pe turci nu pen- 
tru a elibera teritoriile supuse de aceștia, ci pentru 
a le acapara în favoarea pajurei imperiale. Termenul 
de salvatori şi eliberatori ar fi constituit o iluzie sau 
o simplă formulă lipsită de conţinut. 

Habsburgii veneau să înlocuiască o dominație cu 

alta. Numai că ei erau purtătorii unei noi ordini în 
lume. Aspirau ca şi otomanii la lăţirea necontenită a 
fruntariilor imperiale, visîndu-se Cezari și Auguști 
triumfători, urcînd pe tronul marilor imperii din an- 
tichitate, refăcute acum în forme medievale. Noua 
ordine habsburgică era deosebită de cea turcească. 
Ea presupunea o organizare de fier a sistemului de 
exploatare, superioară în conţinut și în forme faţă 
de cea turcească, anarhică şi de multe ori chiar 
întîmplătoare. Sistemul pașalicurilor şi raialelor era 
socotit înapoiat şi depăşit şi alt sistem, modern și 
mult mai rafinat dar și mai dur, îi lua locul. Nu în- 
tîimplător cei care au simţit noul jug au născocit 
expresia unui mare adevăr dureros: „Jugul de lemn 
turcesc a fost înlocuit cu jugul de fier austriac.“ 

Habsburgii erau nemţii moderni ai conglomeratu- 
lui de popoare germanice ale evului-mediu timpuriu. 
Ei au fost preocupaţi în primul rînd să pună stăpi- 
nire pe Transilvania, acolo erau Munţii Apuseni ge- 
mînd în măruntaie de aur. Mirajul românesc auri- 
fer. Au ocupat şi Ungaria, dar n-au gîndit că vor 
putea să beneficieze de pusta largă și săracă a Pa- 
noniei așa cum vor fructifica Apusenii și toate bo- 
găţiile românești ale Transilvaniei. 

Nu era de ajuns că luau aurul. Trebuia să li se 
și plătească pentru asemenea faptă. Nemţii au pre- 
tins Transilvaniei o substanţială contribuţie de răz- 
boi, 50 000 de taleri anual. Dar nu era totul. Aceas- 
ta se petrecea pe vreme de pace. În timp de război, 
contribuţia era sporită la 600 000 taleri pentru a sus- 
tine eforturile militare austriece. Dar cînd au fost 
ani de pace după 1699? Contribuţia trebuia plătită 
mereu la valoarea ei maximă. Semăna cu un arici 

care stătea mereu înfoiat pentru a fi pregătit de 
luptă şi a nu fi surprins nepregătit. 

La răstimpuri au intervenit și acele recensămin- 
te (conscripții) prin care totul devenea bun de in- 
ventariat: oameni şi averea lor. Pe fişe speciale era 
trecută fiecare gospodărie: cîte suflete, cite vite, cîte 
ouă are. Nimic nu scăpa recenzorilor imperiali. Ei 
ştiau bine cît datora fiecare gospodărie stăpînirii 
austriece. În așa fel încît dacă ţurcii luau laptele 
vacii, austriecii luau vaca cu totul. 

Noua ordine venea însă în primul rînd cu ar- 
mată. Ca orice cuceritori şi asupritori de popoare. 
Sosea cu întronarea unei noi administrații, a unei 
funcţionărimi meticuloase. În frunte se găsea gu- 
vernatorul, care conducea în numele împăratului, 
conform politicii centralizatoare. Aceasta însemna 
ca împăratul că conducă prin acest guvernator direct 
din Cancelaria Aulică vieneză. -Era întrucîtva o 
apropiere de persoana acelui „Legatus Augusti pro 
praetorae“ (Trimisul împăratului pentru a conduce) 
din perioada Daciei romane. Comandantul militar al 
trupelor imperiale din Transilvania era la rîndul lui 
o personalitate. Avea drept de control şi asupra gu- 
vernatorului, iar uneori cumula şi funcţia de guver- 
nator. Un fel de „ochii şi urechile“ împăratului. 

Dar mai mult decît armatele imperiale, noua 
ordine conta pe inocularea ideologiei supunerii oar- 
be a noilor cuceriţi. Deznaţionalizarea era o politică 
ridicată la rangul de principiu, iar catolicizarea for- 
tată a populaţiei române ortodoxe din Transilvania 
devenea o metodă subtilă pusă în slujba acestui 
principiu. 

Catolicismul, el însuși o armă politică, fusese un 
însoțitor permanent al  feudalităţii maghiare în 
Transilvania. Timp de aproape patru secole regii co- 
roanei Sf. Ştefan folosiseră catolicismul pentru ca 
după statornicirea în Transilvania să se extindă şi 
în teritoriile de la sud și est de coama Carpaţilor. În 
răsărit izbutiseră să-i convertească pe cumani și să 
constituie o episcopie cumană la Milcov. Maghiarii 
îi atrăseseră pe cumani prin tot felul de rafinate 
promisiuni şi chiar ușoare concesii. Potentaţi ma- 
ghiari' luaseră în căsătorie frumoase femei cumane 
și oficializaseră căsătoriille de mir în ritul catolic. 
Exemplul regelui Ladislau al IV-lea, zis din această 
pricină și Cumanul, este grăitor 

În teritoriile de la sud de Carpaţi regii maghiari 
au întimpinat însă rezistenţa Basarabilor, în răsă- 
rit ale Mușatinilor, așa cum în perioada infiltrării în 
Transilvania întilniseră pe marii voievozi ai Ardea- 
lului, Gelu, Glad și Menumorut. De la Posada anu- 
lui 1330 și pînă tîrziu, Basarabii au stat stavilă aces- 
tei tendinţe permanente a regilor maghiari de a so- 
coti teritoriile Ţării Românești ca feude maghiare, 
iar pe domnitorii români vasali ai scaunului crăiesc. 
A fost însă ca un' destin dramatic al primilor Ba- 
sarabi de a avea soţii catolice. Prin ele, feudalitatea 
maghiară a depus eforturi stăruitoare de a converti 
Ţara Românească la catolicism. Aceasta ar fi în- 
semnat și recunoașterea oficială a suzeranității po- 
litice maghiare. Exemplul Doamnei Clara, soţia lui 
Nicolae Alexandru Basarab, este grăitor. Ea a lup- 
tat pe multiple planuri și folosind toate armele pe 
care le avea la dispoziţie, inclusiv calitatea de Doam- 

nă a Ţării Românești, ca viaţa religioasă a români- 
lor să devină catolică. Datorită acestei politici reli- 
gioase promovate de ea, cea provenită din familia 
nobililor maghiari de Doboka şi avind strînse legă- 
turi cu întreaga feudalitate maghiară, la Cimpulung 
s-a ridicat Cloaşterul catolic, adică mănăstire. Pa- 
palitatea și regele Ungariei o felicitau pentru fideli- 
tatea ei faţă de catolicism și strădaniile de a cîştiga 
prozeliți cît mai mulţi. După moartea soţului ei con- 
tinuă cu și mai mult zel această activitate. Prima 
victimă este fiica ei, Anca, măritată cu Straşimir, 
țarul de la Vidin. Prin aceasta Doamna Clara urmă- 
rea desfășurarea unei vaste acţiuni de catolicizare 
care să cuprindă mai întîi capetele încoronate din 
Balcani şi prin ele catolicizarea în masă a popoare- 
lor conduse de ele. 

Dar cea mai înverşunată luptă a desfășu- 
rat-o Doamna Clara cu fiul său vitreg, Vladislav 
Vlaicu-vodă. A fost însă numai o iluzie câşti- 
garea domnului Ţării Românești la catolicism. 
Credincios datinilor pămîntului străbun, dar mai 
ales păstrării independenţei acestui pămînt, Vla- 
dislav — ca şi ceilalţi Basarabi — nu se pleacă. 
Ei au știut să-și învingă propriile sentimente și să 
facă să triumfe glasul raţiunii pentru a ţine sus 
steagul independenţei românești. . Piesa de evocare 
istorică ,,Vlaicu-vodă“ a lui Alexandru Davila este 
din acest punct de vedere pagină de confruntare şi 
de transpunere izbutită în epocă. Totodată un imn 
adresat Basarabilor luptători. Replica pe care banul 
Miked o dă doamnei în prezenţa lui Vlaicu-vodă şi 
care răspundea gîndurilor domnitorului este  eloc- 
ventă și ilustratoare: 

„Doamnă, datina străbună e mai mult decit 
o lege! 
Domnul ce-și cunoaște ţara, din chiar traiul 
| ei culege 
Obiceiuri de tot felul, trebuinţe de-orce soi, 
Năzuinţe, doruri, vise, ure, patime, nevoi. 
El le cerne, le frămintă, le topeşte, le 
strecoară. 
El le toarnă, ca-ntr-o matcă, în cuvintu-i către 
tară.“ 


În Moldova, Ştefan vodă a izbutit timp de 47 de 
ani să țină sus steagul independenței ţării pe cîm- 
pul de luptă ridicînd nemuritoarele monumente ar- 
hitectonice de la Putna şi Voroneț. 

Dar chiar în Transilvania statul feudal maghiar 
n-a izbutit să dezrădăcineze datina străbună, după 
cum n-a izbutit să sfărime nici vechea organizare a 
cnezatelor și voievodatelor și străbunul obicei al 
pământului. 

Noua ordine întronată de Habsburgi în Transilva- 
nia continua politica de deznaționalizare şi catolici- 
zare. De data aceasta, cu şi mai multă putere, voind 
să ajungă la finalizarea ei. A fost o politică nescri- 
să, dar resimţită dureros de fiecare român. Dacă 
însă prin diploma leopoldină de la 1691 era pregătit 
terenul, iar prin pacea de la Carlovitz din 1699 legi- 
ferată dominaţia austriacă în Transilvania, catolici- 
zarea trebuia să fie și ea oficializată. În anul 1700 s-a 
întrunit sinodul (soborul) de la Alba-Iulia pentru a 
hotărî Unirea cu Roma, adică. trecerea la catolicism 
a unei mari părţi din românii transilvăneni. Era un 
loc istoric care amintea de intrarea triumfală a lui 

Mihai-Viteazul în anul 1599 în capitala Ardealului, 
prim pas în unirea din 1600. Soborul parcă ar fi 
vrut să umbrească, să anuleze acest moment lumi- 
nos, după cum mai tîrziu, aici, în 1785, tot sub egida 
imperială, erau frînte pe roată trupurile lui Horea și 
Cloşca. 

Pacea de la Carlovitz a mai dezvăluit însă și 
planurile secrete ale Habsburgilor. Ei nu s-au mul- 
tumit numai cu Ungaria şi Transilvania, ci au ane- 
xat şi o mare parte din Slovacia și Croaţia. Mai 
mult decît atît, ei au pretins și Tara Românească și 
Moldova. Slăbea astfel pericolul otoman și se ridica 
ameninţător cel habsburgic. Imperialii  invocau 
„drepturi istorice“ asupra Ţărilor Române, reînnoind, 
în condiţiile cuceririlor efectuate de ei, vechile pre- 
tenții maghiare de suzeranitate asupra teritoriilor 
de la sud şi răsărit de Carpaţi. Ei socoteau că aces- 
te teritorii făcuseră parte din regatul feudal maghiar 
care acum era încorporat la Imperiul austriac. Fă- 
cînd apel la principiul ierarhiei feudale potrivit că- 
ruia „vasalul meu este suzeranul  vasalului său“ 
conchideau: „vasalul (adică Țările Române) vasalului 
meu (adică regatul feudal maghiar) este şi vasalul 
meu (adică Țările Române vasale ale Habsburgilor). 
Teribile „drepturi istorice“ tălmăcite și răstălmăcite 
acum! Numai că ei plecau de la o premiză falsă: 
aceea că Ţările Române se aflaseră cîndva sub su- 
zeranitate maghiară. Istoria Țărilor Române nu cu- 
noaște însă nici un moment de asemenea suzerani- 
tate. Este adevărat că unii domnitori români au 
recunoscut cu titlu personal suzeranitatea regilor 
maghiari. Aceasta a angajat numai persoana domni- 
torului respectiv, nu și a ţării, care a rămas în con- 

tinuare independență. După cum Tările Române au 
rămas independente şi faţă de Imperiul otoman, Po- 
lonia sau Rusia. 

Și totuși, Habsburgii, în virtutea unor asemenea 
„teorii“, au continuat cu insistenţă acţiunea de in- 
cludere a întregului pămînt românesc în sfera lor 
de dominație. Mergînd ofensiv împotriva turcilor, ei 
izbutesc în urma unui nou război victorios (1716— 
1718) să determine încheierea păcii de la Passarovitz 
(1718) prin care Banatul şi Oltenia intrau în sfera 
politicii de dominație imperială centralizatoare. Dar, 
cum poporul nostru, toată suflarea românească le 
va fi potrivnică, la 1739, în urma păcii de la Bel- 
grad, vor fi nevoiţi să părăsească Oltenia. Mai tîr- 
ziu, în 1775, anexau și Bucovina, pentru a putea rea- 
liza brîul de foc împotriva Ţărilor Române. 

Este de la sine înţeles la ce poveri și servituţi 
au fost supuse popoarele respective. Românii au avut 
îndelungat și înspăimîntător timp de răbdat politi- 
ca de asuprire a imperialilor. Cronicarul N. Muste 
nu întîmplător vorbește despre „tirania nemților“ 
sau despre „jugul neamţului“; la rindul său, croni- 
carul Radu Popescu îi caracterizează pe habsburgi 
drept „nişte cruzi sorbitori de sînge“, și „un neam 
rău și tiran.“ 

Dar expresia care a rămas celebră și care ca- 
racterizează în chip plastic tendinţa de cotropire a 
teritoriilor românești ne-a lăsat-o cronicarul Ion 
Neculce: „„Opintea nemţii să fie Dunărea hotar.“ 
Ne-a lăsat-o drept moștenire ca o armă demasca- 
toare la adresa tuturor cotropitorilor cîți ne-au în- 
cercat în albia frămîntatei noastre istorii. 

Cu toate că nu face parte strict din cartea de fa- 

tă, ea se integrează organic problematicii ei. De 
aceea, putem afirma cu mindrie că deși au opintit 
nemţii să ne cuprindă atunci, n-au izbutit: Ţările 
Române și-au menţinut neștirbită independenţa și 
Dunărea a rămas hotar românesc. Au opintit iar în 
primul război și în a doua mare conflagrație mon- 
dială. Dar în zadar. Pentru că românii s-au ridicat 
de la bunic pînă la nepot să facă zid de netrecut în 
calea dușmanului, căruia i-au spus: „Pe-aici nu se 
trece!“ 


Petru I — un despot luminat. În timp ce Imperiul 
otoman îşi consuma drama sa, iar imperialii îşi în- 
scriau una după alta victoriile și măririle, în răsărit 
se ridica încet dar sigur o nouă putere: Rusia. A avut 
şi norocul ca la piatra de hotar a istoriei sale să fie 
un om politic pe măsura vremurilor şi cerințelor 
epocii — Petru cel Mare. Răstimpul de la 1689 pînă 
la 1725, cît a stat în scaunul țarilor ruși, a coincis 
şi cu evidențierea politicii țării în arena europeană. 

Petru I a fost unul din acei conducători din aju- 
nul epocii moderne care izbuteşte prin activitatea 
sa să devină mai mult omul epocii moderne decît 
al celei medievale pe care în chip fericit o devan- 
sează. Încadrat prin structură şi manifestare catego- 
riei despoților luminați inaugurată de Ludovic al 
XIV-lea, alături de Maria Tereza şi Iosif al II-lea al 
Austriei sau un Frederich cel Mare al Prusiei, el se 
deosebeşte şi se individualizează față de toți aceş- 
tia. Pentru că nu se atinge de conservatorismul spe- 
cific imperiului feudal rus, pe care îl păstrează neal- 

terat în tot ceea ce însemna tradiţie, dar îl îmbină 
organic cu spiritul novator ce începuse să devină 
o necesitate pentru Rusia medievală înapoiată. 

Fire inteligentă şi vioaie, bucurîndu-se de o să- 
nătate fizică şi spirituală robustă, Petru cel Mare 
a posedat în același timp în cel mai înalt grad sim- 
tul receptivităţii la tot ceea ce era nou şi posibil 
transformator. A făcut călătorii prin orașele Olandei 
si Germaniei, prin porturile de la Marea Nordului 
și Marea Baltică, acolo unde pulsa viaţa industrială 
şi comercială anunţind cu hotărîre zorii epocii mo- 
derne. Pretutindeni a observat și a învățat, adesea 
umblînd în haine de negustor sau de călător simplu 
cu traista pe umeri şi fără vreo ţintă precisă. Dar 
întotdeauna ştiind ceea ce caută şi ceea ce vrea să 
afle. 

Întors în Rusia, el a încercat să aplice la mediul 
rusesc ceea ce a văzut, atit şi în măsura în care 
se putea aplica și era posibil. A inaugurat astfel o 
vastă politică de reforme în toate domeniile vieţii 
rusești. Nu au lipsit nici reformele economice, strîns 
legate de cele ale structurii sociale, nici cele poli- 
tico-administrative şi nici cele privind domeniul 
particular dar deosebit de însemnat al culturii. Pre- 
tutindeni s-a vădit marele său simț gospodăresc 
dublat de un spirit practic aplicativ. Dacă a înfru- 
musețat Moscova, capitală a Imperiului rus, n-a ză- 
bovit să pună bazele unui oraș care să-i şi eterni- 
zeze numele — Petersburg — (oraşul lui Petru). 

Reformele lui au ridicat Rusia la nivelul de mare 
putere. Sigur însă că reformele şi viaţa cotidiană 
a Rusiei din vremea lui Petru I ne interesează şi 

acum numai în măsura în care ea se intersectează 
cu personajele pe care le înfățișăm. Cu atenţie mai 
mult la problemele de politică externă şi la diplo- 
maţia epocii. 

Petru cel Mare a urmărit constant în politica 
externă asigurarea ieșirii Rusiei în nord la Marea 
Baltică și în sud la Marea Neagră. Tinînd seama de 
reformele menite să facă din Rusia o putere mari- 
timă, putem vedea în războaiele pe care le va purta 
pentru a realiza obiectivele ieşirii Rusiei la mări tot 
reforme, de data aceasta reforme externe care le 
continuă pe cele interne. Trebuie subliniat faptul 
că războaiele lui Petru cel Mare l-au pus pe acesta 
în faţa a doi duşmani redutabili: în nord, la Marea 
Baltică, Suedia, avînd o forță militară bine organi- 
zată şi condusă de un strateg iscusit — însuşi re- 
gele suedez Carol al XII-lea, iar în sud, la Marea 
Neagră, Imperiul otoman, care, cu toate înfrîngerile 
suferite din partea imperialilor şi cu atît mai mult, 
„ţinea cu dinţii“ ceea ce acaparase în Balcani şi mai 
ales Bosforul şi Dardanelele, cheile smălțate în aur 
ale comerțului maritim al sud-estului european. 

Ridicarea Rusiei va da lovituri puternice Impe- 
riului otoman într-un moment cînd Sultanul nu avea 
nevoie de un nou dușman. Din aceasta nu trebuie 
să înţelegem că Rusia va merge mînă în mînă cu 
Imperiul Habsburgic împotriva Imperiului otoman, 
ci fiecare va alege căi separate. Față de imperiali, 
Petru cel Mare va duce însă o politică diplomatică 
neangajantă, care la răstimpuri să-i permită a lovi 
în puterea lor militară prin sprijin acordat oricărei 
mișcări antihabsburgice. 

Complexitatea politicii externe însă poate fi su- 

gerată de evoluția evenimentelor. Pentru ieșirea la 
Marea Baltică, Petru cel Mare declanșează aşa nu- 
mitul „război nordic“ (1700—1721). La început, în 
bătălia de la Narva, Petru cel Mare este înfrînt. E 
momentul să analizăm una din calităţile de strateg 
pe care le-a avut, aceea de a trage învățăminte din 
înfrîngeri în vederea trecerii la ofensivă. Și într- 
adevăr, după nouă ani de răgaz, ofensiva mult pre- 
gătită a dat cîştig de cauză Rusiei, care obţine vic- 
toria de la Poltava. Carol al XII-lea, înfrînt, se re- 
trage în raiaua Benderului pe Nistru pentru a lua 
legătura cu Imperiul Otoman în vederea unei vii- 
toare alianţe. 

Amînînd Războiul nordic, Petru cel Mare pre- 
conizează războiul în sud, pentru ieșirea la Marea 
Neagră. Războiul ruso-turc din anii 1710—1711 
constituie unul din episoadele Războiului nordic și 
nu trebuie privit separat de acesta. În vederea răz- 
boiului, Petru I se aliază cu Dimitrie Cantemir, 
domnul Moldovei, alianţă consfinţită printr-un tra- 
tat moldo-rus încheiat între Cantemir şi Petru cel 
Mare la 13 aprilie 1711. Două luni mai tîrziu, ţarul 
Rusiei făcea o vizită la laşi domnului român. 

Epilogul acestor războaie va fi următorul: Sue- 
dia este pînă la urmă înfrîntă şi Rusia va căpăta 
ieşirea la Marea Baltică. În schimb, în anul 1711 
coaliția moldo-rusă este înfrintă în bătălia de la 
Stănileşti pe Prut şi ieşirea la Marea Neagră nu se 
va putea înfăptui în timpul lui Petru cel Mare. O 
va desăviîrşi Ecaterina a Il-a. 


II 


In Scheii Braşovului 


Brașovul — legendă și adevăr. O istorie adevărată 
purcede de la cunoașterea cauzelor evenimentelor 
și de la aceea a baștinii personajelor care o animă 
și îi dau culoare. Astfel încît îndreptăţit paşii ne 
poartă spre un loc pitoresc prin aşezarea lui, legen- 
dar prin vechimea lui, închegat prin continuitatea 
de viață, românesc prin structură etnică și năzuinţțe 
— Braşovul. 

Și dacă proverbul născocit de mintea iscusită a 
poporului spune că „omul sfințește locul“, istoria 
acestui oraş ne aduce o dată mai mult în fața unei 
verificări practice a acestui crez moral de necon- 
testat. Braşovul este opera unor oameni, trăind, 
muncind pe aceste meleaguri şi în anumite condi- 
ţii istorice — mai grele sau mai prielnice, înțelegînd 
să sfinţească acest loc cu mîna lor meșteră şi pri- 
cepută. 

Pătrunzînd mai apoi în amănunțime pe poarta 
trecutului acestui Braşov de legendă și istorie, întîl- 
nim şi detalii menite să încoroneze opera. Unul din 
acestea capătă chipul unui cartier întreg: Scheii. 

Braşovul, aşezat în partea sud-estică a Ţării Bir- 
sei, cam în inima ţării şi la răscrucea celor trei 
mari provincii istorice, ar putea fi asemuit cu un 

copac vinjos ce-și înalţă trei mari braţe semnificînd 
pe românii ardeleni, munteni și moldoveni uniţi sub 
flamura iubirii de neam. Dar începutul lui este le- 
gat de migraţiunile din cele patru puncte cardinale. 
Procesul de -înaintare a feudalităţii maghiare în 
Transilvania a fost însoțit, după cum știm, de colo- 
nizarea masivă a unor populaţii eterogene, menită 
să dezrădăcineze şi descuibeze pe români din me- 
leagul natal, să-i transfere în regiuni sărace din în- 
conjurimi sau să-i facă prin persecuții politice şi 
religioase să părăsească Transilvania. 

Nu pătrundem însă în detaliile colonizării Tran- 
silvaniei. Destul a spune că pe la 1211 în Țara Biîr- 
sei (Das Burzenland) au pătruns grupuri de cavaleri 
teutoni chemaţi de regele maghiar Andrei al II-lea. 
Pînă a arăta mobilul acestei „vizite“ (pe care o nu- 
mim astfel deoarece teutonii au stat în Tara Birsei 
numai 12 ani (1211—1223), reamintim adevărul is- 
toric că „Țările“ şi-au păstrat multă vreme auto- 
nomia şi organizarea proprie (Tara Maramureşului, 
Țara Făgăraşului, Tara Hațegului). Așa se explică 
zelul coroanei maghiare de a nu avea insule româ- 
nești de rezistenţă, ca şi strădaniile de a le subor- 
dona sub o formă sau alta. Ordinul cavalerilor teu- 
toni, care, ca și alte ordine ale cavalerilor călugări 
(ioaniți, templieri), fusese creat în timpul cruciade- 
lor pentru a servi expansiunii catolice spre răsărit, 
devine ordin luptător. Călugării de ieri au părăsit 
sutana, iar unii şi-au păstrat-o adăugînd însă sabia. 
Teutonii au fost prin excelenţă luptători și acapa- 
ratori. Spre răsărit au urmărit constant să cotro- 
pească teritoriile locuite de slavi. În sud-est s-au 
așezat în slujba feudalităţii maghiare urmărind 

propriile lor interese, dar cu un cuvînt de ordine: 
de a pune în practică politica maghiară de cuceriri. 
Prin cavalerii teutoni teritoriul de la sud de coama 
Carpaţilor ar fi fost în permanenţă supravegheat de 
coroana maghiară. Nu era o excepţie, deci, ci un 
sistem. Trei decenii mai tirziu, prin Diploma cava- 
lerilor ioaniți de la 1247, urmaşul lui Andrei al 
II-lea, Bela al IV-lea, dădea spre administrare Ba- 
natul de Severin sus-numiţilor cavaleri. Aceștia tre- 
buiau să asigure supravegherea înspre părţile ră- 
săritene locuite de românii din cnezatele și voievo- 
datele conduse de Ioan şi Farcaş, Litovoi şi Seneslau. 

Privită în acest mai larg context, încercarea lui 
Andrei al II-lea de a prezenta venirea teutonilor în 
Tara Biîrsei pentru organizarea apărării față de in- 
vazia cumană apare doar ca pretext pe fundalul 
unei politici de expansiune. 

Cert este că teutonii au fost aducători de colo- 
nişti germani. Luînd în primire pămîntul încredin- 
tat „spre apărare şi folosire“, ca orice ordin război- 
nic și pentru a da curs mobilului declarat, teutonii 
au început să-și aleagă cele mai prielnice poziţii 
strategice (înălțimi rîpoase, piscuri semeţțe), „acolo 
unde pătrund cu ușurință vulturii pentru a-şi dura 
cuiburile“. Dar ei au ridicat castele așezate astfel să 
fie cât mai greu sau imposibil de cucerit. Pe cînd 
războinicii înălțau castele, coloniştii doritori de meş- 
teşuguri şi negoţ au început a construi aşezări care 
să fie centre meșteșugărești şi comerciale. 

Aşa va fi început cu siguranţă și clădirea Braşe- 
Vului. Dar nu dintr-odată, ci, pornind de la acest în- 
ceput de veac XIII, statornic înaintînd în timp. Răz- 

inici şi puși pe prăzi, teutonii au nemulţumit feu- 

dalitatea maghiară, căreia i-a scăzut interesul pentru 
o colaborare cu ei. Factorul cel mai însemnat l-a 
constituit însă nemulțumirea și împotrivirea popu- 
laţiei româneşti din Țara Birsei. La 1223 teutonii au 
simţit mînia legitimă a băștinașilor şi au plecat fără 
a pierde timp, trecînd ca o apă neagră și rău miro- 
sitoare prin istoria poporului nostru în timp ce pie- 
trele de hotar ale românilor rămineau. Coloniștii au 
rămas și ei să locuiască prin aceste meleaguri şi să 
construiască aşezările propuse, sub castelele teuto- 
nice. 

Prima aşezare de pe teritoriul Brașovului a avut 
un caracter rural şi se pare că s-a născut pe aşa- 
numitul deal al „Sprenghiului“, sub castelul durat 
de teutoni acolo. O astfel de aşezare care nu depă- 
şea întinderea de 400 metri şi avind o lățime de 
300 metri nu poate fi socotită decît forma embrio- 
nară a cetăţii de mai tîrziu. În adevăr, în a doua ju- 
mătate a secolului al XIII-lea și în secolul al XIV- 
lea sosesc noi coloniști. Așezarea inițială de la 
Sprenghi se extinde treptat pînă în dreptul dea- 
lului pe care coloniștii îl numesc Martinberg (mun- 
tele Martin sau muntele lui Martin). Aşezarea rurală 
se mărise astfel simţitor. Ea se încheia printr-un zid 
cu două porţi. În faţa porţilor erau două punți (po- 
duri) menite să se lase peste vale sau să se ridice 
la nevoie. Era o caracteristică a sistemului feudal de 
construire a castelelor de la care n-a făcut excepţie 
nici âșezarea rurală aflată desigur sub influenţa cas- 
telelor teutone ivite nu cu mult timp în urmă pe se- 
mețele înălțimi. 

Dar adevărata aşezare urbană este cea de la poa- 
lele istoricei Tîmpe. O numim astfel pentru că tra- 

versînd secolele ea a căpătat o patină rostuită a 
vremii încît şi astăzi îndrituit Braşovului i se spune, 
ca mărturie documentară nescrisă dar vie, „oraşul 
de la poalele Tîmpei“. 

Așezarea trebuia, ca orice oraş medieval, să ca- 
pete cu necesitate structura meşteșugărească şi co- 
mercială și să poată, în condițiile de sfîrşit ale eco- 
nomiei naturale, s-o surpe pe aceasta prin dezvolta- 
rea schimbului oraș-sat, produse meşteşugărești şi 
agricole. Apărată de castelele de pe coasta «i, 
aşezarea de început a cunoscut în preajmă o a doua 
așezare, soră urbană bună menită aceluiaşi scop şi 
cu care va sfîrşi prin a se împreuna şi a fi una. So- 
sind noi colonişti, aşezarea se va extinde, va cu- 
prinde între hotarele ei netrasate încă dar ca un în- 
ceput de viață economică comună şi aşezările ini- 
tiale rurale de pe dealul Sprenghiului şi muntelui 
Martin. Se va forma orașul. Oraşul pe care coroana 
maghiară înţelegînd că așezarea lui ar putea să-i 
favorizeze penetrația la sud şi răsărit de coama Car- 
paţilor îl socoteşte drept noul oraş al coroanei. În 
documentele maghiare de cancelarie redactate în 
latineşte el apare sub numele de CORONA NOVA. 

Se crease un nou oraş. Oraşul cel nou putea avea 
aceeași semnificaţie ca şi eponimele sale din Italia 
(Neapolis) și Rusia (Novgorod). De așezarea strate- 
gică şi însemnătatea lui politică şi-a dat seama şi 
împăratul Sigismund de Luxemburg care a poruncit 
ca noul oraş să fie înconjurat cu bastioane şi ziduri 
puternice, avînd de jur împrejur 3 000 metri, cu o 
înălțime de 12 metri şi o grosime de peste 2 metri. 
Se gîndea împăratul că orașul acesta de la poalele 
Timpei, care putea să-i aducă atitea foloase, s-ar 

fi putut prăbuşi într-o clipă sub paşii migratorilor 
dacă ar fi continuat să-și bazeze sistemul defensiv 
doar pe bietele şanţuri şi palisade trecute uşor de 
orice pas mai semeţ şi vioi. 

Spre sfîrşitul secolului al XIV-lea, orașul acesta 
care se zămislise şi care era într-un continuu flux 
înnoitor cunoaște şi un alt moment impresionant: 
începutul ridicării celei mai de vază opere arhitec- 
turale a Brașovului — Biserica Neagră. 


Scheii — centru românesc dintru început. Cine se 
apropie de Biserica Neagră are impresia că monu- 
mentala construcție e învăluită într-un veşnic şi 
adînc mister. Iar vizitatorul care pătrunde în această 
catedrală somptuoasă de arhitectonică gotică, e rupt 
imediat de zgomotul străzii și o linişte profundă îl 
absoarbe. Repede liniştea se fringe de trecerea isto- 
riei prin timp. Ai impresia că veacurile s-au con- 
centrat într-unul singur şi se grăbesc să-și prezinte 
începuturile cu toate detaliile lor. 

Denumirea însăşi ne apare de un pitoresc medie- 
val, o străfulgerare adusă din trecut spre prezent 
şi statornicită pentru eternitate. În ea sălășluieşte 
culoarea întunericului care însă ca şi la legendarul 
Negru vodă al cărui nume desemna vitejia și bra- 
vura în lupta împotriva tătarilor, vorbeşte despre 
hărnicia și talentul celor care au ridicat-o. Aces- 
tea toate, figurativ. Pentru că la propriu numele de 
„neagră“, epitet viclean și.cu multiple sensuri, vine 
de la înfăţişarea ei exterioară închisă. De altfel și 
despre Negru vodă unii cercetători au afirmat că își 
trage numele de la figura lui întunecată. Alta este 

explicația în cazul Bisericii Negre. Înfăţişarea ei are 
o cauză reală, istorică. Se pare că mai întîi ea 
a fost arsă de tătari în timpul celebrei şi totodată 
sălbaticei invazii din anul 1241. Aceasta ar conduce 
la o contradicţie deoarece majoritatea izvoarelor is- 
torice vorbesc despre acţiunea de ridicare a Bise- 
ricii Negre la sfîrşitul secolului al XIV-lea. Contra- 
dicţia e doar aparentă şi ea poate fi înlăturată dacă 
admitem ideea că vechea biserică din sec. XIII de 
început va fi dărimată de tătari, iar pe locul aces- 
teia, loc foarte bine ales iniţial, se va ridica Biserica 
Neagră, autoritara construcţie existentă şi astăzi, 
cu înfăţişarea ei cernită de trecerea timpului, dar 
adăugînd un „eveniment“ similar primului: în anul 
1688 ea a fost incendiată de austrieci şi de atunci 
are acest aspect şi acest nume. | 

Ridicarea Bisericii Negre, după Michael Forgats, 
a început la 1383, iar după Simon Messa ea ar fi 
început mai înainte de această dată, de vreme ce 
la 1383 lucrarea era zorită pentru a se încheia lu- 
crările ei. Mult mai multe izvoare indică însă anul 
1392. Ne rețin atenţia în această privinţă Thomas 
Tartler, Joseph Teutsch şi Joseph Franz Trausch, 
dar mai cu seamă cronicarii români Popa Vasilie și 
Radu Tempea. 

Anul de început al construcţiei ar rămîne aşadar 
incert. Lucrul nu prezintă o însemnătate de prim 
ordin atîta timp cît o dată din trecut nu poate 
modifica de loc şi prin nimic existenţa unei reali- 
tăți. Mai însemnat este a şti însă cine a ridicat Bise- 
rica Neagră, care au fost acele mîini harnice şi pri- 
cepute, care au sfinţit în chip laic locul acela dis- 
trus de invazia tătară. Cronicarul sas Thomas Tar- 

tler, amintit de noi mai înainte, dă informaţia pre- 
țioasă că această biserică a fost susţinută material 
din ofrandele pe care le-au făcut galii, anglii, bata- 
vii, și numeroşi principi germani, adică oameni cu 
stare din rîndurile diferitelor popoare germanice 
care sprijineau pe coloniștii germani interesaţi în 
înfrumusețarea Brașovului cu un edificiu de presti- 
giu care să-l continue pe cel vechi dar să-l depă- 
șească cu mult. Tot Tartler subliniază că lucrul la 
construcţie a durat 40 de ani în şir, dintre care 
şapte au fost necesari pentru temelie şi restul pen- 
tru întreaga clădire. Durata în timp a construcţiei, 
exceptîind posibilitatea unei munci de Sisif şi ad- 
mițînd nivelul tehnicii construcţiilor la acea dată, 
ne conduce îndrituit spre problema miinii de lucru. 
Această problemă se pare că l-a preocupat în mare 
măsură şi pe magistratul (primarul) sau judele Bra- 
şovului de atunci de vreme ce a încuviinţat anga- 
jarea de lucrători din provinciile învecinate. 

Și aici cronicarii mai sus-citaţi ne dau informaţii 
prețioase despre oamenii care au răspuns chemării 
şi care sosind în Braşov se angajau să lucreze la 
ridicarea Bisericii Negre. Dar nici unul nu preci- 
zează numărul lor. Se vede însă că osebit de ridica- 
rea Argeșului în secolul XVI, unde au lucrat nu- 
mai „nouă meșteri mari, calfe şi zidari“ şi cu sta- 
rostele lor Manole care împlinea cifra rotundă de 
zece, în cazul de faţă era vorba despre un grup 
compact de oameni, o populaţie care s-a deplasat 
dintr-o anumită regiune la chemarea Magistratului, 
constructori pricepuţi împreună cu femeile şi copiii 
lor. Gîndul le era să lucreze statornic şi să ridice 

o biserică pe care secolele să o admire ca pe un cap 
de operă. Dar să se şi stabilească acolo. 

Se pare că acest gînd l-a înţeles și Magistratul 
care le-a permis să se stabilească în oraș. De fapt, 
nici nu era posibil altfel. Cei veniţi nu erau nomazi, 
ci aveau îndeletniciri şi obiceiuri de structură se- 
dentară. Magistratul îi va tocmi la lucru ca salahori 
sau zilieri. Caracterul cu necesitate cotidian al mun- 
cii lor implica șederea în oraș şi deplasarea zilnică 
la locul de muncă. 

Sigur însă că Magistratul s-a gîndit la modul cum 
era repartizată populaţia pe cuprinsul Brașovului şi 
la posibilitatea sosirii de noi. colonişti. De aceea le-a 
indicat să se așeze în partea de sus a cetăţii, loc care 
se numea „slon“. Constructorii vor pune aici bazele 
unei noi aşezări, aşa cum Brașovul cunoscuse aşezări 
consecutive de la cea de pe Sprenghi. Întrucît însă la 
această dată oraşul se formase ca centru meşteșugă- 
resc, comercial și administrativ (prezența Magistra- 
tului o dovedeşte), noua așezare nu va fi indepen- 
dentă de oraș sau în afara oraşului și jurisdicției 
sale. De aceea, ,„,Slonul“ va deveni un cartier bra- 
şovean. În ce condiţii au venit constructorii aici nu 
mai interesează: fie că au venit nechemați, fiind 
în căutare de lucru, așa cum nu informează Joseph 
Teutsch, fie că au fost chemaţi de Magistrat şi au 
răspuns la chemarea acestuia, după consemnarea lui 
Thomas Tartler. 

A sosit însă momentul să ne întrebăm în mod 
concret cine erau aceşti oameni şi de unde veneau. 
Dacă ar fi să dăm crezare directă şi fără discernă- 
miîntul istoric celor care i-au numit „bulgari“, ar 

însemna să-i socotim originari din Sudul Dunării şi 
chiar bulgari. 

Considerîndu-i astfel, coloniştii saşi aflaţi în 
Brașov la sosirea lor vor numi cartierul întemeiat 
de aceştia cu diferite denumiri însă toate derivate 
de la originea lor. Metamorfoza acestei denumiri este 
interesantă: Bulgaria, Bolgaria, Belgerey, Bolgerey, 
Bylgarey, Bylgerey, Pelgerey. În timp ce ungurii 
îl vor: numi şi ei Bolgarszeg sau Bolgarszek. La rîn- 
dul lor, cronicarii vor desemna populația tot sub 
numele de bulgari, însă în diferite feluri: Joseph 
Teutsch îi numește Belcheri, Thomas Tartler chiar 
Bulgari. Popa Vasilie, autorul celei mai vechi cro- 
nici privind istoria Românilor (1392—1638) păstrată 
în traducere germană, ia ca an de început al cronicii 
tocmai cel al sosirii constructorilor în Braşov. El 
notează că „la 1392 au venit Bulgarii într-acest 
loc.“ lar Radu Tempea, cronicarul român oficial al 
Brașovului (se parte că numele de Tempea vine de 
la Tîmpa), afirma şi el că la „anul 1392 (6900) au 
venit Bulgarii într-acest loc care se zice Bolgarsec.“ 
Ei au pus temelia cartierului care se va dezvolta în 
anii şi deceniile următoare. 

De aici şi pînă la cartierul Schei a mai rămas un 
singur pas. Pentru că Bolgarszek-ul nu este nimic 
altceva decît Scheiul. Românii n-au putut lăsa o de- 
numire care nu corespundea adevărului istoric şi au 
transformat-o într-una derivată, dar cu rezonanţă 
românească. Rămiîne atunci să mai lămurim o sin- 
gură chestiune: cine erau de fapt bulgarii? Cine vor 
fi de drept scheienii? 

Să ne gîndim mai întîi la expresia „provinciile 
învecinate“, utilizată de Tartler. Era oare Braşovul 

învecinat cu Bulgaria? Orice evidenţă geografică 
învederează faptul că Bulgaria era destul de înde- 
părtată, mai ales în secolul XIV cînd mijloacele de 
transport erau caii şi căruțele. Ori se presupune că 
această populaţie de constructori, de oameni simpli, 
nu aveau cai şi n-au venit călări. Altfel chiar cro- 
nicarul ar fi simţit nevoia ca relatînd despre venirea 
bulgarilor la Braşov să menţioneze şi faptul că ei 
au venit călări sau în căruţe trase de cai. 

Excluzind acest fapt, Bulgaria era deci îndepăr- 
tată de Braşov. Cum ar fi putut o populaţie de la 
sud de Dunăre să afle de chemarea Magistratului, 
în cazul în care a fost lansată acea chemare, sau să 
vină din proprie iniţiativă ştiind că vor găsi de lu- 
cru într-un teritoriu atît de îndepărtat? 

Rămîne deci o singură posibilitate. Că acei „bul- 
gari“ veneau dintr-un teritoriu foarte apropiat Bra- 
șovului încît ar fi putut fi ușor chemaţi de Magis- 
trat sau au auzit repede de chemarea acestuia. 

Cel mai apropiat teritoriu de Braşov nu este al- 
tul decit Tara Românească, stat feudal independent 
consfințit prin victoria de la Posada din 1330 de 
către oștenii conduși de Basarab I. Fiind cunoscute 
legăturile pe care, încă din timpul primilor Basa- 
rabi, Tara Românească le-a întreţinut cu oraşele 
trinsilvănene, venirea grupului de meşteri peste 
munţi apare ca ceva firesc. „Bulgarii“ nu sînt deci 
altceva decît români din provincia istorică Munte- 
nia. Nici acest aspect nu trebuie absolutizat în sen- 
sul că meşterii puteau proveni la fel de bine şi din 
Moldova, tot teritoriu învecinat şi care ca stat feu- 
dal independent fusese întemeiată de Bogdan din 
Cuhnea Maramureșului în 1359. Ambele provincii au 

menţinut legături comerciale cu Ţara Birsei, cu Bra- 
șovul în speță, iar domnii mușşatini au acordat pri- 
vilegii comerciale negustorilor brașoveni. Fie din 
Muntenia, fie din Moldova, „bulgarii“ erau în fapt 
români. Confuzia cronicarilor — însă numai apa- 
rentă — poate să-și găsească izvorul în faptul că 
fostul Imperiu româno-bulgar al Asăneștilor (Asă- 
neștii fiind ei înșiși români) a cuprins şi Tara Ro- 
mânească şi Moldova sub o singură flamură. Astfel 
încît s-a format o entitate statală între români şi 
bulgari ajungiîndu-se, firește greșit, la identitatea 
român=—bulgar. Dealtfel, în secolul al XIII-lea 
Muntenia s-a numit şi Bulgaria, iar Bulgaria apare 
citeodată şi sub denumirea de Valahia. Nu trebuie 
să uităm nici victoriile răsunătoare obţinute de oş- 
tile române conduse de Mircea cel Bătrin — Lucea- 
fărul Basarabilor — împotriva turcilor, atît la Ro- 
vine cît și în sudul Dunării. Faptul acesta a fost 
de natură să formeze în: conştiinţa epocii ideea co- 
munităţii sud- şi norddunărene în faţa pericolului 
crescînd al expansiunii otomane. 

Iată cîteva premise care au favorizat denumirea 
de „bulgari“ pentru cei veniţi să lucreze la Biserica 
Neagră. Dar nimeni nu s-a îndoit că era vorba nu 
de bulgari, ci de români. Chiar cronicarul Tartler 
stabilind la un moment dat identitatea bulgari-ro- 
mâni (valahi), recunoaşte adevărul că era vorba de 
români. El arată că de fapt cei veniţi au constituit 
baza, nucleul care se va dezvolta în secolele urmă- 
toare: „De la cei veniţi se trag bulgarii sau valahii 
noştri din Schei.“ 

Aşadar nu trebuie să rămînă nici urmă de îndo- 
ială că Scheii au constituit un centru românesc din- 

tru început. Dezvoltarea ulterioară românească a 
cartierului Schei este dovada grăitoare a originilor 
sale. Scheii au devenit un centru de rezistenţă îm- 
potriva opresiunilor statului feudal maghiar, iar 
Scheienii, meșteșugari pricepuţi, vor deveni şi lup- 
tători încercaţi pentru libertate și drepturile româ- 
nilor din Transilvania. Pentru a putea rezista, Sche- 
ienii şi-au creat propria lor organizaţie militară. 
Aceasta îşi găseşte originea în organizarea militară 
a românilor din Muntenia şi Moldova, de unde Sche- 
ienii plecaseră și de care erau legaţi prin același 
neam şi aceeași limbă. Denumirile atribuţiunilor 
militare, ca vătaful, armașul mare şi armaşul mic, 
sutaşul, numele de surlă destinind un instrument de 
suflat, buzduganul, armă de luptă, sînt dovezi in- 
contestabile că Scheienii sînt români. 

Paginile mereu proaspete ale istoriei au însem- 
nat și acte de solidaritate ale Scheienilor cu frații 
români de la sud și răsărit de Carpaţi. Cea pe care 
o relatăm este zguduitoare prin tragismul ei deşi 
pare o legendă ticluită de o fantezie înfierbîntată. 
Filonul istoric cunoscut ne poartă spre anul 1600 
cînd Mihai vodă Viteazul, cel ce a năzuit să-i 
unească pe români sub un singur sceptru voievodal, 
a fost învins sub dealurile Aiudului, în bătălia de 
la Mirăslău. El, domnul tuturor românilor, şi-a frînt 
atunci pentru o clipă sabia şi au gemut de durere 
românii de la Dunăre pînă în Maramureș. Scheienii, 
cărora le bătuseră inimile de bucurie la intrarea lui 
Mihai în Alba-lulia, cu cîteva luni în urmă, acum, 
față de o asemenea cumpănă, hotărăsc să-i vină în 
ajutor. Aveau o organizaţie militară, erau voinici şi 
puși pe fapte mari. Astfel încît atunci cînd Mihai 

a voit să cuprindă Brașovul pentru a-și crea puncte 
de sprijin împotriva generalului imperial Basta, 
Scheienii s-au ridicat pînă la unul. Ei au sărit în 
ajutor printr-o faptă aproape de domeniul legendei. 
Încercînd să escaladeze cu scările zidurile cetăţii pe 
la unul din bastioane, bastionul ţesătorilor (Weber 
Bastei), Scheienii s-au trezit împroşcaţi cu apă şi 
smoală fierbinte. N-au mai putut să-și înfăptuiască 
gîndul, iar cei care au scăpat cu viaţă au fost prinşi 
și li s-a tăiat capul. Capetele acestor martiri care 
se ridicaseră pentru domnul lor, Mihai Vodă, au 
fost îngropate sub zidurile cetăţii, chiar la locul unde 
luptaseră pînă la jertfa supremă. În 1603, la numai 
doi ani după căderea capului Viteazului pe cîmpia 
de la Turda, aşa cum căzuseră şi capetele Scheieni- 
lor, pe zidul cetăţii dinspre Schei s-a aşezat o tablă 
comemorativă menită să vorbească peste timp des- 
pre fapta lor. A celor care, cu nimic mai prejos de- 
cît cei 300 de hopliţi spartani conduşi de Leonida 
în bătălia de la Termopile, au luptat în chip sublim. 

Simţul de dreptate al Scheienilor s-a menţinut 
nealterat prin timp. Pe la începutul secolului al XVII- 
lea, ei dau semne de autonomie. Pe la 1617, își aleg 
singuri preoții, deși regula era ca aceștia să fie nu- 
miți de mai marii cetăţii. Pe Scheieni îi găsim în 
fruntea acțiunilor antihabsburgice după Asediul 
Vienei. În 1700, drept rezistenți împotriva unirii cu 
Roma..La 1707, ei cer drepturi civile şi jurisdicție 
proprie. Mai mult, nu mai vor să recunoască auto- 
ritatea Magistratului de Braşov, ci vor să ridice 
magistrat din rîndurile lor, pentru ei, Scheienii. 

Și dacă ar fi numai atît. Dar Scheii Braşovului 
devin principalul centru al românilor braşoveni, 

focar de propagare a năzuinţelor românești, dintre 
care cea mai arzătoare era cea a unirii cu românii de 
peste munți. Poate că strigarea cea limpede şi cu- 
rată de la 1848 de pe Cimpia Libertăţii de la Blaj 
— „Să ne unim cu Tara!“ a fost cuprinsă şi ros- 
tită ca un prolog îndepărtat de atitea cugete româ- 
nești din cartierul Scheilor. A fost şi un centru de 
propagare a culturii româneşti, care a dat oameni 
de seamă, minţi luminate și inimi arzătoare la cîn- 
tecul iubirii de Țară. Care a pregătit terenul pentru 
afirmarea culturii naţionale, fiind un fel de înainte 
mergător al Şcolii ardelene și virtuoşilor ei repre- 
zentanţi. O flacără ce a înaintat prin timp la fel 
de vie şi luminoasă ca atunci cînd scheienii veniţi 
să lucreze la înălţarea Bisericii Negre puneau ba- 
zele cartierului lor românesc! 


Corbeștii. Scheienii au fost oameni simpli, mește- 
șugari şi constructori pricepuţi. Cu timpul, populația 
înmulţindu-se, meșteșugurile s-au diversificat foarte 
mult după cum și munca la cetăţi şi alte construcții 
reclama mînă de lucru. Scheienii erau solicitaţi ca 
meşteri foarte pricepuţi, cărora li se dusese vestea 
pînă departe. Demn de remarcat e faptul că scheie- 
nii aveau şi o viaţă spirituală bogată, obiceiuri și da- 
tini, tradiţii deosebite. Ele nu puteau să apară în 
secolul XIV pe teren gol sau dacă s-ar fi creat în 
Schei trebuiau inevitabil să poarte amprenta mediu- 
lui înconjurător, săsesc, imprimat de coloniștii ger- 
mani care contribuiseră în măsură covîrşitoare la 
așezarea Braşovului. Tradiţia românească a Scheiu- 

lui, datinile şi obiceiurile românești explică încă o 
dată că scheienii veniseră din provinciile istorice 
româneşti şi continuau viața spirituală a românilor 
de peste munți cu care erau frați. buni. Nu trebuie 
neglijat nici faptul că ei au întărit aici continuitatea 
de viață românească ce exista pretutindeni şi în 
Transilvania, în „Tările“ românești, în satele de ro- 
mâni care se conduceau după vechiul obicei al pă- 
mâîntului. Aşa se explică şi ortodoxismul existent în 
cultul și ritul scheienilor. Rezistența împotriva ca- 
tolicismului va însemna totodată lupta împotriva 
tendințelor înrobitoare ale feudalității maghiare şi 
apoi a celei habsburgice, pentru menținerea dreptu- 
rilor străbune, moştenite de la daci şi romani, lupta 
pentru libertate şi continua tendinţă de autonomie. 
O insulă românească, gata la vremuri de cumpănă 
a fi aceeaşi inimă şi acelaşi gînd cu românii din 
Muntenia, Moldova sau Transilvania. 

Fiind oameni liberi şi dirzi, la scheieni nu se 
pune problema unui patriciat asupritor din rîndurile 
lor. De aceea, şi tendinţa firească de a avea magis- 
trat din rindul lor, care să fie reprezentantul şi ega- 
lul lor în apărarea intereselor comune, care prin au- 
toritatea lui locală să-i scoată de sub jurisdicția Ma- 
gistratului de Braşov şi prin aceasta de sub influ- 
ența patriciatului săsesc. O comună timpurie, o îna- 
intaşă prin vreme şi spaţiu a Comunelor din Mün- 
ster şi Mühlhausen din timpul războiului țărănesc 
german al secolului XVI. 

Simplitatea scheienilor se vădeşte în viața de 
toate zilele, în portul lor, în tot ce semnifică spe- 
cific românesc. Neavînd patriciat, „nobilii“ scheie- 
nilor au fost acele firi nobile, educatorii, tribunii 

ridicaţi din rîndul poporului, învățații, de cele mai 
multe ori învățătorii şi preoţii. Aceştia, animați de 
cele mai înalte idealuri naţionale, şi-au pus întreaga 
lor capacitate în slujba întăririi sentimentului de 
cinste şi omenie, a spiritului de dreptate şi liber- 
tate, au cultivat conştiinţa trecutului de luptă, me- 
moria strămoșilor, iubirea față de ţară şi de pămînt. 
Prin scris, prin tot ceea ce au avut mai bun, aceşti 
tribuni talentaţi şi neînfricați au păşit în avan- 
garda luptei naţionale româneşti. 

Istoria păstrează un loc de cinste familiei Cor- 
bea, care la sfîrşitul secolului al XVII-lea şi începu- 
tul secolului al XVIII-lea va scrie o pagină lumi- 
noasă şi nepieritoare. Numele de Corbea nu spune 
nimic deosebit. Sau nimic deosebit faţă de atitea 
nume simple de familii românești luate direct din 
natura plaiurilor noastre, a păsărilor de tot soiul, a 
animalelor puternice şi mari din codrii seculari cu 
care voinicii s-au înfruntat: Florea, Frasin, Stejar, 
Carpen, Jder, Ursu, Lupu, Izvor, Corbea. Fiind oa- 
meni simpli ca şi numele lor, dar nobili prin bogă- 
ţia sufletească, la Corbeşti este greu a fi urmărită 
genealogia aşa cum o putem stabili pentru marile 
noastre familii domnitoare: Basarabii şi Muşatinii. 
Izvoarele istorice se referă la membrii acestei fa- 
milii din secolul. al XVII-lea. Numele fiind luat de 
la pasărea corb şi oficializat chiar pe stema familiei 
Corvineștilor (corbul care a furat inelul, săgetat), 
este şi foarte răspîndit la români. Astfel încît nu 
toţi Corbea făceau parte din această familie. Cu si- 
guranţă că nici Corbea cel cîntat în balada populară 
pentru isprăvile lui vitejești n-are nimic comun cu 
amintita familie. 

Dar Corbeștii din Schei au o vechime de familie 
de cel puţin două secole dacă admitem că ei n-or 
fi fost printre primii veniţi pe dealul „,Slonului“, 
în 1392. Iar dacă admitem că strămoșul lor din 
Schei a fost printre primii veniţi, atunci ei au o 
vechime de trei sute de ani. 

Din vechile tradiţii ale Scheiului brașovean, din- 
tr-o continuitate a modului de viaţă și factorului psi- 
hic se naște și familia Corbea. Documentele con- 
semnează faptul că pe la jumătatea secolului al 
XVII-lea la biserica Sf. Nicolae din Scheii Brașovu- 
lui era dascăl Ioan Corbea. Biserica era foarte veche, 
deoarece existenţa ei este menţionată de o bulă 
papală în anul 1399. 

Acest Ion sin Florei Corbea gocimanul (adică das- 
călul), cum apare în unele documente, mai tirziu, și 
nu fără o oarecare strădanie, se preoţește. În „Isto- 
ria bisericei Scheilor Brașovului“, lucrare rămasă în 
manuscris de la învățatul braşovean Radu Tempea 
(și publicată de Sterie Stinghe la Brașov în 1899), 
se arată: „Anul 1659, iar de la Adam 7167, 
într-această vreme fiind omor de ciumă aici în Bra- 
şov, pristăvitu-s-au protopopul Smadul și l-au în- 
gropat în tinda bisericei ... şi tot pre acea vreme au 
murit şi preoteasa popei lui Ion sin Florei gocima- 
nului, deci au rămas la această sfintă biserică trei 
preoţi, popa Vasile Hoban şi popa Radu Băilă 
lega” 

Deosebit de important e faptul că preotul Ioan 
Corbea era un om învățat. Rămas văduv, el s-a că- 
sătorit a doua oară şi „s-au ertat de preoție.“ A con- 
tinuat însă a se ocupa de educația și instruirea fiilor 
săi, Teodor, Matei şi David Corbea. Acest lucru a 

fost ușurat şi de faptul că biserica Sf. Nicolae din 
Schei era și școală, pînă în 1830, cînd a luat ființă 
școala românească din Braşov. „,Bine-nţeles — ne 
informează acelaşi Radu Tempea —, școala de la 
Sf. Nicolae din Scheii Brașovului mergea înainte; 
în a doua jumătate a veacului al XVII-lea găsim 
aici ca dascăl pe preotul Ioan Corbea.“ Fie prin 
școală sau pe cale particulară, fiii lui loan Corbea 
s-au instruit temeinic. Au deprins de la tatăl lor 
nu numai ceea ce numim îndeobște știință de carte, 
ci și spiritul vremii, istoria vie a timpului pe care 
îl trăiau. Astfel ei au înţeles sensul epocii, impera- 
tivele majore ale ei. Au iubit din adîncul inimii pă- 
mîntul străbun și poporul român, au urît tirania și 
tendințele de cotropire ale statelor vecine. Am putea 
spune că ei au învăţat la școala din Scheii Brașovu- 
lui unde le-a fost dascăl tatăl lor. Şi că acesta i-a 
pregătit pentru școala vieţii, mult mai dură şi mai 
greu de deprins, cu legi mult mai aspre şi căi mult 
mai întortocheate. 

În 1683, Corbeștii urmăresc cu înfrigurare dar şi 
vădită îngrijorare asediul turcesc asupra Vienei. Cei 
trei fii ai gocimanului loan sin Florei știau istoria 
expansiunii otomane şi urau acest imperiu clădit 
prin cotropiri şi asuprirea popoarelor. Nu doreau de- 
loc să învingă turcii şi să se mai lăţească încă. Dar 
aveau spiritul previziunii. Al perspectivei. Știau că 
Habsburgii sînt tot pasări de pradă şi că dacă în- 
ving ei vor face același joc ca și turcii, bineînţeles 
în favoarea lor, că românii se vor găsi într-o situa- 
ție mult mai grea, fiind prinşi în chinga a două im- 
perii hrăpărețe, gata să-și dispute prada pînă la ul- 


tima fărîmă de carne și să împartă pînă la ulti- 
mul os. 

Previziunea s-a împlinit. Învingători la Viena, 
imperialii au pornit în marş triumfal spre Europa 
cotropită de turci, gonindu-i pe ieniceri şi spahii din 
pașalicurile şi raialele așezate ca o salbă din Unga- 
ria pînă la gurile Dunării și Mării Negre. Dădeau 
foc corturilor, doborau semiluna, se arătau necruţă- 
tori cu prizonierii. 

În anul 1688, au intrat în Transilvania. Aici, 
Habsburgii își inaugurează jaful și politica de agre- 
siuni, înaintează prin sate ca la ei acasă, intră tri- 
umfători în orașe, se așază la masă cerînd mîncarea 
cea mai gustoasă şi vinul cel mai dulce, femeile cele 
mai frumoase. Au ajuns astfel şi la Brașov. Populaţia 
Braşovului, cu tradiţia luptei de libertate în inimi, 
opune o dîrză rezistenţă. Mulţi fii ai poporului ro- 
mân cît și din rîndul populaţiei săseşti și-au dat 
viaţa pe baricadele luptei pentru libertate. Scheiul 
a fost atunci în frunte. Fraţii Corbea s-au aflat și ei 
la datorie. Au înţeles o dată mai mult şi au simţit 
ce însemna călciiul de fier impilator al Habsbur- 
gilor. 

„Mai ales că au trebuit să fie şi martorii înfrîn- 
gerii rezistenţei. Cu tot eroismul brașovenilor, al 
Scheienilor, imperialii, care dispuneau de tunuri și 
puști numeroase, de o tehnică de luptă avansată faţă 
de pămînteni, au izbutit să pătrundă în Brașov, să 
se răzbune pe asediați şi să ocupe Braşovul. Căderea 
Brașovului la 1688 a însemnat pentru români o grea 
lovitură, la proporţiile noastre şi potrivit istoriei na- 
tionale la fel de puternică după cum vor fi simţit-o 
şi pămiîntenii vechii citadele grecești a Bizantionu- 

lui, orașul lui Constantin cel Mare, Constantinopo- 
lul, la căderea lui sub turci în 1453. Cu atît mai du- 
reros cu cît aici, la apărarea orașului de la poalele 
Timpei, a curs sîngele brașovenilor, al Scheienilor. 

Căderea Brașovului a însemnat de fapt începutul 
asupririi habsburgice, manifestată pe tărim econo- 
mic, social, politic, naţional, ideologico-religios. 

Timp de doi ani (1688—1690), fraţii Corbea au 
trăit sub ocupaţia imperialilor și, sfidîndu-le carac- 
terul oprimator, au învăţat să-i cunoască și mai 
mult. 

loan Corbea murise. Se stinsese senin, conștient 
că-și făcuse datoria de român şi tată, puţin înainte 
de ocupaţia austriacă. Prin 1690, cei trei fraţi se ho- 
tărăsc să treacă munţii în Ţara Românească. David 
Corbea a părăsit cu durere Brașovul pe care îl vedea 
îngenuncheat imperialilor. Dar a nutrit în perma- 
nență nădejdea că într-o bună zi se va întoarce în- 
tr-o cetate liberă. 


III 


Fraţii Corbea trec munţii 


Din nou la obirşie. Un adevăr de necontestat al 
Istoriei românilor afirmă că procesul etnogenezei 
românești a avut un caracter unitar. Poporul român 
s-a format în întreg spaţiul carpato-dunărean, atît 
pe teritoriul fostei Dacii romane (Dacia Felix) cît și 
pe meleagurile dacilor liberi: din teritoriile nordice 
ale Moldovei, Transilvaniei, Maramureșului, Crișa- 
nei. Acest argument la ideea de vechime și continui- 
tate susţinută de cronicari și istoricii moderni, bazat 
pe o realitate istorică, ne oferă tabloul unei socie- 
tăţi românești unice care şi-a trăit drama fărîmiță- 
rii — mai presus de cea obișnuită, feudală. O fărîmi- 
tare politică, o trăire a vieţii statale românești în 
provincii istorice, silite de împrejurări vitrege și de 
interese străine la scindare și separatism. Ilreversi- 
bil rămîne actul de conștiință al românilor de pe 
ambele versante carpatine: unirea realizată sub Mi- 
hai-Vodă-Viteazul la 1600, deşi de scurtă durată. 
Conștiinţa comunităţii de origine, limbă, tradiţii şi 
obiceiuri și de teritoriu nu s-a putut însă risipi. Pen- 
tru că și ea se baza pe o realitate istorică de veche 
și bogată tradiţie. Modul unitar în care s-a format 
poporul român explică originea și limba comună. 
Astfel încît şi în Țara Românească, la fel ca şi în 

Țara Moldovei sau a Transilvaniei tot români se 
cheamă locuitorii şi toţi, potrivit expresiei plastice 
și clasice a cronicarului „De la Rim se trag.“ Chiar 
Ștefan Vodă cel Mare îi socotea români pe cei care 
îl aleseseră domn pe cimpia de la Direptate în anul 
1457. Într-o scrisoare adresată la 8 mai 1475, Sig- 
noriei Republicii Veneţia și Papei, numea Ţara Ro- 
mânească „l'altra Valacchia“ (cealaltă Valahie) sau 
„Valacchia Mazor“ (Valahia Mare), deci că Moldova 
e tot o Valahie, adică o ţară românească. Și istoricii 
străini desemnează Moldova prin termenul de ,„,Vala- 
hia“, convinși că locuitorii acesteia erau tot atît de 
români ca şi ceilalţi. | 

Din această origine și limbă comună a românilor 
au izvorit apoi tradiţiile, datinile și obiceiurile co- 
mune, multe venind mai de departe, de la strămoșii 
daci și romani. Acestea aveau la bază o concepţie 
laică, izvorită din omenesc, din suferinţe și dureri, 
din bucurii și biruinţe, din frămîntările luptelor şi 
eroismul străbun de legendă: oraţii de nuntă, obi- 
ceiuri de tot soiul la înmormîntare, colinde vestind 
anul cel nou sau cînturi de bucurie pentru sosirea 
primăverii ori strîngerea recoltelor de toamnă. Cît 
privește comunitatea de teritoriu, s-au găsit voci 
străine şi adesea dușmănoase care au ales drept cri- 
teriu la argumentul separatismului politic tocmai 
existența coamei carpatine. „Un briu natural menit 
de providenţă să-i împartă pe români în ţări dife- 
rite.“ Or, tot pe temei istoric, atît teoretic cît ṣi prac- 
tic, se ştie că munţii Carpaţi au constituit pentru ro- 
mâni o mîndrie naţională pe multiple planuri. Ei nu 
au fost niciodată o sabie a despărțirii, ci o horă a 
unităţii. În munţi și-au găsit refugiu românii la ceas 

de cumpănă, feriţi de atacurile din cîmpie ale tutu- 
ror migratorilor. Munţii au ascuns în măruntaiele 
lor, ca şi într-o inimă a pămîntului, bogății nease- 
muite. Ei, Carpaţii falnici, au prezentat mereu locuri 
pitorești și aproape de basm, nemaiîntilnite în alte 
țări. Peisajul românesc carpatin este aproape ace- 
lași în Transilvania, Țara Muntenească sau Moldova. 
Nu mai vorbim de faptul că acest brîu montan i-a 
unit pe români „în cuget şi-n simţiri* în chip 
aproape solemn. Au fost osatura, trunchiul copacu- 
lui întregului pămînt românesc. La vremuri de cum- 
pănă, neștiuţi, românii dintr-o provincie istorică 
alergau la fraţii lor. »entimentele de solidaritate ro- 
mânească nu le-a putut şterge din conștiințe nici 
cea mai aprigă și mai opresivă stăpinire. Ele s-au 
pietrificat pe coama Carpaţilor şi au rămas peste 
vreme. Trecătorile munţilor au constituit deschideri 
permanente şi cărări umblate întruna de români 
dintr-un loc în altul. Cîte sate de români transilvă- 
neni s-au spart și s-au tras spre Țara Românească 
și Moldova ca să scape de împilarea „mai marilor 
pămîntului“, şi-au croit noi aşezări numite „ungu- 
reni“. Au rămas tot români. Numai că s-au așezat 
în altă parte a teritoriului românesc. Pe Mihai vodă 
Viteazul, biruitorul de la Șelimbăr, l-au primit ro- 
mânii. transilvăneni ca eliberator, drept unul ce era 
de un neam şi de o lege cu ei. Iar moldovenii au des- 
chis porțile cetăților la sosirea sa pe pămîntul Mol- 
dovei. Aceleași cetăți care rezistaseră în vremea ma- 
relui Ştefan mîniei lui Mohamed al II-lea, după 
bătălia de la Războieni (1476). Prin trecătorile mun- 
ților românii au menţinut mereu legături economice 

şi politice, cît și de idei, în ciuda tuturor vicisitu- 
dinilor și opresiunilor. 

Pe astfel de temeiuri și pe multe altele au trecut 
fraţii Corbea munţii, pentru a ajunge în Țara Ro- 
mânească, singurul loc de refugiu. În Moldova era 
mai greu, date fiind complicațiile politice de după 
asediul Vienei, tendinţa Poloniei la joc dublu față de 
Imperiul otoman și imperiali, dar şi propriile ei in- 
terese care ţinteau subjugarea Moldovei. Spre Țara 
Românească drumul era deschis. Trecătorile îi aş- 
teptau: Era mai aproape și mai ușor de străbătut. 
Auziseră și despre voievodul Brîncoveanu Constantin 
lucruri multe, încurajatoare şi bune. Dar mai pre- 
sus de orice era ca o întoarcere la obiîrşie, ca o che- 
mare a glasului natal. La pămîntul de unde veni- 
seră cu secole în urmă străbunii scheienilor. Era ca 
un fel de transhumanță, dar de alt ordin și de altă 
factură. Primăvara, din acest spaţiu mioritic își mî- 
nau ciobanii oile spre munte şi le ţineau pînă 
toamna tirziu. Apoi, de frica îngheţului, părăseau 
stînele și coborau cu oile la şes. O transhumanță prin 
vreme a Scheienilor, a Corbeștilor care fugeau din 
fața iernii în care se afla acum pămîntul Transilva- 
niei. Habsburgii nu ajunseseră în Ţara Românească. 
Sperau că nici nu vor ajunge vreodată. Durerea că 
Transilvania intra sub noua opresiune, ce se anunța 
mai crîncenă ca cele de pînă acum, era dublată de 
un sentiment nostalgic, dar și de datoria pe care o 
aveau, să continuie lupta începută, aici, sub soarele 
Ţării Româneşti. 


La curtea lui Brincoveanu. Corbeştii au găsit con- 
diții deosebit de prielnice afirmării capacităţii, ta- 

lentului şi energiilor lor clocotitoare pentru cauza în 
numele căreia erau hotărîţi să-și închine întreaga 
lor viaţă. Pentru că ar fi fost posibil să găsească şi 
o perioadă cenușie şi un domnitor amorf la condu- 
cerea ţării, așa cum sînt întilnite cazuri și în isto- 
ria ării Românești. Brincoveanu continua opera 
glorioșilor domnitori munteni din dinastia Basara- 
bilor. O epocă de înflorire în toate domeniile, pe mă- 
sura cerințelor ridicate pe scena istoriei de struc- 
tura internă și de conjunctura internaţională a vre- 
mii. Şi pe măsura domnitorului care, în calitatea sa 
de „Basarab“, avea o misiune în faţa istoriei: aceea 
de a încheia strălucit și cu glorie, cu cinste și demni- 
tate ceea ce începuse cu patru veacuri în urmă Basa- 
rab I, Întemeietorul de Țară şi Basarabi. Pentru că 
dinastia dăduse mari Basarabi, virtuoșşi, viteji iscu- 
siti, inimoşi, talentați. Au fost domnitori Basarabi 
străluciți comandanţi de oști şi cu biruințe de neui- 
tat în memoria pămîntului străbun: Mircea cel Bă- 
trîin, Dan al II-lea, Vlad Dracul, Vlad Tepeș, Radu 
de la Afumaţi, Mihai Viteazul, Radu Şerban și Mih- 
nea al III-lea. În legătură cu Mihnea al III-lea, unii 
genealogi ai dinastiei Basarabilor îl socotesc ultimul 
Basarab. Au fost Basarabii oameni politici și diplo- 
mați străluciți, oameni de cultură și de talent: Radu 
cel Mare, Neagoe Basarab, Petru Cercel, Matei Basa- 
rab. Toţi aceștia, cu mintea și inima, cu spada şi 
inima, au servit cauzei independenţei și unităţii ro- 
mânești. Constantin Vodă Brîncoveanu (deşi patro- 
nim Basarab) continua opera înaintaşilor săi în 
scaun. El trebuia să însumeze organic și să ridice pe 
culmi într-o chintesenţă basarabă această operă. Să 
fie domnia sa sinteză basarabă. 

În cuprinsul lucrării vom mai avea prilejul să 
vedem măsura în care Brincoveanu a izbutit să fie 
ca ultim vlăstar la înălțimea gloriei basarabe și 
la nivelul cerinţelor epocii sale. Destul a spune că 
domnitorul a avut şi el atît slăbiciunile lui lumești, 
cît și scăderile, dictate de conjunctura istorică. Dar 
omul a izbutit să spargă aceste limite prin puter- 
nica lui personalitate și să fie astfel, firește și făcînd 
excepţie de sfîrşitul lui tragic, nu sub vremuri ci 
deasupra lor. 

Într-o astfel de epocă şi în vremea domniei unui 
astfel de om pășşeau pragul Ţării Româneşti fraţii 
Corbea. Este adevărat că nici nu se împliniseră bine 
doi ani de cînd Brîncoveanu se suise pe tron. Marile 
acte politice şi diplomatice ca şi cele de cultură nu 
se înfăptuiseră. Dar pretutindeni se vădea inceputul 
unei epoci de reviriment, de prosperitate și pro- 
gres în toate domeniile. După domnia lui Şerban 
Cantacuzino (1678—1688), cel aflat la 1683 sub zidu- 
rile Vienei, şi el un domnitor patriot, dar care îşi 
irosise o parte din timp în lupte interne şi externe, 
sufletul și suflul înnoitor brîncovenesc începea să 
se simtă proaspăt ca razele soarelui după o vreme 
de ploaie mocnită şi îndelungată. Cu atît mai mult 
fraţii Corbea aveau să fie părtași la marile realizări 
brîncoveneşti, să contribuie la avîntul ce se anunţa 
hotărît şi furtunos, să răspundă marilor idealuri ale 
Ţării Româneşti, care erau și ale lor. 

Venind în Ţara Românească, la curtea lui Brîn- 
coveanu, acest lucru a însemnat că frații Corbea au 
păşit în cetatea de scaun a Bucureștilor care de la 
atestarea lui documentară din vremea lui Vlad Ţe- 
peş (1459) pînă la 1690 cunoscuse o dezvoltare ui- 

mitor de rapidă. E adevărat că mulţi voievozi Basa- 
rabi se ocupaseră de înfrumusețarea capitalei Ţării 
Românești, adăugînd cîte ceva la arhitectura ei. 
Epoca lui Brîncoveanu avea să însumeze eforturile 
pe această linie, aducînd așezarea medievală a lui 
Bucur la un aspect mai proaspăt şi la un nivel de ci- 
vilizație mai avansat. De altfel, Brincoveanu deși a 
acţionat — ca mulţi voievozi Basarabi — și la ve- 
chea reşedinţă a domnilor români de la Tîrgovişte, 
orașul a rămas pe planul al doilea dată fiind ridica- 
rea prea mare a Bucureștilor. Tîrgoviștea a rămas 
cu liniștea legendelor sale fermecătoare în jurul ar- 
haicelor medievale ruinuri. Nu mai vorbim de pri- 
mele așezări domnești de la Argeș și Cîmpulung, 
atestate documentar pe la anul 1300, care deşi cu- 
nosc şi ele mersul spre înainte ca orice loc din ţară, 
vor rămîne tot mai în urma vieţii Bucureștilor. 

La curtea domnească din București însă, Briînco- 
veanu va statornici îndată după luarea domniei 
rînduieli noi. În orice caz, la 1690 fraţii Corbea se 
vor prezenta la o curte domnească unde semnul 
noului începuse să se întrezărească. Brîncoveanu va 
statornici aici fastul aulic bizantin — firește, la pro- 
porţiile unui stat ca Tara Românească unde orice 
influenţă trebuia numai altoită pe specificul româ- 
nesc, în condițiile menţinerii și întăririi tradiţiilor şi 
obiceiurilor, datinilor străbune pe care Basarabii 
le-au turnat în forme potrivite epocii lor. La fel 
după cum Brîncoveanu va fi atent și la marile pre- 
faceri prin care trecea Apusul şi va lua modele cu 
discernămiînt, fără a copia şi imita mai ales. 

Fraţii Corbea sosesc la curtea lui Briîncoveanu 
ca niște oameni simpli ce erau, în hainele specifice 


Scheienilor, cu nimic deosebite de cele țărănești, de 
un pitoresc și de un inedit fără egal. Cu iţari și cu 
opinci — aşa ca în toate regiunile de munte, cu că- 
măși lungi strălucind de curățenie şi cu căciulă mi- 
țoasă pe cap. Nu lipsea nici briul multicolor care le 
încingea mijlocul, pe vreme bună sau rea. 

La curtea lui Brîncoveanu fraţii aveau să-şi dez- 
văluie imediat identitatea pentru a-și ocupa locul 
meritat. 

E adevărat că ei n-au ajuns dintru bun început la 
domnitor. Era şi în Ţara Românească o uzanţă dom- 
nească departe firește de cele de la marile curți eu- 
ropene unde obținerea unei audienţe la rege sau îm- 
părat dura cu lunile sau nu era acordată niciodată. 
Uzanţa domnească era impusă de activitatea zilnică, 
de faptul că la Brîncoveanu se prezentau mereu tot 
soiul de oameni, fie băștinași, fie străini. Brinco- 
veanu îi primea-cu bunăvoință sau chiar cu multă 
graţie și curtoazie, le asculta păsurile și durerile, îi 
aiuta sau, după caz, îi și respingea. Era o uzanţă 
domnească, nedespotică și fără prea mari discrimi- 
nări. 

Pînă să ajungă aşadar la domnitor, frații Corbea 
s-au prezentat la curte şi aşa cum era obiceiul vre- 
mii aceleia tulburi s-au orientat înspre cariera ar- 
melor. David Corbea intră în slujba de Ceauș — 
dregătorie militară direct subordonată aceleia de spă- 
tar domnesc (comandantul suprem al oastei) de la 
care îi va rămîne denumirea de „Ceaușul“, lipită or- 
ganic de numele său adevărat. Atunci spătarul lui 
Brîncoveanu era Mihai Cantacuzino care apreciază 
la David Corbea cunoştinţele sale de limbi străine și 
talentul său înnăscut de diplomat. Este tocmai cali- 

tatea esenţială a acestuia care-l va așeza îndreptă- 
tit în marea carte a neamului românesc drept diplo- 
mat din zorii diplomaţiei româneşti. Diîndu-şi sea- 
ma că în politica externă Corbea ar putea aduce 
mult mai multe servicii Ţării Românești, decît în 
cadrul oastei, Mihai Cantacuzino, el însuşi un bun 
comandant militar dublat de un larg spirit politic, 
îl recomandă domnitorului ca acesta să-l utilizeze 
în diplomaţie. 

Prezenţa lui David Corbea în acest moment la 
curtea lui Briîncoveanu este dovedită dintr-un hri- 
sov din luna iunie a anului 1690 prin care domni- 
torul acorda mai multe scutiri lui „David Corbea 
Braşoveanul“ (într-o perioadă cînd povara fiscalită- 
ţii se abătea atît asupra oamenilor neliberi, cît și 
asupra celor liberi), „care s-au așezat cu șederea în 
ţara domniei mele“ și care se află „cu slujba“ pe 
lîngă Mihail Cantacuzino Spătarul. > 

Se impune menţiunea că deși uzanţța domnească 
cerca ca noii veniţi să parcurgă un anumit drum 
ierarhic pînă la domnitor, nu e exclus ca înainte de 
a se prezenta lui Brîncoveanu, încă din perioada cînd 
fraţii Corbea treceau munții, domnitorul să fi aflat 
de venirea lor. Avea un sistem de informare de tot 
ceea ce se petrecea în ţară, format din olăcari iuți, 
cu urechi ascuțite și ochi buni, cu minţi vioaie şi 
înțelepte. Aceștia își făceau munca lor bună şi fo- 
lositoare în special în regiunile de margine ale ţării, 
pe unde pătrundeau străini. Dar în primul rînd pe 
la trecătorile munţilor, unde drumurile comerciale 
neintrerupte impuneau o grijă faţă de cei care in- 
trau în ţară. E foarte posibil ca fraţii Corbea să fi 
interesat în chip deosebit pe domnitor, care, înștiin- 

tat la vreme de sosirea lor, să aştepte momentul cînd 
chiar ei vor simţi nevoia să se prezinte domnului 
ţării. 

Întîmplările s-ar fi putut desfășura însă şi alt- 
fel. În general împrejurările în care au trecut Cor- 
beştii munţii nu sînt cunoscute. La fel modul cum 
au ajuns cei trei fraţi la curtea lui Brîncoveanu. Nu- 
mai documentul citat anterior — singurul în acest 
sens — semnalează și marchează prin aceasta debu- 
tul Corbeștilor în viața aulică a Ţării Româneşti. 
El a putut fi interpretat de mulți istoriografi ai epo- 
cii lui Brîncoveanu pe linia amintită de noi: Brîn- 
coveanu are știre sau nu de sosirea Corbeștilor la 
curtea sa. De aceea, pină să se prezinte domnitoru- 
lui, Corbeștii au intrat în anumite slujbe. Cel puțin 
cea a lui David este cunoscută dintru început. Între 
timp se vor înfățișa domnitorului toţi trei sau nu- 
mai cel mare ca reprezentant al lor, adică David 
Corbea. Aceasta este versiunea care indică linia dru- 
mului politic al lui David Corbea „de la spătarul 
Mihai Cantacuzino la domnitorul Constantin Brîn- 
coveanu.“ Documentul n-o contrazice. El poate fi 
interpretat și în sensul că în momentul emiterii docu- 
mentului din cancelaria brîncovenească, David Cor- 
bea se prezentase la domnitor, fiind în funcţia de 
Ceauş pe lîngă marele Spătar. David n-a intrat însă 
imediat în slujbă domnească, ci a mai rămas o vreme 
în calitate de Ceauş. Domnitorul, emite actul pentru 
a-l fixa în viaţa socială a tării drept „om liber“ şi 
pentru a-i acorda scutirile corespunzătoare de dări. 
Citind mai atent documentul, desluşim însă şi o altă 
Posibilitate. Am afirmat că prin olăcarii și oamenii 
lui de încredere de pretutindeni Brîncoveanu ar fi 

putut afla din timp de venirea oaspeţilor din Schei 
la Bucureşti. Mai tîrziu chiar, în anii de virf ai dom- 
niei, uimiți de persenalitatea complexă a lui Brîn- 
coveanu, de virtuțile și de activitatea lui neobosită, 
mulți contemporani, printre care şi secretarul de 
limbi occidentale al domnitorului, Antonio del 
Chiaro Fiorentino, îl înfățișează drept omniprezent, 
în sensul că nu-i scăpa nimic din cele ce se petre- 
ceau în țară sau în afară. Fireşte, nimic din ceea ce 
era esențial. Trecerea munţilor de către Corbeşti 
constituia, în orice caz, o întîmplare care nu-l putea 
lăsa indiferent pe Brîncoveanu. Mergem mai departe 
și cercetăm politiea transilvăneană a lui Brinco- 
veanu. Este cert că încă din primul an de domnie 
Brîncoveanu a urmărit cu viu interes evoluţia eveni- 
mentelor din Transilvania. Va fi implicat chiar în 
luptele împotriva imperialilor. Desfăşoară apoi o 
întreagă politică față de imperiali, pe care o vom 
înfățișa la timpul cuvenit. La ceas de cumpănă, 
viaţa lui se va asemăna întrucîtva cu a fraţilor Cor- 
bea. Va nutri gîndul ca în cazul mazilirii să-și gă- 
sească refugiu în Transilvania. Aceste elemente ne 
îndreptățesc să credem că Brîncoveanu avea cuno- 
stință de existenţa Corbeştilor încă din perioada cînd 
aceştia se aflau în Schei. Pentru că — așa cum am 
arătat — Corbeștii nu erau simpli Scheieni. Das- 
călul loan Corbea fusese un tribun al Sche- 
ienilor, un educator înflăcărat al dezvoltării conştiin- 
tei naţionale şi civice a românilor. Educaţi în acest 
spirit, fiii lui își formaseră la fel personalitatea și 
erau în fapt personalităţi remarcabile, „instigatori“ 
de valoare ai Scheienilor pe care înşişi imperialii 
nu-i puteau ignora. Cu atit mai mult Brîncoveanu, 

„căruia nu-i scăpa nimic“ şi care era foarte receptiv 
la valorile epocii sale, este posibil, ca auzind de ei, 
să-i fi chemat personal, prin oameni de încredere, 
la curtea sa. Aşa cum, mai tîrziu, îl va chema pe pa- 
triarhul Ierusalimului, Dositei, pe Antim Ivireanul 
sau pe Antonio Maria del Chiaro. Chemarea lui 
Brîncoveanu a putut coincide cu interesul Corbeşti- 
lor de a părăsi în acel moment Transilvania și a veni 
în Țara Românească pentru a se încadra frontului 
antihabsburgic sau cel puţin a dispărea din ochii im- 
perialilor care-i puteau arunca în temniţă. În acest 
caz relaţia se schimbă. Fiind chemaţi de domnitor, 
frații Corbea nu mai aveau de ce să urmeze calea 
uzanţei aulice. Ei s-au putut prezenta direct domni- 
torului. Subliniem aici dragostea care cimenta legă- 
turile dintre fraţii Corbea. Odată ajunși la curtea 
lui Brîncoveanu, fratele cel mare, David, va mani- 
festa o grijă deosebită pentru soarta și destinul lui 
Teodor și Matei. Astfel încît aceștia se vor bucura 
de acelaşi regim de viaţă ca și David. După ocuparea 
funcţiei de Ceauş sau intrînd apoi în slujba domni- 
torului, David Corbea va evidenția și pe fraţii lui și 
îi va scoate la lumină, potrivit talentelor şi merite- 
lor fiecăruia. 

În ceea ce priveşte spiritul documentului, el ră- 
mîne același. Numai linia poate fi alta. Brincoveanu, 
primindu-l pe David Corbea, l-a recomandat apoi 
spătarului Mihai Cantacuzino, pentru funcţia de 
Ceauș. În acest caz, este parcurs drumul „de la dom- 
nitorul Constantin Brîncoveanu la spătarul Mihai 
Cantacuzino. Documentul poate fi înţeles şi el în 
acest sens: Brîncoveanu atestă așezarea lui David 
Corbea în Țara Românească şi în slujba ce o deţinea 

pe lîngă Mihai Cantacuzino Spătarul. Și aceasta pen- 
tru acordarea scutirilor respective. Există şi aici o 
explicaţie. Domnitorul nu era un om pripit. Cîntă- 
rea cu multă chibzuinţă faptele şi oamenii. Voia să-l 
„verifice“ pe David Corbea, să-i cunoască aptitudi- 
nile, în vederea misiunilor pe care avea să i le în- 
credințeze. 


Domnitor şi Ceaușş. Constantin Vodă Brîncoveanu 
a primit cu bucurie pe David Corbea pe care parcă 
îl aștepta. 

Corbea avea vorbă egală şi calmă, cumpătată, cu 
accentul specific ardelenesc. Ea trăda imediat un 
om deslușit prea bine la minte pentru vîrsta lui, de 
o mare cultură şi de o aleasă factură psihică. În 
spatele cuvintelor sau mai bine zis în miezul lor să- 
lășluia o pasiune, o dogoare neobișnuită, o muzică 
a verbului mergînd pînă la incantaţie. 

David Corbea vorbea elegant și expresiv. Brîn- 
coveanu remarcă această prețioasă însușire a lui Cor- 
bea şi gîndi că era chiar mai aleasă decit a Stolni- 
cului Constantin Cantacuzino, marele cărturar al 
epocii brincoveneşti. 

Porni să-i asculte povestea cu cel mai mare inte- 
res. Corbea i-a destăinuit atunci domnului Ţării Ro- 
mânești, care îi devenise din acel moment stăpin și 
în slujba căruia intra, mobilul care îl adusese. la 
curte şi ce avea în gind pentru viitor. De altfel, chiar 
domnitorul îi ceruse să-i spună cu lux de amănunte 
tot ceea ce știa despre Transilvania şi despre situa- 
ţia politică sub noua stăpînire. Dorea să cunoască 

temeinic ce se petrece pentru a acţiona din. timp și 
a lua măsurile necesare. 

Corbea nu începuse așa cum se obișnuia cu o in- 
troducere protocolară urmată de o relatare greoaie. 
Folosind stilul indirect, pornise să istorisească o în- 
timplare din Scheii Brașovului. Întimplarea era ase- 
mănătoare întrucîtva aceleia pe care o istorisise în 
antichitatea romană înțeleptul Menenius Agrippa 
plebeilor retrași pe muntele Aventinului. Poate că 
în acel moment emotionant, lui Corbea îi venise în 
minte istorioara menită să-i aducă înapoi în Roma 
republicană pe plebei, pentru ca aceasta să nu piară 
din lipsa producătorilor. Agrippa era trimisul pa- 
tricienilor dispuşi să le acorde unele drepturi ple- 
beilor, aşa cum s-a și întîmplat. Poate era o născo- 
cire ad-hoc, fără nici o legătură cu episodul amin- 
tit, ci menită să puncteze o anumită situaţie. 

„Cică a fost odată o stînă — îşi începuse alego- 
ria David Corbea, potrivit formulei basmului popu- 
lar — cu oi și cu ciobani. Dar un lup lacom îi dă- 
dea mereu tircoale tot jinduind la bietele oi cum să 
facă să le simtă gustul cărnii dulci și fragede între 
colții săi ascuţiţi. Venea mereu spre seară şi apoi 
în zori şi se așeza la pîndă în contra vîntului ca să 
nu-l simtă câinii şi ciobanii şi să nu sară cu bitele 
pe el să-l omoare. Dar cîinii erau mereu treji și adul- 
mecau apropierea oricărui vrăjmaș de strungă, chiar 
cînd el se așeza în spatele bortei ca aceasta să nu-i 
ducă mirosul şi să-l trădeze. Ciobanii, și ei, dormeau 
numai pe jumătate, cu un ochi închis și cu unul de 
veghe continuă. lară cînd da alba erau de mult în 
picioare și puşi pe treabă cît era ziulica de mare. 
Lupul însă nu se lăsa nici el deloc. Pașămite fusese 

fermecat de oile ciobanilor și de locul acela încîntă- 
tor unde se găsea stina. Venea de departe și mai 
fusese cu pradă și pe la alte stini. Dar ca aceasta 
mai ba. 

Atunci, văzînd ciobanii să n-o scot la capăt cu 
lupul își struniră cîinii și îl chemară să se înţeleagă 
cu el. Și căzură la învoială să-i dea lupului numai 
lîna oilor ca să-i ţină şi lui de cald şi să facă ce-o 
vrea cu ea. Lupul luă lina și plecă cu ea mulțumit. 

Trecu o vreme. Cînd iată că la stînă se abătu un 
nou lup. Mult mai mare și mai fioros. Cîinii îl sim- 
țiră şi începură să latre pentru a da de veste, cioba- 
nii prinseră bitele în miîlini, oile începură să se agite. 
Dar cu lupul acesta nu era de glumit. Ciobanii, care 
răsuflaseră ușuraţi la plecarea celuilalt lup dar nici 
n-avuseseră timp să respire de ajuns, văzînd că asu- 
pra lor se abătuse această nouă nenorocire, îl che- 
mară pentru a cădea la învoială și a-i da și lui lîna 
oiler care între timp crescuse la loc. Lupul al doilea 
era însă mult mai nemilos şi mai neînţelegător decit 
primul. El nu se mulţumi numai cu lîna oilor. Pre- 
tinse şi carnea lor dulce. Mai mult decît atit, nu mai 
părăsi stîna. Se înstăpini la strungă, să aibă din des- 
tul ce înfuleca pînă o termina toată bogăţia acelei 
stîni.“ 

Corbea se opri din povestit. Ochii îi erau trişti 
şi înrourați de lacrimi. Brîncoveanu îl privise și el 
îndelung şi îi respectase durerea degajată de poves- 
tire. Nu-l întrebase nimic. Înțelesese din prima clipă 
cine se ascundea în spatele celor doi lupi nesățioşi. 
Dar Corbea îi ceru permisiunea să-i mai povestească 
o pățanie. Fermecat de simplitatea şi firescul poves- 
tirii, ca şi de timbrul plăcut al vocii povestitorului. 


16 


Brîncoveanu se bucură ca un copil să asculte în con- 
tinuare. 

Corbea, din ochii căruia nu pierise strălucirea 
lacrimilor, reîncepuse: 

„La aceeași stînă se repezise din tării un vulțur 
şi luase în gheare o oaie zburiînd cu ea la cuibul din 
piscul muntelui s-o devore. Un pui de vultur de pe 
altă stîncă, căruia nu-i crescuseră încă bine ghea- 
rele şi puterea, privea și el lacom la scena aceasta, 
dar nu avea ce face. Aştepta. Şi zilnic urmărea cum 
vulturul cel mare răpea oile de la stină. 

Trecu o vreme. Vulturul cel mic se preschimbă 
într-un vultur falnic, mult mai puternic și cu gheare 
mult mai ascuţite decit cel bătrîn, care slăbise şi 
de-abia mai putea fura cîte o oaie. Din colţul lui de 
stîncă, din pînda lui mult așteptată, într-o zi vul- 
turul tînăr se hotărî. Cînd îl văzu pe bătrîn pornind 
spre pradă, îl atacă. Îl prăbuşi din înalt grăbindu-i 
sfîrşitul. Apoi rămase el stăpînul înălțimilor, pasăre 
de pradă mult mai nemiloasă și mai hrăpăreaţă pen- 
tru biata stînă de oi.“ 

Brincoveanu îl întrebase dacă e atit de nemiloasă 
stăpînirea Habsburgilor pe cît au spus-o cele două 
istorisiri. Corbea îi răspunse că istorisirile nu pot 
decît să dezvăluie un adevăr dureros, dar nu și să-l 
cuprindă în totala sa dimensiune. Că de fapt jugul 
nemților este de nesuportat. Ei, fraţii Corbea, trecu- 
seră munţii pentru a nu mai vedea chipul hîd al 
pajurei imperiale. Dar că nu vor înceta o clipă a se 
gîndi la fraţii lor de dincolo de munți și vor face tot 
ce le stă în putinţă pentru a-i ajuta. 

Îi înfăţișă apoi lui Brîncoveanu istoria români- 
lor din Schei. Spiritul lor de neîmpăcare cu nedrep- 

tăţile și împilarea, simțul de libertate şi de omenie. 
Îi subliniase momentele de luptă ale Scheienilor şi 
nu uitase firește pe cel în care Scheienii săriseră în 
ajutorul lui Mihai Viteazul, înaintașul Basarab al 
lui Vodă Brîncoveanu în scaunul Ţării Românești, 
în anul 1600. 

Domnitorul îl ascultase cu vădită atenţie și în 
urmă îl întrebase de unde ştia istoria aceasta atît de 
bogată în evenimente și de unde a luat harul acesta 
și pasiunea pe care o aşază în cuvinte. La care Cor- 
bea îi răspunse că toate acestea i le-a povestit lumi- 
nosul său tată, Ioan sin Florei gocimanul, care acum 
odihnea în curtea bisericii Sf. Nicolae din Schei. 
Corbea mai subliniase că părintele său se aflase în 
primele rînduri ale Scheienilor pentru a smulge 
autonomia Scheilor din mîinile patriciatului săsesc 
din Brașov. Şi că atunci cînd aceștia, adunaţi în con- 
siliu, au respins legitimitatea unui asemenea drept 
pentru Scheieni, Ioan Corbea le-a reamintit celor 
din Consiliu de tăierea capetelor celor ce îl sprijini- 
seră pe  Mihai-Viteazul, domnul românilor. David 
Corbea evocase îndurerat și cuvintele pe care Ioan 
Corbea le rostise atunci ca o scuză la adresa tuturor 
celor ce negau drepturile româniler în Transilvania 
și pe care le știa pe de rost şi le purta în inimă ca 
pe un legămînt. 

Domnitorul a avut ocazia să-l cunoască pe Cor- 
bea, să-i vadă toate talentele şi virtuțile, să-și dea 
seama cît de util îi putea fi în rezolvarea marilor 
probleme externe ale epocii sale. Pentru că una din 
calităţile esenţiale ale lui Brîncoveanu şi definito- 
rie pentru activitatea lui a fost arta de a se încon- 

jura de oameni valoroși, de primă mînă, a se ridica 
la valoarea lor și a-i conduce în același timp. 

Viața lui Brincoveanu și a lui Corbea se vor îm- 
pleti organic, după cum Briîncoveanu și-o va împleti 
şi împărți și cu celelalte mari personalităţi ale vre- 
mii sale. Am putea spune că David Corbea, strîn- 
gind în inimă revolta generaţiilor de români și de 
împilaţi venind de la Bobilna și Gheorghe Doja Și 
cu sufletul frămiîntat de iubirea faţă de neam, va 
trece munţii îndreptîndu-se spre București pentru 
a-și găsi un om pe măsura lui. Şi acesta a fost Brîn- 
coveanu, care strălucea în virtuţi, care l-a intuit pe 
Corbea și a știut să și-l apropie pînă la contopirea 
dintre monarh și slujbaș. 

Și pentru că epoca lui Brîncoveanu este una din 
cele ale Renașterii românești, în cuprinsul lucră- 
rii, pe măsura derulării evenimentelor, vom schița 
portrete, caractere. ale celor care, minţi luminate 
fiind, au produs Renașterea și umanismul românesc, 
se cade a stabili chiar în cuprinsul acestui capitol 
trăsăturile morale ale domnitorului și ale Ceaușului. 

Constantin Briîncoveanu face parte din vechea 
familie boierească a Brîncovenilor al cărei prim 
strălucit reprezentant politic a fost „aga Matei din 
Brîncoveni“ sau Matei Basarab. Aici e locul să sub- 
liniem că trei mari Basarabi, deși nu din vechea ra- 
mură Basarabă a domnitorului dintii al Ţării Ro- 
mânești, Întemeietorul, sînt socotiți Basarabi prin 
faptele lor de seamă și prin vrerea lor care pentru 
a-și legitima dreptul la tron își iau patronimicul de 
Basarabi: Neagoe Basarab, din familia la rîndul ei 
foarte cunoscută a boierilor Craiovești, Matei Ba- 
sarab, tot din boierii olteni și anume Brîncovenii, și 

în sfîrşit cel care pe sigiliul său și pe medaliile bă- 
tute în 1714 apare sub numele de „Constantin Vo- 
ievod Basarab de Brancovan.“ Dar aceşti Basarabi 
ridicaţi din rîndurile boierimii au înălţat prestigiul 
dinastiei în momente de cumpănă cînd „nevrednicii“ 
urmași își iroseau energia în lupte sterile pentru 
putere. Ei au revitalizat dinastia ajutind-o să 
meargă înainte și să capete continuitatea de care 
avea nevoie. Astfel încît dacă la Matei Basarab încă 
s-ar mai pune problema legitimităţii Basarabe, la 
Constantin Brincoveanu, din aceeaşi familie cu aga 
Matei din Brîncoveni, descendența este stabilită 
ușor de vreme ce înaintașul fusese domn Basarab. 

Este important de știut însă că Brincoveanu n-a 
aspirat la domnie și nu şi-a făcut un crez din a 
fi domn. Domnitorul însuși scria egumenului mănăs- 
tirii Brîncoveni la 13 noiembrie 1688: „Ne-am ridi- 
cat domn, iar domnia mea aceasta nu aș fi pohtit, 
că ştie sfinţia ta că de nici unele lipsă n-am fost, ci 
ca un domn eram la casa mea... şi pentru ca să 
vină nișcari străini domni asupra ţării şi a săracilor 
să-i necăjească fără milă și să pustiiască ţara, pen- 
tru aceia am luat domnia mea jugul acesta asupra 
domniei mele.“ 

Condiţiile în care a luat Constantin Brîncoveanu 
domnia le vom analiza la vremea - cuvenită şi în 
strînsă legătură cu influenta familie care a contri- 
buit la suirea lui pe tron — Cantacuzinii. Cuvintele 
lui Brîncoveanu din scrisoarea citată exprimau un 
adevăr: socotea domnia ca un jug în sensul grelei 
misiuni ce o avea de îndeplinit ca domnitor, o ac- 
cepta numai pentru binele ţării și continuarea operei 
Basarabilor. Ele probează de la început un profurd 
şi cald patriotism. 


80 


Conștient de imperativele unei epoci grele pentru 
Tara Românească, el s-a dovedit omul potrivit. S-a 
suit pe tron nu pentru a domni ci pentru a conduce 
destinele unei țări și ale unui popor. N-a dorit dom- 
nia, dar odată domn şi-a luat rolul în chipul cel mai 
deplin, eliminînd orice improvizație, superficialitate 
sau suficiență. A învăţat singur ceea ce înseamnă să 
fii domn din legea dură a vieţii și a epocii sale. Fire 
mîndră, dar de o mîndrie bine înţeleasă, nu s-a ară- 
tat neştiutor în ale domniei, ci din prima zi s-a do- 
vedit experimentat și capabil de a conduce. Aceasta 
n-a exclus însă interesul pentru a afla cît mai multe 
de la fiecare, de a iscodi“chiar și a însuma experi- 
ența altora topind-o şi turnînd-o într-una singură. 
Studiind şi asimilînd, de o mare receptivitate şi ca- 
pacitate de prelucrare creatoare, de interpretare, 
Brîncoveanu a ajuns la arta de a conduce. Nu poate 
fi. ocolit și ignorat faptul că arta lui Briîncoveanu se 
datora mai întîi faptului că el s-a format la „Școala“ 
lui Constantin Cantacuzino Stolnicul, unchiul său, 
cu 15 ani mai în vîrstă și cu mai multă experienţă 
de viaţă și în ale politicii și diplomaţiei. Apoi a mers 
pe propriile sale picioare, a căpătat propria experi- 
enţă. Diplomaţia sa a devenit originală, cu soluţiile 
corespunzătoare fiecărei etape desfăşurate de-a lun- 
gul a 26 de ani de domnie (1688—1714). 

Mulţi au acreditat ideea unui Constantin Brînco- 
veanu temător, veșnic timorat de cele două mari pu- 
teri care își disputau atunci întîietatea: Imperiul 
otoman și Imperiul habsburgic. Dar oare curaj ar fi 
insemnat să-i înfrunte cu sabia și pe unii și pe alţii 
ca pe vremea lui Mircea sau Mihai? Brincoveanu a 
calculat totul cu spiritul luminat și lucid. A existat 


81 


şi momentul ridicării armei: bătălia de la Zărneşti 
împotriva Imperialilor. Dar atît şi atunci cînd a tre- 
buit. Vremea luptei deschise trecuse. O asemenea 
ridicare și împotrivire ar fi însemnat risc și aven- 
tură. Venise mai mult ca oricînd vremea unei altfel 
de lupte, tacite, fără zăngănit de săbii, dar mult mai 
profundă și mai cu ascuţișuri — diplomaţia. Și dacă 
Brîncoveanu a stăpînit în înalt grad arta de a con- 
duce, în măsură egală și-a exercitat şi arta diploma- 
tiei. Diplomaţia la Brîncoveanu a fost respirația și 
aspiraţia lui pentru asigurarea independenţei Ţării 
Românești. Şi, pentru a determina marile puteri să 
recunoască o astfel de stare de fapt a ării sale, 
Brîncoveanu a trebuit să facă concesii, să treacă 
peste demnități însă numai aparent. Teama lui a fost 
deci marea tremurare pentru destinele Ţării, nu pen- 
tru propria sa persoană. 

Brîncoveanu a fost un om bogat. A posedat averi 
imense, ceea ce l-a făcut pe Sultan să-l numească 
Altîn-Bey (Prinţul aurului). Dar adevărata lui bo- 
găție a fost cea spirituală. A posedat în cel mai înalt 
grad acele însușiri sufletești care pot să determine 
pe un om să fie senin și în furtună, știind că şi-a în- 
deplinit întru totul datoria faţă de propria conștiință. 

Brîncoveanu a fost un om de reală cultură. O 
cultură asimilată integral și redată societăţii nu prin 
actul de creaţie personală ca un Neagoe Basarab sau 
un Petru Cercel, ci prin stimularea talentelor și în- 
sumarea întregului act de cultură ca o răsfrîngere, 
ca o oglindă a epocii sale. 

A fost un iubitor al frumosului și al multiplelor 
sale ipostaze. Un Mecena românesc, un domnitor 
generos semănînd cel mai bine cu Lorenzo Magnifi- 

cul, prezent pretutindeni unde se săvîrşea actul de 
cultură şi de creaţie cu sfatul și cu mintea străluci- 
toare. N-a suportat minciuna și făţărnicia, pe fan- 
faroni şi pe lingușitori. Privirile îi erau blinde și 
îndemnătoare, după cum cei pe care îi privea meri- 
tau razele atenţiei sale, aspre și necruțătoare atunci 
cînd întîlnea nedreptatea. 

A fost un om pe care contemporanii îl aflau pre- 
tutindeni, fiindcă socotea că odihna este bună numai 
pentru bătrîni și dăunătoare celor tineri, așa cum s-a 
considerat el pînă în ultima clipă a vieţii. A avut în 
felul acesta conștiința ireversibilităţii istoriei. 

Atent la tot ceea ce era nou, a depus eforturi 
stăruitoare pentru a cunoaște cît mai mult și a aplica 
tot cea ce însemna progres şi mers spre bine. 
Măsurile luate, reformele realizate s-au înscris în 
acest larg perimetru renascentist, el însuși devenind 
una din figurile renascentiste ale românilor. 

Și toate acestea pentru și în slujba pămîntului 
românesc. Pentru ca ţara ca o grădină înfloritoare 
din care să nu lipsească nimic de seamă să urce pe 
culmile ei cele mai înalte. Socotind că iubirea de ţară 
— supremă datorie a unui domnitor — reprezintă 
însăşi faţa frumosului și a adevărului! 

David Corbea a fost, aşa cum era şi firesc, complet 
deosebit de Briîncoveanu. Ceea ce l-a apropiat de 
domnitor au fost idealurile comune, dar şi acestea 
trăite în funcţie de poziția pe care a ocupat-o fie- 
care din cele două personalităţi în societatea româ- 
nească a vremii. Unele asemănări chiar devin dife- 
renţe din această cauză. De pildă, fenomenul cultural 
a fost trăit cu intensitate, dar osebit de către dom- 
nitor și ceauș. Domnitorul exercita autoritatea su- 

premă în cultură și desfășura acţiunea de unire a 
eforturilor creative la scară naţională. Era adunător 
de comori spirituale românești și, cum vom vedea, 
și străine. Corbea venea numai cu personalitatea lui, 
cu valenţele lui culturale pentru a le dărui avîntului 
cultural general, spre a fi topite în cultura renascen- 
tistă diriguită de Brîncoveanu. 

David Corbea, ca și fraţii săi, era un om cult în 
adevăratul înţeles al cuvîntului. O cultură izvorită 
din pasiune pentru cunoașterea largă şi profundă în 
același timp, integratoare a fenomenelor și lucruri- 
lor, dar avînd și o latură practic-aplicativă — aceea 
de a folosi tot ceea ce asimila spre binele obștii ro- 
mâneșşti. 

După cum am spus, un rol important în instrui- 
rea lui David Corbea l-a avut tatăl său, neuitatul 
dascăl Ioan Corbea. De la el a învăţat elementele 
incipiente ale culturii, scrisul, cititul și socotitul, de 
la el a primit marile îndemnuri constitutive ale bazei 
spirituaie şi formării conștiinței, istoria și filozofia. 
La fel şi-a însușit limbile străine. Pentru rolul pe 
care avea să-l îndeplinească în calitate de trimis al 
lui Brîncoveanu în alte ţări, minuirea limbilor străine 
era o condiţie sine qua non. Se poate ca limbile 
străine să le fi învăţat sistematic și sirguincios tot 
de la tatăl său și apoi a desăvirșit cunoașterea lor în 
mediul brașovean. Nu încape îndoială că limba sla- 
vonă folosită în oficierea cultului religios a învă- 
tat-o temeinic de la Ioan Corbea, fapt care îi va fi 
de folos atunci cînd va fi trimis de domnul Ţării 
Româneşti în misiune la ţarul Rusiei, Petru I. Limba 
latină, limbă de cancelarie și bine conservată în 
'Transilvania din epoca romanităţii noastre dacice, 

avea să-i deschidă, alături de limba greacă, în care 
tatăl său era de asemenea cunoscător, drumul ho- 
tărit spre cultura clasică a antichităţii, pentru for- 
maţia sa umanistă. Cum mediul transilvănean per- 
mitea însușirea limbii germane şi maghiare, Corbea 
a ajuns prin contactul aproape zilnic cu populaţia 
maghiară şi săsească să vorbească și aceste limbi. 
Mai tîrziu îşi va însuși și turca, avînd prin aceasta 
acces şi la limbile orientale. 

Ca și Brîncoveanu, Corbea a fost omul tradiţiilor 
și al datinilor. Ajungînd. domnitor, Brîncoveanu a 
promovat și cultivat cu respect tradiţiile Basarabe 
pe care a căutat să le continue și dezvolte în di- 
mensiunile lor esențiale. David Corbea s-a supus 
acestor tradiţii, ca unul care intrase în slujba unui 
domn Basarab. Dar el a cultivat tot timpul tradiţiile 
și datinile populare, din care se desprinsese și al 
căror fiu credincios era. 

Legate tocmai de tradiţie se dezvoltă și trăsătu- 
rile morale ale lui David Corbea și însușirile sale 
umaniste, aptitudinile sale. A fost o fire hotărîtă în 
tot ceea ce pornea să înfăptuiască, o inteligență pă- 
trunzătoare şi activă, de o vioiciune fizică și spiri- 
tuală deosebită. Un calm al omului care gîndeşte 
înainte de a lua o hotăriîre și o chibzuinţă matură în 
privința găsirii modalităţilor rezolvării ei. Un tem- 
perament echilibrat, care nu se descuraja în faţa 
nici unei greutăţi. 

Domeniul în care a excelat cel mai mult a fost 
însă acela al diplomaţiei. 

David Corbea a fost un diplomat înnăscut. Aici 
s-a întîlnit cu Constantin Vodă Brincoveanu, alt 
nascut pentru a fi diplomat. Numai că şi aici s-au 

deosebit cei doi oameni. Brîncoveanu a posedat di- 
plomaţia conducerii, de mare anvergură, cea oficială 
cuprinzînd în ea inevitabil şi arta strategiei. David 
Corbea a posedat simțul diplomatic manevrier — 
dacă-l putem numi aşa —, simţul tactic şi de orien- 
tare în complexitatea problemei dată spre rezolvare. 
Dacă la Brîncoveanu arta diplomatică oficială trebuie 
să fie inevitabil în primul rînd arta compromisurilor, 
a concesiilor tactice, la Corbea era diplomaţia sim- 
plă şi tinzînd numai să ajungă la scop, lipsită de 
convenţionalisme și tărăgăneli. 

Și totuși, deşi în slujba lui Brincoveanu şi emi- 
sar al politicii lui, Corbea nu s-a subordonat com- 
plet şi absolut suveranului său. Astfel încît nu pu- 
tem spune că Briîncoveanu era capul care gîndea şi 
Ceauşul braţul care executa. Ci e necesar a păstra 
o măsură afirmînd că: „Brîncoveanu era indiscuta- 
bil capul care gîndea şi poruncea, David Corbea era 
capul care giîndea înainte de a executa.“ Pentru că 
David Corbea era plin de inventivitate, de sponta- 
neitate şi iscusinţă. El gîndea profund sarcinile pri- 
mite din partea domnitorului său, dar în executarea 
lor venea cu propria lui personalitate, își căuta și 
găsea metodele cele mai potrivite. Așa se explică 
de ce uneori Corbea n-a putut fi de acord cu Brîn- 
coveanu, pe care îl respecta ca domnitor şi stăpin, 
dar nu putea fi de acord cu omul Briîncoveanu și 
eventualele lui greşeli. Atunci căuta să fie el mai 
bun decît domnitorul, să găsească el soluţiile de 
ieşire dintr-o situaţie. 

Aceasta nu înseamnă că l-a trădat pe domnitor. 
A rămas credincios acestuia în permanenţă ca un 
soldat al politicii și diplomaţiei românești. A avut 

în cel mai înalt grad simţul datoriei, pe care l-a 
împins întotdeauna pînă la ultima limită a expre- 
siei sale. 


Politică şi diplomaţie, sensuri şi direcţii. În toate 
timpurile, politica şi diplomaţia au mers mînă în 
mină. Chiar dacă în antichitate nu se crease un 
sistem diplomatic, totuși el exista în practica po- 
liticii fiecărui stat. Se presupune că arta diploma- 
tiei în înţelesul modern al cuvîntului s-a constituit 
în Imperiul Bizantin, în epoca de strălucire a dom- 
niei lui Justinian (527—565). Pentru că „ochii şi 
urechile împăratului“ acționau haotic şi fără con- 
secvenţă și crez politic, după cum toţi „missi do- 
menici“ erau simpli transmiţători ai unor cuvinte 
de ordine, aleși mereu la întîmplare și trimiși să re- 
zolve numai o anumită problemă. Oricum însă, 
această diplomaţie incipientă a fost „ancilla politi- 
cae“ a epocilor amintite. 

Evul-mediu este vremea unor profunde şi com- 
plicate diplomaţii, în cuprinsul cărora întîlnim la 
statele care o practică (în primul rînd, în cadrul sis- 
temului diplomatic european) strategii şi tactici şi 
la capătul căreia există o finalitate precisă. 

Epoca lui Brincoveanu este prin excelenţă epoca 
unei politici de profunzime și a unei diplomaţii de 
ținută. Socotite împreună, global, politica şi diplo- 
maţia conţin două elemente: cel cantitativ şi cel 
calitativ. Primul este obiectiv, în sensul obligativi- 
tăţii statelor de a participa la viaţa externă. Devine 
Clar că marile expansiuni ale marilor imperii ale 
evului-mediu, cel puţin în sud-estul Europei, au 

obligat popoarele să se ridice la lupta de apărare a 
teritoriului și de salvgardare a libertăţii şi ființei 
etnice. Neutralitatea este o formulă greu de reali- 
zat în astfel de condiţii. Preîntimpinarea războiului 
prin metode paşnice, tratative sau încheierea lui 
printr-o pace oarecare aparţine artei diplomaţiei. Se 
desfășoară şi se string tot soiul de întîmplări şi eve- 
nimente. Sînt acumulările cantitative. i 

A doua rezultantă este subiectivă. Privind la- 
tura calitativă a politicii şi diplomaţiei. Dialectic 
vorbind, acumulările cantitative ar trebui să ducă 
la saltul calitativ. Dar nu întotdeauna politica şi di- 
plomaţia au izbutit aşa cum au fost purtate să 
ajungă la calitate. Istoria Ţărilor Române oferă şi 
pagini de insucces în activitatea politică și diploma- 
tică, după cum ne mîndrim cu epoci de culme în 
această privinţă: la sfîrșitul domniei sale glorioase, 
Mircea lasă Țara Românească independentă, Ştefan 
al Moldovei determină prin succesele sale răsună- 
toare pe Sultan să recunoască prin tratat oficial la 
1502 independenţa Moldovei, deşi la rîndul lui Ște- 
fan recunoștea suzeranitatea turcească. 

Constantin Brincoveanu este domnitorul care a 
îmbinat strălucit politica şi diplomaţia și la care so- 
luţiile găsite de el şi de cei care i-au stat în preaj- 
mă, la rîndul lor minţi iscusite, menţin şi întăresc 
prestigiul Ţării Românești în concertul european. 
Complicată prin natura ei, și mai complicată prin 
epoca pe care o ilustrăm, politica și diplomaţia lui 
Brîncoveanu nu pot fi cuprinse în toate laturile şi 
manifestările ei. Ne vom mărgini așadar să-i sesi- 
zăm numai sensurile, atît de preţioasele sensuri 
brîncoveneşti. 

Șerban Cantacuzino promovase o politică de echi- 
libru. Epoca lui Brîncoveanu adăuga noi dificultăţi 
în promovarea unei asemenea politici. Mai întîi, că 
în plină epocă brîncovenească, atunci cînd plasăm 
marile acte diplomatice şi activitatea lui David Cor- 
bea, avusese loc pacea de la Carlovitz şi Imperiul 
habsburgic adoptase direct deviza: „Cine nu e cu 
noi, e împotriva noastră.“ Deveniseră bănuitori şi 
față de o umbră de susţinere a Imperiului sultani- 
lor împotriva cărora angajaseră toate forţele lor. 
Turcii gindeau mai rudimentar, însă, în condiţiile în 
care pierdeau teritorii, ţineau cu dinţii de vechile 
posesiuni. Nici nu le trecea prin minte să lase Țările 
Române, acest cheler, în mîna nemților și în coasta 
lor. De aceea, deviza lor era la fel de categorică. 
Poate mai categorică: „Trebuie să fiți cu noi!“ 

Brîncoveanu nu putea face abstracţie de realita- 
tea otomană, după cum nu putea neglija existența 
Imperiului habsburgic aflat în ofensivă. Situată în- 
tre două imperii, Ţara Românească nu trebuia să 
devină teatrul luptelor dintre ele. Singura soluţie 
posibilă era ca să se sfişie între ei și prada să scape. 
În practica politică însă lucrurile stăteau altfel: atît 
turcii, cît şi Habsburgii, deşi se luptau și se sfişiau 
între ei, găseau timp şi pentru jefuirea Ţărilor Ro- 
mâne. Aici este potrivită şi întru totul semnifica- 
tivă zicala care grăia un mare adevăr: „Se băteau 
austriecii cu turcii şi se sfişiau pînă nu mai puteau, 
dar la sfîrşit rămîneau cu păr din capul românului.“ 

Această dificilă problemă trebuia s-o rezolve di- 
plomaţia. O diplomaţie suplă, elastică, capabilă să 
se adapteze la timp conjuncturii extrem de schimbă- 
toare. Brincoveanu nu putea alege altă cale decit 

cea de echilibru, adesea cu un aspect de duplicitate. 
Neutralitatea era exclusă. Poziţia activă era de ne- 
ocolit. Secretul politicii şi diplomaţiei devenise în 
fapt o iluzie. Turcii trebuiau să știe că Brîncoveanu 
nu-i neglija deloc pe Habsburgi, dar să înţeleagă că 
de fapt domnitorul român era omul lor și că prefă- 
cîindu-se a duce o politică filonemţească era obser- 
vatorul lor în coasta Habsburgilor. 

Acelaşi lucru trebuiau să-l înţeleagă Habsburgii 
pentru că nu li se putea ascunde în nici un chip pla- 
ta tributului către turci. 

A mai existat un element în plus, izvorît din- 
tr-o schimbare esenţială în evoluţia marilor puteri: 
ridicarea în răsărit a Rusiei la rangul de mare pu- 
tere. Petru I cel Mare, inaugurînd la rîndul lui răz- 
boaiele împotriva Imperiului otoman, dorea ca Tă- 
rile Române să devină aliate Rusiei. Teoretic, lupta 
alături de Rusia ar fi dus la înfrîngerea Imperiului 
otoman şi eliberarea Țării Româneşti de presiunea 
otomană. Aceasta ar fi permis relaţii politice și di- 
plomatice normale pe de o parte cu Imperiul habs- 
burgic, pe de alta cu Imperiul rus — ambele învin- 
gătoare asupra otomanilor și deocamdată în relaţii 
normale. 

Practic însă nu era chiar atît de uşor a stabili 
relaţii şi alianţă cu Petru cel Mare. Mişcările în 
acest sens erau mult mai ușor de supravegheat, ori- 
ce acţiune necugetată ar fi dus la obișnuita şi ra- 
pida mazilire. Era nevoie de diplomaţi înnăscuți, 
care să nu-și trădeze gîndul sau care să gîndească 
într-un fel și să se exprime în alt fel. 

Constantin Brîncoveanu i-a găsit. În fruntea 
lor s-a situat David Corbea. Au mai strălucit însă 

și nume ca: Gheorghe Castriotul, Radu Panait, Radu 
Popescu, Teodor şi Matei Corbea. 

Cu toate acţiunile diplomatice favorabile Rusiei, 
Brîncoveanu a rămas în permanenţă într-o rezervă 
față. de Imperiul otoman care era totuşi cel mai 
apropiat și permanent pericol. 

În cadrul politicii şi diplomaţiei românești brîn- 
coveneşti intră nu numai politica externă, ci şi cea 
internă. Nu trebuie să uităm nici o clipă că de fapt 
epoca lui Brîncoveanu a fost şi epoca de aur a Can- 
tacuzinilor. Ori Cantacuzinii, pe lîngă multiplele lor 
însuşiri spirituale au posedat şi ei arta diplomaţiei. 
Și încă o diplomaţie personală care, pînă la un punct, 
a coincis cu cea a domnitorului. Ajutîndu-l să ia 
domnia și dorindu-i mărirea, Cantacuzinii l-au vrut 
pe Brîncoveanu subordonatul familiei lor, sau dom- 
nitorul lor. Dar acel care la vîrsta de un an rămă- 
sese fără tată (Papa Brincoveanu pierise ucis de 
seimenii şi dorobanţii răsculați în 1655 împotriva 
lui Constantin Șerban) și fusese crescut de Canta- 
cuzini, cel care-l socotea pe unchiul său, Stolnicul, 
ca pe bunul tată, avea să demonstreze o mare perso- 
nalitate şi o independenţă în politică şi diplomaţie. 
Treptat, el va intra în conflict cu Cantacuzinii și în 
primul rînd cu Stolnicul. Nu ne propunem a urmări 
întregul proces care a condus la alterarea relațiilor 
dintre Brîncoveanu și Cantacuzini. Fapt este că la 
un moment dat Cantacuzinii, îndepărtîndu-se de li- 
nia oficială promovată de domnitor, întreţineau re- 
laţii cu marile puteri în numele lor. Astfel, este 
cunoscută influența de care se bucura la Poartă 
Stolnicul şi legăturile pe care le întreținea el cu 

demnitarii turci așa cum și bătrinul Postelnic le 
avusese. 

Pe Cantacuzini îi găsim și în miezul politicii de 
orientare față de Rusia. Astfel încît David Corbea, 
apreciat de Stolnic pentru marile lui talente și ca 
unul ce fusese la început în slujba lui Mihai Can- 
tacuzino Spătarul, va fi diplomatul lui Brîncoveanu, 
dar atunci cînd situația tactică o va cere va acţiona 
şi din ordinul Cantacuzinilor. 

Și zilele domniei lui Brîncoveanu vor curge ne- 
ştiut, cu zbucium și în culise, cu frămîntări din care 
nu au lipsit pasiunile de tot felul și care aveau să 
se încheie totuși cu marea dramă naţională a Ţării 
Românești din anul 1714. Pe deasupra tuturor aces- 
tor nori trecători s-a impus personalitatea lui Brîn- 
coveanu Constantin. Şi dacă epoca lui este o epocă 
de Renaștere, aşa cum vom avea prilejul s-o ve- 
dem în continuare, Renaşterea trebuie urmărită și 
în politică și diplomaţie. După cum Reforma este 
Renaștere religioasă, politica, şi diplomația care se 
desfășoară în chip creator pot fi socotite renaștere 
a. problemelor politicii interne şi externe a statului. 
Și, de asemenea, după cum conţinutul ideologic al 
Renașterii este umanismul Renașterea politică și 
diplomatică dusă în numele idealurilor unei ţări și 
unui popor capătă sensul umanist cel mai profund. 
Renaşterea politică şi diplomatică a lui Brîncoveanu 
s-a adăpat de la izvoarele principiilor sale renas- 
centiste şi s-a situat pe culmile cele mai înalte — 
în sens de respectare a principiilor şi obiceiurilor, 
a specificului românesc — prin lupta pentru păstra- 
rea ființei românești în perimetrul carpato-dună- 
rean. 

IV 


Marile probleme ale sfirşitului de veac 
şi inceputului de veac nou . 


Evenimentele istorice au demonstrat că Habsbur- 
gii, ca şi otomanii, visau un imperiu multinațional 
— aş cum îl și vor realiza în practică — care tre- 
buia să cuprindă, ca nucleu, întreaga lume germană. 
Stăpînind unele teritorii ale fostului imperiu caro- 
lingian, Habsburgii năzuiau apoi cuprinderea aces- 
tui fost conglomerat imperial medieval în granițele 
naturale ale Austriei. Metamorfoza Mărcii carolin- 
giene de est (Ostmark — Osterreich — Austria) era 
un criteriu dar nu limită a frontierelor dinspre ră- 
sărit. Habsburgii vizau așadar Spania, Franţa, Ita- 
lia, sud-estul european şi răsăritul locuit de popoare 
slave. Visau îngenuncherea statelor şi popoarelor, 
refacerea într-o altă epocă istorică a vechiului Im- 
periu roman. 

Acest plan calculat în chip matematic și pus în 
practică s-a realizat în etape istorice. La 1684, nu 
departe de Viena, la Linz, se încheia într-un cadru 
festiv şi pompos așa numita „Ligă sfîntă.« Titlul nu 
trebuie să ne mire. Nu era fără precedent. O aseme- 
nea alianță se mai încheiase și la sfîrșitul secolului 
al XVI-lea cu nume asemănător, „Liga creştină“ 
Sau „Sfînta Ligă“, unde, nu întîmplător, tot un îm-. 
Părat habsburg, Rudolf al II-lea, era iniţiatorul. Iar 

conducătorul efectiv al luptei antiotomane fusese 
Mihai Vodă Viteazul, primul „,Restitutor Daciae“. 
Titlul sugera unirea ţărilor creștine împotriva Se- 
milunei păgine. Sub flamura Imperiului austriac, în 
acest an 1684, „Liga sfîntă“ adună Polonia, Veneţia, 
Rusia și Malta. Acestea erau însă aparențele. Fon- 
dul cel adevărat sub care debuta „Liga sfintă“ era 
expansiunea teritorială. 

În calitatea sa de domn al Ţării Românești, 
Constantin Brîncoveanu nu a crezut niciodată în im- 
periali, după cum nu i-a trecut prin minte vreodată 
să se încreadă în turci. A luat în primul rînd pildă 
de la înaintaşul său, Şerban Cantacuzino (1678— 
1688). Principiul era clar: „Pe imperiali nu trebuie 
să-i crezi nici cît negrul sub unghie, dar imperiali- 
lor nu trebuie să le stai împotrivă.“ Și mai departe: 
„Cele mai bune intenţii ale imperialilor sînt gînduri 
de cotropire şi asuprire a popoarelor, cele mai 
rele gînduri sînt intenţiile de a face bine cu de-a 
sila popoarelor cotropite.“ Totuși, știind astfel de 
zicători izvorînd din cruda realitate a istoriei, Brîn- 
coveanu a pornit de la relațiile găsite la luarea dom- 
niei, de la moştenirea politică şi diplomatică lă- 
sată de Şerban Cantacuzino. Ştia prea bine de ma- 
nevrele acestuia de pe colina de la Kahlemberg: cu 
un ochi aţintit asupra Vienei pentru a întrezări mo- 
dul cum primeau și înțelegeau austriecii fidelitatea 
sa, cu altul fixat la tronul otoman care-l înconjura, 
pentru ca nici fapta, nici gindul său chiar să nu 
poată fi deslușite de marele vizir Kara Mustafa. 
Brîncoveanu, în calitate de nepot şi dregător al 
domnitorului, aflase la timp de toate acestea. Ştia 
că cei trei principi ai Ţărilor Române de la asediul 

Vienei, Şerban Cantacuzino al ării Româneşti, 
Gheorghe Duca al Moldovei şi Mihai Apafi al Tran- 
silvaniei, adoptaseră în genere tactica pasivă, care 
să ușureze imperialilor victoria. Dintre toţi, cel mai 
angajant și mai zelos faţă de imperiali a fost tot Şer- 
ban Cantacuzino de vreme ce conducea pe cîmpul 
de luptă 4 000 de oșteni munteni. Dar se angajase 
față de imperiali să nu miște un deget, nici unul. 
Cînd a început marea confruntare, forţele antioto- 
mane au putut acţiona pe celelalte flancuri mult 
mai ușor. Salvarea Vienei s-a datorat în mare parte 
tocmai acestei activități, chiar dacă învingătorii, in- 
graţi, a doua zi au uitat. Nu mai vorbim de preţioa- 
sele informaţii pe care acelaşi domnitor muntean 
le-a furnizat cu abilitate, permanent, asediaţilor, 
privind mișcările turcilor în marea acţiune anga- 
jată asupra istoricei cetăți. Toate acestea le știa 
Brîncoveanu. Nu uita şi un învățămînt al istoriei, 
că Țara Românească fusese ferită în timpul domniei 
acestuia de „oaspeţii“ habsburgi. Şi tocmai ca ur- 
mare a unei politici abile, care a ocolit atît cît a 
fost posibil servilismul și a urmărit în primul rînd 
demnitatea unei ţări şi a unui popor — acela peste 
care era domnitor — a salvat Ţara Românească de 
cotropitori. Personal s-a ales cu foarte puţin. Pra- 
ful în ochi pe care-l arunca fin „Curtea de la Viena“ 
susținătorilor ei: dinastia e recunoscută ca ereditară, 
i se acordă titlul de baron al imperiului. De ce praf 
în ochi? Pentru că dinastia Basarabilor, din care s-a 
socotit parte și Şerban Cantacuzino, prin înrudire 
pe linie feminină, era ereditară și electivă (din par- 
tea boierilor ţării) de la Basarab Întemeietorul şi, 
oricum, şi fără recunoaşterea Habsburgilor. Cît des- 


95 


pre titlul de baron? Primit în 1688, anul morţii 
domnitorului, cînd odată cu viaţa i s-a spulberat și 
titlul nobiliar, nu i-a ţinut de cald iarna, nici de 
răcoare vara, în mormîntul în care s-a dus. 

Brîncoveanu a pornit de la astfel de realităţi, a 
privit cu scepticism bunele relații cu imperialii, dar 
le-a cultivat, a mers mereu pînă la o anumită li- 
mită pe care a respectat-o cu strășnicie. N-a pășit 
niciodată dincolo, ci a acționat conform prudențţei 
şi conştiinţei. Bătălia de la Zărnești (1690) şi înfrîn- 
gerea generalului Donat Heissler ne înfățișează un 
Brîncoveanu consfinţind practic acest principiu. Apoi 
abila activitate diplomatică din anii domniei, anti- 
imperială în structură, de fond, filoimperială, de 
formă. Pînă la sfîrşitul domniei nu s-a apropiat de 
imperiali decît aparent. Respectîndu-le interesele 
pînă acolo unde ele nu primejduiau interesele și 
viața ării Românești. Firește că cel mai apropiat 
colaborator al său în politica antiimperială a fost 
David Corbea. Brîncoveanu își trăgea neîncrederea 
faţă de Habsburgi din perspectiva domniei şi ţării 
amenințate de expansiunea pajurei imperiale. David 
Corbea venea cu această neîncredere nativă, acumu- 
lată de la toţi ai săi care simţiseră călciiul nemţesc. 
Nu era un adaus diplomatic, ca la Brîncoveanu, ci, 
o evoluție firească a conștiinței lui mature şi treze, 
pe- care o voia fructificată cît de curînd. Plecase din 
Transilvania, dar îşi lăsase fiinţa acolo, lîngă fraţii 
săi. Întreaga sa evoluţie diplomatică va avea ca 
principal mobil lupta antihabsburgică. 

Și totuşi problema europeană numărul 1 era Im- 
periul otoman, prezenţa lui obsedantă şi ruinătoare, 
în pofida înfrîngerilor suferite. În secolul XIX, cînd 

acest imperiu prin prezenţa lui cotropitoare ajun- 
sese în pragul descompunerii totale, politicienii vre- 
mii îl vor socoti „omul bolnav“ al Europei. Dar 
simptomele bolii începuseră acum, sub zidurile Vie- 
nei şi în anii ce-i urmară. Cu atît mai mult însă, 
turcii se vor strădui să-și menţină stăpiînirile lor. 
Brincoveanu va simţi mereu flamura Semilunii mai 
apropiată decit cea habsburgică. Modalitatea strate- 
gică de bază cu care Brîncoveanu a dus politica faţă 
de Imperiul otoman au fost banii, averile nemăsu- 
rate cu care a săturat pofta de aur a Sultanului, vi- 
zirului și sumedeniei de demnitari turci. Astfel de 
politică promovau mereu turcii, iar strategia brîn- 
covenească era pe măsura lor. Şi Habsburgii erau 
lacomi. Mai întîi, lacomi de teritorii, ca prin ele să 
ajungă la exploatarea bogățiilor acestora. Preten- 
tiile le erau poate mai mari, dar şi mijloacele erau 
mai rafinate. Pentru recunoașterea ca domn pe 
viaţă, Brincoveanu a plătit enorm. Și tratatul de ali- 
anță ca şi „recunoașterea ca domn pe viaţă“ aveau 
totuşi un caracter efemer. Modul de a pune pro- 
blema şi metodele difereau. Brîncoveanu a avut şi 
aici exmplul înaintaşului său, Şerban Cantacuzino. 
Tinea seamă de realitatea imediată și de faptul că 
turcii erau mereu la Dunăre şi peste Dunăre. Nu 
in zadar Şerban Cantacuzino îi însoţise pe turci în 
celebra expediţie turcească împotriva Vienei. 

David Corbea s-a confruntat cu problema tur- 
cească în Ţara Românească, în preocupările zilnice 
Și majore ale domnitorului, din momentul în care 
a venit la curtea lui Brîncoveanu. Din Transilvania 
nu fugise însă de turci, ci de Habsburgi. Aceasta 
nu înseamnă că problema otomană, în sensul de 

primejdie pentru români, îi era străină. Cunoştea la 
fel de bine şi istoria Ţării Românești și a Moldovei, 
pericolul care planase de secole asupra țărilor du- 
nărene de a fi preschimbate în pașalicuri precum 
Serbia și Ungaria, iar mîndrele cetăţi româneşti în 
raiale otomane. Pînă nu de mult în Transilvania 
stăpiniseră turcii, cu jugul lor de lemn și cu sume- 
denia lor de silnicii, Dar el plecase din calea Habs- 
burgilor şi venise în Țara Românească. După cum 
adevărat este şi faptul că Brîncoveanu, la rîndul lui, 
se gîndea la clipa cînd, ameninţat de turci, să-şi gă- 
sească refugiu în Transilvania. Pentru David Cor- 
bea amenințarea principală venea deci din partea 
imperialilor, iar el și-a găsit refugiu în Tara Ro- 
mânească. Pentru Brîncoveanu, dimpotrivă, primej- 
dia reală era cea otomană, visul refugiului, Transil- 
vania. Aceasta nu înseamnă că Brîncoveanu a pier- 
dut vreodată simţul antihabsburgic, organic sădit 
în el. Nici Corbea nu l-a pierdut pe cel antiotoman. 
Corbea nu putea să uite nici jafurile şi ororile să- 
vîrşite de turci în vremea stăpiînirii lor în Transil- 
vania, la fel ca şi cele dezlănţuite asupra Țării Ro- 
mâneșşti sau Moldovei. 

Rusia se impunea cu tărie în concertul european, 
Petru I cel Mare ridica Rusia, încet dar statornic la 
nivelul de mare putere. Acest imperiu feudal, cu 
o istorie frămintată de lupte pentru neatîrnare și 
pentru unitate, străbătut de la un cap la altul de 
răscoalele ţărăneşti, începea să se scuture de servi- 
tuțile înrobitoare şi să capete tot mai temeinic stră- 
lucirea epocii moderne. Era firesc ca, între cele două 
focuri ţintite asupra românilor de la Dunăre şi din 
Carpaţi, şarjele spahiilor dinspre Constantinopol şi 

ghiulelele dinspre Viena, aceştia să-și îndrepte spe- 
ranțele lor spre răsărit. Atît românii, cît şi întreaga 
lume balcanică. 

Atitudinea aceasta izvora dintr-o politică rea- 
listă, elastică, de rezolvare a problemelor externe ale 
Ţării Românești. Rusia deocamdată nu lupta împo- 
triva imperialilor, adoptînd o politică de neutrali- 
tate relativă, dar nici nu făcea casă bună cu impe- 
rialii.' O ligă comună a popoarelor balcanice, a Ță- 
rilor Române, a Rusiei, poate a Veneţiei, Poloniei și 
chiar Imperiului habsburgic, condusă de data aceasta 
de ţarul moschicesc, putea oricînd să devină la or- 
dinea zilei și foarte posibilă de realizat. 

Mai exista şi un alt element care pleda în fa- 
voarea unei apropieri şi a unei alianțe antiotomane 
româno-ruse. Este vorba de ortodoxie și de institu- 
ţie, biserica ortodoxă. Problema nu trebuie privită 
mistic, dogmatic, prin prisma doctrinei ca atare, ci 
în substratul ei politic şi laic. Biserica s-a alăturat 
puterii politice şi a devenit, în unele cazuri (Ţările 
Române), o armă în lupta pentru independenţă. În 
ultimă instanță biserica face front comun cu dom- 
nia şi devine la rîndul ei armă în lupta politică sau, 
în orice caz, cu numeroase implicaţii în domeniul 
vieții politice. Istoria a cunoscut marile războaie re- 
ligioase desfășurate pe un fond politic real. Revo- 
luţia burgheză din Anglia se desfăşoară sub forma 
războiului civil dintre rege şi parlament. În politica 
vremii, regele reprezenta vechiul regim, iar pe plan 
Social, vechea nobilime feudală; parlamentul, dim- 
potrivă, noul regim, burghezia şi noua nobilime. 
Războaiele religioase care premerg revoluţiei poli- 
tice şi care apoi o însoțesc în desfășurarea ei repre- 

zintă lupta dintre două tabere (curente religioase), 
care corespund întocmai celor social-politice: regele 
și vechea nobilime sînt anglicanii (de esenţă catolică), 
burghezia şi noua nobilime, puritanii și presbiterie- 
nii (de esenţă reformată). Exemplu concludent că 
biserica este implicată în toate acţiunile politice. 
Există așadar acţiuni și reacţiuni. Reforma religi- 
oasă din secolul al XVI-lea a fost o acţiune îndrep- 
tată împotriva bisericii catolice, o Renaștere pė plan 
religios, cu serioase implicaţii social-economice.. Ea 
a trezit reacţiunea bisericii catolice, a instituţiei pa- 
palităţii, prin teribila Contrareformă. Numeroasele 
ciocniri dintre catolici şi protestanți — sub diferi- 
tele lor*'forme — departe de a rămîne la cadrul reli- 
gios au degenerat în mari lupte politice, adesea răz- 
boaie în toată regula. Reacţiunea bisericii catolice, 
inchiziţia, a urmărit deopotrivă pe ereticii religioși 
şi politici. 

În Țările Române, aşa cum am văzut, catolicis- 
mul a însoțit expansiunea politică a“regilor ma- 
ghiari, iar mai tîrziu pe : cea a Habsburgilor. 
Constantin Brîncoveanu, la fel ca şi David Cor- 
bea, cunoştea foarte bine că orice confruntare poli- 
tică era strîns legată şi nu putea fi despărțită de 
cele religioase. Acum Brîncoveanu, continuatorul 
basarabilor, știa că „ordinea“ instaurată de Habs- 
burgi în Transilvania însemna totodată ofensiva ca- 
tolicismului. David Corbea aflase această istorie pen- 
tru prima dată de la tatăl său. Ştia foarte bine ce 
înseamnă o doctrină religioasă şi cît de profundă şi 
întinsă înrîurire are asupra conştiinţelor umane. Pe 
de altă parte, politica otomană însemna pe plan re- 
ligios islamismul, năruitor de tradiţii româneşti. Ru- 

sia reprezenta fondul comun ortodox şi pentru Tă- 
rile Române, şi pentru cele balcanice. Concentrarea 
de forţe antiotomane sub egida apusului însemna 
incurajarea 'expansiunii politice imperiale și a ca- 
tolicismului. Lupta împotriva expansiunii otomane 
trebuia deci să se realizeze prin alianţa cu Rusia. 
Briîncoveanu a nutrit acest gînd şi l-a purtat în el 
statornic. A folosit anumite abilități diplomatice și 
a făcut tot ce i-a stat în putinţă pentru a-l realiza, 
în limitele pe care i le-au impus epoca istorică şi 
situaţiile create. David Corbea a îmbrățișat dintru 
bun început această politică şi diplomaţie. Odată 
căpătată încrederea într-o asemenea cauză, n-a mai 
părăsit-o niciodată și a mers consecvent pe această 
cale. A prezentat avantajul unui drùm deschis față 
de domnitor. Corbea, la fel ca şi Brincoveanu, urau 
orice imperiu cotropitor şi orice acţiune de răpire a 
libertăţii și demnităţii popoarelor. Dar Brincoveanu 
s-ar fi aliat cu Habsburgii, împotriva Turciei, dacă 
situaţia tactică o cerea, în schimb David Corbea, 
niciodată. Cînd s-a angajat în numele lui Brînco-— 
veanu într-o politică de alianță cu Rusia, deşi sco- 
pul oficial mărturisit era lupta antiotomană, nădăj-. 
duia și stăruia într-o altă perspectivă: după înfrîn- 
gerea turcilor, organizarea unei alte ofensive: anti- 
habsburgice. Rămiînea credincios Scheilor Brașovu- 
lui, caldului cămin părintesc. 

© Dar Europa nu-şi lichida prin aceste contradicții 
toate problemele ei. Franța, centrul diplomaţiei ele- 
gante și rafinate, Anglia, centrul unei altfel de di- 
plomații, calculate şi echilibrate, cu calm şi plină 
de rațiune de stat, nu dormeau și mai ales nu pu- 
teau rămîne indiferente. Mai puţin le speriase mă- 

rirea imperiului Sultanilor. Erau departe de iataga- 
nele ienicerilor. Mărirea imperialilor era mai în 
coasta lor şi deci se făcea din ce în ce mai mult 
simțită. Şi totuși între Anglia şi Franţa exista o ri- 
valitate veche, încă din timpul războiului de o sută 
de ani (1337—1453) și care va depăși mai apoi epoca 
iui Briîncoveanu şi se va lansa tot înverșunată în 
conflicte în epoca modernă și va escalada chiar şi 
pe cea contemporană. Astfel încît Franţa va lua 
partea Turciei lovite şi „nedreptăţite“ de ofensiva 
imperialilor. Anglia, din interese politice și diplo- 
matice, va fi părtinitoare faţă de imperiali. Brinco- 
veanu, din raţiuni adînci de politică de stat, a optat 
și pentru Anglia şi pentru Franţa. Nu i-au scăpat 
nici intenţiile Spaniei, ale Neapolului sau Olandei. 
Acestea erau însă: elemente nesemnificative. Pre- 
sante erau doar cele care veneau în legătură cu Im- 
periul otoman, căruia-i plătea tribut, și cu imperi- 
alii, cărora nu le dorea prezenţa în Ţara Româ- 
nească. 

Franța trăia epoca plină de grandoare a Regelui 
Soare. Anglia, prin Cromwell, lordul protector, îşi 
înlăturase regii absoluţi. Stuarţii se restauraseră, dar 
„Revoluţia glorioasă“ din 1688 pusese definitiv ca- 
păt absolutismului monarhic, făcînd să triumfe sis- 
temul parlamentar şi constituţional. Numeroşi soli 
francezi s-au perindat prin Ţara Românească, pentru 
a ajunge cît mai degrabă la Constantinopol. Brînco- 
veanu i-a primit bine şi le-a înlesnit drumul spre 
Poartă, cu generozitate şi totodată cu multă pru- 
dență. Acelaşi drum îl urmau şi -solii englezi spre 
„Sublima înfricoșătoare Poartă“. N-au uitat bunele 
maniere ale domnitorului român nici Bonnac, am- 

basadorul Franţei la Constantinopol, după cum nici 
William Paget, ambasadorul Angliei, ca şi nesfîrşiţii 
emisari ai acestor două mari puteri europene. David 
Corbea şi-a concentrat atenția mai mult asupra ră- 
săritului, în problemele rusă, suedeză, poloneză, im- 
periale. N-a putut şi n-a vrut să facă abstracţie nici 
de cele apusene, nutrind mereu gîndurile și senti- 
mentele pe care le cunoaștem. 

Astfel încît marile probleme europene politice 
şi diplomatice își consumau conflictele și pasiunile, 
se reluau și se reaprindeau. Nu căutau soluţii pen- 
tru a le stinge. 

Într-o asemenea epocă, Ţările Române, Brinco- 
veanu şi oamenii săi politici și diplomaţi acționau 
pentru a le rezolva în favoarea românilor. 


V 


preza 


Firele interne 


Cancelaria lui Bıîncoveanu. Și totuşi, noianul de 
evenimente petrecute în această epocă deosebit de 
bogată în cîmpul politicii și diplomaţiei, metodele 
utilizate pentru a răspunde vicisitudinilor în chip 
clar și competent — toate au fost pregătite în Tara 
Românească. De aici au pornit ca un stol acțiunile 
politice şi intervenţiile diplomatice, ca urmare a 
frămîntărilor, giîndurilor, planurilor şi competenţei 
domnitorului şi a oamenilor săi cu minți iscusite și 
calități politice deosebite. Este cert că factorul in- 
tern a reprezentat elementul fundamental. Actele 
de finalitate rodesc în interior. Ele nu pot fi clădite 
pe alte meleaguri și transplantate apoi aici. Iniţia- 
tiva şi originalitatea izvorăsc din soluţiile specifice 
pe care le oferă realitatea internă. Factorul extern 
este accesoriu. Poate avea mai mare sau mai mică 
însemnătate în stimularea şi grăbirea unui proces 
intern, dar niciodată, hotăritoare. Puzderia de mi- 
gratori şi apoi marile imperii care ne-au înconju- 
rat cu puterea și autoritatea lor „tutelară“ au întir- 
ziat procesul de mers spre înainte, dar nu l-au putut 
opri definitiv din cursul lui firesc şi năvalnic, n-au 
putut coloniza nici atîta populaţie străină şi nici 
dezrădăcina pe români de pe pămînturile lor strămo- 

șești, nici să-i deznaţionalizeze, să-i determine să-și 
uite limba și obiceiurile. Lupta pentru independenţă 
n-a cunoscut somn adînc, sau nici măcar adormiri 
temporare. Conștiinţele românești n-au încetat să 
gîndească și să înfăptuiască prin eforturi, adesea 
supraomeneşti,, actele legitime de neatîrnare și uni- 
tate. 

Întreaga faţă a politicii și diplomaţiei acestei 
epoci de neuitat s-a clădit în cancelaria lui Brînco- 
veanu. Marile puteri aveau de-acum cabinete diplo- 
matice, un corp de ambasadori, de diplomaţi. Tara 
Românească avea o cancelarie modestă, dar conținînd 
oameni valoroşi, scînteietori şi neegalați. 

Cancelaria lui Brincoveanu, în fapt, nu era de- 
loc simplă, în sensul că personalul care o deservea 
se ridica la un.număr destul de mare. Aceasta ca 
rezultat al evoluţiei domniei și a faptului că epoca 
lui Brîncoveanu, care se prezintă ca o perioadă is- 
torică de justificat avînt în toate domeniile, şi-a 
spus cuvîntul şi aici. Sigur că şi curtea lui Brinco- 
veanu de la București cît și cea auxiliară de la Tiîr- 
govişte erau de nerecunoscut faţă de vremile ante- 
rioare. Pretutindeni, domnitorul, care s-a dovedit un 
excelent gospodar, s-a străduit, e drept, cu bani 
mulţi, să introducă rosturi noi acolo unde nevoile 
țării și ale mersului spre înainte o cereau. Și, decit 
să-i, dea la turci, de o mie de ori mai bine pentru 
înfrumusețarea ţării şi îmbogățirea ei cu tot soiul 
de ctitorii. De-ar fi putut, Brîncoveanu n-ar fi dat o 
para chioară, nu mai vorbim de galbeni sunători din 
aur pentru haznaua turcească, pentru a servi el, 
domnul Ţării Românești, şi drept cheler al împără- 
tiei. Ar fi turnat totul în ţară, în palate și mănăs- 

tiri, suflate toate în aur și-n pietre preţioase. Dar 
efortul economic brîncovenesc a fost şi aşa mare și 
semnul noului nu întîrzia să se arate. Vorbind totuși 
despre cancelaria lui Briîncoveanu, ea nu trebuie nici 
o clipă confundată cu celebra lui curte care era mult 
mai cuprinzătoare și mai complexă. Curtea lui Brîn- 
coveanu era formată din întreg sfatul ţării, cu toţi 
dregătorii, cu toți curtenii și slujitorii domnești, cît 
şi oaspeţii străini în trecere sau adăstind pentru mai 
multă vreme în Țara Românească. În schimb, cance- 
laria avea atribuţii restrînse și precise. În primul 
rind, cunoscuta emitere a actelor domnești (hrisoa- 
vele) intra în domeniul de activitate, şi în compe- 
tenţa cancelariei. Se vădea o evoluție uimitoare a 
acesteia. Nu atît în sensul clădirii unde se desfă- 
şura activitatea de cancelarie. Sigur că şi în acest 
sens se poate vorbi de o evoluţie. Dacă ne gîndim la 
vechile curţi domnești de la Argeș sau Cimpulung, 
durate în piatră sau cărămidă, ale căror ruine se 
văd şi astăzi, ne putem închipui pe acei simpli gră- 
mătici stînd undeva, într-o cămăruţă, pentru a bu- 
chisi rosturile unui hrisov. Grămăticii lui Basarab I 
sau ai urmașilor imediaţi ai acestuia au fost oa- 
meni simpli şi pricepuţi puţin şi în tainele literelor. 
Chiar Mircea cel Mare, care poate fi socotit ca pri- 
mul organizator al aparatului de stat feudal în Ţara 
Românească, el, Luceafărul Basarabilor, a avut o 
cancelarie domnească abia de început. Pomposul lui 
tituluş pus în preambulul fiecărui hrisov nu este 
un argument în favoarea maturizării cancelariei 
domnești. Erau stilul și maniera unui sfîrșit :de se- 
col — XIV. Cancelaria lui Briîncoveanu evoluează 
de fond. Formulele sînt mai simple, dar mai cu con- 

ținut. Grămăticii şi pisarii săi sînt mai numeroși. 
Condiţia sine qua non a angajării acestora era ca ei 
să dovedească talente scriitoriceşti, să fie oameni 
instruiți, la nivelul cerinţelor epocii. Nu orice miz- 
gălitor de litere putea să păşească în cancelaria lui 
Brîncoveanu. Trebuia neapărat să fie un om ales, 
un om deosebit. Prin aceasta însuși Brîncoveanu ri- 
dica prestigiul cancelariei sale, îi făcea pe grămătici 
să fie respectaţi la curte şi în întreaga ţară. Gră- 
măticii, logofeţii erau adevărate personalităţi. Ei de- 
veniseră în chip real funcţionari domneşti, în sen- 
sul cel mai autentic al epocii moderne. Era o mare 
cinste deci a fi membru al cancelariei lui Brînco- 
veanu. În structura ei trebuie să vedem repetîndu-se 
parcă cele două funcţii ale statului însuşi, cea in- 
ternă şi cea externă. Pentru satisfacerea nevoilor 
interne era acest corp de funcţionari care întocmeau 
actele domneşti ce emanau din cancelaria domnească. 
O a doua serie trebuia să satisfacă necesităţile ex- 
terne. Așadar, diplomaţii. Dacă grămăticii trebuiau 
să fie oameni instruiți, diplomaţii era necesar să fie 
dintre personalităţile de primă mînă, oameni de 
excepție, remarcabili prin ţinută, inteligenţă, crez 
moral, cultură şi talent. Ar mai fi fost și o a treia 
serie de oameni de cancelarie: tălmacii (traducăto- 
rii). În condiţiile complexităţii istoriei problemelor 
Europei moderne, a complicării şi nuanţării relaţiilor 
dintre state, fără-ndoială că limbile străine deve- 
neau o necesitate imperioasă. Dar tălmacii se vor 
confunda chiar cu persoana grămăticilor sau a di- 
plomaților care nu mai erau orice fel de scribi, ci 
făceau din scris crez şi artă şi din diplomaţie artă 
Şi crez. 

Brîncoveanu a izbutit să-și creeze o cancelarie 
de mare forţă morală şi intelectuală. Ea satisfăcea 
“într-adevăr atît problemele interne, ale domniei, cît 
și linia relaţiilor externe. În Transilvania cancela- 
riile menținuseră constant latina ca limbă oficială 
și deci utilizată în actele emise. În Moldova şi Țara 
Românească, latina nu era singura limbă folosită. 
Într-o serie de documente de cancelarie, se foloseau 
slavona, greaca și chiar turca, dar și germana, ita- 
liana, franceza. 

Pe lingă hrisoavele domneşti, acte de valoare şi 
circulație internă, un capitol aparte şi deosebit de 
însemnat îl ocupau scrisorile, corespondenţa. Fie 
corespondenţa lui Briîncoveanu cu personalităţi din 
tară, fie cu capete încoronate, monarhii apusului sau 
răsăritului, ori personalităţi laice sau eclesiastice ale 
Europei. Scrisorile interne erau toate redactate în 
româneşte, așa cum era legitim şi firesc. Grămăticul 
cel mare, avînd în competenţă mai ales scrisorile 
interne, era Constantin Strimbeanu. Bun caligraf, 
dar şi mare erudit. Era ajutat de numeroși dieci, 
învăţăcei în ale scrisului frumos, recrutaţi de el cu 
grijă, de la Academia Domnească. Un fel de ucenici 
pe care îi creştea cu migală şi pe care îi făcea ar- 
tişti în adevăratul înțeles al cuvîntului. Cu rezul- 
tatele lor se mîndrea şi îl mulțumea și pe domnitor. 


Pentru corespondenţa în limba germană — capitol 
important dacă ne gîndim la ascensiunea Habsbur- 
gilor — era maestrul doctor Bartolomeo Ferrari. 


Italian la origine, stătuse multă vreme la Viena şi 
ajunsese nu numai la cunoaşterea temeinică a lim- 
bii, dar şi a specificului pronunţiei nemțeşti. Nu 
mai vorbim că avea o perfectă cunoaștere și în do- 


108 


meniul scrierii literelor gotice. Limba latină, tra- 
diţionala limbă de cancelarie, l-a avut o bună pe- 
rigadă ca maestru pe Nicola Folas de Wolf. Dar după 
venirea Corbeșştilor și mai ales după ce David şi 
Teodor Corbea devin membri ai cancelariei brinco- 
veneşti, ei vor fi principalii mînuitori ai limbilor la- 
tină, slavonă, rusă şi greacă. Uşurinţa fraţilor Corbea 
în mînuirea limbilor străine, temeinicile lor cunoș- 
tinte vor fi remarcate de ceilalţi colegi ai lor întru 
cancelarie domnească. Mai tîrziu, un alt învăţat ve- 
nit din Italia, de pe malurile Arno-ului, florentinul 
Anton Maria del Chiaro, va funcţiona aici ca secre- 
tar pentru limba italiană şi în genere pentru limbi 
occidentale. Pentru limba turcă — şi aici corespon- 
denta care trebuia rezolvată era numeroasă — era 
secretar clucerul Afenduli. Poate că aceștia au fost 
de primă mînă. Funcţionarii cancelariei însă erau 
mult mai numeroşi şi numărul lor sporea pe măsură 
ce se înmulțeau și problemele și grijile Țării Româ- 
nești şi ale lui Brîncoveanu. Istoria înregistrează și 
alte nume de secretari ca: Andrei Wolf, supranumit 
şi „pisarul leșesc“ (venit probabil din Polonia), Ni- 
colo da Porta, Giovanni Candido Romano, Teodor 
Ladislau Dindar, Petre Grienner şi mulţi alții care 
au trecut cu hărnicie și demnitate pragul cancela- 
riei domnești. Brincoveanu i-a ţinut la cinste și i-a 
înconjurat cu grija lui părintească, i-a răsplătit lu- 
mește și omenește pentru strădania, lor. 

Trebuie remarcat însă un aspect esenţial, anume 
că deşi majoritatea membrilor cancelariei erau străini, 
germani, italieni, turci sau aparţinind altor popoare, 
problemele cancelariei Țării Româneşti constituiau 
preocuparea şi cauza tuturor. Din cancelaria dom- 

nească au mai făcut parte și ceilalți colegi ai lui 
David şi Teodor Corbea în ale diplomaţiei: Gheor- 
ghe Castriotul, Radu Panait (Panaiot din Rhodos), 
Radu Popescu, Matei Corbea. Toţi cîţi erau prezenți 
acolo, pe lîngă munca lor de cancelarie pe care o 
efectuau zilnic, susțineau discuţii temeinice legate 
de problemele epocii şi mai ales despre conjunctura 
europeană. Fireşte că fraţii Corbea erau în frunte. 
Discutau obiectiv şi principial, „sine ira et studio“ 
Și niciodată Petre Grienner sau Nicola ori Andrei 
Wolf n-au luat apărarea imperialilor pentru că erau 
germani. Ci, dimpotrivă, îşi uneau gindurile și sen- 
timentele cu ale Corbeştilor, ca unii ce aveau ve- 
deri înaintate despre societate şi condamnaù poli- 
tica de expansiune habsburgică. La fel și Afenduli, 
turc de origine, mu a găsit niciodată cuvinte de 
laudă pentru politica Sultanului. Era clucer al lui 
Briîncoveanu. Toţi erau secretarii cancelariei brîn- 
covenești. Militau pentru cauza românilor, împo- 
triva cotropitorilor de orice neam. 


Un vestit cifru secret. Diplomaţia şi formele ei de 
manifestare, asemeni oamenilor, sînt determinate 
de epoca respectivă şi de problemele pe care le ri- 
dică ea. O epocă fără probleme, lipsită de eveni- 
mente şi ștearsă de întîmplări — deși istoria nu a 
cunoscut niciodată asemenea epoci — nu împinge 
nici pe oameni la acţiune, nu creează nici mari 
diplomaţi, nici forme excepţionale de manifestare. 
E drept însă că au fost şi vremuri mai puţin acute 
pe plan politico-diplomatic, cît şi epoci de virf. În 
vremea războiului de 30 de ani (1618—1648) va 

străluci în Franţa iscusinţa diplomatică a cardina- 
lului duce de Richelieu, urmată apoi imediat ca o 
tradiţie de cea a lui Mazarin. La scurtă vreme, ase- 
diul Vienei va complica şi mai mult firele diploma- 
ției şi îi va impune soluţii și forme noi de mani- 
festare, de responsabilitate chiar. Totodată, actele 
diplomaţiei — prin excelenţă, avînd caracter secret 
— trebuiau prin toate formele să asigure secretul 
actului în sine. Numai astfel actul putea duce la 
reuşită deplină. Cifrul secret, codificările textelor 
de corespondenţă intraseră în uzanţa marilor cabinete 
diplomatice. Cancelaria lui Brîncoveanu, cu spiri- 
tul novator al diriguitorului ei, cu imperativele 
diplomatice atît de acute, nu se putea lipsi de bine- 
facerile codurilor cifrate. Dealtfel, se pare că 
Brîncoveanu, cu meticulozitatea de care dădea do- 
vadă în tot ceea ce făcea, s-a aplecat cu grijă și 
asupra domeniului atît de necesar al limbajului 
cifrat, aşa-numita criptografie, știință auxiliară a 
diplomaţiei. Briîncoveanu a dovedit chiar pasiune 
pentru criptograme (texte cifrate) şi a ajuns cu 
răbdare şi mintea lui iscusită să întocmească pro- 
priul său cifru, deşi îl moștenea şi pe cel din vre- 
mea lui Şerban Cantacuzino. Această pa- 
siune și interes o va transmite şi diplomaților can- 
celariei sale. David Corbea va fi unul din cei care 
cunoscînd sistemul brîncovenesc l-a gindit și regin- 
dit prin prisma personalităţii sale. Mai trebuie fă- 
cută şi sublinierea momentului pe care-l trăia di- 
plomaţia şi care dicta intensificarea eforturilor 
pentru ca secretul diplomatic să fie asigurat pînă 
la realizarea actului politic urmărit. Se structurează 
ştiinţa diplomaţiei în sensul modern al cuvîntului. 

Nu se mai poate merge pe improvizații, .ci pe lu- 
cruri precise şi sigure, calculate matematic chiar. 
Este pus la punct spionajul politic. Marile cance- 
larii europene, ca şi cele mici, își concentrează 
atenţia asupra unui „cabinet negru“. Ce însemna 
acest lucru? Un loc al specialiștilor, al oamenilor 
dibaci şi hotăriţi în acţiuni, al celor care lucrau pe 
întuneric, în sensul figurat al cuvîntului, adică al 
celor care lucrau tăcuţi, pentru a asigura izbînda 
răsunătoare, al celor care știau să păstreze un secret 
de stat ca pe propria lui taină, .să transmită un 
mesaj, să poarte discuţii în orice ţară şi în orice 
împrejurări ar fi fost trimis. Violarea corespon- 
denței era un obicei, chiar dacă nu al corectitudi- 
nii și loialității, uzitat pretutindeni. Brineoveanu 
l-a folosit şi el, gîndind că la zgomot nu trebuie să 
răspunzi cu cîntec și la lovitură nu trebuie să răs- 
punzi cu resemnare. Era bine informat despre ,,ca- 
binetele negre“ europene. Ştia că la curtea lui Lu- 
dovic al XIV-lea exista un diplomat de mare va- 
loare . speculativă şi inteligenţă imaginativă numit 
Louvois, celebru prin valoarea actelor sale chib- 
zuite și izbutite. Acesta crease un serviciu spe- 
cial al cifrului, dotat cu criptologi de meserie, prin- 
tre care iluştri au devenit Vimbois și De la Tixere. 
Aceştia mergeau pînă la cele mai rafinate subtili- 
tăţi ale cifrului. În- același timp, erau experţi în 
violarea corespondenţei şi refacerea ei integrală, 
fără ca cineva să-şi dea seama de „,fărădelegea“ 
comisă. Domnul Moldovei, Constantin Duca, ginere 
al lui Brincoveanu, avea un expert în materie 
adus din Franța şi pe care-l plătea cu bani grei 
pentru o asemenea treabă. Se numea Nicolas De- 


112 


port. Domnul însuşi urmărea cu interes munca 
lui și îl primea la el cu prietenie, numindu-l Nico- 
lai. Despre el, cronicarul Ion Neculce spunea în 
termeni sugestivi că era „om învăţat şi telpiz, de 
ştia despecetlui cărțile de cetia şi izvodia să ştie 
ce scrie.“ Corespondenţa unui curier francez ce a 
trecut prin Moldova îndreptindu-se spre Bucureşti 
a fost interceptată și „prelucrată“ de maestrul De- 
port. lar diplomatul austriac contele Ludovic Fer- 
dinand de Marsigli, aflat la curtea lui Brincoveanu, 
inştiinţa printr-o scrisoare pe împăratul Leopold că 
Şi aici se utiliza sistemul atît de cunoscut al violă- 
rii corespondenţei şi încă cu destulă pricepere. Că 
ar fi văzut cu ochii lui un sac de scrisori intercep- 
tate. Problema poate fi înțeleasă în acest caz alt- 
fel. Că oamenii din cancelaria lui Brîncoveanu erau 
atit de pricepuţi în imitarea scrisului, încît plasto- 
grafiau întreaga scrisoare, care mergea mai de- 
parte, iar originalele le puneau deoparte ca bază de 
informare. Așa s-ar fi explicat sacul cu scrisori vă- 
zut de Marsigli. Faptul e puţin probabil şi seamănă 
cu o exagerare finală a contelui, care, după ce sesi- 
zase împăratului existenţa despecetluitorilor, venea 
şi cu exemplul care să dea crezare afirmației. Mai 
ales că s-a găsit atît de puţină corespondenţă. Fiind 
secretă şi criptogramele secrete, documentul se ar- 
dea imediat pentru a nu lăsa urmă. 

Dar să revenim la criptogramele lui Brîncoveanu 
şi la sistemul său de cifru. Este ştiut că și Şerban 
Cantacuzino a utilizat un cifru în relaţiile sale cu 
guvernul imperial de la Viena. Sistemul era urmă- 
torul: fiecare literă din alfabetul cirilic era înlocuită 

cu un semn convenţional, cu litere greceşti sau 
latine, ori cu cifre. Un fragment, descifrat, arăta 
astfel: l 


DEE o sere E e 
eR i 
a E (gama) 
O aeia Z 
ESTEE +“ i 


Brîncoveanu a simţit nevoia şi a gindit nu să-l 
complice, ci, să-l simplifice. O vreme, a preluat şi 
utilizat acest cifru moştenit — ca și multe altele 
— de la unchiul său. Dar nu era sigur pe acest 
cifru, cunoscut prea bine de Curtea de la Viena. 
Așa se explică de ce, în corespondenţa cu Petru cel 
Mare, unde secretul trebuia asigurat atît faţă de 
imperiul otoman cît şi față de imperiali, cifrul 
acesta este brîncovenesc. Poartă concepţia domni- 
torului. Astfel, pentru corespondenţa în limba 
greacă, foarte mult uzitată de Brîncoveanu cu ța- 
rul sau patriarhul Ierusalimului, Dositei, literele 
alfabetului grecesc erau înlocuite cu cifre: 


„ & (alfa) =33 - 
A (delta) =: 82 
y (ipsilon) = 72 
u (mi) ==20 
p (ro) — 18 “ 


Cheia de cifru din vremea lui Şerban Cantacu- 
zino n-a fost nici ea părăsită definitiv. S-a mai fo- 

losit, paralel cu cealaltă, principală, între anii 1690— 
1699 dar numai în unele situaţii și modificată: 


sa == 
e -=Z 
i — 
K — 
O == 
fo =f“ 


Demn de subliniat e faptul că deşi Brîncoveanu 
n-a avut cunoștințe speciale de criptografie, în sen- 
sul de a fi consultat tratate de criptografie existen- 
te la acea vreme în occident, a ajuns, empiric, fo- 
losind propria lui pricepere şi imaginaţie, la cifrul 
amintit. Se pare că în „gindirea criptografică“ a 
lui Brîncoveanu, dacă o putem numi aşa, a existat 
mereu o evoluţie determinată de schimbarea con- 
diţiilor în care se folosea cifrul secret. Privită acum 
întreaga evoluţie a cifrului, observăm următorul 
tablou: preluarea cifrului din timpul lui Șerban 
Cantacuzino nu s-a făcut nici ea în chip integral. 
Dintr-un document din 1680 folosit de capuche- 
haia domnitorului la Constantinopol (cînd Brînco- 
veanu era mare postelnic), transpus și comparat 
cu cifrul folosit de Brîncoveanu în primii ani de 
domnie, reies comune 11 semne. La urcarea pe tro- 
nul imperiului otoman a lui Mustafa, Brîncoveanu 
își schimbă şi serviciul secret și odată cu el și ci- 
frul. Nu schimbă alfabetul, dar procedează în așa 
fel încît dă altă semnificaţie simbolurilor vechiului 
cifru. El adaugă semne noi pentru a împlini alfa- 
betul românesc. Această evoluţie se petrecea pe la 
1695. După suirea pe tron a lui Ahmed (1703), își 

pune din nou în gînd schimbarea cifrului, iar la 1707 
îl schimbă - iarăși. În acest caz era schimbat locul 
caracterelor (cifre şi litere latine şi grecești) şi se 
introduceau noi semne convenţionale, ca în frag- 
mentul următor: 


Problema nu mai necesită multe adăugiri. Ar 
trebui spus însă că Brîncoveanu a fost foarte cir- 
cumspect faţă de persoanele cărora trebuia să le 
împărtășească secretul cifrului. Așa se explică de 
ce în decurs de un deceniu, timp în care corespon- 
dența cifrată s-a efectuat continuu, cheia cifrului 
a fost cunoscută numai de cei mai apropiaţi colabo- 
ratori ai domnitorului. Și poate nu pe totală încre- 
dere și pe sentimente. Pentru că conjunctura in- 
ternaţională l-a făcut în permanenţă pe Brîncovea- 
nu un bănuitor. A încredinţat acest secret al cifru- 
lui numai celor care trebuiau să lucreze cu el, să-l 
folosească efectiv. Astfel au fost unchii săi, Con- 
stantin Cantacuzino Stolnicul și Mihai Spătarul, și 
diplomaţii săi străluciți, comisul Gheorghe Castrio- 
tul, David şi Teodor Corbea. La Moscova l-au cu- 
noscut — cum era şi firesc — Petru cel Mare, can- 
celarii Golovin și Golovkin, ca şi Nicolae Milescu 
Spătarul, care s-a aflat la acea vreme în calitate 
de translator la ţarul moschicesc, la Cancelaria 
Ambasadorilor. Și cum drumul spre Moscova și 
spre Petru cel Mare trecea prin Ucraina, s-a dove- 
dit necesară cunoașterea cifrului şi de către hat- 
manul cazacilor ucrainieni de pe malul stîng al 
Niprului, pe nume Ivan Mazepa, de şeful cancela- 

riei sale, Filip Orlik, și secretarul său, Zguri. În 
desfăşurarea acţiunilor diplomatice s-a dovedit în 
practica lucrurilor că Brincoveanu avusese drep- 
tate. Ivan Mazepa a fost un admirabil şi un clar- 
văzător om politic, care a înlesnit agenţilor români, 
soli ai lui Brîncoveanu, drumul spre Moscova şi 
înapoi, fără prea mari greutăţi materiale şi riscuri 
politice. Totuşi după trădarea lui Mazepa, produsă 
în 1709, Brîncoveanu a schimbat din nou cifrul cu 
Moscova. | 


„Însemnările de taină.“ Făcînd parte din cancelaria 
lui Brîncoveanu, David și Teodor Corbea au avut 
posibilitatea să cuprindă temeinic dimensiunile și 
sensurile politicii şi întregului joc grav al diploma- 
tiei. Totodată, să-l cunoască pe domnitorul Ţării Ro- 
mânești în toată complexitatea lui politică, diploma- 
tică, spirituală și umană. La această acţiune i-a 
ajutat însuși Brîncoveanu. Domnitorul l-a ţinut în 
cinste şi pe Teodor Corbea ca şi pe Matei, fratele cel 
mic al celor doi diplomaţi. Dar cel mai mult s-a 
apropiat, cît putea să se apropie domnitorul de un 
slujbaș al său, de David Corbea Ceauşul. În vremea 
cît Ceaușul a stat în slujba cancelariei domnești, 
Brîncoveanu l-a cîntărit la rîndul lui bine, i-a cu- 
noscut toate virtuțile, aptitudinile şi aspiraţiile și 
l-a pregătit pentru misiunile ce se gîndea să i le 
încredințeze. I-a pus la dispoziţie o serie de mate- 
riale pentru cunoașterea vieţii politice din Țara 
Românească şi a conjuncturii internaţionale. Într-o 
Zi l-a chemat și i-a înmînat un caiet gros, cu legă- 
tură metalică, indicîndu-i să-l citească atent, să 

nu-l arate nimănui (nici chiar fratelui său) şi apoi 
să i-l înapoieze de grabă. A mai avut grijă să-i 
atragă atenția asupra secretului conţinutului — încă 
o dată — şi să-l roage să nu însemne nicăieri ni- 
mile din ceea ce va citi şi va afla. Să reţină to- 
tul în minte şi să reflecteze apoi bine la cele 
aflate. Briîncoveanu sublinia de maniera în care era 
învățat mereu să dea sfaturi şi să se exprime me- 
taforic: „cititul să-ţi fie de iuțeala fulgerului, în- 
țelegerea cît întinsul şi cît adîncimea mării, ține- 
rea de minte a lucrurilor cît veșnicia.“ 

David Corbea se supusese. Luase caietul şi îl 
citise cît 'putuse de repede, îl cuprinsese cît putuse 
de profund, îl înapoiase domnitorului cît mai de- 
grabă. De altfel nu ieșise cu el nicăieri. A rămas 
să-l citească acolo. Brîncoveanu l-a lăsat singur. 
Cînd a plecat, caietul a rămas la domnitor. A luat 
cu el numai idei și sentimente pentru a:le păstra 
în minte, așa cum suna porunca sau aforismul 
domnesc ',„,o veșnicie.“ A rămas uimit de cele citite 
în acel caiet. A aflat lucruri pe care nu le cunoștea 
Și pe care poate — pe altă cale — nu le-ar fi aflat 
niciodată. L-a cunoscut într-adevăr pe Brîncoveanu 
şi pe alte laturi ale vieţii și domniei. Pentru că în 
caiet nu era altceva decît jurnalul intim al domni- 
torului, „Însemnările de taină“, aşa-numite. Con- 
'ținînd întîmplări de la cele mai însemnate, pînă la 
faptul cotidian mărunt, dar şi comentarea lor. Un 
fel de memorial original şi interesant. David Cor- 
bea s-a gîndit atunci la înaintașul lui Brîncoveanu 
din secolul XVI, Neagoe Basarab, literat prin ex- 
celenţă, care scrisese „Învățăturile lui Neagoe Ba- 
sarab către fiul său Teodosie“, şi că Brîncoveanu 

nu era deloc lipsit de fantezie şi de talentul relată- 
rilor. Însemnările erau de fapt note zilnice, pe care, 
cu răbdare, Brincoveanu le scrisese pe filele albe 
ale calendarelor ce cuprindeau prognosticuri de na- 
tură istorică şi meteorologică. Mai tîrziu ceva, aces- 
te însemnări vor fi luate în primire şi compilate, 
în sensul de rinduite în ordinea evenimentelor şi 
lucrurilor, de Ion Frincul zis şi Ion Românul. 

David Corbea a remarcat stilul laconic al lui 
Briîncoveanu, priceperea acestuia de a da înțeles 
textului prin exprimare concisă. „Însemnările de 
taină“ cuprindeau informaţii politice, diplomatice și 
militare: de mare însemnătate. Cine ştia să citească 
direct, dar mai ales printre rînduri, înțelegea multe 
din tainele diplomaţiei și politicii interne și externe, 
politica turcilor şi a imperialilor, previziunile și 
șovăielile domnitorului, etc. Corbea a reţinut şi a 
folosit integral materialul, pentru vremea şi mo- 
mentul cînd îi va deveni trebuincios. Corbea a 
citit cu interes şi însemnările subiective, ţinînd de 
viața intimă a voievodului. La unele s-a înduioșat 
pînă la lacrimi, ca de pildă cînd a ajuns să citească: 
„au răposat maica, multă jale și mîhnire lăsîn- 
du-ne...“ La altele a suris înveselit ca de o glumă 
bună, cum ar fi însemnarea privind ziua cînd du- 
rindu-l stomacul a luat iarbă de curăţenie, sau ziua 
cînd şi-a scos o măsea pe care n-o mai putea su- 
porta în gură. Ori cînd se bucură ca un copil 
Brincoveanu — şi notația e concludentă cînd zice 
că „au mazilit pe Ali Pașa Vizirul, cu toată lacomă 
Și spurcată poarta lui“, sau mîndria cu care notează 
că Sultanul i-a dat domnia „în toată viața.“ 

Am putea crede însă că „Însemnările de taină“ 

sînt pe deplin redactate în scriere cursivă, obiș- 
nuită. Și totuşi nu este pe depilin aşa: Brincoveanu 
foloseşte şi sistemul cifrului pentru unele nume 
sau expresii. La data aceea — a cifrului său per- 
sonal — amintit mai înainte. Aceasta ne întăreşte 
încă o dată convingerea că Briîncoveanu şi-ar fi pu- 
tut întocmi integral însemnările în sistem cifrat, că 
el avea o mare dexteritate, încît scria curent în 
acest sistem. O altă concluzie firească este că şi 
Corbea luase de mult contact cu cheia cifrului şi 
o cunoştea foarte bine, îi erau extrem de familiare 
criptogamele brîncoveneşti în general şi cele din 
„Însemnările de taină“ în speţă. Și faptul că David 
Corbea Ceauşul intra tot mai mult în problemele po- 
liticii şi diplomației brîncoveneşti. 


David Corbea și Cantacuzinii. Indiferent dacă David 
Corbea s-a prezentat lui Briîncoveanu după ce in- 
trase bine în slujba de ceauș sau a venit dintru 
bun început la Curte, viaţa lui în Tara Românească 
a fost legată nu numai de domnitor, ci mai cu 
seamă de cea mai influentă familie boierească a 


epocii — Cantacuzinii. Fără această familie de bo- 
ieri — care putea rivaliza doar cu Cantemireștii 
moldoveni — nu s-ar putea înțelege maăre lucru 


din întreaga politică şi diplomaţie muntenească. 
Toate firele interne pleacă de la Cantacuzini, po- 
sesorii celor mai de seamă dregătorii ale Ţării, și 
pornesc apoi în toate direcţiile, în ţară și peste ho- 
tare, pretutindeni. În calitate de Ceauş, David Cor- 
bea era direct subordonat lui Mihai Cantacuzino 
Spătarul şi a devenit dintru bun început om de în- 

credere al acestuia. Odată intrat în această celebră 
familie, el se va lega sufletește de Cantacuzini, îi 
va cunoaște mai bine pe toţi şi în special pe marele 
cărturar, Constantin Cantacuzino Stolnicul. Por- 
nind de aici, David Corbea va deveni şi el omul 
flexibilităţii politice şi diplomatice, aşa cum Con- 
stantin Brincoveanu era în relațiile cu „vecinii cei 
mări și însemnați“. La David Corbea va izvori pe 
de o parte din calitatea lui de membru al cancela- 
riei domnești şi deci om de încredere al domnito- 
rului şi pe de altă parte, din marea prietenie şi 
afecțiune nutrite pentru Cantacuzini în general, 
pentru Stolnic în chip deosebit. Cum Cantacuzinii 
legau și dezlegau toate firele, pe față sau pe ascuns, 
David Corbea, odată intrat în această maşinărie 
politică şi diplomatică, nu putea alege decît o sin- 
gură cale: aceea a îndeplinirii poruncilor domnito- 
rului și desfășurării unor acţiuni pornite din casa 
și în sensul intereselor Cantacuzinilor. 

Întîlnirea dintre Mihai Cantacuzino și David 
Corbea a fost mai puţin importantă. Deși un om cult 
și elegant în maniere, Mihai Cantacuzino păstra 
cevas din austeritatea pe care i-o impunea funcția 
sa de militar. L-a primit pe Corbea fără prea 
multă afecţiune şi l-a inițiat în secretele militare. 
Corbea s-a dovedit un învățăcel bun, dar Mihai 
Cantacuzino a intuit în el stofa de diplomat, de om 
politic, pentru care activitatea militară nu va pu- 
tea fi niciodată decit cel mult „vioara a doua“ sau 
„divertismentul preocupărilor sale majore.“ Trep- 
tat, răceala spătarului s-a preschimbat în simpatie 
pentru tînărul pe care a început să-l îndrăgească. 
De la Spătar, Corbea a aflat unele lucruri, însă cu 

totul generale despre politica Ţării și mai ales des- 
pre familia Cantacuzinilor. Mihai Cantacuzino i-a 
vorbit lui David despre fraţii şi rudele lui pe care 
le-a prezentat în culorile cele mai frumoase cu pu- 
tință: despre Şerban Cantacuzino, domnul defunct 
și mult prea regretat de familie, despre marele Spă- 
tar — ca şi el — Iordache, despre Drăghici şi Toma. 
Despre fiecare,: cîte ceva. Dar în primul rînd i-a 
vorbit cu pasiune despre mîndria familiei lor, des- 
pre „,corifeul şi semizeul cantacuzin“, Constantin. 
Mai apoi, chiar personal l-a prezentat pe Ceaușş 
acestuia. 

Astfel încît, marea lecţie de istorie naţională 
David Corbea a auzit-o de la Stolnic. Pentru că, 
Stolnicul eu totul altă fire decit fratele său Spă- 
tarul, mai reținut şi mai închis dar mai pasionat 
„pe dinăuntru“ şi cu mult mai întinsă cultură, l-a 
cunoscut, l-a plăcut pe tînăr și l-a cîştigat din 
prima zi. David Corbea a devenit un obișnuit acasă 
la Stolnic, atît la casele din Bucureşti cît și — pe 
timpul căldurilor de vară, atunci cînd acesta mer- 
gea la moşia de la Mărgineni (Prahova). David 
Corbea a văzut în Stolnic pe erudit, pe omul de 
aleasă cultură; pentru care superficialitatea şi im- 
provizaţia nu-și găsesc loc. 

La rîndul lui, Stolnicul l-a apreciat pe „Ceaușul 
lui Mihai“ pentru calităţile acestuia, deosebite și 
neobișnuite în epocă, întilnite foarte rar la cei de 
vîrsta sa. Ulterior avea să constate virtuţi şi în 
Teodor Corbea, pe care îl va cunoaște prin David, 
fratele cel mare. Avînd temei de deplină încredere, 
Stolnicul, în lungile zile și ore cît va sta împreună 
cu Corbea, va afla de la acesta, mai bine chiar de- 

cît ştia din citite, istoria Scheilor Brașovului, cu 
toată culoarea autentică şi parfumul de povestitor 
al Ceaușului. Drept recompensă, îl va iniţia în 
marea pagină de istorie românească a epocii în care 
întrase odată ajuns la curtea lui Brîncoveanu. In- 
vocînd şi evocîind familia Cantacuzinilor în con- 
textul vieții politice, îi va servi lui  Corbea 
elementele esenţiale ale firelor interne ale politicii 
şi diplomaţiei. Nu-i va impune nimic Ceaușului. Îi 
va expune lucrurile și-l va lăsa apoi să discearnă și 
să aleagă singur. Dar nu vor fi simple relatări, 
cronică de familie, ci prezentarea realistă a epocii, 
cu toate asperităţile și umbrele ei, cu partidele po- 
litice, cu ambițiile și pasiunile fiecăreia, cu violen- 
tele şi interesele suverane. Chiar și Brincoveanu 
şi-a avut partea lui bună în această lungă relatare, 
care, parcă, avea darul şi ea — ca și cea venită 
din partea domnitorului, dar osebit de aceasta — 
să-l pregătească pe David Corbea pentru acţiunile 
ce acesta avea să le întreprindă, să-l iniţieze în cu- 
noașterea prietenilor şi dușmanilor, ca să nu gre- 
şească în drumul ce şi-l va alege. 

La capătul lungilor iniţieri, Ceaușul trebui să 
recunoască faţă de propria lui conștiință că aflase 
multe, fără de care i-ar fi fost greu să pornească 
mai tîrziu pe lungul drum al misiunilor sale. 

Stolnicul n-a vorbit dintru bun început de Can- 
tacuzini, ci a început cu rivalii lor, cu Bălenii. Nu 
i-a numit dușmani, dar prin cuvinte meșteșugite i-a 
prezentat ca atare. Fără injurii şi violenţe, ci cu 
un stil elegant și sobru în vorbire, ca și cum prin 
viu grai ar fi scris o istorie a românilor din epoca 
sa, i-a vorbit lui David Corbea despre boierii Bă- 

leni, familie puternică şi influentă în Muntenia, i-a 
prezentat întîmplări pe care cu adevărat David nu 
le cunoștea. Și cum ar fi putut Ceauşul să participe 
la viaţa politică şi diplomatică a Tării fără să cu- 
noască — și nu superficial, ci în profunzime — 
această celebră rivalitate dintre cele mai bogate, mai 
puternice şi mai influente familii boierești din 
Țara Românească?! Stolnicul era abil. Istorisind în- 
timplările, crea şi portrete. Pe un plan subţire, 
scotea în relief defectele Bălenilor şi virtuțile 
Cantacuzine. Din vorbele lui meșteşugite răbufnea 
insă — fără vrere — o ură mocnită şi o amără- 
ciune neostoiţă. Istorisirea sa a început cu pioasa 
evocare a figurii marcante în epocă, cel care fu- 
sese tatăl actualilor Cantacuzini și al defunctului 
Șerban Cantacuzino, şi anume postelnicul Constan- 
tin Cantacuzino. Pornind de la acesta, pe care l-a 
evocat cu venerație, a desfăşurat prin fața imagi- 
Nnaţiei însetate de cunoaștere a Ceaușului întreaga 
dramă istorică dintre cele două familii rivale. I-a 
mărturisit acestuia însă, judecînd imparţial, faptul 
că Postelnicul fusese un orgolios şi un ambițios. 
Printre altele, şi în primul rînd, nutrișe gîndul ca 
unul din fiii săi să urce în scaunul Ţării Româ- 
neşti. Dar nu era uşor la acea vreme, în condiţiile 
în care turcii se amestecau insistent în jocul numi- 
rii voievozilor munteni și moldoveni, iar în ţară 
creștea rivalitatea adversarilor săi politici, a boie- 
rilor Băleni. De aceea, pînă la vremea cînd Şerban 
Cantacuzino — cel mai potrivit pentru treburile 
domneşti — avea să se maturizeze, a dus o altfel 
de luptă: diplomatică. Avînd influență şi persona- 
litate, a început cu răbdare să-și pună planul în 

aplicare. După moartea lui Matei Basarab, din 
1654 şi pînă în 1658, timp de patru ani, Ţara Ro- 
mânească, sfișiată de lupte pentru tron, de certu- 
rile intestine dintre Cantacuzini şi Băleni, nu-şi 
mai găsea stabilitatea prin domnitorul dorit. În 
acest an, 1658, pe tronul Ţării Românești se înalţă 
Mihnea al III-lea, care, ca și Mihai Viteazul, ri- 
dică din nou stindardul luptei antiotomane... Bo- 
ierii nu l-au sprijinit. Riposta lui Mihnea a fost 
imediată. El a reeditat ospăţul domnesc al lui 
Alexandru Lăpuşneanu. Zisese Lăpuşneanu, chipu- 
rile, prin bunăvoință şi pana lui Costache Negruzzi: 
„Cînd mă voi scula de aici, pe mulţi dintre voi vă 
voi popi!“ Şi sculindu-se după boală şi ospeţindu-i 
tare bine i-a și mult prea tăiat. Iar Mihnea al III-lea 
a putut şi el zice: „Cînd mă voi ridica împotriva 
Semilunii, mai întîi pe voi, cei netrebnici, am să vă 
popesc!t Şi i-a invitat la ospăț la Tîrgovişte pe bo- 
ierii rebeli tăindu-i și croindu-și astfel drum spre 
marea luptă a înaintaşilor viteji. 

David Corbea a simţit în glasul Stolnicului o 
ușoară admiraţie pentru cel care fusese Mihnea al 
III-lea. A simţit şi că boierii rivali care fuseseră 
tăiaţi erau majoritatea Băleni și subtextul putea să 
sune: „Bine le-a făcut!“ Şi sublinierea faptului că 
Postelnicul a urmărit cu atenţie această scenă, dar 
a stat deoparte, cu convingerea că prin aceasta 
Cantacuzinii vor avea de cîștigat, dar şi conștient 
că Mihnea al III-lea ştia ce face în folosul țării. 

Domnia acestuia a fost scurtă, ca un fulger de 
lumină în noaptea neagră a patimilor pierzătoare 
de ţară. S-a sculat Gheorghe Ghica, însă numai pen- 
tru cîteva luni, deoarece turcii, bănuindu-l că se 

orientează spre imperiali, l-au ridicat, ducindu-l la 
Adrianopol. Faptul n-ar fi prezentat o prea mare în- 
semnătate, dar a fost urmat de un act ce putea avea 
urmări grave pentru destinele Ţării Românești. Pre- 
textînd că domnul răsturnat din scaun s-ar fi înţe- 
les cu nemții să le predea Tara Românească, vizirul 
Küprülü ocupă Bucureștii cu 40 000 de ostaşi. Spec- 
trul care stătuse atîrnat asupra Ţărilor Române de 
veacuri ca ele să fie transformate în paşalicuri — 
și care fuseseră salvate prin destoinicia unor domni 
Basarabi — acum era tot mai ameninţător. În acest 
moment de grea cumpănă pentru ţară — şi vocea 
Stolnicului suna cu mîndrie și demnitate —, cînd 
Bălenii stăteau pasivi neștiind cum să acţioneze, ma- 
rele Cantacuzin, Postelnicul Constantin, săvirşește 
un fapt demn de toată lauda, pe care istoria îl si- 
tuează la loc de cinste. Cu autoritatea lui politică, 
folosind prietenia cu vizirul, îl convinge pe acesta 
să numească în scaunul Ţării Românești pe fiul diz- 
graţiatului, pe Grigore Ghica. Prin aceasta Tara că- 
păta domnitor, trupele turcești nu-şi mai justificau 
prezența în București, Țara era salvată. 

David Corbea urmărea cu interes întreaga intri- 
gă a acţiunii istorice. Admira la Stolnic perfecta cu- 
noaştere a faptelor, dar şi talentul deosebit de a le 
reda şi analiza cauzele şi efectele, calități fără de 
care omul politic și diplomatul n-ar face două pa- 
rale în acţiunile sale. 

Dar Stolnicul era neclintit în relatări. Îl prezenta 
în continuare pe Postelnic, împlinindu-i portretul 
moral, ca şi cum scria o biografie a acestuia, pe ca- 
re, cîndva, istoria să o aşeze alături de a celorlalţi 
Cantacuzini. Spunea despre Postelnic că l-a luat pe 

garanţia lui pe noul domnitor. Dar ingratitudinea 
oamenilor nu cunoaște margini. Abia așezat în scaun 
și prin aceasta restabilit echilibrul politic necesar 
ţării, noul domn, influenţabil, începe să plece ure- 
chea la clevetirile Bălenilor. Curentul anticantacu- 
zin în frunte cu boierul Stroe Leurdeanu, un miop 
politic dar un intrigant veritabil, începe să acţioneze 
împotriva bătrinului Cantacuzin. Grigore Ghica ple- 
cînd la Constantinopol pentru a-și întări domnia, 
Bălenii pregătesc terenul în ţară în favoarea lor. La 
întoarcerea domnului, Bălenii umblă cu tot felul de 
pîri, printre care şi şarpele veninos al miniei, pe ca- 
re îl strecoară la inima domnitorului: cum că Postel- 
nicul umblă să-i ia domnia pentru fiul său, Șerban 
Cantacuzino. Lucrul nu era adevărat decît în parte. 
Pentru că — aşa cum relata Stolnicul — nu acum 
şi nu faţă de Grigore Ghica, pe care îl ajutase să ia 
domnia, voia să acţioneze, ci după moartea acestuia, 
sau, eventual, după mazilirea lui. Deci şi această 
piră a Bălenilor era nejustificată şi neîntemeiată pe 
vreun fapt real. 

Totuşi, aşa cum se întîmplă în viaţă, că vorba 
rea și de pierzanie prinde mai repede rădăcină de- 
cît cea bună şi aducătoare de laude, Grigore Ghica 
i-a crezut pe duşmanii Cantacuzinilor şi şi-a îndrep- 
tat cu furie braţul împotriva Cantacuzinilor. Prima 
măsură a fost aceea de a porunci să fie tăiat la nas 
Șerban Cantacuzino, care ajunsese logofăt. Această 
măsură barbară a evului mediu românesc poartă de- 
numirea de rinothmeză și practica ei vine din Impe- 
riul Bizantin, unde ea se exercita pe scară mare. În 
Ţările Române rinothmeza avea drept scop înde- 
părtarea unui pretendent la tron, răpirea posibili- 

tăţii lui de a mai domni sub pretext că era însem- 
nat. Excepţie făceau numai cei care se nășteau cu 
acest defect sau căpătau o astfel de rană în război. 
Lui Şerban Cantacuzino i s-a aplicat imediat rinoth- 
meza de i-a rămas chiar numele de Şerban Cîrnul. 
Și totuşi, făcînd excepţie de la regula nescrisă a ri- 
nothmezei, cînd îi va sosi sorocul, Şerban Cîrnul va 
urca în scaunul Basarabilor. 

După ciuntirea lui Şerban, a venit rîndul bătri- 
nului Postelnic. Grigore Ghica îşi făcuse socoteala 
că pe fiul cel mare al Postelnicului, care avea ve- 
leităţi la domnie, îl făcuse inofensiv prin rinoth- 
meză. Trebuia tăiată rădăcina, puterea, pentru a pu- 
tea sta liniștit în scaun. Ceea ce urmă a fost ucide- 
rea Postelnicului, redată de Stolnic cu întregul tra- 
gism şi patetismul situaţiei de atunci, pe care căr- 
turarul parcă o retrăia aievea. David Corbea înţelese 
atunci că: ura dintre Băleni și Cantacuzini se baza 
pe temeiuri dintre cele mai adinci. 

Nioaptea de 20 decembrie 1663 a fost o noapte 
de mare încercare pentru Cantacuzini. Atunci, din 
porunca lui Grigore Ghica Vodă, seimenii şi doro- 
banţii — lefegii domnești — au mers de l-au ridi- 
cat pe Postelnic de la conacul său din Filipești (în 
judeţul Prahova; o întinsă zonă poartă semnele cti- 
toriceşti ale Cantacuzinilor) şi l-au dus la Snagov. 
Acolo, într-un ostrov al unei bălți adinci, într-un 
miez de natură încîntătoare, avea să se consume 
drama Postelnicului. Seimenii și dorobanţii l-au tî- 
rit spre trapeza mănăstirii, unde l-au legat de un 
stilp şi l-au spînzurat. Cantacuzinii n-au putut 
atunci să intervină, pentru că nu aveau oameni înar- 
maţi ca domnitorul. Au fost martorii dramei, l-au 

plins pe bătrinul Cantacuzin şi au jurat să-l răzbu- 
ne. S-au mulțumit deocamdată că li s-a permis să-l 
îngroape pe Postelnic în biserica familiei Cantacu- 
zine de la Mărgineni (Prahova). 

Încheindu-şi povestirea, Stolnicul s-a oprit din 
vorbă. Fie că era obosit, fie că evocarea morţii pă- 
rintelui său îi provocase o suferință mistuitoare. Da- 
vid Corbea a înțeles că trebuie să-l părăsească. Dar 
de atunci a călcat mereu pragul casei Stolnicului, 
care se pare că abia îl aştepta ca să înnoade istori- 
sirile. Corbea a devenit omul de casă al cărturaru- 
lui. Dar mai altfel decît fusese el pe vremea cînd 
era în slujba lui Mihai Spătarul. Acum era func- 
ționar domnesc, se iniţia pe toate căile în proble- 
mele politicii și diplomaţiei, trăia intens această 
viață în care pătrundea pe deplin. 

Într-o zi, l-a găsit pe Stolnic dispus din nou la 
mărturisiri. (Corbea dorea să afle cît mai multe de- 
spre politica Țării Românești de dinaintea sosirii 
lui acolo.) Ştia că Stolnicul lucra la o Istorie a Ţă- 
rii Româneşti. Gîndul acesta îl avusese și el odată, 
în „tinereţea“ lui din Schei. Discutase proiectul cu 
fratele său, Teodor, care avea mare aplecare spre 
însemnarea întimplărilor istorice și amindoi se gîn- 
diseră că dacă vor izbuti să scrie o asemenea carte, 
să nu se mărginească numai la istoria Transilvaniei, 
ci să cuprindă şi pe cea a fraților români din Tara 
Românească și Moldova. Pentru că o adevărată is- 
torie a românilor trebuie să fie a tuturor românilor, 
pe care îi vedea uniţi într-o țară a lor. Venise mo- 
mentul să se documenteze în acest sens. 

De data aceasta însă, deși David Corbea îl ghici 
pe Stolnic că vrea să-i povestească din nou istoria 
Ţării Românești de după moartea Postelnicului, mai 
departe, acesta începuse prin a-l întreba direct ce 
părere are despre Briîncoveanu, ca unul care era se- 
cretar al cancelariei domnești și mereu în preajma 
domnitorului. Corbea păru_ surprins, dar nu o ară- 
tă. În minte îi apărură , Însemnările de taină“ și 
confruntările pe care le avusese cu domnitorul și 
mai ales părerea pe care și-o făcuse pînă atunci de- 
spre acesta. Începu așadar un fel de prezentare a 
domnitorului. Îl înfăţișă în culori strălucite, aşa 
cum în mod sincer îl vedea el. Evidenţie marile ca- 
lităţi politice și finul spirit diplomatic al lui Con- 
stantin Vodă Briîncoveanu, spiritul gospodăresc şi 
cugetul luminos pus în slujba propăşirii Țării Ro- 
mânești. Vorbi şi despre sufletul lui deschis și uman, 
căldura cu care își apropia pe cei pe care îi socotea 
demni de lauda lui. Scoase în evidenţă și cumpă- 
tarea de care dădea dovadă Brîncoveanu, echilibrul 
pe care ştia să-l statornicească în jurul său, între 
oameni ca şi între toate treburile țării. Și cite și 
mai cite. Se înflăcărase și Corbea. lar Stolnicul 
aprecia la tînărul David calitățile excepţionale ale 
cuvîntului. 

Aceasta fusese încercarea. Stolnicul nu-l contra- 
zise cu nimic pe Corbea. Recunoscu aceste evidente 
calităţi ale domnitorului, pe care le constatase și el 
în relaţiile mai mult decît apropiate pe care le avea 
cu nepotul său în viata politică a Țării. Nu păru 
nemulțumit de ceea ce spusese Corbea, ci despre 
ceea ce nu spusese. De aceea, pe fundalul celor afir- 
mate de Ceauş, continuă el nararea evenimentelor 
de după uciderea mișelească a Postelnicului, por- 

nind de la Constantin Brineoveanu, pentru a ajun- 
ge iar la Cantacuzini. Brîncovenii, ca și Cantacuzi- 
nii, sînt o veche familie boierească. Începutul lor 
politic se statornicește prin aga Matei din Briînco- 
veni (Matei Basarab). S-ar putea întîmpla însă ca 
genealogic să nu existe o înrudire directă a domni- 
torului din prima jumătate a secolului al XVII-lea 
și Constantin Brîncoveanu, aflat în scaun spre sfîr- 
gitu] secolului. După mărturisirile lui Constantin 
Briîncoveanu, strămoș al familiei a fost David din 
Briîncoveni. Fiul acestuia, Preda, a fost bunicul lui 
Brîncoveanu, iar fiul lui Preda, Papa, tatăl lui Brîn- 
coveanu. Prin aceasta filiaţia se stabilește însă nu 
și apartenenţa lui Constantin Brincoveanu la Ba- 
sarabi. Stolnicul stărui asupra acestui aspect și Da- 
vid, cu mintea lui scăpărătoare, înţelese pe dată 
motivul: Cantacuzinii, la origine greci, nu se pu- 
teau în nici un caz legitima ca Basarabi. De aceea 
trebuia ca un boier pămiîntean cum era Brîncovea- 
nu și care deci putea fi Basarab să se arate că to- 
tuşi nu venea pe linie directă din Basarab I Înte- 
meietorul, și, că, asemeni lui Neagoe şi Matei Ba- 
sarab şi încă altor Basarabi, îşi luase la rîndul lui 
patronimicul familiei domnitoare în Tara Româneas- 
că. Brincovenii — sublinia Stolnicul — la origine 
sînt boieri olteni, dintre care cei mai însemnați în 
istoria Ţării Româneşti au fost Craioveştii. Preda 
Brîncoveanu, bunicul domnitorului, era descendent, 
e drept, din a patra generaţie, din Neacșa, la rîndu-i 
descendentă din Craioveşti. Încît ea se înrudea cu 
ilustrul Neagoe Basarab, ridicat din rîndul Craio- 
veştilor, ca fiu al lui Pîrvu Craiovescu. Craioveștii, 
chiar dacă dispar ca denumire, se vor menţine ca 
familie și ca deținători ai marii dregătorii oltenești, 

bănia Craiovei. Craioveștii epocii lui Mihai sînt 
Craioveștii Buzeşti, ai epocii lui Matei Basarab și 
Constantin Brîncoveanu sînt Craioveșştii Brîncoveni. 
Înrudirea Brincovenilor în timp cu Craioveştii le 
justifică apartenenţa la Basarabi. Patronimicul de- 
vine formula de domnie. 

Stolnicul stărui însă mai mult asupra ideii că 
Brîncovenii se înrudesc şi cu Cantacuzinii. Postel- 
nicul n-a avut numai băieţi, ci şi o fiică, pe Stanca, 
căsătorită cu Papa (Pavel) Brincoveanu, tatăl lui 
Constantin Brincoveanu. Deci mama lui Brîncovea- 
nu a fost o Cantacuzină autentică, iar fraţii ei, unchi 
buni (în sens de unchi primari) ai domnitorului. 

David Corbea cunoştea acest amănunt de fami- 
lie. Dar altfel suna afirmarea acestei recunoașteri 
din gura Stolnicului. Nu puteai desprinde însă în 
acel moment dacă Stolnicul o făcea din calcul sau 
din mîndria că este o asemenea rudă (oarecum tute- 
lară) a domnitorului Țării. Desfășurarea în conti- 
nuare a relatării demonstra de fapt că îl interesa 
şi una și alta din laturile evidenţiate. Mai ales că 
acum Stolnicul trecu pe registrul Cantacuzinilor, ca 
şi cum vorbea despre aceeași problemă. Curînd du- 
pă moartea Postelnicului, Grigore Ghica este che- 
mat la Poartă, dar situaţia grea a Cantacuzinilor 
continuă şi sub noul domn Radu Leon ((1664—1669), 
deoarece consilierul său intim era Stroe Leurdeanu. 
Stolnicul marcă acum momentul plecării sale în 
străinătate la studii, dar în acest context istoric nu 
vorbi nimic despre studiile sale şi universităţile sa- 
le din străinătate. Avea să-i relateze mai tîrziu lui 
Corbea unele din întîmplările de atunci. În 1669, 
există un moment cînd soarele Cantacuzinilor pare 
că vrea din nou să răsară. Domn al Ţării este nu- 

mit Antonie vodă din Popești (1669—1672), prieten 
al Stolnicului. În timpul noului domnitor se săvir- 
șește un act de dreptate. La cererea fiilor Postelni- 
cului şi în special a Stolnicului, care se întorsese 
din străinătate, Stroe Leurdeanu este judecat pe ba- 
za scrisorilor acuzatoare prezentate de Stolnic şi 
condamnat la moarte. Momentul este dramatic. Dez- 
nodămiîntul are însă ceva de tragicomedie. Bătrîna 
Postelniceasă, Ilinca, soţia defunctului și mama Can- 
tacuzinilor, se înduioşează de soarta lui Stroe Leur- 
deanu şi izbuteşte să-l determine pe Antonie Vodă 
— în faţa căruia se bucura de multă influenţă — 
să-i comute pedeapsa lui Leurdeanu, obligîndu-l să 
se călugărească. Urmează trecerea lui Stroe într-un 
car cu boi prin București, aproape gol, în văzul mul- 
țimii, purtind de gît scrisorile compromițătoare. Prin 
aceasta, un efect moral era atins de Cantacuzini, 
acela de a-i fi umilit pe Băleni pînă la ultima limi- 
tă. Nu însă şi un rezultat politic concret, menit să 
împiedice o nouă ridicare a Bălenilor. David Corbea 
zări lucind în ochii Stolnicului spiritul vendetei, ca- 
re nici acum nu se stinsese. Şi care n-avea să se 
stingă de fapt niciodată. Călugărirea lui Stroe Leur- 
deanu nu era decît un paleativ. Desfășurarea ulte- 
rioară a evenimentelor a dovedit-o. Antonie vodă 
își sfirşeşte domnia în 1672, cînd Grigore Ghica, în- 
tors din nou de la Poartă, reincepe o persecuție 
crîncenă asupra Cantacuzinilor, urmărind să-i adu- 
că în sapă de lemn. Nevoit însă a însoți pe turci în- 
tr-o expediţie, el constituie la București o căimă- 
cămie care să acţioneze în locul lui, formată din 
credincioși  Băleni. Căimăcămia începea cu Stroe 
Leurdeanu, redevenit față laică, şi mai cuprindea 
pe Gheorghe Băleanu, unul din stilpii anticantacu- 

zini, ca și pe Hrizea vistierul. Situaţia se prezenta 
acum potrivit zicalei; pleca vulpea și răminea lupul. 
Căimăcămia a dezlănţuit cea mai crincenă pri- 
goană din cîte cunoscuseră Cantacuzinii. Aici, Stol- 
nicul îi istorisi lui David Corbea clipa cînd a fost 
tratat ca ultimul om şi bătut la tălpi. Dar Cantacu- 
zinii nu s-au plecat, ci au rezistat cu tenacitate. Mai 
ales că speranţa lor politică, Şerban Cantacuzino, 
izbutește să fugă în Moldova, la Gheorghe Duca. 
Apoi, în Transilvania și de acolo la Adrianopole. 
Stolnicul marchează acum momentul cînd tînă- 
rul Constantin Brîncoveanu începe să se afirme în 
viața politică a ţării şi subliniază că în calitate de 
om al Cantacuzinilor acţionează după puterile şi pri- 
ceperea sa. Mazilirea lui Grigore Ghica a însemnat 
o sărbătoare pentru Cantacuzini. Urcarea pe tron a 
lui Gheorghe Duca (1674—1678) fusese plină de 
speranțe, noul domnitor fiind favorabil Cantacuzi- 
nilor şi numindu-l pe Șerban Cantacuzino ispravnic 
la București în lipsa sa, Constantin Brîncoveanu a 
intrat și el în slujba domnitorului și a îndeplinit 
anumite sarcini date de acesta. Şirul evenimentelor 
care au dus la sfîrşitul domniei lui Gheorghe Duca 
este foarte complicat. Şerban Cantacuzino se va în- 
depărta treptat de domnitor, va părăsi dregătoria 
ce i se încredințase la București și va merge la 
Poartă pentru a-şi aranja propria sa domnie. Can- 
tacuzinii avuseseră trista experienţă a lui Grigore 
Ghica. Nu mai voiau să se repete acea istorie sinis- 
tră şi dureroasă pentru ei, posibilă și sub Duca vodă. 
Constantin Brîncoveanu va trece și el atunci de par- 
tea Cantacuzinilor, știind că e mai aproape cămașa 
de corp decît sumanul. La data aceea nimeni nu 
se mai îndoia — și Stolnicul știa să evidenţieze acest 

lucru — că Brincoveanu n-ar fi omul Cantacuzini- 
lor. Înălțarea acestora însemna propria lui înălţare, 
căderea lor, căderea și nenorocirile sale. 

La sfîrșitul lunii idecembrie 1678, cînd se împli- 
neau 15 ani de la uciderea Postelnicului, pe tronul 
Basarabilor se urca Șerban Cantacuzino (1678— 
1688). Acesta era momentul pe care îl așteptase Pos- 
telnicul și pe care nu apucase să-l vadă realizat. 

Acum răsărea soarele Cantacuzinilor şi pentru 
ei ziua devenea mare şi plină. Începea în schimb 
ziua cea. scurtă şi dureroasă a Bălenilor. Pentru că 
Șerban Vodă a înțeles să încheie în primul rînd so- 
cotelile cu Bălenii, să realizeze de pe poziţii dom- 
nești vendeta partidei sale boierești. Anticantacuzi- 
nii, în frunte cu Stroe Leurdeanu, au fost extermi- 
naţi. Dar prin aceasta noul domn nu realiza numai 
un act de răzbunare personală, ci o operă de stabi- 
litate și echilibru intern pentru ţară, curmarea lup- 
telor fratricide. Se petrece de fapt şi împăcarea ce- 
lor două familii printr-un act matrimonial: căsăto- 
ria chiar în anul suirii pe tron a lui Șerban Canta- 
cuzino, 1688, a Smaragdei, frumoasa fiică a lui Şer- 
ban Vodă, cu postelnicul Grigore Băleanu. 

Aici Stolnicul a făcut o lungă incursiune în dom- 
nia de un deceniu a fratelui său. L-a prezentat drept 
un inimos și un entuziast, un capabil om politic şi 
diplomat. I-a subliniat numeroase virtuţi, insistînd 
meticulos și asupra epocii, cu toate problemele ei. 
Spre sfîrşit, i-a prezentat, şi nu fără o umbră de pă- 
rere de rău, exaltarea și spiritul de grandoare al 
lui Şerban Vodă, explicabil în epocă, dar pe care el 
nu l-a împărtăşit întru totul. Într-adevăr, dorul mă- 
ririi lui Șerban depășea înălțimea tronului Ţării Ro- 
mânești, Acuzind înrudirea cu un strămoș al său, 

împăratul Bizantin loan Cantacuzino din secolul 
XIV, se visa un „,restitutor“ al Imperiului Bizantin. 
Dîndu-și seama că o refacere a Imperiului Bizantin, 
ceea ce însemna implicit prăbușirea Imperiului oto- 
man, nu se putea realiza cu forţele Țării Românești, 
ci cu ajutorul armatelor imperiale aflate în ofensivă, 
se apropie cu hotărîre de imperiali. I-a ghicit acest 
gînd și i-a aţiţat şi întreţinut visul chiar împăratul 
Leopold I. În scrisorile ce i le trimitea îl numește 
„conte al imperiului“, îi recunoaște descendența im- 
perială bizantină și subliniază că gonirea turcilor din 
Europa va duce la refacerea Imperiului Bizantin, 
avînd ca împărat pe Şerban Cantacuzino. Cronica- 
rul Ion Neculce, care a găsit în cursul cronicii sale 
atit de inspirate expresii și metafore, spune în cro- 
nica lui mai tirziu mult mai frumos decit putea s-o 
facă orice text de scrisoare, emis din cancelaria vie- 
neză. Pentru că scrisul lui Neculce era fără ascun- 
zișuri şi privea istoria nepărtinitor, iar planul lui 
Șerban Cantacuzino aşa cum l-a întrezărit din cele 
auzite, gindite și simţite. Potrivit acestora, „Gîndul 
şi gătirea lui Şerban Vodă era să fie el împărat în 
Tarigrad.% 

Visuri fantastice și într-adevăr de nerealizat. 
Pentru că imperiul bizantin nu se mai putea reface 
Trecuse demult vremea lui și chiar politica de cu- 
ceriri și de războaie civile nu-și mai avea rostul. Ră- 
măsese din el ceea ce era mai valoros: tradiţiile 
esenţiale. Acestea se mențineau în practica și-n con- 
știința popoarelor, chiar și a Țărilor Române. Im- 
periul otoman, la acea dată aflat în decădere, nu 
ajunsese totuşi la amurgul său. O ştia destul de bi- 
ne și împăratul Leopold care, folosindu-l pe Şerban 
Vodă, urmărea slăbirea în continuare a Imperiului 

otoman. Astfel, dacă ar fi sperat în prăbușirea lui 
completă și ar fi izbutit, s-ar fi suit el pe tronul Bi- 
zanțului refăcut sub egida pajurei Habsburgice, şi 
nu contele său imperial. 

Tia 1688 Şerban Cantacuzino se îmbolnăveşte su- 
bit și în scurt timp se stinge din viaţă. 

Stolnicul a vorbit apoi despre ceilalți frați ai săi, 
prezentindu-i pe fiecare în culori frumoase și înși- 
rindu-le tot soiul de virtuţi. Mai puţin a vorbit de- 
spre Mihai Spătarul, pentru că pe acesta îl cunoştea 
destul de bine 'Ceaușşul. Apoi nu întîmplător a re- 
venit și la anul 1688, anul morţii lui Şerban Canta- 
Cuzino. 

Cit priveşte moartea lui Şerban Cantacuzino, ea 
rămîne încă o enigmă. Cronicari ca Radu Popescu 
și Ion Neculce şi apoi istoricul Dimitrie Cantemir 
acreditează ideea potrivit căreia de moartea domni- 
torului s-ar fi făcut vinovat însuși Stolnicul. Faptul 
însă nu e dovedit nicicum. Sigur este că prin moar- 
tea lui Şerban, Cantacuzinii pierdeau pe cel care le 
asigura paza și liniştea. Stolnicul dacă ar fi contri- 
buit la moartea fratelui său ar fi urmărit luarea 
domniei. Del Chiaro ne înștiinţează că poporul, în- 
spăimîntat de năvala oştilor de haiduci sîrbi, înce- 
puse să răspîndească vestea că domn va fi Constan- 
tin Cantacuzino şi îl aclama. Stolnicul putea folosi 
această atmosferă favorabilă lui, mai ales că se bu- 
cura, ca şi Postelnicul, de influenţă la Poartă. Și 
totuși, el va sprijini .suirea pe tron a nepotului său, 
Brîncoveanu, fapt care spulberă în cea mai mare 
parte — fără a-l anula — aspectul vinovăţiei sale. 

lată așadar sensul întrebării adresate de Stolnic, 
Ceaușului. David Corbea trebuia să știe că Brinco- 
veanu luase domnia cu sprijinul neprecupeţit al un- 

chilor săi, Cantacuzinii. Îi servi în acest scop lui 
Corbea „amănuntul' foarte semnificativ că la 15 fe- 
bruarie 1655, cînd a izbucnit la București răscoala 
seimenilor şi a dorobanților, tatăl lui Brincoveanu, 
Papa Brîncoveanu, a fost ucis de mîna răsculaților. 
Preda, bunicul lui Constantin Brincoveanu, îşi sal- 
vase viaţa, răscumpărînd-o cu mulţi bani. Pe nepot 
l-a salvat, dînd în loc un copil de ţigan. Spunînd 
toate acestea, Stolnicul voia să ajungă mai departe. 
Arătă clar drumul domnitorului care, rămas atunci 
fără tată, a fost crescut de Stanca, mama sa, în casa 
părintească din Bucureşti. Unchii săi, Cantacuzinii, 
s-au ocupat îndeaproape de educaţia și creșterea sa, 
şi în special Stolnicul. 

Aici voise să ajungă Stolnicul. Să arate că dom- 
nitorul Constantin Brincoveanu a crescut sub oblă- 
duirea lui. Şi că el i-a fost ca şi un tată. Acum de-a- 
bia prinse să dea el răspuns la întrebarea pe care 
i-o adresase lui David Corbea în legătură cu domni- 
torul. Arătă din nou că e de acord cu tot ce spusese 
Ceauşul despre Brincoveanu. Dar aceleași cuvinte 
rostite mai altfel. Că e inimos, harnic și uneori chiar 
generos. Că nu îi lipsește clarviziunea în politică și 
nici în diplomaţie. Dar că toate aceste însușiri evi- 
dente sînt umbrite de o trăsătură de caracter vio- 
lentă: mîndria personală. Şi nu de factura celei în- 
tilnite la Şerban Cantacuzino. Nu dorul de mărire 
îi -aduce în prim plan miîndria. Nu dorința de a fi 
domnitor sau rege, ori chiar împărat. Nu visase nici 
chiar domnia. Ci mindria de a fi „primum inter pa- 
res“. Nu suportă contraziceri și discuţii. Ceea ce a 
gindit el, trebuie pus în aplicare ca fiind ultimul și 
cel mai autorizat cuvint. Numai acolo unde nu se 
poate, unde intervine glasul unui potentat care tre- 

ce de limita puterii şi nu.are încotro, trebuie să ta- 
că. Era vorba de Sultan și de capetele încoronate 
ale Apusului și Răsăritului. Dar Stolnicul își expri- 
ma părerea că într-o bună zi Constantin Briîncovea- 
nu, nemaiputind ţine în friu mîndria sa nemăsurată, 
îl va înfrunta pe Sultan. 

Nu numai atit. Domnitorul era prezentat ca 
avînd o fire extrem de independentă. Și aceasta iz- 
vorită tot din mîndrie şi dintr-o mare ingratitudine. 
Care a uitat de faptul că el, Stolnicul, îi fusese ca 
un părinte. (Și că acum se poartă ca un domnitor. 
Lucrul acesta în sine nu e rău. Pentru că un domni- 
tor trebuie să-și ştie şi îndatoririle. Dar față de Can- 
tacuzini e nevoie de asemenea să-și cunoască înda- 
toririle. Să nu uite de binefacerile lor și să dom- 
nească deci ca un reprezentant al acestei familii şi 
în numele Cantacuzinilor. El știe să fie domn, dea- 
supra tuturor, și n-a înțeles unde trebuie să-și 
oprească şi să-și frîneze autoritatea domnească. Dă- 
dea să se înţeleagă că dacă l-au ridicat domn Canta- 
cuzinii, şi nu se dovedeşte vrednic de încrederea lor, 
tot Cantacuzinii, atunci cînd vor crede de cuviinţă, 
îl vor scoate din domnie. Se întrezărea din cele 
spuse de Stolnic că puterea Cantacuzinilor este mare 
şi că înaintaşul în scaun al lui Briîncoveanu fusese 
Cantacuzin. Că putea urma tot un Cantacuzin, şi 
anume fiul său, Ştefan Cantacuzino. 

În glasul Stolnicului plutea un amestec de iro- 
nie şi de amărăciune. David Corbea confruntă atunci 
în minte imaginea pe care și-o "făcuse pînă la acea 
dată despre Brîncoveanu. Găsi și el că trăsătura de 
caracter reliefată de Stolnic cu atita pregnanţă era 
adevărată. Poate nu în măsura unei exacerbări a 

trufiei — dar în orice caz cu grăunte de adevăr în 
vorbe. 

Așa se sfirşise şi întilnirea aceea lungă, timp în 
care Corbea învăţa din istoria frămintată a Ţării 
Românești. Dar nu numai atît. Întrezărise premisele 
unei neînţelegeri între Constantin Brîncoveanu şi 
Cantacuzini, neînțelegere care nu părea a fi bazată 
numai pe nepotrivirea de caracter, ci avea și unele 
pricini mai îndepărtate. Începu să pătrundă și mai 
adînc în resorturile politicii și diplomaţiei, în dubla 
sa ipostază de secretar al cancelariei domnitorului 
și de om de casă al Cantacuzinilor. 

De altfel poate că era primul care a avut prile- 
jul unei astfel de mărturisiri, într-o vreme cînd încă 
faţa lucrurilor reflecta relaţii mai mult decît bune 
între unchi şi nepot. Cind pe la 1705 se vor mani- 
festa primele simptome ale animozităţii dintre Brîn- 
coveanu şi Stolnic mulţi vor părea foarte surprinși. 
David Corbea își va aduce aminte însă de confiden- 
tele Stolnicului şi se va mira poate că „marele con- 
flict“ s-a produs atît de tirziu. 


VI 


Neobişnuitele zile ale lui 
Constantin Vodă Brincoveanu 
şi ale Ceaușşului David Corbea Braşoveanul 


O epocă de Renaștere. David Corbea și fraţii săi, 
Teodor şi Matei, au venit în Ţara Românească nu 
numai într-o epocă de mari frămîntări politice şi 
implicit, de fecunditate a activităţii diplomatice, ci, 
corespunzător ei, într-o vreme de reviriment cultu- 
ral, în plină Renaștere românească. Pentru că „a 
existat şi o Renaștere românească“. Un adevăr pe 
cît de laconic exprimat, pe atit de frumos și care ne 
umple inimile de mîndrie. Marile personalităţi ale 
culturii noastre, cu care s-au întîlnit Corbeştii și 
i-au cunoscut bine, nu sînt cu nimic mai prejos de- 
cît umaniștii tuturor timpurilor și popoarelor. Ope- 
rele lor au intrat în patrimoniul universal. 
Referindu-se la titanii Renașterii, Engels nota, 
reliefînd prin aceasta legătura indisolubilă dintre 
bază si suprastructura unei societăţi, că Renașterea 
este epoca de înflorire care „necesita titani și care 
a dat naştere la titani ca gîndire, pasiune și carac- 
ter, ca multilateralitate și erudiție“. Am putea spu- 
ne şi noi că Renașterea românească, produs al unei 
societăţi în care lupta de apărare a ființei etnice a 
constituit sensul de a fi, avea nevoie de oameni în- 
vățaţi şi că din albia învolburată a „vremurilor tică- 
loase“ s-au ridicat puternice personalităţi, pe care 

le-a caracterizat iubirea de ţară și de popor, respec- 
tul faţă de tradiţiile şi datinile străbune și care n-au 
ezitat să ridice cu temeritate sabia pentru a-şi apă- 
ra „sărăcia şi nevoile și neamul“. Odată mai mult 
este infirmată teza importului de Renaștere. Renas- 
terea în cultura românească este izvorită dintr-o 
specificitate unică. Noi trebuie să includem organic 
în construcţia și structura procesuală renascentistă 
și lupta pentru independenţă, iar pe marii conducă- 
tori de oști drept umaniști ai pămîntului românesc. 
Pentru că dacă mediul florentin al Renașterii îi 
dicta unui Leonardo da Vinci să zugrăvească pe pîn- 
ză surisul enigmatic al Monei Lisa, lui Mircea cel 
Bătrîn, Iancu de Hunedoara, Ştefan cel Mare, Vlad 
Ţepeş, Radu de la Afumaţi sau Mihai Viteazul — 
ca să-i menţionăm pe cei mai însemnați — le dicta 
să scrie şi să pecetluiască pe cîmpul de luptă, cu 
slova și culorile sîngelui, libertatea pămîntului stră- 
bun. Iar în epoca lui Brîncoveanu, lupta pentru apă- 
rarea independenţei a ridicat oameni politici și di- 
plomaţi iscusiţi, printre care au strălucit și Corbeștii. 

Tocmai din cauza vicisitudinilor istorice, Renaş- 
terea românească, Renașterea artistică şi umanismul 
literar și istorico-filozofic au fost întirziate în afir- 
marea lor. Şi totuși nu în așa măsură încît să ră- 
mînem prea mult în urma altor popoare de tradiţie. 
Prin luptă acerbă şi eforturi adesea supraomenești, 
cînd cu oști mult mai puţine a fost învins cotropi- 
torul, s-a realizat creaţia renascentistă și umanistă 
specific românească. 

N-am întîrziat prea mult decit în sensul istoric. 
Pentru că în sens renascentist ne putem mindri cu 
un Quatrocento românesc ce ar putea fi considerat 
în epocile de strălucire ale lui Mircea cel Bătrin 

(1386—1418) și Stefan cel Mare (1457—1504); un 
cinquecento românesc concretizat de epoca de stră- 
lucire a lui Neagoe Basarab (1512—1521), el însuși 
un creator şi un umanist, şi un seicento românesc 
ilustrat de marile epoci ale lui Matei Basarab (1632— 
1654) şi Vasile Lupu (1634—1653), iar în fine epoca 
de aur şi de jertfă a lui Constantin Vodă Brinco- 
veanu (1688—1714). 

Trebuie să ţinem seama și de faptul că întirzie- 
rea istorică a determinat şi o întirziere a iluminis- 
mului românesc. Astfel încît Renașterea tirzie la 
noi se continuă în chip firesc cu iluminismul fără 
a se mai deosebi esenţial, ambele fiind generate de 
aceleași mari idealuri structurale ale istoriei naţio- 
nale în care credeau şi Brîncoveanu sau Stolnicul 
în Țara Românească și Dimitrie Cantemir în Mol- 
dova, ca și transilvănenii scheieni reprezentați de 
Corbești în Ţara Românească. Ideile epocii lui Brîn- 
coveanu ajung pînă în preajma iluminismului Şcolii 
Ardelene din a doua jumătate a secolului al XVIII- 
lea, iar dacă îl socotim pe Ioan Inochentie Micu 
(Klein) drept premergător al curentului latinist, 
atunci continuitatea este evidentă. La fel cum Sa- 
muil Micu (Klein), Gheorghe Şincai și Petru Maior 
continuă în opera lor pe savantul de renume mon- 
dial Dimitrie Cantemir. 

Faptul că epoca lui Brîncoveanu este un timp de 
Renaștere, de profunde înnoiri, purtînd semnul unei 
concepţii moderne, ne îndreptățește să afirmăm că 
„Brîncoveanu a fost ultimul domnitor al evului me- 
diu și primul domnitor al epocii moderne“. 

Brîncoveanu a știut să se înconjoare de oameni 
valoroşi în toate domeniile, nu numai în politică și 
diplomaţie, dar cu osebire în cultură. A știut să-i 

găsească, să le înlesnească aspiraţiile, să le respecte 
personalitatea, să şi-i apropie, să se ridice la înăl- 
țimea lor prin permanentul exemplu personal. Iar 
dacă au existat unele dezacorduri, cum ar fi cele 
“dintre domn și Cantacuzini — sesizate și urmărite 
pe parcurs de David şi Teodor Corbea — acestea au 
constituit picătura, e drept esenţială și amară, în 
paharul domniei brîncovenești. 

S-a vorbit la noi despre un stil muntenesc şi un 
altul creat de meşterii moldoveni, de pildă referin- 
du-ne la stilul arhitectonic care include întreaga 
operă arhitecturală a Basarabilor şi Muşatinilor. Dar 
în afară de „stilul brîncovenesc“, nicăieri în galeria 
personalităților românești nu se mai întilnește o 
personificare de acest fel. Şi aceasta tocmai pentru 
că stilul brîncovenesc iese din cadrul arhitectonicu- 
lui şi păstrează din această noţiune doar monumen- 
talul. 

Fenomene similare apar și în marile culturi eu- 
ropene: stilul Ludovic al XIV-lea (Louis quatorze) 
sau stilul „Empire“. În cazul acestuia din urmă, nu- 
mele defineşte epoca imperială a Franţei moderne, 
dar mai este cunoscut și sub numele de stilul napo- 
leonian, de la numele iniţiatorului s` ., Napoleon I 
Bonaparte. 

Să ne referim însă la cel mai cunoscut stil dintre 
acestea, stilul Ludovic al XIV-lea, contemporan cu 
cel brincovenesc. El nu s-a manifestat numai în do- 
meniul construcţiei Versailles-ului sau a palatului 
Trianon, în viaţa arhitecturală reprezentată de ce- 
lebrii arhitecţi Mansart, Blondel, Le Vau sau Per- 
rault, a strălucit și în domeniul picturii prin pînzele 
unui Charles Le Brun sau Mignard, sau în sculp- 
tura care a dat un Girardon și Coysevox. A însumat 

întreaga viaţă literară care naște clasicismul fran- 
cez şi pe iluştrii și nemuritorii Pierre Corneille, Jean 
Racine, Moliere, La Fontaine, Boileau, La Bruyere, 
Fenelon, La Rochefoucauld, Cardinalul de Retz şi 
Madame de Sévigné, ca să îi cităm pe cei mai vestiți. 
Sau minunatele grădini franceze al căror părinte a 
fost Le Nôtre, în acelaşi timp pictor şi arhitect. A 
cuprins organic și viaţa şi intrigile de la curte, di- 
plomaţia lui Mazarin sau activitatea mercantilistă 
a lui Colbert, sistemul militar al lui Vauban, muş- 
chetarii şi aventurile lor galante, celebrele vechi vi- 
nuri autohtone şi somptuoasa bucătărie franceză. 
Tot astfel după cum stilul brîncovenesc include or- 
ganic şi momentele de cumpănă și cele de destin- 
dere, şi războiul ca şi momentul de creaţie, și lumi- 
nile lui Brîncoveanu și ale Stolnicului, ca şi neîn- 
telegerile lor omenești, şi drumurile prin lume ale 
lui David Corbea şi sumedenia tuturor întimplărilor 
și faptelor; şi lacrimile de bucurie, ca și cele de du- 
rere ce s-au așezat şi s-au ţesut în chip de floare 
la marea frescă a istoriei românești. 

Într-adevăr, stilul brîncovenesc este mai ales cel 
manifestat în viața artistică a Ţării Românești. Do- 
vedindu-se ultimul, dar și cel mai de seamă dintre 
marii ctitori voievozi români, Brincoveanu s-a în- 
conjurat, ca în toate celelalte domenii de activitate, 
de meşteri pricepuţi: arhitecți, zidari, cioplitori în 
piatră şi sculptori în lemn, zugravi şi artiști decora- 
tori. 

Și, dacă domnia i-a fost frămîntată și trecătoare, 
operele de artă au fost menite să dăinuie şi după 
dispariţia celui care le iniţiase. Opera brîncoveneas- 
că se caracterizează prin trăinicie, monumentalitate, 
mare valoare artistică şi rafinament. S-au fixat ast- 

fel adevărate jaloane pentru -a îi continuate şi dez- 
voltate. Meşterii epocii brincovenești și urmașii lor 
imprimară artelor un suflu nou mai aproape de via- 
tă, cu o mai puternică legătură cu omul, cu aspira- 
ţiile și năzuinţele lui înalte, în speţă cu idealurile pe 
care românii le voiau înfăptuite. Un asemenea cu- 
rent a fost inspirat chiar de domnitor, în nemărgi- 
nita lui dragoste pentru frumos. Nu trebuie însă ne- 
socotit nici faptul că meșterii epocii brincovenești 
au ţinut seamă de vechea tradiție românească, iz- 
vor de inspiraţie şi de plecare pentru noua tendinţă 
în artă. Ei au adăugat tradiţiei elemente noi, cerute 
de legea progresului, stabilind astfel o continuitate 
de viaţă artistică românească. 

Important este și faptul că stilul brincovenesc 
s-a extins, în măsura în care a fost posibil, și în 
Transilvania și Moldova, asigurînd astfel crearea 
de opere unitare românești. 

Arhitectura strălucește prin ansambluri, palate 
care plecînd de la arhitectonica tradiţională ţin sea- 
ma şi de unele concepţii în construcţia din alte ţări. 
Ele se îmbogățesc astfel în conţinut, păstrează spe- 
cificul românesc și sînt măiestru înscrise în cadrul 
peisajului muntenesc. Celebru şi clasic în același 
timp este palatul de la Mogoşoaia, de manieră ve- 
neţiană şi în stil baroc. Cum la vremea lui Brînco- 
veanu Renașterea îşi încheiase în apus epoca ei de 
glorie și strălucire și se impunea tot mai mult ba- 
rocul, derivat din Renaștere și continuind ideatic 
Renaşterea, era firesc ca stilul brincovenesc să fie 
influenţat de moda arhitectonică apuseană a timpu- 
lui. Nu lipsește însă în unele construcţii nici influ- 
ența orientală. 

Palatul de la Mogoşoaia avea încăperi spaţioase 

și pline de lumină, cu faţada indreptată spre lacul 
care purta acelaşi nume, la etaj cu acele „loggia“, 
un fel de camere la care zidul dinafară e înlocuit 
cu coloane și ornamente sculptate. 

În partea inferioară a palatului, distanțele dintre 
coloane sint prezentate cu panouri de piatră sculp- 
tate cu motive ornamentale florale, stilizate şi aju- 
rate, adică străbătute de lumină. La fațada dinspre 
curte, o scară interioară, dînd într-un foişor, are ba- 
lustrada sculptată cu aceleași motive. Aspectul ge- 
neral, exceptind influenţa venețiană, este însă ro- 
mânesc, aducînd cu înfățișarea caselor țărănești de 
la munte. 

Palatul de la Potlogi (Dimboviţa) este şi el un 
monument. de artă muntenească. Începută la 1698, 
construcția lui este încheiată în anul următor. A 
ființat deci înainte de Mogoșoaia și stilul Mogoşoaiei 
îl va urma pe cel de la Potlogi. Și aici era un în- 
treg ansamblu arhitectonic din decorul căruia nu 
lipsea nici lacul, element care îl apropie şi mai mult 
de cel de la Mogoșoaia. La Potlogi sînt mai puţine 
picturi ca la Mogoșoaia. Încăperile sînt tot spaţioase 
și luminoase. Ferestrele largi, și, ca o caracteristică, 
dispuse în formă de arc. 

Ca tip excelent de exprimare a arhitecturii reli- 
pioase se înalță ansamblul cel mai unitar și mai 
bine păstrat de la Horezu, în judeţul Vilcea. Con- 
struit în ultimul deceniu al secolului al XVII-lea, 
monumentul are ziduri mari, de incintă, aşa cum se 
construia şi în secolul XVI, biserica centrală suplă 
Și elegantă, degajind rafinament artistic şi un aer 
proaspăt, nou. Mai tîrziu s-au adăugat în interiorul 
zidului de incintă și alte edificii religioase. Mănăsti- 
rea de la Horezu, deşi splendid monument de artă, 

nu a fost totuşi şi un corespunzător centru' de cul- 
tură. Explicaţia constă în faptul că domnitorul o ri- 
dicase în scopul de a servi ca punct de apărare pen- 
tru părțile de vest ale Ţării Românești. Acest lucru 
se observă şi la ctitoria sa de la Rîmnicu Sărat unde 
mănăstirea e prevăzută cu chilii și ziduri în jur înal- 
te de 8 metri, cu metereze la capete. La Rimnicu 
Vilcea era însă punctul defensiv pentru părțile ră- 
săritene ale Țării. 

Stilul brîncovenesc în artă se manifestă din plin 
şi în domeniul sculpturii, executată cu mult simţ ar- 
tistic în piatră şi lemn. Deosebit însă de Renaștere, 
care detaşează sculptura și pictura de arhitectură, 
sculptura meșterilor din vremea lui Brîncoveanu e 
legată de împodobirea monumentelor arhitectonice. 
Ca o caracteristică ce dă o notă particulară împo- 
dobirii zidurilor este ornamentul care adesea pare 
o uriaşă dantelă aplicată pe zid. Ornamentul apare 
pretutindeni, el dînd mai pregnant contur și eleganţă 
construcţiilor brîncoveneşti. 

Inovaţiile nu întîrzie să se arate și în pictură. 
Scenele de pe pereţii palatelor sau caselor boierești 
sau mai cu seamă icoanele din biserici sînt mai mici, 
adesea miniaturi și ca atare își înmulțesc numărul. 
Personajele capătă mai multă viaţă și culoare, sînt 
mai umanizate, compoziţiile cîștigă în profunzime, 
acțiunea reflectă viața cotidiană. Nimic nu apare 
forțat, ci firesc, o artă realistă, plină de adevăr, 
anunțînd prin atmosfera pe care o degajă concepția 
modernă în artă. Putem afirma că procesul de lai- 
cizare a artei religioase, caracteristic picturii re- 
nascentiste, afirmat timid în perioada antebrîncove- 
nească, acum capătă substanță. 

Portretul votiv este şi el în plin progres. Se ma- 

turizează și prinde tot mai mult contur real. La Ho- 
rezu se observă o notă specială de realism şi inter- 
pretare psihologică a personajelor, fie în persoana 
voievodului și familiei sale, fie în cea a meșterilor 
care au lucrat și care se așază şi ei, undeva, în pe- 
retele din pridvor. | 

Artele decorative n-au lipsit din cadrul cultural 
al epocii brîncovenești. Arta aurarilor şi a arginta- 
rilor a fost unul din domeniile care au completat 
paleta bogată și atmosfera artistică brîncoveneas- 
că. În genere orfevreria şi anume argintăria se 
bucură de o atenţie deosebită, fie prin comenzi la 
meșterii din Brașov și Sibiu, fie prin lucrări locale, 
adică aparţinind meșterilor munteni. Se remarcă 
obiecte de uz casnic, ca: pahare, talere, pocale, tip- 
sii, căni etc., sau obiecte de cult: candele, cățui, că- 
delnițe etc. Dintre obiectele de cult se evidenţiază 
în chip deosebit epitrahilul cu portretele voievodului 
şi doamnei Marica, dăruit mănăstirii Hurez. 

Ferecăturile cărţilor constituie un alt capitol deo- 
sebit din arta meșterilor aurari. 

Broderiile reprezintă alt gen al artelor decora- 
tive ce poartă caracterele stilului brincovenesc. 

David Corbea a observat cu atenţie toate aceste 
fenomene. Din ele a întregit portretul domnitorului. 
A mai înțeles un lucru, că fiecare zi din viaţa lui 
Constantin Brîncoveanu este neobișnuită. Pentru că 
în fiecare zi, neobosit, Brîncoveanu adaugă la chipul 
țării noi realizări. Că ziua Brincoveanului e o zi 
plină, pentru că nici una nu trece în zadar, fără mă- 
car o cît de mică realizare. Şi luîndu-l de exemplu 
pe domnitorul său, la fel a procedat și el, să nu-i 
treacă ziua monoton şi ineficace. Ci, plină de rod 
și de bucuria împlinirii. 

Corbeștii și iluștrii lor contemporani. În perioada 
cît a stat la curtea lui Brincoveanu, David Corbea a 
beneficiat din plin de roadele domniei brîncovenești. 
A găsit toate elementele necesare pentru înălțarea 
propriei sale fiinţe. Dar nu în domeniul măririi ie- 
rarhice, ci în îmbogățirea fondului său spiritual. A 
sorbit cu nesat înţelepciunea cărților și a genera- 
ţiilor de cărturari, a privit şi a receptat pretutindeni 
frumosul, cu multiplele și neînchipuitele lui feţe, 
a învăţat tot ceea ce era de învăţat. În această ne- 
contenită activitate de cunoaștere, a întîlnit nume- 
roşi oameni de seamă, unii mai cunoscuţi şi ilustre 
personalităţi, alţii cu un nume mai puţin răsunător 
dar tot iscusiţi și cu virtuţi însemnate. Pe fiecare l-a 
ascultat sau l-a întrebat, l-a iscodit să-i afle din 
meșteșug, de la fiecare a deprins cîte ceva. Însoţit 
în majoritatea timpului de fratele său, Teodor și 
uneori și de Matei, David Corbea a trăit printre con- 
temporanii săi cu vrednicie şi cu virtute. ` 

Fireşte însă că primul om din Țara Românească 
de la care a tras cele mai de preț învățăminte a fost 
Constantin Cantacuzino Stolnicul. Pe cărturar însă 
Ceaușul l-a urmat fără să-l copieze şi în același timp 
fără să-l desconsidere pe Constantin Briîncoveanu. 
Fără-ndoială că Stolnicul a reprezentat o mare va- 
loare culturală românească, un pisc printre contem- 
poranii săi. El a fost şi cel mai strălucit dintre Can- 
tacuzini, ca erudiție, putere de asimilare a culturii şi 
de redare a ei prin propria sa personalitate, prin 
simțul și echilibrul politic, prin rafinament distribuit 
cu pricepere în tot ceea ce a înfăptuit. 

N-a fost un optimist, ci mai degrabă un sceptic. 
Scepticismul Stolnicului deriva din spiritul său rea- 
list, din puterea lui de discernare a lucrurilor şi fe- 

nomenelor. Citise cu multă pasiune şi se aplecase cu 
stăruinţă asupra operei lui Titus Lucretius Carus „De 
rerum natura“ (Despre natura lucrurilor). Desprin- 
sese din ea măsura gravă a activităţii oamenilor, 
pentru a izbuti să fie mereu la izvoarele autentice 
ale puterii de viaţă. Stolnicul concepea fericirea vie- 
ţii în studiu şi meditație. Trăirea clipei prezente era 
clipa creației, a rodirii ideii, viitorul însemna în- 
cununarea operei. | 

Înclinarea către învăţătură a lui Constantin Can- 
tacuzino Stolnicul este nativă. După cum ușurința 
asimilării cunoştinţelor din cele mai variate domenii 
ale culturii și cunoaşterii limbilor străine este ui- 
mitoare. 

După moartea Postelnicului, în perioada grea a 
atotputerniciei boierului Stroe Leurdeanu, Stolnicul 
păşeşte pragul înaltelor şcoli din Apus. Toate dru- 
murile lui prin străinătate, cu tot ce-a văzut, cu 
multe din „învăţăturile“ sale i le-a istorisit lui Da- 
vid Corbea, în nenumăratele lor întilniri. Dacă pro- 
blemele politice, Ceaușul le-a ascultat cu interes, 
problemele de cultură le-a sorbit cu pasiune din 
gura Stolnicului. Stolnicul învățase mai întîi la Con- 
stantinopol şi apoi plecase spre Italia. A vizitat, 
fermecat Veneţia, patria lagunelor, a contemplat cu 
încîntare și cu aviditate, această operă magnifică şi 
de splendidă originalitate. Dar şi operele artistice și 
tezaurele bibliotecilor. S-a plimbat poate şi în gondoiă 
pentru a asculta unduirea vie şi freamătul străzilor 
acvatice ale unei citadele seculare, a cărei romantică 
istorie o şi cunoștea. 

De la Veneţia şi pină la Padova unde i se deschi- 
de un peisaj şi o lume nouă, pluteşte — ca incan- 

tație și reverie — prin minunăţiile felurite şi atît 
de diverse ale plaiului peninsulei italice. Pentru că 
Italia, asemănătoare întruciîtva Germaniei, din cau- 
za fărimiţării, a păstrat specificul local al fiecărei 
provincii în parte, foarte pronunţat și particular. 
Odată cu aceasta și farmecul dialectului regional. 

Era în ziua de 20 aprilie a anului 1667 cînd Stol- 
nicul pășeşte în Padova. Mediul padovan, centru 
renascentist ca și Florenţa și Veneţia, te atrăgea de 
la început prin priveliștile sale specifice, prin arhi- 
tectura sa sobră şi totuși elegantă. De altfel chiar 
școala padovană a Renașterii, încadrindu-se în at- 
mosfera renascentistă generală, păstra totuși formele 
specifice de exprimare artistică, neîntilnite în nici un 
alt mediu italian. 

Stolnicul venise aici nu de dragul de a vizita ţări 
străine, ci urmărind constant — pe lingă mobilul 
întîimplărilor din ţară — să-și îmbogăţească cît mai 
mult cu putinţă orizontul de cunoaştere şi să-și 
potolească setea de cultură. Neostoită i-a fost în- 
tr-adevăr pasiunea pentru cultură. 

S-a așezat mai întîi în gazdă la canonicul Alvi- 
sio Florio, un om la rîndul lui cultivat, de la care 
avea ce învăţa. Astfel încît, cu „popa Florie“ — cum 
obișnuia să-i zică — Stolnicul a petrecut cîteva seri 
bune de discuţii pînă după miezul nopţii cînd gri- 
jile omului îl reclamau cu necesitate. Pentru că pen- 
tru a putea lucra omul trebuie să fie odihnit, mintea 
limpede şi nebuimăcită de mesomn şi de petreceri 
fără limită. Ori, lucrul cel mai de preț, acum, aici, 
în mediul padovan, era să înveţe. 

A devenit astfel „spudeul“ şcolii padovane. Din 
martie 1668 s-a mutat la signora Virginia Romana, 
o amfitrioană pe cinste, care știa să ţină la demni- 

tate, adevăr şi cultură, la casa ei şi pe deasupra să 
ţină şi „spudei“ în gazdă. 

Școala de la Padova a fost pentru Stolnic totul, 
din clipa în care a pășit pragul ei. Ea l-a absorbit 
definitiv, găsind acolo tot ceea ce îi era necesar fe- 
cundării spiritului său elevat şi cultivării alesei. sale 
simţiri. De altfel Școala de la Padova strălucea încă 
din secolul al XVI-lea în faimă și rang, fiind soco- 
tită pe drept cuvînt fruntea printre celelalte centre 
universitare europene. Pentru ca istoria ei celebră să 
dăinuie în timp și să nu fie dată uitării întreaga 
activitate lumincasă de aici (în sensul de răspîn- 
dire a ştiinţei de carte), încă din secolul al XVI-lea, 
cînd școala își făcuse un atit de bun renume, au în- 
ceput să se întocmească monografii, creîndu-se chiar 
o catedră specială avînd drept 'scop „ad scribendam 
historiam Gymnasii Patavini“ (de a scrie istoria gim- 
naziului din Padova). Aici gimnaziul trebuie înţeles 
în sensul medieval al cuvîntului, adică şi de școală, 
dar și de exerciţii corporale. Iacobus Facciolatus, în 
a sa „De Gymnasio Patavino“ (Despre gimnaziul din 
Padova), apărută la Padova în 1752, dă anul 1260 ca 
an de fundare al școlii. Numeroasele monografii apă- 
rute pînă în secolul XX scot în evidenţă un trecut 
istoric şi cultural dintre cele mai vestite. Însuși ti- 
tlu! şcolii suna maiestuos: „Antiqua et praeclara Uni- 
versitas Patavina, bonarum litterarum mater glo- 
riosa et artium et scentiarum parens optima“ (Ve- 
chea și vestita Universitate din Padova, mamă glo- 
rioasă a bunei literaturi și părinte foarte bun al 
artelor și ştiinţelor). 

-~ Nicolaus Comnenus  Papadopolus ne infor- 
mează în „Historia Gimnasii Patavini“  (Isto- 
ria gimnaziului din Padova), apărută la Ve- 

neția în 1726, că pe vremea cînd a învăţat 
acolo Stolnicul se predau: teologia, metafizica 
lui Aristoteles, medicina lui Hippocrates, practica 
medicinei (bolile de cap și de inimă, febra), filozo- 
fia (despre suflet), astronomia şi mineralogia, chirur- 
gia (despre răni, ulcere, luxațiuni, tumori), logica, 
matematica, humanităţi eline și latine (practica lui 
Aristoteles, despre forma poeziei, tragediei, arta is- 
torică cu interpretare din Titus Livius, satira cu in- 
terpretare din Juvenal) și încă multe alte discip.ine 
cu anexele lor. 

Stolnicul a pășit plin de setea de a învăţa în acest 
somptuos altar de cultură, dar şi cu profund res- 
pect pentru magiștrii săi, oameni luminaţi, cei mai 
buni cărturari ai vremii, erudiţi, de excepţională cul- 
tură, cu o largă viziune asupra fenomenelor lumii. 
Fra mîndru că învăţa în şcoala unde numai cu cî- 
teva decenii înainte răspîndise adevărurile științei 
Galileo Galilei (1592—1613) și eruditul renascentist 
Enea Silvio Piccolomini. 

Avea şi acum acești redutabili magiștri care 
duceau mai departe renumele Şcolii padovane. Toţi 
aceștia predau la un moment dat o anumită disci- 
plină, dar cunoșteau bazele tuturor științelor, dove- 
dind multilateralitatea caracteristică titanilor Renas- 
terii. De pildă, la filozofia începătoare, pe Carolus 
Renaldinus, care era şi matematician și teolog, la 
logică pe Ioannes Marosinus din Creta şi Ioannes 
Cigala din Cipru, la filozofia morală pe Joseph Maria 
Maraviglia, la astronomie şi matematică pe Andreas 
Morettus Brixianus, la medicina practică ordinară 
pe Raymundus Janfortius, la medicina teoretică pe 
Michaelus Angelus etc. Demn de reținut e faptul 
că fiecare catedră avea trei cursuri paralele, la care 

predau profesori diferiţi. În felul acesta puteau exis- 
ta schimburi de opinii în toate domeniile științei și 
culturii, adevărate dezbateri academice. La aceste 
dezbateri atit de utile și de neuitat pentru Stolnic 
luau parte şi „spudei“. 

Întrucît studenţii erau veniţi din numeroase ţări, 
fiecare naţionalitate avea un consilier care primea 
înscrierile studenţilor de naționalitatea sa. La rîn- 
dul lor, consilierii ajutau pe rector la conducerea 
Universităţii. 

În felul acesta Școala de la Padova apare nu nu- 
mai ca centru de cultură, ci şi ca un învățămînt 
organizat în cele mai mici amănunte, eficient şi deci 
redutabil. 

La Padova, în mediul universitar atît de elevat, 
mintea strălucită a Stolnicului lucrează activ. El se 
evidenţiază şi impune în faţa colegilor şi mai ales 
a magiștrilor de acolo. Prin intermediul Stolnicului, 
David Corbea va afla despre gîndirea titanilor renas- 
centiști, a marilor personalităţi de la Padova, despre 
compoziţia ideatică a operei lor. Sub impulsul ma- 
rilor săi magiștri, la cuvîntul lor autorizat, setea de 
cunoaștere a spudeului se dezvoltă necontenit. Me- 
diul universitar larg și mai largul mediu al Renaș- 
terii italiene contribuie decisiv asupra formaţiei sa- 
le și mai ales a gîndirii care trebuia în curînd, în 
tară, să se concretizeze într-o operă de cea mai mare 
valoare. Acolo, la Padova, cunoaște în profunzime 
viaţa cotidiană a cetăţii, e atent la tot ce i-ar 
putea folosi pentru activitatea lui viitoare, adică din 
Ţara sa. Acumulează viguros, selectează totul şi aş- 
terne în caiete observaţii de o deosebită valoare și 
claritate. 

Dorul de ţară este însă puternic. În permanenţă, 

sentimentul depărtării de meleagul natal îl tulbură. 
Legăturile în scris cu Cantacuzinii sînt neîntrerupte. 
Aflind de suirea pe tron a prietenului său, Antonie 
din Popeşti, se hotărăște să se întoarcă în ţară. În- 
trerupe studiile, nu și procesul de cunoaștere pe 
care îl va continua şi adinci în ţară. La acea dată 
poseda o cultură temeinică. Dar adevărata linişte pen- 
tru a aşterne pe hirtie tot patosul lui cărturăresc, a 
transforma cultura însușită şi cuvîntul gîndit în carte, 
în operă, nu o va găsi atunci, în 1669. Va trebui să 
fie alături de ceilalţi Cantacuzini în alte momente 
grele şi decisive. Domnia lui Şerban Cantacuzino 
este un deceniu luminos şi de pregătire a operei, a 
nepotului său, Constantin Brîncoveanu, constituie 
vremea decivisă a creației sale. 

Ca orice spirit umanist, pornind de la istoria cul- 
turii universale şi trăgind învăţăminte din ea, Stol- 
nicul a căutat să creeze în primul rînd o operă na- 
ţională. De la Stolnic nu ne-a rămas decit o singură 
lucrare, intitulată „Istorie a Ţării Rumânești.“ O sin- 
teză istorică proiectată pentru a fi o operă de mari 
proporţii. Şi totuși ea nu merge decit pînă la năvă- 
lirea hunilor conduşi de Attila (434), vestitul con- 
ducător al imperiului Hun, constituit în pusta Pa- 
noniei. Poate Stolnicul are și circumstanțe atenu- 
ante şi justificări în fața istoriei pentru că nu și-a 
terminat opera. După moartea lui Şerban și în tim- 
pul lui Brîncoveanu, el a stat în centrul vieţii poli- 
tice a ţării, ca principal urmaș al Postelnicului. Multe 
ore pe care le-a consacrat vieţii politice l-au smuls 
de la masa de lucru. Iar în anul 1716, cînd împli- 
nea 76 de ani şi ar mai fi putut crea, viaţa i se 
curmă tragic. Împreună cu fiul său Ștefan, urmează 
şi repetă drama lui Brîncoveanu. Ajung la Constan- 

tinopole din porunca aceluiași Sultan nemilos. Ose- 
bit de Brîncoveanu însă, nu le cade capul în țărînă 
ci sînt sugrumaţi. Mina Stolnicului își încetează 
atunci nararea pe mai departe a faptelor şi întim- 
plărilor din istoria Țării Românești — așa cum ar 
fi dorit-o. 

Este cert însă că ceea ce a lucrat, a lucrat temei- 
nic. Izvoarele operei sale trebuie căutate încă din 
timpul şederii la Padova. N-a fost un ușuratic care 
să profite de tinereţe şi de condiţia străinătăţii, pen- 
tru a petrece. A fost firește şi la balurile mascate 
ce constituiau petreceri obişnuite ale vieţii cotidiene 
italiene. Și mai mult pentru cunoașterea tradiţiilor 
decit pentru amuzamentul în sine. Dar majoritatea 
timpului l-a petrecut în bibliotecă, prin anticariate, 
în arhive, muzee, căutînd avid, acolo, urme ale ori- 
ginii noastre latine. 

Spre deosebire de cele două cronici parţiale, ale 
Bălenilor (cronică atribuită lui Radu Popescu vor- 
nicul) şi Cantacuzinilor (atribuită lui Stoica Ludescu), 
părtinitoare şi defăimătoare la adresa partidei ri- 
vale, Stolnicul, deşi cantacuzin, face abstracţie de 
interesele înguste ale partidei sale boierești, se ri- 
dică la înălţimea intereselor ţării și scrie „Istoria 
Ţării Rumâneşti“, imprimind operei valoare naţio- 
nală. 

„Istoria Țării Rumânești“ are o însemnătate deo- 
sebită pentru epoca respectivă şi pentru cultura ro- 
mânească. Valoarea națională se explică atit prin 
depăşirea intereselor de familie și afirmarea marilor 
realităţi ale neamului românesc cît şi pentru faptul 
că în multe probleme esenţiale cu care se confrunta 
societatea românească, opera Stolnicului a inspirat 
însăşi politica domnitorului. Brîncoveanu a găsit în 

acest izvor de autentică gindire istorică, filozofică 
și politică soluţii la rezolvarea unor acte de însem- 
nătate naţională, aşa cum, acelaşi izvor a servit ca 
îndreptar preţios pentru activitatea lui David și 
Teodor Corbea şi a altor oameni politici ai vremii 
sale și după aceea. De pildă, Briîncoveanu va sesiza 
propaganda acerbă a iezuiţilor, care influențau curtea 
de la Viena în acţiunea acesteia de catolicizare a 
românilor, ca mijloc de supunere politică a lor. Opera 
Stolnicului, argumentele privind conștiința identi- 
tăţii de origine a poporului român din cele trei Ţări 
Românești determină la Briîncoveanu linia fermă 
ca în relaţiile cu imperialii să apere integritatea bi- 
sericii ortodoxe. 

„Istoria Țării Rumânești“ nu este însă numai un 
izvor de inspiraţie pentru politică, ci și un moment 
însemnat din viaţa culturală și din istoriografia 
munteană. Şi aceasta pentru că, diferită ca obiect, 
concepţie şi metodă de cronicile muntenești de pînă 
atunci, marchează de fapt începuturile istoriografiei 
în Țara Românească. Ea depășește nivelul unei cro- 
nici, se înscrie printre lucrările de cercetare istorică. 
Stolnicul însuși devine primul istoriograf în sensul 
modern al cuvîntului. Şi tocmai pe acest temei, o 
asemenea sinteză istorică, deși neterminată, poate 
fi așezată pe drept cuvînt între operele fundamentale 
ale istoriografiei care se constituise mai devreme în 
Moldova, prin „De neamul moldovenilor“ al lui Mi- 
ron Costin și „Hronicul vechimii a romano-moldo- 
vlahilor“ de Dimitrie Cantemir. 

E interesant de notat faptul că Stolnicul va mer- 
ge în redactarea operei sale pe o cale proprie, izvo- 
rîtă din bogata sa informare, însă neavînd nici un 
model similar. „De neamul moldovenilor“ a lui Miron 

Costin nu i-a fost cunoscută, deși legăturile cu Mol- 
dova și cărturarii ei erau frecvente. Cît privește 
„Hronicul“ lui Cantemir, la data cînd Stolnicul îşi 
gindea şi aşternea scriitura nici nu fusese elaborat. 
Dar în chip firesc și dînd o operă de originalitate 
prin factura proprie a redactării, Stolnicul ridică 
aceleași probleme mari românești, căutînd să de- 
monstreze originea latină şi unitatea românilor. Ti- 
tlul integral sub care apare opera scoate în evidenţă 
de la început faptul că în ea preocuparea de seamă 
este îndreptată spre lămurirea acestor probleme, de 
care sînt legate în mod organic alte două: vechi- 
mea şi continuitatea românilor pe meleagurile dintre 
Dunăre şi Carpaţi: „Istoria Țării Rumânești întru 
care să cuprinde numele ei cel dintii şi cine au fost 
lăcuitorii ei atunci şi apoi cine o au mai descălecat 
și o au stăpinit pînă şi în vremile de acum cum s-au 
tras şi stă.“ Din titlu mai reiese o ideie clară: că 
Stolnicul avea de gînd să ducă istoria lui pînă la 
zi, adică pînă la epoca lui Brîncoveanu. Și că numai 
conjunctura amintită l-a oprit de la un astfel de 
nobil scop. 

Discutind problemele originii, vechimii, conti- 
nuităţii și unităţii, Stolnicul nu numai că le argu- 
mentează, dar vine cu o substanţială contribuție. El 
gîndeşte trecutul și discerne evenimentele și proce- 
sele istorice înainte de a le așterne pe hirtie. La el 
sursa informării nu este preluată și narată direct. 
Narațiunea este rodul unui întreg proces de zămis- 
lire a problemelor la capătul cărora lucrările devin 
opera Stolnicului, nu suma unor idei preluate, poar- 
tă amprenta personalităţii acestuia. Argumentînd ori- 
ginea latină a poporului român, el crează teoria cu 
privire la marea contribuţie adusă de romani în 


Dacia, se referă la moștenirea civilizației clasice cu 
toate implicaţiile ei în viaţa cotidiană a românilor. 
Și prin aceasta scoate în evidenţă superioritatea ro- 
mânilor faţă de „neamurile barbare“ care veneau să 
ne distrugă, găsind şi explicaţia puterii de rezistenţă 
a autohtonilor față de năvălitori. Inclusiv faţă de 
cotropirea otomană din evul mediu, pentru care 
românii au constituit „un zid bun şi tare.“ Dar spre 
deosebire de Dimitrie Cantemir care în ‚Hronicul 
vechimii a romano-moldo-vlahilor“ se face, ca şi școa- 
la ardeleană, adeptul latinităţii pure a poporului ro- 
mân, Stolnicul are marele merit de a afirma adevă- 
rul că stăpînirea romană în Dacia n-a însemnat ex- 
terminarea populaţiei autohtone de către romani, 
dispariția după războaie a populaţiei autohtone. Este 
primul istoric și, aşa cum am afirmat, istoric mun- 
tean, care admite în geneza poporului român şi ele- 
mentul dac. Acest fapt demonstrează profunzimea 
operei sale care capătă un caracter ştiinţific, ser- 
veşte ca model pentru respectarea adevărului isto- 
ric, ca bază de plecare pentru reconstituirea etno- 
genezei româneşti şi combaterea tezelor false şi duş- 
mănoase de mai tirziu, în primul rînd cea „,imi- 
graţionistă.% 

Prin evidenţierea elementului dac și a culturii 
sale materiale și spirituale, Stolnicul pune și pro- 
blema vechimii elementului autohton pe teritoriul 
patriei noastre. Culegînd informaţii de la istoricii 
antici și medievali, din a căror operă se documen- 
tase profund, Stolnicul subliniază în istoria sa că 
dacii şi geții, care erau acelaşi popor, făceau parte 
din nsamul tracilor, iar ţara se numea „Dacia și 
Ghetia.“ Unitatea de teritoriu și neam a vechilor daci 
e un argument la problema unităţii de mai tirziu a 

poporului român, constituit din unirea dacilor autoh- 
toni cu romanii cuceritori. „Romanii sînt adevăraţi 
în credinţă și bărbăţie, notează el, însă român nu 
înțeleg numai ceștia de aici, (adică din Ţara Româ- 
nească), ci și din Ardeal, care încă şi mai neaoși 
sînt, și moldovenii şi mai cîţi într-altă parte să află.“ 

Aici este momentul să subliniem valoarea prac- 
tică pe care a avut-o „Istoria Ţării Rumânești“. Ea 
nu s-a limitat la simpla înfăţişare a problemelor. 
Pentru că teoria Stolnicului izvora din concepţia şi 
crezul lui politic. Toate acţiunile sale reflectă trans- 
punerea în practică a acestora. Legăturile pe care le 
va avea cu personalităţile moldovene sau cu cele din 
Ardeal sînt pe temeiul unităţii de acţiune în lupta 
pentru independenţă a românilor de pe ambele creste 
ale. Carpaţilor. Pentru că, Stolnicul a știut prea 
bine că tot atît de români sînt și muntenii, ca și 
moldovenii și transilvănenii, au aceeași origine, vor- 
besc aceeași limbă, au aceleași tradiţii și obiceiuri. 

Acest istoric cu concepție modernă a subliniat 
totodată în opera lui continuitatea românilor. Deși 
se opreşte la momentul Attila, urmărind ultimile 
rînduri ale „Istoriei Țării Rumânești“ citim cu sur- 
prindere următoarele: „Unde dar Ardealul încon- 
jurat de munţi fiind și loc ca acela tare de a să 
putea apăra în toată vremea de trebuinţă fiind, plin 
de oameni era. lar de cînd și acolo osebită domnie 
iarăşi s-au aşezat, de la Topeltin istoric, pre larg va 
putea neștine afla, de unde și Radul-vodă Negru aici 
în ţară au pogorit, precum letopiseţele cele de obşte 
arată.“ 

Existenţa acestui sfîrşit nu este important ca lă- 
murire teoretică. Pentru că aici este afirmată de 
fapt teza „descălecatului' lui Radu Negru din Tran- 

silvania. Această greșeală de interpretare a Înteme- 
ierii Munteniei prin descălecatul din Transilvania 
este afirmată şi în ceie două cronici amintite, a Bă- 
lenilor şi Cantacuzinilor. La fel după cum și con- 
fuzia creată în jurul lui Negru Vodă și asocierea la 
acest nume legendar a lui Radu, fiul lui Nicolae 
Alexandru Basarab. În istoriografia modernă a per- 
sistat chiar această teorie la unii cercetători şi is- 
torici, dintre care cel mai zelos s-a dovedit A. D. 
Xenopol. Astăzi se știe că Întemeierea Ţării Româ- 
nești este rezultatul maturizării unui proces intern 
de evoluţie economică, socială și politică a societă- 
ţii de la sud de Carpaţi, la capătul căreia Basarab I, 
voievodul de la Argeş, unește formațiunile statale 
ale cnezatelor şi voievodatelor întemeind statul in- 
dependent. Mişcările de populaţie din Transilvania 
spre teritoriul de la sud de Carpaţi au favorizat for- 
marea tradiţiei despre venirea lui Negru vodă în 
fruntea oştilor, legată de lupta împotriva tătarilor 
Și Întemeierea Ţării Românești prin descălecat. Miş- 
carea demografică, cauzată de nemulțumirile româ- 
nilor din Transilvania, trebuie socotită ca element 
potenţator al actului intern realizat de Basarab. Iar 
epitetul de „,„Negru-vodă“ poate fi atribuit unuia 
sau mai multor voievozi care s-au evidenţiat prin 
fapte deosebite în istoria Românilor şi în primul 
rînd lui Basarab I Întemeietorul. 

Nu i se putea așadar pretinde Stolnicului, la ni- 
velul epocii sale, să găsească răspuns la aceste pro- 
bleme ale Întemeierii. Altfel trebuie privită însem- 
nătatea concluziei sale. Sărind peste nouă secole de 
istorie, el o face deliberat, nu în sensul de a recu- 
noaște un hiatus în istorie, ci de a sublinia continui- 
tatea de viață a românilor care, după formarea ca 

popor, îşi vor făuri state independente. În situaţia 
pe care o cunoaștem, e și ca un strigăt de luptă al 
istoricului care, surprins de evenimente și dîndu-și 
seama că nu va mai putea termina lucrarea, dă o 
perspectivă istoriei naţionale: punctează întemeie- 
rea de stat. i 

Dar concepția istorică modernă a Stolnicului și 
spiritul său științific se vădesc mai ales din două 
aspecte esenţiale: unul din ele reiese din „predos- 
lovia“ cu care își începe „Istoria Țării Rumânești“ 
şi anume spiritul critic în care trebuie tratată isto- 
ria. În concepţia Stolnicului, elementele mitologice 
trebuiesc net separate de cele istorice, precum fan- 
tasticul de real. Surprinde astfel și contradicţiile exis- 
tente în tradiţii și în literatura orală. Legendele pe 
baza cărora se formează tradiţia orală sînt frumoa- 
se, dar istoricul are menirea de a alege numai sub- 
stanța adevărului din legendă, a manifesta spirit de 
discernere a lucrurilor. Așadar în stabilirea adevăru- 
lui istoricul trebuie să interpreteze, astfel încît să facă 
demarcaţia între „dogmele bisericii“ care se cer a 
fi inatacabile şi tezele istorice care se cer cercetate, 
discutate și interpretate. 

Al doilea aspect reflectă o concepţie evoluționistă 
la Stolnic, prima de acest fel în istoriografia româ- 
nească. Semnificativ notează că „toate lucrurile ce 
sînt în lume au şi aceste trei stepene (trepte) după 
ce să fac, adecăte urcarea, starea şi pogorirea, au 
cum le zic alţii: adaugerea, starea și plecarea.“ Este 
o teză ce se aplică la istoria marilor imperii care au 
urmat procesul de formare, înflorire (mărire) şi pră- 
bușire (decădere), al orînduirilor sociale şi chiar al 
vieților omenești în cele trei „stepene“ (stadii): co- 
pilărie, tinerețe, bătriîneţe, avînd ca limite nașterea 

(geneza) și moartea (exodul). La Stolnic eterne sînt 
numai faptele cele drepte, bune și înțelepte și care 
pentru oameni rămîn permanenţe și „canoane cu 
carii mai mult şi mai slăvit pot sta și să pot ocir- 
mui.“ 

Nu trebuie înțeles însă că Stolnicul vedea prin 
această concepție evoluționistă mai departe de epo- 
ca sa și punea problema unei răsturnări a raportu- 
rilor în statul feudal. După el, instituţiile se schim- 
bă potrivit necesităţilor timpului, dar poziţiile oame- 
nilor în societate rămîn neschimbate: monarhia este 
de neatacat ca o instituţie de prim ordin, domni- 
torul ca exponent al statului este intangibil, ca om 
supus greșelilor poate fi judecat pentru ele, boierii 
rămîn boieri, drepturile sînt apanajul lor, oamenii 
din popor aşa cum au fost toată viaţa, talpa ţării. 

Chiar dacă stilul Stolnicului este greoi, și aici 
savantul are circumstanţa scopului urmărit. El nu 
scrie o lucrare literară, unde povestirea să joace ro- 
lul hotăritor. „Istoria“ sa este o operă de cercetare. 

Stolnicul a întocmit şi o hartă a Ţării Româneşti. 
Din ea se desprinde aceeași preocupare pentru co- 
rectitudine şi exactitate, migala cu care a lucrat sub 
impulsul conștiinței sale de om dedicat culturii. Este 
o operă de mare valoare cartografică, prima de acest 
gen din istoria Ţării Româneşti. Publicată la Padova 
în anul 1702, această hartă este un fel de prefaţă 
originală la ceea ce avea să împlinească Stolnicul 
peste cîțiva ani în a sa „Istoria Țării Rumânești.“ 
Fiindcă ce sînt oăre înfăţișările cartografice ale mun- 
ților decît axa vertebrală a unităţii teritoriale și de 
neam a românilor, teză susţinută în carte?! Şi apele, 
ce sînt oare decît brațele care se unesc pe tot cu- 
prinsul țării într-o horă a libertăţii?! Și cîmpiile sînt 

trupul minunatei Ţări Rumânești, numită în trecut 
„Dachia şi Ghetia“, după afirmaţia Stolnicului! 

Harta probează multilateralitatea preocupărilor 
ştiinţifice ale Stolnicului şi îl desemnează ca pe un 
autentic şi însemnat umanist român. 

Dar privită cantitativ, opera Stolnicului este re- 
dusă. Ca valoare este inestimabilă; ea s-a bazat pe 
cea mai bună documentare. Redactarea „Istoriei Țării 
Rumânești“ a făcut-o tirziu, în epoca lui Brîncovea- 
nu. Încă din timpul muncii grele de așternere a slo- 
vei, David și Teodor Corbea au fost informaţi de 
Stolnic cu privire la problemele la care medita şi 
care prindeau viaţă în cartea lui. Aceştia, ca oameni 
de casă și apropiaţi ai Stolnicului, erau cu atît mai 
interesaţi cu cît ei înșiși se hotăriseră să întocmeas- 
că o istorie a românilor. Cuvintele Stolnicului le 
stimulau interesul, le dădeau avînt și dorinţă de a 
începe. Au fost atraşi însă mai mult decit Stol- 
nicul de problemele politicii şi diplomaţiei. David 
şi Teodor Corbea au beneficiat de prietenia Stol- 
nicului și pe altă cale decît cea a discuţiilor. Stol- 
nicul, ca orice umanist, avea o frumoasă bibliotecă 
— cea mai însemnată din epocă. Simţind interesul și 
pasiunea fraţilor Corbea pentru cuvintul tipărit, se- 
tea lor de cunoaștere, le-a pus la dispoziţie biblio- 
teca sa, „le-a deschis toate rafturile“ pentru lectu- 
ră. Şi Corbeștii au profitat din plin de această bu- 
năvoinţă a cărturarului. Într-adevăr, în vremea aceea 
cînd cărțile erau puţine, a avea acces la o biblio- 
tecă valora pentru un om de cultură cit o comoară. 
Trebuia să fii bogat, dar şi influent. Dovadă faptul 
că aproape unanimitatea boierimii muntene, deşi bo- 
gată, nu poseda nici o carte. Trebuia apoi să ai pa- 
siune pentru strînsul cărţilor. Astfel încît termenul 

de bibliofilie este extrem de potrivit pentru stăpînii 
bibliotecilor de atunci. Singură pasiunea însă nu 
conducea spre alcătuirea unei biblioteci. David și 
Teodor Corbea au avut o adevărată dragoste pen- 
tru carte și totuși starea lor materială şi poziţia so- 
cială nu le-au permis aceasta și au trebuit să se mul- 
țumească a fi oaspeţii la lectură ai Stolnicului. 

Dealtfel, la vremea aceea, în afară de biblioteci 
particulare, care dacă au existat n-au putut cuprinde 
mai mult de 30—40 exemplare, erau cele două mari 
biblioteci: a Stolnicului și a lui Constantin Brînco- 
veanu. A Stolnicului a fost mai veche și mai valo- 
roasă. Cel puţin două elemente conduc la această 
concluzie: primul, de ordin cronologic, în sensul că 
Biblioteca Stolnicului o moștenea pe a Postelmicului, 
cum vom vedea mai departe, deci exista în vremea 
cînd Brîncoveanu era încă un copil; al doilea, tot 
de ordin cronologic, dar ţinînd seama și de mediul 
familial: după uciderea lui. Papa Brîncoveanu, tină- 
rul Constantin a locuit în casa Stolnicului și în acea 
perioadă a citit probabil mult din biblioteca aces- 
tuia. E clar că la acea dată nu avea nici o carte și 
abia mai tîrziu va începe să colecţioneze. Corbeștii 
n-au făcut niciodată apel la Biblioteca domnitorului. 
N-au îndrăznit. Erau însă mult mai apropiaţi de 
Stolnic şi vizitele acasă la Stolnic deveniseră obiș- 
nuite. 

Stolnicul avea un adevărat cult pentru bi- 
blioteca sa. Biblioteca Stolnicului, deşi a avut 
la bază pe aceea a tatălui său, a fost mult 
completată. şi adăugită încît se putea spune 
pe drept cuvînt că devenise „rodul unei ope- 
re de cercetare și achiziţie de o viață de om.“ 
Cercetare, deoarece cărțile nu erau achiziţionate la 

întîmplare. Stolnicul nu urmărea să procure orice 
carte lipsită de însemnătate, ci numai cărţi funda- 
mentale, care să onoreze biblioteca sa şi să-și dove- 
dească funcţionalitatea în procesul consultării lor. 
Stolnicul colecționa aşadar cărți din pasiune şi nece- 
sitate. Însemnarea pe fiecare carte — „Ex meis li- 
bris“ — are această semnificaţie la Stolnic. Pentru 
el nu exista o carte, sau mai bine zis cartea începea 
să existe din momentul în care o citise și și-o însu- 
şise (personal) integral. De-abia atunci devenea car- 
tea lui întru totul, îi aparţinea și la propriu și la 
figurat. Este semnificativ din acest punct de ve- 
dere faptul că pe multe din cărţile sale se întîlnesc 
numeroase adnotări sub formă de observaţii, con- 
cluzii etc. Mare parte din cultura şi concepţia sa 
înaintată, de pe poziţiile căreia şi-a redactat „,Isto- 
ria Ţării Rumânești“, și-o datorează studiului în ex- 
celenta sa bibliotecă. 

Cele peste 2 000 de volume care îi vor alcătui 
Biblioteca — la vremea aceea monumentală — arată 
pe deoparte că apariţiile de cărţi erau reduse și nu 
oricine deci își putea permite să aibă bibliotecă per- 
sonală, pe de alta că Stolnicul era o persoană deo- 
sebită. Dacă pe om îl cunoşti după stilul său, pe 
cărturar şi după bibliotecă — şi mai ales la vremea 
aceea. 

Biblioteca Stolnicului, care dată fiind moștenirea 
lăsată de Postelnic dar şi îndemnul lui Constantin 
Cantacuzino ca la rîndul lui să o lase urmașilor, 
poate fi numită de, fapt Bibliotecă a Cantacuzinilor 
(cum mai tîrziu va apărea cea a Mavrocordaților), 
cuprindea lucrări din toate domeniile: literatură, 
lingvistică, istorie, geografie, filozofie, medicină, ști- 
inţele naturii, teologie, matematică și astronomie. 

Nicolae Iorga ne informează despre Biblioteca 
Postelnicului de la Mărgineni (Prahova) care cuprin- 
dea pe lîngă cărţile de limbă română și cărți „eli- 
nești, latinești, frănțozești şi turcești.“ Cele mai mul- 
te erau însă achiziţionate de Stolnic fie din Vene- 
tia, pe unde trecuse, dar mai ales de la Padova „din 
anii studenției“, fie mai apoi fiind în ţară din cărți 
trimise de la Viena sau Paris, ori primite în dar de 
la prieteni și admiratori şi mai cu seamă de la Hri- 
sant Nottara, patriarhul Ierusalimului. „Perioada pa- 
dovană“ a Stolnicului îl așezase în posesia unui nu- 
măr impresionant de cărţi cu care s-a întors astfel 
în ţară, adevărate comori nepreţuite. 

Meticulos în tot ce făcea, pînă la pedanterie, Stol- 
nicul întocmise cu grijă un catalog al cărţilor, pen- 
tru a avea stricta lor evidenţă și „a nu rătăci vreuna, 
într-o împrejurare sau alta.“ Din acest catalog bi- 
bliofil — în cazul Stolnicului — aflăm titluri ca: 
„Iliada și Odisia Omirului“ (lui Homer), opera lui 
Tit Liviu (Ab urbe condita libri — Carte de la în- 
temeierea oraşului), un ,,Virghiliu mic“, opera lui 
Marțian, „Institutionis ale lui Justinian“ (Instituţiile 
lui Iustinian), „un Epictit mic“ (Epictet), lucrări ale 
istoricului latin Quintus Curtius, „toate faptele lui 
Luchian în patru tomuri“, „toate faptele lui Aris- 
totel“, un tratat de logică al eminentului și strălu- 
citului profesor padovan Cezar Cremonini. De ase- 
menea, pot fi citate opere ale lui Aristotel, ca: fi- 
zica, psihologia (despre suflet), analitica (organon), „12 
cărţi metafizicii lui Aristotel.“ La fel „o carte a lui 
Averoe ce face de supstanţța lumii“ sau o carte de 
senzaţie în epocă „Istoria dogilor venețieni.“ 

Și cîte și mai cîte minuni din lumea cărților. 

Chiar și calendare medievale cu prognoze politice 
şi meteorologice ale vremii. 

__Păcat că această Bibliotecă, care l-a ajutat pe 
Stolnic să se formeze ca istoric modern (primul is- 
toriograt în sensul modern al cuvîntului) şi care a 
demonstrat contactul culturii noastre cu Europa oc- 
cidentală, nu s-a menţinut nealterată ca un monu- 
ment al colecţiilor de cultură şi artă românească. 
După moartea Stolnicului, ea se va risipi în curge- 
rea anilor. Multe cărți vor fi luate de Nicolae Ma- 
vrocordat şi vor face parte din ilustra la rîndul ei 
bibliotecă a Mavrocordaţilor. Duse la Constantino- 
pol, în casele familiei Mavrocordat, sînt vîndute de 
către fiul lui Nicolae Mavrocordat, Constantin, pen- 
tru achitarea unor datorii. Tîrziu, în secolul XIX, 
prin 1839, volumele din Biblioteca Stolnicului ră- 
mase în ţară, peste 400 la număr, intră pe rînd pen- 
tru a se păstra la Biblioteca de la Sf. Sava, sau în 
biblioteci de la Iași, Craiova, Cluj, Tg. Mureș. Cele 
de la Sf. Sava intră la 1901 în fondul de cărţi al 
Bibliotecii Academiei. 

Cît îi priveşte pe cei doi lectori ai Bibliotecii, 
unii emit ipoteza că David şi Teodor ar fi fost tri- 
miși de dascălul Ioan Corbea la studii la Kiev, la 
mănăstirea Pecerska, un vechi centru de cultură 
ortodox, unde ei îşi însușiseră strălucite cunoștințe. 
Cert este că Biblioteca Stolnicului le-a furnizat căr- 
tile esenţiale ale antichităţii și evului-mediu, aie 
umanismului și Renașterii îndeosebi. Pe lîngă ope- 
rele citate au găsit multe alte lucrări esenţiale. Fie- 
care descoperire se solda cu o explozie de surpriză 
și bucurie ca un adevărat eveniment. Li s-au mai 
dezvăluit astfel Horatius, Ovidius, Plautus, Teren- 
tius, Aristofan, Platon, Hippocrate, Avicenna, Dante, 

Petrarca, Boccacio, Savonarolla, Thomas Morus, Cam- 
panella, Torquato Tasso, Thomasso d'Aquino etc. 

Pe David Corbea l-au absorbit în măsură mai 
mare istoria și politica. Pe Teodor Corbea, istoria 
şi literatura. Două cărți au suscitat cel mai mare 
interes pentru David Corbea: „Republica“ lui Pla- 
ton și „Principele* lui Machiavelli. După un timp, 
a legat cu Stolnicul discuţii despre concepţia asupra 
istoriei. L-a întrebat pe Stolnic dacă Republica, în 
calitate de formă de guvernămînt, e mai bună decit 
principiul organizării monarhice a statului, cum era 
Franţa sub Ludovic al XIV-lea, sau chiar domnia în 
Ţara Românească. Stolnicul, cu concepţia sa evo- 
luționistă asupra istoriei, va scrie în opera sa: „Aşa 
dară și în cele politice pricepem şi cunoaștem că 
nu-s stătătoare nici unele, ce și avuţii să pierd şi 
domnii să strică şi împărăţii să mută şi să stră- 
mută ...“ În lumina acestei concepţii, îi răspunde lui 
David Corbea că fiecare formă de guvernămiînt se 
potrivește cu vremea ei. Dacă Platon vedea în repu- 
blică forma ideală de conducere, el o concepea așa 
în condiţiile antichităţii. Oricum, republica romană 
instaurată în anul 509 e.n., era o formă superioară 
perioadei celor șapte regi latini și etrusci. În Italia 
republicile orășenești sînt o formă superioară de or- 
ganizare a vieţii breslelor și neguţătorilor. 

Aici Stolnicul a descris încă o dată mediul ita- 
lian al Renaşterii, cu frumusețile lui nestinse, ară- 
tind că numai aici, în Italia, republicile orășenești 
răspund unor necesităţi politice. În Țările Române, 
de pildă, asemenea republici 'orășenești n-ar fi po- 
sibile. Dimitrie Cantemir va vorbi în Descriptio Mol- 
daviae (Descrierea Moldovei) despre unele republici. 
Lucrarea va fi redactată în latinește şi Cantemir va 

da acestei forme de guvernămiînt înţelesul de ţinut 
autonom (care se conduce singur). Cît priveşte dom- 
nia, Stolnicul o caracteriza drept o formă specifică 
românească — așa cum a şi fost în practica istori- 
că — ce nu se aseamănă nici cu monarhia absolu- 
tistă a Franţei (Bourbonii), nici cu cea a Angliei 
(Stuarţii), și nici chiar cu monarhiile orientale. În 
succesiunea domniilor, se împleteşte sistemul eredi- 
tar cu cel electiv. Importantă în concepţia Stolnicu- 
lui era ideea că aceste forme de guvernămînt nu sînt 
imuabile, ci în continuă prefacere a istoriei. Monar- 
hiile sînt doborite de la putere, capetele încoronați- 
lor retezate, instaurate republici. Chiar la noi dom- 
nia a evoluat în decursul secolelor, de la Întemeietor 
pînă la domnul aflat în scaun, Constantin Brinco- 
veanu. 

Aici Corbea venise din nou cu o întrebare care 
era izvorită tot dintr-o carte găsită în Biblioteca 
Stolnicului — „Principele“ lui Niccolo Machiavelli. 
Era şi ea un fel de încercare a Stolnicului la pro- 
bleme mai înainte discutate. Dacă Brincoveanu Con- 
stantin poate fi socotit un Principe modern, în genul 
personajului propus de umanistul florentin? Stolni- 
cul nu stătuse mult pe ginduri deoarece răspunsul îi 
era la îndemină şi era afirmativ, în sensul că Briîn- 
coveanu îndeplinea toate calităţile pentru a fi un 
principe modern, un om de inteligenţă și cultură. 
Și el folosea orice mijloc posibil în politica pe care 
o promova. Stolnicul, cu toată acuitatea minţii sale, 
deși încercase, nu putuse fi pînă la urmă principial. 
O oarecare doză de subiectivism se strecurase pe 
nesimţite în fiinţa lui. David Corbea simţi din nou în 
vocea Stolnicului o uşoară aversiune față de domnitor. 

În orice caz, discuţiile din casa Stolnicului pe 

marginea cărţilor citite, deși nu reflectau nivelul 
general al cercurilor de cultură din Ţara Româ- 
nească, fiind purtate într-un mediu atit de restrins, 
demonstrau marea capacitate culturală a acestor per- 
sonalităţi. 

David şi Teodor Corbea au cunoscut însă și alţi 
cărturari munteni. De pildă, pe fraţii Radu şi Şerban 
Greceanu. Amindoi erau învăţaţi și aplecaţi spre 
studiu. Fire autentică de cronicar avea însă Radu 
Greceanu, mai aplecat spre istorie și cu mai mult 
interes faţă de ea. Grijuliu faţă de valorile naţionale 
sau străine pe care să le cultive la curtea sa, Brîn- 
coveanu i-a îndrăgit și a căutat să și-i apropie și 
pe frații Greceanu. Și el a socotit că Radu Greceanu 
e mai potrivit pentru a scrie o cronică a domniei 
sale. Avea în vedere pe celălalt cronicar al epocii, 
Radu Popescu vornicul, care se situa în partida Bă- 
lenilor. L-a chemat la el şi i-a arătat dorința mani- 
festă de a întocmi o cronică a domniei sale. Cu puţin 
timp înainte îl numise cronicarul său aulic. Brînco- 
veanu avea într-adevăr nevoie de un om de talent, 
care să însemne în file de istorie epoca sa de dom- 
nie, aşa cum fusese ea, mare sau mică, plină de pete 
sau aureolată de lumini. De multe ori, la răstimpuri, 
se giîndise să scrie chiar el o asemenea istorie, mai 
ales că avea în „Însemnările de taină“ un material 
brut, neprelucrat. Cine putea cunoaște mai bine zbu- 
ciumul său sufletesc și tot tumultul cît îl pusese în 
gînd atunci cînd luase o hotărire? Dar timpul îi era 
împotrivă. Pentru că ori de cite ori voia să înceapă 
o asemenea cronică, se ivea cîte ceva care-l smul- 
gea de la masa de scris pînă să se apuce a însăila 
primele cuvinte. 
© Văzînd că nu-i e cu putință să înceapă, nădăjdui 

o vreme s-o lase să se dospească mai mult în minte 
și să se stringă mai ide soi și mai numeroase întîm- 
plări ca pînă atunci. Și poate va sosi timpul tihnei 
şi pentru el ca să scrie așa cum şi înaintaşul său 
Neagoe Basarab gindise și făurise acele „Învăţături“ 
pentru nevirstnicul său fiu Teodosie. Şi el avea în 
afară de cele şapte domniţe frumoase patru coconi 
mîndri, și nu strica să le lase și el un testament spi- 
ritual și vrerea sa de părinte şi domn al Ţării. Că 
dacă domnitorul nu trebuie să le dea sfaturi domni- 
telor cum să se facă frumoase şi plăcute bărbaţilor 
ce le fuseseră hărăziţi, coconilor ce aveau să urmeze 
la tron trebuia să le spună ce să facă şi de ce să 
se ferească în lături. Sau mai degrabă o mare cro- 
nică îndemn pentru întreg poporul român, un ma- 
nifest măreț şi solemn ca o angajare în fața Ţării 
că va păstra credința sa în datini și legile străbune 
împotriva oricărui dușman. Şi că aşa să facă și să 
urmeze după spusa sa orice român. 

Mai apoi se hotărî să renunțe la o asemenea 
scriere. Totuşi cronica trebuia scrisă. Pentru că „zi- 
lele omului sînt ca floarea cîmpului“ și nestatorni- 
ciei lor trebuie să li se răspundă cu statornicia fap- 
telor. | | 

S-a gîndit că şi alţi domnitori Basarabi şi-au avut 
cronicarii lor care le-au nemurit faptele prin pa- 
gini măiestrit scrise şi slove aşezate meșteșugit. Ba 
încă Stavrinos îl cîntase şi în versuri pe Mihai vodă 
Viteazul, iar Grigore Ureche, vornicul din Țara de 
Jos a Moldovei, îl zugrăvise prin cuvinte pe Ştefan 
vodă mai abitir ca un pictor. Și apoi altfel vede 
epoca un cronicar chemat să scrie despre o dom- 
nie și în alt chip ar fi putut să scrie domnul Ţării 
despre el însuși. 


173 


Îl găsise cel mai nimerit pe Radu Greceanu. Pen- 
tru’ că Radu Greceanu își făcea din scris crez înalt 
și vis cutezător, datoria față de el însuși şi faţă de 
Tară. Pe deasupra, cunoștea prea bine Istoria Patriei, 
îi erau clare umbrele strămoşilor şi rolul pe care 
îl avuseseră ei în mersul spre înainte al ţării, avea 
mare respect pentru eroii poporului, pentru toţi cei 
care adăugaseră cu mintea, inima și braţul la binele 
colectivităţii românești. Mai ştia temeinic şi limba 
greacă, limbă care oferea la vremea aceea mari po- 
sibilităţi de informare. 

Era în anul 1698 cînd Brincoveanu îl chemase la 
el pe cronicar. Stătuseră de vorbă îndelung și la ca- 
pătul acestei  întilniri Radu Greceanu cronicarul 
oficial al lui Brincoveanu, pornea spre casă pentru 
a se apuca de scris cronica lui Brincoveanu Basarab. 
Înţelesese din discuţii un lucru clar: că domnitorul 
era foarte mândru și autoritar, deşi pe faţă apropiat 
și cald. Şi că dorește nu numai să i se scrie cronica 
— şi nu oricum —, ci chiar el, domnitorul, să i-o 
inspire. Va scrie cronica şi — pe parcurs — va veni 
la Brîncoveanu și i-o va arăta, pentru a vedea dacă 
scrisul lui este în spiritul şi gîndul sau mai bine zis 
în viziune brîncovenească. 

Este deci cronica oficială, de curte, scrisă din po- 
runca, și sub directa supraveghere a lui Constantin 
Brîncoveanu. Acest fapt este dovedit de citeva ele- 
mente. Porneşte cu data urcării pe tron a inspirato- 
rului cronicii. Nu e o dată de început de epocă sau 
de eveniment istoric crucial (cronica lui Ureche în- 
cepe de la primul descălecat), ci marchează un în- 
ceput de domnie. Cronica poartă un titlu exuberant, 
aşa cum se obișnuia în epocă, dar şi pentru a satis- 
face orgoliul celui care domnea: „Începătura istoriii 

vieții luminatului și preacreșştinului domnului Țării 
Rumânești, Io Costandin Briîncoveanu Basarab-Voie- 
vod, dă cînd Dumnezeu cu domniia l-au încoronat, 
pentru vremile şi întimplările ce în pămîntul acesta 
în zilele măriii-sale s-au întîmplat.“ Este o recunoaș- 
tere a faptului că subiectul se referă numai la dom- 
nia lui Brincoveanu, pe care îl argumentează ca izvo- 
rit din necesitatea de a descrie o epocă strălucită. De 
n-ar fi fost o asemenea epocă și un asemenea domn, 
nu s-ar fi străduit poate. Dar „multe și vrednice 
istorii fiind lucrurile și întimplările ce s-au întîm- 
plat în zilele luminatului și preacreștinului domnu 
Tării Rumânești lo Costandin Briîncoveanu Băsa- 
rabă-voievod, şi de vreme ce ale altor domni vieți 
și istorii mai denainte întru neuitare de alţii au 
rămas la letopiseţul țării...“ Aici, apare ideea că 
Radu Greceanu din propria lui vrere a nutrit gîn- 
dul a scrie asemenea fapte însemnate, lucru ce nu 
putea decît să-l mulțumească pe voievod să se 
simtă măgulit, chiar dacă știa prea bine adevărul. 
Era o recunoaștere pentru alţii și ca un semn de oma- 
giu și preţuire a cronicarului. Mai ales că Radu Gre- 
ceanu subliniază apartenenţa lui Briîncoveanu la fa- 
milia domnitoare a Basarabilor, la această glorioasă 
dinastie care dăduse în timp, de la Întemeietor la 
Brîncoveanu, personalități de mare valoare politică, 
militară și pe tărimul vieţii culturale. Asemeni lui 
Grigore Ureche, sublinierea făcută de Radu Greceanu 
cu privire la necesitatea consemnării faptelor este 
echivalentă cu expresia devenită celebră „ca să nu se 
înece ...anii cei trecuţi... și să nu să știe ce s-au 
lucrat...“ 

Ca modalitate de înfățișare, de așezare a materia- 

lului, cronica e redactată sub forma unui jurnal pe 
ani, părînd a fi un letopiseţ. Radu Greceanu se do- 
vedeşte însă un spirit meticulos în a aşterne întim- 
plările curente, care atunci, în epocă, aveau însem- 
nate semnificaţii şi, mai cu seamă, urmări: modul 
cum se executau poduri și zaherele din porunca sul- 
tanului, plingerii pe care Brincoveanu le adresa Por- 
ţii în legătură cu mărirea haraciului sau încercări de 
a obţine micșorarea angaralelor și altor obligaţii. 
Cronica nu uită drumurile lui Brîncoveanu la Con- 
stantinopol pentru înnoirea domniei, ca şi întîmplă- 
rile lui Vodă pe la vii şi moșii, sărbătorile din fa- 
milia domnească, etc. 

O vreme cronicarul fusese abătut. Nu descria 
evenimentele epice pentru a-și pune întregul său 
talent în crearea unei „mari opere“. Stilul părea obo- 
sit, efectele dramatice lipseau. Dar domnitorul îl 
„cumpărase“ pe Greceanu. Fireşte, în sensul bun al 
cuvîntului. El, pe măsură ce afla textul compus, se 
entuziasma şi îl încuraja pe cronicar, îl stimula în- 
cît acesta să nu demobilizeze. Apoi nu erau numai 
laudele domnitorului. Îl stimula însuşi faptul că ac- 
tiunea de denigrare a adversarilor îi oferea măsura 
talentului 'său, îndreptat spre satiră, pamflet, cari- 
caturizarea personajelor adverse. Galeria acestora 
înviorează cronica şi îi imprimă ton alert. Persona- 
jele se dezvăluie în chip semnificativ și compromi- 
țător, la bunul plac al „peanei“ cărturarului. Aga 
Bălăceanu, care îl susținea pe Gheorghe Cantacu- 
zino, pretendent împotriva lui Brincoveanu, apare ca 
trufaș și care era încrezător doar „în cai, arme, vi- 
tejii şi fandasii nebunești“. Staicu, uneltitor la adre- 
sa lui Brincoveanu, se trage din Barcan, „om de jos“ 
şi „slugă la Pîrvu vistierul Vlădescu“. Dumitrașco 

Corbeanu, un alt uneltitor şi complotist, este carac- 
terizat ca avînd din fire pornirea spre zarve, numite 
de Radu Greceanu „,dimerghesie“. Şi acestea sînt 
numai citeva exemple. Pentru că lista celor atinşi de 
causticitatea neiertătoare a cronicarului este mult 
mai lungă, mergînd pînă la domnii Moldovei Con- 
stantin Cantemir, Antioh Cantemir sau Constantin 
Duca, ce, într-un fel sau altul, veneau în contradic- 
ție cu politica și interesele lui Briîncoveanu. Din ace- 
laşi motiv este atins în treacăt și David Corbea, deşi 
Ceaușul s-a aflat în relaţii atît de bune cu Radu 
Greceanu. În cronică, David, care va intra în contra- 
dicţie cu politica de neutralitate prudentă faţă de 
turci promovată de Briîncoveanu, apare drept un 
„ciocoi, varvar plin de răutate“. Cum cuvintele cro- 
nicii pot avea mai multe înţelesuri, ele pot estompa 
expresia care pare violentă într-una care afirmă nu- 
mai aspectul faptelor lui Corbea ce veneau în con- 
tradicţie cu politica oficială. Astfel, termenul de 
„Ciocoi“ poate însemna „ajuns om cu influiență“, așa 
cum a ajuns în realitate David Corbea la curtea lui 
Brîncoveanu și mai tirziu la țarul moschicesc. Ce- 
lălalt, de varvar, are oricum accepţia de străin, aşa 
cum prin barbari (varvari) romanii desemnau în ve- 
chime pe cei străini de imperiu. Corbea era străin 
de Țara Românească, nu în sensul de om de altă ori- 
gine, ci venit de peste munţi. Cit privește „plin de 
răutate“, e clar că nu poate avea înțelesul de om 
rău, ci de promovarea la acea vreme a unei politici 
rele, adică ce nu era în vederile lui Brîncoveanu. 
E limpede că Radu Greceanu, pentru a fi în con- 
cordanţă cu viziunea lui Briîncoveanu, scria sub acest 
imperiu, fapt care imprimă cronicii lui un mare grad 
de subiectivitate. 

Totuși, cronica partizană, nu e lipsită de spirit 
patriotic. Aceasta reiese din modul cum exprimă 
cuvinte la adresa neamului turcesc, „varvar“ (aici și 
în înţelesul de înapoiat) și „,nemilostiv“, iar legea 
turcească drept „spurcată“. Patriotismul cronicii își 
găsește izvorul mai întîi în spiritul patriotic al cro- 
nicarului. Mai apoi, fiind inspirată de Briîncoveanu, 
cronica poartă și semnul patriotismului domnito- 
rului. 

Cronica lui Radu Greceanu începe așadar cu 
geneza domniei lui Briîncoveanu şi merge paralel 
cu viaţa acestuia. Pe parcurs l-a admirat și îndrăgit 
pe cel ale cărui fapte le-a descris. A tunat împo- 
triva tagmei boierilor Băleni, de pe o poziţie de 
demnitate. N-a scris nici un cuvînt despre înfrico- 
şătoarea dramă din 1714. S-a oprit cu puţin timp 
înainte de căderea capului domnitorului său. Singura 
explicaţie poate fi aceea că însuși Radu Greceanu 
a pierit în acele tragice împrejurări. 

La rîndul său, Brîncoveanu se gîndea la toţi 
aceşti inimoși și trudnici colavoratori care îi stă- 
teau în preajmă și îşi zicea: „Nu-s răi oamenii ăștia 
ai mei de vreme ce lucrează pentru mine şi în folo- 
sul domniei mele. Ce pentru aceea nici n-am să-i 
cert și nici n-am să-i supun la casne și nici la omo- 
ruri, chiar de-or mai scăpa și ei din cînd în cînd cu 
greșeala. Că sînt tare de preţ la casa omului și valo- 
rează mai mult ca orice comoară. Astfel că am să-i 
țin tot în cinste și-n praznice. de vreme ce îs atit de 
folositori ţării și mie!“ 

Pe Şerban Greceanu l-a făcut ginerele său, dîn- 
du-i de soţie pe una din cele șapte fiice ale sale, pe 
Ilinca. 

Dar pînă la urmă Brincoveanu, ca domn, a tre- 

cut peste partidele Cantacuzinilor şi Bălenilor — 
unul din lucrurile care l-au supărat cel mai mult pe 
Stolnic — şi a alergat după toți oamenii valoroși ai 
epocii. A vrut să-l atragă de partea sa şi pe cronica- 
rul Radu Popescu. La o întilnire avută cu cîţiva din- 
tre dregătorii lui cu vază, avînd drept scop punerea 
la punct a unor treburi folositoare Ţării, însuşi Brîn- 
coveanu le-a spus printre altele: „Gindiţi-vă și voi, 
cinstite obraze, că n-am nimic de împărţit cu nime- 
nea. Adică, ură și viclenie. Că destul împart din ave- 
rile mele «nesățioșşilor», care, dacă ar putea, m-ar 
dezbrăca şi de ultima cămaşă pe care o am. lată, 
de pildă, Radu Popescu, pe care l-am vrut alături 
de mine, alături de timpul meu ce-l vreau înflorit, 
zvîrle cu pietre şi chiar bolovani în curtea mea, mă 
împroaşcă la răstimpuri cu noianul vorbelor sale «căr- 
turărești». În timp ce pe aga Băleanu, ce-l ştiţi cu 
toții cam de ce treburi se ţine şi pe care cinstitul 
Radu Greceanu îl zugrăvește după curata sa înfă- 
țişare de «vînzător de ţară», îl urcă în slava cerului 
cu colorit şi țesut măiestrit de cuvinte“. 

Este drept că în vremea lui Briîncoveanu, Radu 
Popescu va ocupa funcţii mărunte: clucer, adică de 
îngrijirea cailor domnești, apoi pe la 1700 saltă în 
funcţia de „,ispravnic de banii haraciului“. Abia sub 
Stefan Cantacuzino (1714—1716), fiul Stolnicului, și 
apoi a lui Nicolae Mavrocordat (de la 1716 încolo), 
el ajunge vornic, nume pe care îl va așeza la cel de 
Radu Popescu, să-l poată însoţi în eternitate. Pentru 
a-l putea apropia, Brîncoveanu îi încredinţează unele 
misiuni diplomatice. Pentru că era cărturar, ştia să 
vorbească și să scrie „frumos“, la nevoie şi să mînu- 
iască dibace și cu talent destule limbi străine. N-a 
izbutit însă să-l atragă. Cronica lui Radu Popescu o 

continuă pe cea a Bălenilor şi poartă în chip vădit 
semnul independenței faţă de oficialitatea brîncove- 
nească. La fel ca și la Radu Greceanu, prologul cro- 
nicii este anul 1688, al înălțării lui Brincoveanu în 
scaunul Basarabilor. Numai că această cronică nu se 
opreşte la 1714. Este postbrîncovenească. Un semn 
că Radu Popescu nu socotește drama din 1714 ca o 
mare dată de sfîrșit a unei domnii esenţiale, ci con- 
tinuă firesc și neîndurerat şirul evenimentelor ca şi 
cum .nimic nu s-ar fi întîmplat. De fapt, cronica 
certă a lui Radu Popescu este partea referitoare la 
anii 1699—1729, desfășurată adică pe trei decenii 
încheiate. Este partea indicată chiar de cronicar prin 
cuvintele: „De aicea sînt cele ce au scris chir Rafail 
monahul, carele pe nume mirenesc l-au chemat Ra- 
dul Popescu, biv vel dvornic“. Într-adevăr, după ce 
jucase un rol însemnat în viaţa politică și diploma- 
tică a Ţării după moartea lui Brîncoveanu, la 1723, 
obosit de frămîntarea „acestor trebi cîte le avea și le 
cerea țara“, şi pentru că „,viind la vreme de bătrineţe 
şi de slăbiciune“, se călugărește la mănăstirea Ra- 
du-Vodă, sub numele de Rafail monahul. Cronica și 
faptele lui de după moartea lui Brincoveanu nu ne 
mai interesează. Fiind însă cronicarul Bălenilor în 
vremea lui Brîncoveanu, el îşi îndreaptă cu violenţă 
atacurile împotriva Cantacuzinilor. Nu-l ocolește nici 
pe domnitor, dar găsește cuvinte mai temperate. În 
schimb, Stolnicul apare în viziunea lui Radu Po- 
pescu drept „hoţul acel bătriîn“, vinovat pînă la urmă 
de uciderea lui Brîncoveanu, după ce mai întîi se 
făcuse vinovat, împreună cu fratele său Mihai Spă- 
tarul şi chiar cu ajutorul lui Brîncoveanu, de moar- 
tea domnitorului Șerban Cantacuzino şi a lui Ior- 
dache, fraţi buni, de sînge. 

Fiind părtinitoare şi deci subiectivă, opera lui 
Radu Popescu este străbătută de un spirit caustic şi 
ironic la adresa diferiților adversari vremelnici sau 
permanenți ce se iveau. Cronicarul era lipsit de prin- 
cipii, tonul cronicii fiind plin de ură și violenţă, de 
invective. 

Nici lui Radu Popescu nu i se poate contesta 
talentul. E mai puţin sentimental însă decît Radu 
Greceanu, mai dur faţă de adversari. 

David şi Teodor Corbea i-au cunoscut bine pe 
acești condeieri cărturari. Pe Șerban şi Radu Gre- 
ceanu, frații Corbea i-au cunoscut în casa Cantacu- 
zinilor, ca unii ce erau legaţi de Cantacuzini. În 
schimb, pe Radu Popescu l-au cunoscut la curte. 
Corbeştii n-au pornit de la păreri preconcepute, le- 
gate de apartenenţa unuia sau altuia din cărturari 
la partide boierești aflate în rivalitate. Au socotit 
că sfera culturii este una singură pentru toți. Doar 
Stolnicul a făcut cîndva aluzie la o „prietenie de for- 
mă“ cu fraţii Greceanu, „tinerii de aur“, și la o „,prie- 
tenie frăţească“ a Corbeștilor cu Radu Popescu, 
„strimbul cronicar“. Era însă prea delicat ca să stă- 
ruie în aceste aprecieri, mai ales că nu era chiar așa. 
lar Corbeștii erau „,prieteni adevăraţi“, în sensul 
apropierii prin cultură, şi cu „tinerii de aur“ şi cu 
„strimbul cronicar“. Şi apoi chiar Stolnicul credea 
că în cultură poţi fi prieten și cu cel care te hulește. 
Numai astfel te dovedeşti om de ținută. 

Cu Radu Greceanu Corbeșştii au discutat despre 
misiunea pe care o are cărturarul în societate și cu 
osebire cronicarul. Radu Greceanu le-a răspuns cu 
seninătate şi fără echivoc, destul de simplu. Că de 
fapt cronicarul este cel care înseamnă tot ceea ce se 

întîmplă, și bune, și rele. Și de vreme ce trebuie 
să însemne pe hîrtie evenimente şi fapte, e necesar 
să le cunoască temeinic, nu să le inventeze. De aceea 
nu e bine să aștearnă pe hirtie ce provine „den auz, 
ci numai ce cunoaște „den văzute“. Numai în felul 
acesta izbutește să scrie o cronică bună. Apoi stilul 
să-i fie limpede, curgător ca apa izvorului, dar şi cu 
tilc, adînc precum apa fîntînii aflată în măruntaiele 
pămîntului. Oamenii să-l citească în chip plăcut şi 
atrăgător, nu să fugă de baznele lui rău mirositoare 
şi să se scuture de el ca de rîie. 

David Corbea găsea că vorbele lui Radu Greceanu 
sînt adevărate și frumos rostuite. Totuși se văzu ne- 
voit să adauge că „degeaba or fi slovele ca apa izvo- 
rului de curgătoare și ca apa fîntînii de adincă în 
înţeles, dacă ele sînt vorbe de ură și de ocară. Pen- 
tru că şi vorbele înveninate pot curge din inima 
celui care le sloboade precum vintul și furtunile 
dezlănţuite asupra copacilor, caselor şi oamenilor“. 
La rîndul lui, Radu Greceanu, a cărui ascuțime a 
minţii era recunoscută, sesiză unele nuanţe în vor- 
bele lui David Corbea. Spre exemplu, faptul că şi el 
scrie în cronica inspirată de Brîncoveanu și despre 
epoca brîncovenească, cuvinte de ocară la adresa 
boierilor Băleni. Unele „den văzute“, dar altele „den 
auz“ pentru a fi și pe placul lui Brîncoveanu. Adăugă 
de aceea la cele spuse, ca un fel de explicație ce 
suna mai degrabă a justificare, că intenţia croni- 
carului este a scrie adevărul. Dar de la gînd la faptă 
mai este destulă cale. Şi că adesea mîna care ţine 
condeiul este și ea mînată şi poruncită a urma o 
anumită cale. 

Cu Radu Popescu, fraţii Corbea au discutat foarte 
mult despre politica vremii. În persoana acestui cro- 

nicar, David şi Teodor áú găsit un zelos apărător 
al Bălenilor și poziţia boierului care își apără și 
clasa din care provine, dar şi partida boierească pe 
care o susţine — considerîind pe adversarii politici 
„oameni de rînd și de vorbe fără înțeles“. Cu Radu 
Popescu au discutat și despre religie. Au rămas cu 
părerea că in privința aceasta cronicarul avea o con- 
cepție dogmatică. El nu lega religia de politică, ci 
o separa categoric. Din acest punct de vedere ma- 
nifesta o atitudine complet diferită de a Corbeștilor 
sau a Stolnicului, ori mai cu seamă de a lui Brîn- 
coveanu. Aceștia vedeau toţi în religie o armă poli- 
tică, aşa cum era ea în realitate. Radu Popescu dis- 
cuta problemele politice, așa cum le va aşterne și în 
cronică, cu patimă şi părtinire. Religia pentru el 
era altceva, un crez moral și inatacabil, intangibil 
și infailibil. Corbeştii n-aveau cum să ştie atunci, 
că, la cîţiva ani după aceea, Radu Popescu se va 
călugări. Dar înțelegeau ceea ce auzeau la data aceea. 
Că Radu Popescu socotea totul „deșertăciune şi goană 
după vînt“, aidoma biblicului eclesiast. 

Dar fraţii Corbea au folosit foarte mult din legă- 
turile cu acești iluștri reprezentanţi ai epocii brînco- 
venești. Şi-au lămurit o serie de lucruri, și-au dez- 
voltat propriile lor păreri și principii. Teodor Cor- 
bea şi-a lăsat şi el, alături de aceștia, urma gindului 
său în slove de carte. Mai întii că pină nu de mult 
în istoriografie a stăruit și o părere: și anume că 
Teodor Corbea ar îi autorul unei cronici a Ţării Ro- 
mânești. Şi aceasta încă n-ar fi nimic dacă afirmaţia 
nu s-ar referi la o cronică precisă — aceea scrisă 
de Radu Popescu. În acest caz, cronica ar fi fost 
atribuită lui Radu Popescu, dar de fapt ea a fost 
scrisă de talentatul Teodor Corbea. Unul din zeloşii 

susţinători ai paternității corbești a fost Scarlat Stru- 
teanu. În articolul intitulat „Doi umaniști la curtea 
lui Brincoveanu“, el aduce numeroase argumente în 
acest sens. Porneşte însă pe o altă linie decit cea 
‘acceptată astăzi în istoriografie şi anume că între 
Corbeşti şi Cantacuzini ar fi intervenit neînţelegeri. 
Şi că David şi Teodor Corbea de aceea ar fi plecat. 
în Rusia, pentru a scăpa de răzbunarea Cantacuzini- 
lor. Astfel privite lucrurile, se poate explica și fap- 
tul că Teodor Corbea este autorul cronicii care arun- 
că tot soiul de vorbe de ocară- asupra Cantacuzinilor. 
Realitatea a dovedit însă prietenia dintre Corbeşti 
şi Cantacuzini, care s-a dezvoltat şi a mers așa pînă 
la sfîrşit (adică pînă la sfîrşitul lui David Corbea din 
1707). Realitatea va dezvălui altă rivalitate, de data 
aceasta adevărată: între Cantacuzini și Constantin 
Brincoveanu. Şi politica de duplicitate adoptată de 
Corbeşti, care se supun poruncii domnitorului, dar 
păstrează afecțiunea faţă de Cantacuzini. 

Chiar dacă nu este autorul cronicii amintite, și 
de notorietate a rămas Radu Popescu vornicul, vii- 
torul Rafail monahul, Teodor Corbea rămîne un 
umanist de seamă printr-o operă originală şi valo- 
roasă. Cu sprijinul neprecupeţit al episcopului Mitro- 
fan al Buzăului, Teodor Corbea alcătuieşte un dic- 
ționar latino-român, intitulat în original „DICTIO- 
NBS LATINAE CUM VALACHICA INTERPRETA- 
TIONE“. Pentru alcătuirea acestui dicționar, Teodor 
Corbea a desfăşurat o activitate laborioasă şi în 
acelaşi timp migăloasă. Dicționarul proba cunoaşte- 
rea integrală a limbii latine, atît a vocabularului în 
primul rînd cît și a structurii gramaticale, ca și 
conștiința latinităţii limbii române. Proba de aseme- 
nea stăpînirea subtilităţilor limbii latine, în care au 

creat poeţii Horaţiu, Virgiliu şi Ovidiu, Lucrețiu şi 
scriitorul de comedii Titus Macius Plautus. De ase- 
menea, limba în care și-au scris istoriile lor Taci- 
tus şi Titus Livius. Munca a fost titanică, însă încu- 
nunată de succes. 

Zile şi luni de-a rîndul a buchisit Teodor Corbea 
„la dicţionarul său. Acest dicţionar este primul dic- 
ționar cunoscut în istoria dicţionarelor latino-române, 
dacă exceptăm o încercare similară a contelui Luigi 
de Marsigli cam din aceeași vreme (sfîrşitul secolu- 
lui al XVII-lea), dicţionar rămas în manuscris. 

Cîte dicţionare latino-române s-or mai fi alcătuit 
după aceea, pînă în vremurile noastre! Cu siguranţă, 
foarte multe! Şi mai bune decît ale umanistului Teo- 
dor Corbea. Dar al lui a avut meritul de a fi fost 
„cel dintii! 

Dicţionarul latino-român a constituit o lucrare 
meritorie. În acelaşi timp însă s-a dovedit şi foarte 
utilă, în sprijinul spudeilor ce învățau cu interes și 
pasiune limba strămoșilor romani. Putem spune că 
făcînd cunoscut lexicul latin, el îndeplinea funcţia 
lucrărilor scrise în latinește cu conţinut patriotic şi 
românesc, ca de pildă lucrările lui Nicolae Olahul 
(umanistul român din Transilvania), ale lui Dimitrie 
Cantemir sau unor corifei ai şcolii ardelene din a 
doua jumătate a secolului al XVIII-lea (Elementa 
linguae daco-romane sive Valachicae). Folosind limba 
strămoșilor noștri, astfel de opere contribuiau la 
dezvoltarea conștiinței naționale a românilor de pe 
ambele versante carpatine. Prin aceasta, opera lui 
Teodor Corbea se încadra în. umanismul românesc, 
servea aspirațiilor legitime ale poporului român. Ea 
căpăta, poate, nu la nivelul celei a Stolnicului dar în 
orice caz aproape, dacă nu o valoare naţională, 

cel puţin o semnificaţie naţională. Acest om însetat 
de cultură, ca și, alături de David Corbea, de politică 
si diplomaţie, dă culturii și o „psaltire în versuri“, 
dovedindu-se şi priceput mînuitor al stihului. Dacă 
ne gindim că Stolnicul, împreună cu fraţii Şerban 
și Radu Greceanu, făcuseră admirabila traducere a 
monumentului de limbă cunoscut sub denumirea „,Bi- 
blia lui Şerban Cantacuzino“ apărută în 1688, ne dăm 
seama că afinităţile spirituale ale acestor oameni 
erau fireşti şi se închegau la fel în chip firesc. „Psal- 
tirea în versuri“ a lui Teodor Corbea este scrisă în- 
tr-o limbă plină de prospeţime şi frumuseţe. În chip 
pilduitor pentru dragostea față de locurile natale, el 
o dăruieşte în 1725 bisericii din Scheii Braşovului. A 
rămas însă acolo, în manuscris. N-a izbutit să treacă 
examenul cel greu al pătrunderii în lumea publici- 
tăţii. De aceea, nici n-a putut trezi ecourile „Psal- 
tirii în versuri“ a lui Dosoftei, mitropolitul Moldo- 
vei, apărută cu două decenii înainte şi care um- 
brind-o pe a lui Corbea a făcut epocă. Cine știe dacă 
„Psaltirea în versuri“ a lui Corbea, umanistul din 
Schei, modestă și necunoscută, nu s-a ridicat măcar 
la valoarea celeilalte?! 

Dar lumea cărţilor adevărate nu începe cu biblio- 
tecile, ci se sfirșește acolo, nici cu manuscrisele rare, 
ci cu tipăriturile, cu cuvîntul tipărit și răspîndit prin 
intermediul cărţilor. Invenţia lui Guttemberg din 
Maienţa (Mainz), s-a răspîndit ca o flacără în seco- 
lul al XV-lea, tocmai în epoca Renașterii și umanis- 
mului, care aveau nevoie de răspindirea ideilor lumi- 
noase și progresiste ca de apă și aer. În Ţările Ro- 
mâne tiparul a trecut prin epocile remarcabile ale 
lui Radu cel Mare, Matei Basarab şi Vasile Lupu, 

a continuat în timpul lui Șerban Cantacuzino și că- 
pătă amploare şi strălucire în epoca brincovenească. 

David şi Teodor Corbea, însetaţi de cunoaștere, 
de lectura cărţilor, i-au cunoscut şi pe inimoșii făuri- 
tori de cărţi. Dintre aceştia în primul rînd pe Antim 
Ivireanul, cel mai fecund şi mai priceput dintre toţi, 
sau așa cum i-a rămas cognomenul exprimat printr-o 
metaforă meritată „maestrul tipografilor“. Nu era 
român. Venea de pe meleaguri îndepărtate şi din 
istoria altui popor, fiind originar din provincia cau- 
caziană Georgia (în grecește Iviria), de unde îi vine 
și numele de Ivireanul. Ccpilul de odinioară n-avea 
nimic cu numele istoric, religios şi de rezonanţă de 
mai tîrziu. Se numea Andrei și era pasionat încă de 
mic după frumos, oriunde îl întilnea în cale, și în- 
setat de a ști cît mai mult. Învață cu sîrguintă, 
simțind o adevărată chemare pentru cultură, căutînd 
să dea răspuns semnelor de întrebare și luptind îm- 
potriva prejudecăţilor și ignoranței. 

Poate că Andrei ar fi rămas al patriei și pămîn- 
tului său pînă la sfîrșitul zilelor, dar Imperiul oto- 
man ocupă lviria, aşa cum ocupase şi trecuse prin 
singe atitea popoare. Tînărul Andrei, luat în robie, 
este dus în Imperiul otoman alături de alţi fraţi ai 
săi. Acolo nu se pierde, ci, dimpotrivă, atit și cit 
poate, observă și învaţă. E remarcat chiar la Con- 
stantinopol pentru talentele sale și mai ales pentru 
priceperea sa de tipograf. I se creează o situație ma- 
terială bună pentru a putea activa la Poartă. Aflînd 
de această virtute tipograficească, Brîncoveanu îl 
aduce în 1691 în ţară. Cu citeva luni înainte numai, 
făcuse o strălucită achiziţie în persoana Corbeştilor. 
Andrei a răspuns cu inima deschisă invitaţiei lui 
Brincoveanu, pentru că ura imperiul care cotropise 

pămîntul său natal. Venea în schimb într-o ţară ne- 
atîrnată şi despre care auzise că se afla într-o epocă 
de înflorire culturală, iar despre Brîncoveanu lucruri 
deosebite. 

Din prima clipă şi-a manifestat în chip strălucit 
spiritul, încît Brîncoveanu l-a apreciat așa cum fă- 
cuse cinstit şi deliberat și cu Ceaușul. lar Andrei 
venind aici s-a simţit român și a servit cultura ro- 
mână punînd umărul la propășirea ei. 

Andrei avea demnitatea înnăscută a omului care 
nu se pleacă în fața domniilor şi care doreşte să-și 
păstreze nealterată personalitatea. Domnitorul pre- 
tuindu-l nespus, socotindu-l demn de încredere, îi va 
da mai tîrziu în grijă şi conducerea ctitoricească, ti- 
pografia mitropoliei din București. Aici, Andrei va 
îmbrăca haina monahală, renunțind definitiv la nu- 
mele cel lumesc şi luîndu-l pe cel de Antim. Antim 
Ivireanul! | 

Ca şi David Corbea, Antim, pe lingă vasta cul- 
tură, a adăugat talentul desăvirşit al cunoaşterii și 
minuirii limbilor străine. Cunoştea în primul rînd 
georgiana, limba maternă; apoi, slavona, greaca, tur- 
ca, araba. Uimitor de repede a învăţat limba română, 
gîndind că e de datoria lui a ști temeinic limba po- 
porului în mijlocul căruia trăieşte. Acest călugăr 
Antim a avut mindria de a urca pe scara valorilor 
culturale şi de a fi folositor patriei în care trăia. 
A urcat totuși și în ierarhia eclesiastică, poate 
nedorind-o, poate împins de la spate de obligaţiile 
epocii în care trăia. 

În 1688 devine egumen al mănăstirii Snagov, 
unde se retrăsese tot în scopul activităţii tipo- 
graficeşti: în 1705 este episcop de Rimnic; în 1709, 
murind bătrînul Teodosie, după cum notează cronica 

„de slăbiciunea bătrîneţelor cît și de altă osebită a 
trupului boală“, Antim urcă cea mai de sus treaptă 
a carierei sale, devenind mitropolit al Ugro-Vlahiei 
(termenul va dispare din titulatura domnitorilor şi se 
va menţine numai în cea a mitropolitului și apoi a 
patriarhului). Dar și după această dată, Antim va 
socoti că cea mai de sus treaptă a carierei sale este 
cea de „maestru tipograf“. Călugărindu-se, n-a gîn- 
dit să-şi găsească refugiu în rugăciune, ci în liniștea 
meditaţiei profunde care zămisleşte idei. 

Dar Antim, ca şi Corbeșştii, ca și ceilalţi iluștri 
contemporani, a fost un om al Renașterii românești. 
Nu numai ca om de cultură, ca un cunoscător de 
limbi străine și un maestru tipograf, ci în egală mă- 
sură și ca un mare artist. S-a manifestat ca un vir- 
tuos şi în domeniul sculpturii, picturii şi broderiei. 
Nu e puţin important nici faptul că a tins şi spre 
arhitectură şi a gîndit actul ctitoricesc. A dorit să-și 
lege numele și de un aşezămînt. Nu era prea bogat. 
Domnitorul a fost bucuros să-l sprijine material, ca 
să poată ridica biserica ce-i poartă numele: Antim. 
La fel după cum îl va sprijini şi pe David Corbea, 
pentru a ridica o biserică. Şi astăzi, în București, 
există acest așezămint: biserica Ceauş David (lîngă 
grădina Icoanei). 

__ Prietenia dintre Corbești și Antim Ivireanul a 
fost rodnică, bazată pe cultură, pe lumea tipografiei 
și a cărţilor. Antim i-a purtat pe Corbești, inclusiv 
pe Matei Corbea, prin această minunată lume a căr- 
ţilor, unde era continuată tradiţia tiparului româ- 
nesc din vremea lui Matei Basarab și a lui Şerban 
Cantacuzino, dar care, în epoca lui Brîncoveanu, 
ajunge la deplina lui afirmare. Antim Ivireanul îi 
va purta pe iluștrii lui prieteni prin toate centrele 

tipografice: la Tirgovişte, unde era tipografia mare 
a mitropoliei, la Snagov, cit și la Episcopiile Buzău- 
lui şi Rîmnicului. Mai tirziu, la 1714, Antim Ivirea- 
nul va muta tipografia de la Tîrgovişte la București. 
Pretutindeni, de sub teascurile, primitive încă, ie- 
șeau slovele frumos tipărite, pentru a fi răspîndită 
lumina cunoștințelor. David și Teodor Corbea îl 
admirau în tăcere pe prietenul lor, „maestrul tipo- 
grafilor“, pentru neobosita lui activitate pusă în sluj- 
ba propagării culturii românești. Vedeau apărînd 
cărţi şi cu voia lui Antim citeau unele din ele, încă 
din perioada zămislirii lor. Ştiau că atit cărţile cu 
conținut religios cît și laic urmăreau același scop: 
lupta pentru emanciparea românilor și afirmarea 
culturii românești. Dacă tipăriturile religioase erau 
îndreptate împotriva propagandei catolice şi refor- 
mate, tipăriturile laice căutau să argumenteze legi- 
timitatea românească în spaţiul carpato-danubian, 
sau să propage marile adevăruri și valori ale tuturor 
timpurilor. David și Teodor Corbea erau îndrăgostiţi 
de această artă tipograficească și tare ar fi dorit să 
fie şi ei luaţi ca ucenici. Dar truda lor la cancelaria 
domnească nu le permitea a învăţa și a lucra efectiv 
la „apariţia cărţilor“. Se pare că această chemare o 
avea sădită în el chiar Brincoveanu care îl vizita 
foarte des pe Antim. Antim i-a dăruit domnitorului, 
știind că preţuia o carte mai mult decit orice dar, 
multe cărţi proaspăt ieșite de sub teasc. După cum 
şi Stolnicului i-a dăruit unele cărţi. S-ar putea ca și 
fraţii Corbea să fi primit citeva exemplare de la 
Antim, în virtutea prieteniei care-i lega. | 

Și de activitatea tipograficească sînt legate multe 
alte nume vestite pe care fraţii Corbea le-au cunos- 
cut îndeaproape, în vizitele lor la tipografii sau cu 

alte ocazii: meșterii tipografi pe care „maestrul ti- 
pografilor“ i-a învăţat acest meșşteşug şi a lucrat 
apoi asiduu alături de ei. Pot fi citate nume de pres- 
tigiu ca Mitrofan Damaschin, Gheorghe Radovici, 
Mihai Ivanovici, Dionisie Floru, Gheorghe Maiota, 
Chiriţă și încă mulți alții. Antim Ivireanul avea con- 
ştiinţa că trebuie să statornicească urmaşi pricepuţi, 
care după moartea lui să nu lase să se stingă lumina 
tiparului. Astfel apare testamentul lui Antim, re- 
dactat odată cu regulamentul pentru ctitoria sa, mă- 
năstirea Antim: 

„Las cu blestem (adică, cu limbă de moarte) şi 
aceasta: să aibă datorie tipograful să înveţe meşteşu- 
gul tipografiei unul după altul, pentru ca să nu piară 
acest meșteşug din ţară, nici să se părăsească lucrul 
cărților pentru folosul ţării şi pentru ajutorul casei.“ 

Dar Antim apare şi în calitate de creator, nu nu- 
mai de reproducător al cuvîntului altora. „Predicile“ 
sau ,,Didahiile“ lui Antim Ivireanul, carte cu con- 
ținut moral-educativ, sînt o contribuţie la îmbogăţi- 
rea patrimoniului literaturii româneşti de început. 
Se pare că şi Teodor Corbea a avut în această scriere 
un stimulent pentru „Psaltirea în versuri“, găsind 
izvor ideatic comun cu Antim. De altă factură, dar 
de acelaşi sens, „Didahiile“ pot fi socotite o con- 
tinuare a „Învăţăturilor“ lui Neagoe Basarab. 

Privind în profunzime opera tipografică a acestui 
mare cărturar aparţinînd culturii românești, ne apare 
ca esențială reluarea problemei începute de Matei 
Basarab cu privire la introducerea limbii române în 
biserică și cancelaria domnească. Scopul vădit era 
de a desăvîrși această operă deoarece, odată intro- 
dusă în slujba bisericească, ea se exţindea şi în can- 

celariile domneşti şi se afirma ca semn al ideii de 
independenţă. 

Se știe că pînă la mijlocul secolului al XVII-lea 
slujba religioasă era oficiată în slavonă. Epoca lui 
Matei Basarab (1632—1654) aduce pe această linie o 
noutate, o cucerire: citirea Cazaniei în româneşte. 
Domnia lui Şerban Cantacuzino (1678—1688) adaugă 
alte două: citirea Evangheliei şi Apostolului în ro- 
mâneșşte. Dar serviciul liturgic propriu-zis continua 
să se oficieze în slavoneşte. Antim a înțeles sensul 
și însemnătatea continuării acestei opere cu toate 
mijloacele şi în toate direcțiile. Era conştient că a 
tipări cărți religioase din slavoneşte în românește nu 
era uşor. Dar știa că aceasta era o supremă datorie 
şi ea cerea muncă asiduă şi tenace. S-a angajat în 
această muncă fără şovăire, cu toată câpacitatea lui 
şi dăruirea caracteristică spiritelor celor mai elevate. 
A analizat în ce consta această trudă cărturărească. 
Mai întîi era greu a găsi cuvîntul românesc echiva- 
lent celui slavon. Apoi era și mai grea transpunerea 
în româneşte a textelor religioase puse pe muzică 
ce nu puteau fi lucrate la întîmplare, ci trebuiau să 
păstreze aceleași forme melodice. 

Cărturarul şi pasionatul Antim Ivireanul a reu- 
şit să meargă mai departe pe linia celor realizate 
înainte. A contribuit și el la această mare operă 
care în epoca lui Brîncoveanu va ajunge abia la faza 
de tranziție de la slavonă la română. Urmașii aveau 
s-o desăvirșească. Dar era un lucru bun şi așezat. 
Apar cărţile de ritual bilingve — slavo-române. Sen- 
sul tipăriturilor în limba română, care se înmulţesc 
mult în epoca lui Brîncoveanu ca rezultat al activi- 
tăţii neobosite depuse de Antim Ivireanul şi ucenicii 
săi, este acela al promovării limbii române şi bi- 

ruinței ei în toate domeniile vieţii de stat ale Ţării 
Românești. Acest proces era facilitat de condiția is- 
torică. Dacă munca de traducere a cărţilor depusă de 
cărturarul Antim era anevoioasă, răspîndirea limbii 
române cîştiga repede teren și se impunea de la sine, 
firesc. Pentru că limba română era singura înțeleasă 
de popor, limba maternă. Acest element a venit în 
chip hotăriîtor în ajutorul lui Antim Ivireanul și al 
domnitorului care sprijinea și patrona această operă. 
Nici slavona şi nici greaca, deși folosite în biserică şi 
administraţie, nu aveau perspectiva menţinerii, ci 
numai limba poporului român. Unei asemenea lucrări 
de interes naţional i-a închinat Antim Ivireanul în- 
treaga sa capacitate, darurile sale, strădania de a 
se perfecționa în stăpînirea limbii române pînă la 
subtilitățile ei. Se poate admira deopotrivă la Antim, 
fapt recunoscut de frații Corbea, curajul de a încerca 
să realizeze o asemenea operă monumentală, dar şi 
înțelegerea limbii române în esenţa sa. A învăţa, a 
însuşi, a cunoaște, a aprofunda, pînă la contopirea 
cu ea, pînă la a o socoti limbă maternă, iată o pro- 
blemă de conştiinţă, de crez moral înalt, de senti- 
ment al datoriei faţă de ţara în care trăieşti şi lu- 
crezi. Aportul hotărîtor la procesul mai îndelungat 
al introducerii limbii române în biserică l-a consti- 
tuit traducerea și tipărirea a două cărţi esenţiale 
pentru oficierea cultului: Apostolul, la 1704, și 
Evanghelia, la 1705. Procesul va continua şi după 
moartea lui Antim Ivireanul. 

Trăirea sentimentului naţional se vede la Antim 
Ivireanul și într-unul din momentele semnificative 
ale vieţii și activităţii sale. Cu ocazia alegerii sale 
ca mitropolit, își rostește cuvîntul de învastire în 

înalta funcţie eclesiastică. Sînt prezenţi şi drept mar- 
tori doi patriarhi greci, obișnuiți la curtea lui Brîn- 
coveanu și prieteni ai lui: Hrisant Nottara al Ieru- 
salimului și Gherasim Palladis al Alexandriei. Şi 
totuşi vorbele pline de înţelepciune și frumusețe nu 
sună în limba greacă, aşa cum s-ar fi aşteptat înalții 
eclesiaști, ci în limba românească, pentru promovarea 
căreia Antim se angajase deplin. 

Tipăriturile, întreaga sa activitate, de mare va- 
loare politică, culturală și educativă, reflectă înțe- 
legerea de către Antim a însemnătăţii meșteşugului 
și artei tipografice în opera de culturalizare a unui 
popor. 

Un succint portret al mitropolitului Antim 1vi- 
reanul este făurit de secretarul lui Brîncoveanu pen- 
tru limbi occidentale, Anton Maria Del Chiaro, în 
cuvintele: „,...era dotat cu rare talente, cunoscînd 
sculptura, pictura și broderia. Ridicase la perfecțiune 
arta tipografiei.“ 

Antim apare pe planul culturii noastre ca un 
umanist. Și prin cultură, ca un luptător pentru apă- 
rarea independenței românești, pe plan politic pen- 
tru apărarea fiinţei româneşti, pe plan religios pen- 
tru apărarea ortodoxiei împotriva expansiunii cato- 
licismului. Se întîlnește şi aici cu activitatea dusă de 
Briîncoveanu, Stolnic şi fraţii Corbea. Semnificativ 
apare faptul că Antim este gata să-i cedeze lui Hri- 
sant Nottara tipografia grecească de la Tîrgovişte, 
pentru că acesta, la rîndul lui tipograf, să contribuie 
la tipărirea de cărţi ca mijloc de luptă împotriva ex- 
pansiunii catolice. 

În sfîrşit, spiritul larg umanist este dovedit şi de 

extinderea tipăriturilor prin ucenici ai săi în Iviria 
în limba georgiană, în Siria și Palestina cu litere 
arabe. 


Fraţii Corbea au avut acces la toate bunurile 
culturii, inclusiv la înalta școală de învățătură și 
propagare a ideilor vremii, Academia Domnească. Is- 
toricul acestei instituţii constituie una din cele mai 
bogate și mai complexe pagini de activitate puse 
în slujba ţării. 

Academia Domnească nu a apărut pe un teren 
gol în opera lui Brîncoveanu. Deşi epoca de Renaş- 
tere românească impunea cu necesitate o asemenea 
tribună de propagare a ideilor înaintate, școala ro- 
mânească de la Sf. Sava continua o tradiție. Un 
moment de început de școală l-ar putea constitui anul 
1576, cînd se deschide la București, la biserica Sf. 
Gheorghe Vechi, o şcoală de slovenie. Ca orientare 
și concepţie, ea nu este un învățămînt renascentist, 
ci clasicul învăţămînt medieval din mediul mănăsti- 
resc. Abia în vremea lui Şerban Cantacuzino, epocă 
ce va lega prin cîteva acte pregătitoare, de pildă ti- 
parul, epoca lui Matei Basarab de cea a lui Constan- 
tin Brîncoveanu, se realizează un pas înainte în do- 
meniul învăţămîntului. Şcoala de la 1576 este reorga- 
nizată şi prefăcută în școală „slavonească și româ- 
nească“. A fost o hotărire de mare însemnătate, 
deoarece corespundea unei necesităţi a epocii: înce- 
puse generalizarea scrierii în limba română. Spudeii 
aveau posibilitatea unei instruiri, nu mai vorbim de 
faptul că se învăţa și slavona și numeroase generaţii 
de tineri din Țările Balcanice au venit aici la studii, 
fapt de mare însemnătate pe linia cultivării tradi- 

țiilor sud-slave. Puțin mai tirziu, la începutul seco- 
lului al XVIII-lea, Mihai Cantacuzino Spătarul punea 
bazele unei școli cu profil similar la mănăstirea Col- 
tea. Deși chestiunea e controversată, se pare însă 
că — şi multe materiale o confirmă — Şerban Can- 
tacuzino nu s-a limitat numai la şcoala „slavonească 
şi românească“. El a pus şi bazele unei școli elinești 
care să continue tradiţia bizantină în mediul româ- 
nesc. Astfel încît pe drept cuvînt Brincoveanu con- 
tinua opera înaintașului. Acest fapt însă a facilitat 
vehicularea în mediul istoriografiei a ideii că Şerban ` 
vodă ar fi ctitorul Academiei Domnești la 1680. Alte 
date ne conduc spre anul 1694, dată cînd Brîncoveanu 
punea bazele unei școli grecești pentru români în 
chiliile de la Sf. Sava. Ceea ce înseamnă că a con- 
tinua nu exclude întemeierea. Stilul brîncovenesc, de 
care am vorbit și care se va manifesta şi în dome- 
niul învăţămîntului, ne conduce spre concluzia că 
Brîncoveanu a fost pe deplin conştient de necesita- 
tea unei asemenea şcoli şi a avut măsura conceptului 
de „Academie“, în sensul cuprinderii rolului ce tre- 
buia să-l joace în epocă. Briîncoveanu însă nu sin- 
gularizează şcoala ce o înființa. Preia întreg inven- 
tarul de învăţămînt, dacă ne putem exprima astfel. 
El menţine şi celelalte şcoli existente şi le dezvoltă. 
Dar nucleul va fi Academia Domnească unde învă- 
ţămâîntul se structurează și se transformă în institu- 
ție. Brîncoveanu, avind ca înaintaş cert pe Şerban 
Cantacuzino în „trebile de școală“, se înscrie, ală- 
turi de acesta, ca un ctitor al Academiei Domnești. 
Brincoveanu împarte însă gloria ctitoririi unui ase- 
menea monument de cultură cu alte personalităţi ale 
epocii și înainte de toţi cu Stolnicul. 

Prin modul cum a fost concepută și organizată, 
Academia Domnească va însemna saltul calitativ 
al învățămîntului românesc. Aceasta în primul rînd 
pentru că răspundea unei necesități a vremii. Ştiinţa 
de carte trebuia să se extindă şi șştiutorii de carte să 
servească progresului societății. Apoi ofensiva cato- 
lică nu încetase, ci sporea în intensitate. În trecut ea 
fusese o primejdie pe plan politic prin tendinţele de 
expansiune ale feudalităţii maghiare la sud şi răsărit 
de Carpaţi. Nici această tendință nu dispăruse, dar 
acum ea se aliase cu puternica expansiune habsbur- 
gică. O şcoală cu limba de predare greacă însemna, 
pe lingă întărirea tradiţiilor bizantine, apropierea de 
răsăritul ortodox în lupta pentru independență. Aca- 
demia Domnească avea să devină așadar nu numai o 
instituţie de cultură și știință de carte, ci şi o tri- 
bună politică a ideilor celor mai înaintate, dintre 
care lupta pentru independenţă ocupa întiiul loc. 

În Academia Domnească, alături de limba grea- 
că, se va folosi și limba latină ca limbă de predare. 
Prin aceasta nu trebuie să vedem o nouă ofensivă a 
catolicismului. Disciplinele predate în limba greacă 
și latină sînt o dovadă elocventă a promovării spiri- 
tului renascentist, și nu a propagandei catolice şi 
nici chiar a reformei care din secolul al XVI-lea se 
adăugase contextului religios. Este ştiut că, la acea 
dată, în Transilvania, paralel cu ofensiva catolicis- 
mului pentru unirea cu Roma, se desfășura şi propa- 
ganda luterană şi calvină pentru atragerea românilor 
ortodocși. 

Privită astfel, continuitatea Academiei Domnești 
nu mai trebuie socotită în linie amintită, a școlilor 
de slovenească şi românească sau nu numai pe acea 
linie, ci şi pe cea de tradiţie greacă şi latină. În jurul 

anului 1650, eruditul umanist Pantelimon (Paisie) 
Ligaridis, la îndemnul bătrinului Postelnic, punea, la 
inrgovişte, in vechea reşedinţă domnească a Basara- 
biior, bazele unei „Schola graeca et latina“. În Mol- 
dova, pe care nu trebuie să o privim separat, ci într-o 
continuă și strinsă unitate românească, Despot Vodă 
pusese bazele școlii latine de la Cotnari (1561—1563). 
Eponimul Academiei Domnești la Iaşi a fost ,„,Cole- 
giul« de la biserica Trei Ierarhi, înfiinţat în anul 
1640, sub Vasile Lupu. 

Dacă discipiinele predate la Academia Domnească 
serveau cauzei culturii şi scopului religios cu conți- 
nutul politic enunțat, lupta pentru independenţă este 
sensul de a fi. Ea trebuie înţeleasă nu numai desfă- 
șurată in Apus, dar și în sud-estul Europei, împo- 
triva expansiunii otomane. Este cert că Țările Ro- 
mâne aveau o situaţie diferită de statele din Balcani. 
Păstrind poziţia de quasiindependenţă, aici s-au pu- 
tut crea şcoli în care era promovat spiritul de in- 
dependenţă, în timp ce în Țările balcanice, aflate 
sub jugul turcesc, nu. De aceea, alături de spudeii 
români, de numeroasele generaţii strălucite de cărtu- 
rari, pe care va incepe să le dea Academia Domnească 
din mediul autohton, vor veni să înveţe multe ele- 
mente din țările balcanice. Îi unea, în primul rînd, 
ideea generoasă a luptei pentru emanciparea naţio- 
nală. Au venit şi tineri studioşi din Rusia. Academia 
Domnească se afirma tot mai mult ca un centru stră- 
lucit de învăţămînt şi ea putea sta cu cinste alături 
de marile şcoli ale vremii: cele de la Padova şi Vene- 
ţia, Academia din Constantinopol, Şcoala patriarhiei 
din Moscova şi cea din Ierusalim. Prin Academia 
Domnească, Bucureștii deveneau un însemnat centru 

de difuzare a culturii vechiului Bizanţ, am putea 
spune „noul Bizanţ. 

Corbeştii au găsit la Academia Domnească o bi- 
bliotecă care a constituit o serioasă sursă de docu- 
mentare, alături de cea a Stolnicului. Dar mai pre- 
sus de orice au înțeles sensul acestui învățământ 
umanist, valoarea lui naţională şi europeană, ca 
centru de cultură dintre cele mai însemnate din 
Europa. 

Ca și în celelalte domenii ale culturii, „,frecven- 
tînd& Academia Domnească, nu în sensul urmării 
cursurilor ci fenomenelor de cultură de aici, David 
și Teodor Corbea au cunoscut numeroase personali- 
tăți, profesori cu o temeinică pregătire și formaţie 
intelectuală, erudiţi şi cu spirit creator. David a 
fost mult mai receptiv şi mai comunicativ în cunoaş- 
terea și în relaţiile cu lumea culturală de la Aca- 
demia Domnească. A învățat de la ei tot ce se putea 
învăța, a aflat despre preocupările lor, cărţile pe 
care le scriseseră, despre disciplina pe care o predau. 
Și el, şi Teodor Corbea au putut să-şi întregească 
tabloul societăţii brincovenești şi să-și dea seama de 
măsura în care Brîncoveanu izbutise să unească efor- 
turile tuturor, chiar dacă nu în chip desăvîrșit, pen- 
tru interesele neamului românesc. 

Cu puterea lui de discernămînt, David Corbea ar 
fi putut să ţină și el un jurnal, adică note, „însem- 
nări de taină“, în care să prezinte galeria celor pe 
care i-a cunoscut. Dar timpul nu i-a permis. Sau 
dacă a făcut-o, totul s-a risipit în vînt, ca si viaţa 
lui aflată mereu la răspîntii. La Academia Domneas- 
că fraţii Corbea l-au cunoscut pe primul director al 
acestui edificiu de cultură, Sevastos Kimenitul. Acest 
vestit învățat grec din Trapezunt fusese profesor la 

Academia Fanarului. A venit cu entuziasm aici încă 
din 1684, pentru a învăţa carte pe Gheorghe Canta- 
cuzino, fiul domnitorului. Briîncoveanu l-a așezat la 
mare cinste, oferindu-i conducerea Academiei Dom- 
neşti, ca unuia ce strălucea în virtuți. Adept al filo- 
zofiei aristoteliene, Sevastos Kimenitul a tradus tra- 
tatul „Despre virtuţi şi vicii“, dedicîndu-i-l domni- 
toruiui. După moartea lui Sevastos Kimenitul, i-au 
urmat la conducere și predarea filozofiei alţi oameni 
de seamă, animați de aceleași principii sănătoase şi 
înțelepte. Așa au fost: Marcu Cipru, Gheorghe Hipo- 
menas, Ion Abramios. 

La Academia Domnească s-a impus personalita- 
tea eruditului profesor de fizică şi matematică, me- 
dic, activist în domeniul tiparului, Ioan Comnenul. 
De asemenea, a profesorului macedonean Theodor 
Simion. Și-au dovedit iscusinţa și erudiţia la catedră 
etolianul Gherman de Nysse și scriitorul loan Cario- 
fil. Lista profesorilor și spudeilor străluciți este mult 
mai lungă. După cum acestora li se adaugă numeroși 
oameni de cultură ai vremii care într-un fel sau 
altul sînt legaţi de Academia Domnească. Deşi sînt 
folosiți de Brîncoveanu mai mult în diplomaţie, fraţii 
Corbea iau legătura cu toţi oamenii de notorietate 
şi prezenţa lor trezeşte în fiecare din aceştia interes 
pentru astfel de remarcabile personalităţi. David îl 
va însoţi de multe ori pe Brîncoveanu, în vizitele 
pe care domnitorul le făcea la Academia Domnească. 
Atunci, cînd capul ţării sosea în mijlocul profesorilor, 
David Corbea cunoștea şi alte aspecte ale activităţii 
de la Academie şi unele probleme de perspectivă ale 
acestei înalte instituții. 

La fel, Corbeştii i-au cunoscut pe medicii lui Brîn- 
coveanu, oameni învăţaţi, mult preţuiţi de domnitor, 


200 


folosiți de acesta în tămăduirea bolilor sale sau ale 
numeroasei familii, cît şi ca oameni de casă cărora 
li se încredințau diferite treburi domaniare sau chiar 
diplomatice: Iacob Pylarino, Corai Anton, Panta- 
leon (Pandele) Calliarhi, Bartolomeo Ferrati. După 
cum l-au cunoscut și prețuit pe medicul sibian Sa- 
moil Köleseri, devenit om de încredere al lui Brîn- 
coveanu, cu misiuni speciale: consilier aulic, igienist 
şi sanitarist, diplomat etc. 

Frații Corbea n-au stat numai la Bucureşti. Au 
făcut dese călătorii la vechile cetăţi de scaun ale Ţă- 
rii Românești: Argeș, Cimpu.ung, Tîrgovişte, unde 
au admirat vestigiile trecutului care vorbeau despre 
domnii Basarabi, dar şi despre poporul român, sim- 
plu și viteaz, care trăise demn și curajos și care 
asigurase continuitatea de viață pe aceste meleaguri. 
Au vizitat construcţii ridicate de ctitorii Basarabi, şi 
pe cele brîncovenești. De altfel însuși domnitorul era 
un neobosit şi permanent vizitator al ctitoriilor sale 
sau ale înaintașilor săi pentru a vedea ce s-a făcut 
și mai ales ce mai este de făcut. Nu pleca niciodată 
singur. Avea o suită formată din colaboratori apro- 
piați, printre care se numărau și fraţii Corbea. Au 
văzut ctitoriile brîncoveneşti de la Horezu, Rimni- 
cu-Sărat, Colțea, Sf. Gheorghe Nou din București, 
palatele de la Potlogi, Obilești, Doicești, Mogoşoaia. 

Au cunoscut pe artișii vremii, printre care pe 
Pîrvu Mutu Zugravul, „maestrul pictorilor“. Acesta a 
creat şcoală de pictori, un stil al picturii murale, pe 
care l-a subsumat stilului brîncovenesc românesc. 
Pîrvu Mutu şi şcoala lui de pictură au pogorit pe 
pereţii mănăstirilor şi palatelor chipuri de neuitat. 
Coribeştii au lăudat şi admirat pe aceşti artiști, ca 

şi pe altă celebritate a epocii, zugravul curţii dom- 
neşti, Constantinos. 

S-au interesat de arta aurarilor şi argintarilor, a 
celor care cu deosebit simț artistic împodobeau căr- 
țile tipărite. I-au cunoscut şi pe maeștrii din Transil- 
vania, care vindeau lui Brincoveanu obiecte de ar- 
tizanat de rară frumuseţe, în frunte cu Georg May II, 
„maestrul argintarilor“, care venea la București pen- 
tru a primi comenzi direct de la Brincoveanu. De 
asemenea, pe maeştrii argintari brașoveni Sebastian 
Hann, Johannes Henning și pe cel de la Sibiu, Tho- 
mas Klosch. Prin Antim Ivireanul l-au cunoscut pe 
talentatul ilustrator de cărţi Ioanichie Bucov şi pe 
meșterul în xilogravură Dimitrie. 

Au luat parte la viaţa culturală a Ţării Româ- 
neşti, în toate ipostazele ei. Apoi la petreceri orga- 
nizate la curte sau la serbările puse la cale în chip 
original şi personal de însuşi Brîncoveanu, la vînăto- 
rile domneşti prin pădurile care făceau parte din ve- 
chiul codru al Vlăsiei, umblînd cu întreaga suită 
brîncovenească după „„vinaţuri mai rare sau mai 
obișnuite“. Au vizitat splendidele grădini de la 
curţile brîncovenești, lucrate în manieră apuseană 
sau orientală. Observau cu atenţie și cu minuţie fața 
noului care se instala pretutindeni cu mărinimie. 

Mai puţin este totuşi cunoscută strădania lui Da- 
vid Corbea spre împlinirea unei familii. În această 
privinţă, dacă Stolnicul dar mai ales Brincoveanu 
s-au realizat deplin, David Corbea a fost un om 
aflat mereu pe drumurile Ţării și ale străinătăţii. 
Izvoarele istorice pomenesc la un moment dat despre 
fiul lui David Corbea, Pastia, care, totuşi poate, a 
rezultat dintr-o dragoste trecătoare a Ceaușului. Glo- 
bal, toate aceste nenumărate aspecte conduc la ideea 

unei activităţi zilnice neobosite, întăresc şi mai mult 
tabloul neobișnuitelor zile ale lui Constantin Brînco- 
veanu și ale sfetnicului său. 

Implicarea Corbeştilor în activitatea politică şi 
diplomatică a Țării Românești le-a oferit posibili- 
tatea de a cunoaște şi personalităţi din sfera diplo- 
mațţiei. Sigur că în cadrul cancelariei lui Brîncoveanu 
cele mai apropiate legături, de colaborare, le-au în- 
treținut Corbeştii cu funcţionarii cancelariei, prieteni 
și tovarăși de activitate zilnică. Intrînd însă în „di- 
plomaţia cea complicată şi încercată“ a Ţării, au cu- 
noscut inevitabil şi cele mai însemnate fețe diploma- 
tice ale epocii. Așa, de pildă, pe patriarhul Ierusa- 
limului, Dositei, care a venit de multe ori la Bucu- 
rești și chiar a locuit la curtea lui Brîncoveanu, sau 
pe nepotul acestuia, Hrisant Nottara, care și el a 
stat mult ia curtea lui Brîncoveanu și va urma lui 
Dositei în înalta funcţie eclesiastică. I-au cunoscut de 
asemenea pe Athanasie, patriarhul Antiohiei, Arse- 
nie III, patriarh sirb, Gherasim Palladis, patriarhul 
Alexandriei. Prezenţa patriarhului Ierusalimului în 
Țara Românească, legăturile permanente întreţinute 
cu șefii bisericii dintr-o serie de state, legăturile și 
corespondenţa lui Dositei și Hrisant Nottara cu Mos- 
cova şi cu Brîncoveanu sau Stolnicul a însemnat — 
prin ofensiva ortodoxismului asupra catolicismului 
și semilunii — o armă politică puternică împotriva 
expansiunilor şi cotropirilor, pentru independenţă. 

Inevitabil, dar și deliberat, David și Teodor Cor- 
bea vor intra în circuitul acestei diplomaţii, alături 
de şi la pivelul lui Dositei, Hrisant Nottara, Stolnic, 

cancelarii ruşi Fedor A. Golovin şi Gavril I. Golov- 
kin, hatmanul Ivan Mazepa al Ucrainei, M. D. Gali- 
tin, guvernatorul Kievului. De asemenea, vor cu- 
noaște mari capete încoronate. Dar mai cu seamă pe 
„maeştrii diplomaţiei“, pe trimişii atitor ţări euro- 
pene, roind prin Ţările Române în toate direcţiile, 
pentru a pune în practică planul de acţiune al ţării 
respective. 

Diplomaţia franceză a fost în epoca lui Ludovic al 
XIV-lea reprezentată de iluştri şi iscusiţi ambasadori. 
Reţin atenţia cei care erau trimiși la Constantinopol 
pentru a rezolva complicata „problemă“ turcă. O- 
prindu-se şi în Tara Românească înainte de a ajunge 
în capitala Imperiului otoman, ei s-au întreţinut cu 
membri ai cancelariei brîncovenești și în special cu 
David Corbea. Astfel au fost: marchizul D'Usson 
Bonnac, Castagneres, De Girardin, Des Alleurs, Fer- 
riol. De altă structură dar de aceeaşi manieră era 
Ponqueville, consulul Franţei la Ianina. Cunoscîndu-l 
pe William Paget, ambasadorul Angliei la Constan- 
tinopol, nefiind un prea bun mînuitor al limbii en- 
gleze, cu firea lui circumspectă și exigentă, David 
Corbea a legat convorbiri tot în „,frincească, limbă 
pe care ambii diplomaţi o posedau de minune. Urînd 
Imperiul habsburgic care cotropise Transilvania, Da- 
vid Corbea a urmat însă politica brîncovenească și 
n-a ezitat ca pe faţă să afișeze o „curtoazie diploma- 
tică“ faţă de agenţii diplomatici imperiali care mișu- 
nau ca argintul viu prin ţările sud-estului european 
spre Poartă, „ca la ei acasă“. Cei mai iscusiţi la 
minte şi mai unşi cu alifiile diplomaţiei. erau con- 
tele Ladislau Csáky, Pasky Cristofor, Wolfgang 
d'Oettingen, Kunitz, contele Caprara. Aceștia n-au 
izbutit nici să-l cumpere, nici să-l vindă pe David 

Corbea, care a dovedit la rîndul lui o iscusinţă și e 
experienţă valahă în „comportament“, în maniere, în 
voce şi-n uitătură, remarcabile. 

-O problemă aparte o constituie convorbirile lui 
David Corbea cu contele Luigi Ferdinand Marsigli, 
care în calitate de diplomat imperial a venit în cî- 
teva rînduri la București. David Corbea l-a cunoscut 
în casa Stolnicului, cu care Marsigli era bun prie- 
ten. Corbea a manifestat multă prudenţă şi perspica- 
citate pentru a desluşi adevăratul conţinut şi substrat 
al misiunii contelui. 

Amândoi Corbeştii i-au cunoscut pe cei trei tri- 
miși ai regelui August al Poloniei la Bucureşti pen- 
tru a cere lui Brîncoveanu „,închinarea“ ţării. Este 
vorba de asprul şi mîndrul Wackerbart, de arogantul 
Moro și vicleanul Arbănaș. Corbeştii vor fi alături 
de Brîncoveanu în aceste momente grele şi de cum- 
pănă și cu toată priceperea lor vor contribui la „răs- 
turnarea planului leşesc“. 

Corbeștii i-au mai cunoscut şi pe agenţii diploma- 
tici ai altor ţări: pe Bosy şi Hilteen, agenţi suedezi, 
Collier Iacob, ambasadorul Olandei la Constantino- 
pol, Giustiniani Ascanio, ambasadorul venețian la 
Constantinopol, Mamucca Marcaritano de la Torre, 
dragoman venețian la Viena, și atîția alţii de mai 
mică însemnătate. 

Avînd legături cu atîtea personalităţi politice și 
diplomatice, Corbeştii au putut cunoaşte și înțelege 
politica diferitelor şcoli diplomatice ale Apusului. 
Au învăţat de la fiecare, și suma acestor experiențe, 
trecută prin personalitatea lor, a însemnat linia pro- 
prie și originală a Corbeştilor de a rezolva proble- 
mele diplomatice. Neobișnuitele zile de la curtea lui 


205 


Brîncoveanu au trecut toate cu folos, pînă ce într-o 
zi au început să fie puse în practică prin misiuni 
precise şi de cea mai mare însemnătate. 


Destăinuirile contelui Luigi de Marsigli. Dintre toate 
personalităţile din domeniul diplomaţiei și culturii 
pe care fraţii Corbea și în primul rînd David au 
avut posibilitatea să le cunoască, de o factură deose- 
bită rămîne totuși un personaj și un nume: contele 
Luigi de Marsigli. Cum a ajuns acest om să-i cu- 
noască pe Stolnic, pe Corbea, pe Brîncoveanu și mai 
ales cum a ajuns să întreţină atîtea relaţii cu Ţările 
Române, cu mediul românesc, este o întrebare la a 
cărei deslușire contribuie schitarea vieții sale, 
brăzdată de întîmplări și evenimente cu totul ieșite 
din comun. Văzuse lumina zilei la 20 iulie 1658 în 
orașul Bologna, dintr-o familie de origină nobilă. 
Originea n-ar fi nimic neobișnuit. Dar preocupările 
ieşite din comun încă de la virstă fragedă privind 
studiul istoriei naturale, al bazelor matematicii, fi- 
zicii, problemelor strategiei, da. Ca adolescent, spirit 
furtunos, neobosit, străbate mai întîi Italia, patria 
sa divizată în state şi stătuleţe, în provincii unde 
particularismul local se menținea viu, însetat de a 
vedea și a cunoaște totul. La Napoli, vechea colonie 
grecească, află primele ştiri despre Orient. Era în 
anul 1677. Trece pe la Padova pentru a cunoaște 
ilustrul centru de cultură al școlii de aici. Devine 
student întîmplător în sensul că nu-și propune să 
facă studii permanente ci doar să asiste la unele 
cursuri. Aici îl cunoaște însă pe Stolnic care era 
spudeu, deloc întîmplător. Deși timpul petrecut îm- 


206 


preună este extrem de scurt, cei doi se împrietenesc 
temeinic. La baza unei astfel de prietenii au stat 
pasiunea comună pentru cultură, preocupările ase- 
mănătoare. Nu ştiau atunci nici unul că se vor în- 
tilni peste ani la București. Stolnicul însă ar fi 
dorit-o şi chiar și-a manifestat dorinţa de a-l avea 
ca oaspete pe Marsigli în ţară. 

Viaţa lui Marsigli însă avea evoluţii uimitoare 
și metamorfoze uluitoare, cu urcușuri și coborîșuri 
rapide şi neașteptate, schimbări de medii şi de 
atmosferă, de climat politic, de situaţie. Iată-l în 
1678 la Constantinopol, ca trimis al tatălui său, în 
calitate de „camerata“ (om de casă, de încredere) al 
Bailului venețian Pietro Civrani. Dar pînă să ajungă 
în capitala Imperiului otoman, peregrinează pe la 
muntele Athos. Cunoaște şi lăcașurile ridicate de 
domnitorii români sau înzestrate de aceștia, în spe- 
cial de cei din stirpe basarabă. Înregistrează totul cu 
interes şi cu atenţie desăvirşită. Le ordonează în- 
tr-un registru al minţii şi al intelectului său fecund. 
Pe coastele Asiei Mici se minunează în faţa ruinelor 
Troiei, dar se şi înflăcărează față de urmele trecu- 
tului istoric. Ajuns în capitala lui Mehmed al IV-lea, 
el întreprinde un studiu amănunţit al moravurilor de 
la curtea Sultanului, în a cărui intimitate pătrun- 
sese cu multă dibăcie. Dădea dovadă încă de pe acum, 
la vîrsta de numai 21 de ani, de calităţi înnăscute 
pentru a fi diplomat de mare valoare. Marsigli cu- 
noaște în felul acesta și intuiește în chip desăvirșit 
starea de decădere a Imperiului otoman. Va fi pri- 
mul, chiar înaintea marelui cărturar Dimitrie Can- 
temir — pe care l-a cunoscut la Constantinopol —, 
care semnalează opiniei publice acest fenomen. Nu 
se mulțumește numai cu explorările științifice și so- 

ciale. Se iniţiază în secretele epocii. Află despre cam- 
pania pregătită de Sultan împotriva Ungariei, ţin- 
tind spre rivalul major al epocii, Austria, şi spre 
inima Imperiului, Viena. 

La scurt timp după aceea, Bailul e rechemat la 
Veneţia. Marsigli îl însoţeşte în Italia, unde îi pre- 
zintă Papei Inocent XI un raport amănunțit despre 
tot ceea ce se petrecea în Orient. 

La această dată pornește pe drumul Vienei și in- 
tră în slujba împăratului Leopold I, slujbă pe care 
n-o va părăsi decit tirziu, odată cu amurgul carierei 
sale politice. Pentru că sub flamura imperială habs- 
burgică va face carieră. Imperiul începuse războaiele 
cu turcii şi exista perspectiva de a se război și cu 
Franţa și a se trezi în fața unei răscoale a ungurilor 
— ce va şi izbucni curînd după aceea. Tînărul Mar- 
sigl e trimis în armata din pusta Panoniei apreciin- 
du-se la el nu virtutea ostășească, ci temeinicile cu- 
noştinţe de strateg şi topograf. Gradul îi este modest, 
abia de caporal. Dar o ascensiune uimitoare îl aduce 
la gradul de general, numai datorită marii sale ca- 
pacităţi și uriașelor sale resurse. Anticipase și pusese 
în practică, cu un secol şi ceva înainte, ceea ce va 
spune Napoleon despre ascensiunea soldatului fran- 
cez care, „purta în raniţă bastonul de mareșal“. 

La asediul cetăţii Strigonia era doar căpitan. Că- 
zînd în mîinile tătarilor, grav rănit, e purtat pe jos 
drum lung și vîndut într-un tîrg obscur cu 17 taleri. 
Noul lui stăpîn, pașa Ahmed din Tirnovo, îl face 
grăjdar obligîndu-l să-l însoţească la Asediul Vienei 
din 1683. Marsigli trăieşte zbuciumul asediului. În- 
cearcă să evadeze, dar e prins și condamnat la moar- 
te. Este salvat de doi turci bosniaci care îl cumpără 
pentru capriciul de a avea un slujitor care să le pre- 

pare cafeaua. După dezastrul turcesc, îi însoțește pe 
noii săi stăpîni într-o situaţie deplorabilă, legat şi 
descult, pînă la Buda. De acolo, în Bosnia, unde luni 
de zile suferă prizonieratul cel mai crîncen: stă în- 
tr-un bordei, legat și cu hrană minimă. Răscumpărat 
cu bani veniţi din Veneţia, devine iar liber, întor- 
cîindu-se nu în Italia, ci în Austria. Împăratul îşi 
aduce aminte de virtuțile sale. E trimis la Dunăre, 
în sectorul Budei, în armata ducelui de Lorena. În 
1685 devine locotenent-colonel. Primeşte o misiune 
de onoare: alcătuirea planului de recucerire a Budei. 
Este rănit în repetate rînduri. Trupul său primeşte 
gloanţe după gloanţe, dar nu cedează. Nu cedează 
nici în faţa frigurilor care făceau ravagii în campa- 
niile militare. Dar ca orice virtuos este invidiat şi 
din cauza intrigilor este condamnat la moarte pen- 
tru trădare. Era însă evidentă nevinovăția lui. Îm- 
păratul îl graţiază. Îi dă sarcina de a întări ce- 
tatea Mohaci, după care să se încadreze în acţiu- 
nea de recucerire a Transilvaniei. 

Îl întîlnim astfel pe Marsigli îndreptîndu-se cu 
grosul armatelor austriece spre Cluj şi luînd parte la 
toate acţiunile de aici. Armatele imperiale își sus- 
pendă acţiunile din Transilvania odată cu venirea 
iernii, şi Marsigli pleacă la Roma prezentindu-se Pa- 
pei Inocent XI. Avea o misiune diplomatică precisă: 
aceea de a cere Papei sprijin în favoarea imperiali- 
lor care se pregăteau să asedieze Belgradul. Cu acest 
prilej însă Papa profită și el pentru a se interesa în 
legătură cu modul de desfășurare a propagandei ca- 
tolice în Transilvania. 

În această perioadă Marsigli parcurge de citeva 
ori drumul de la Viena la Roma şi, în sfîrşit, odată 

cu începerea asediului Belgradului (1687), se va afla 
în calitate de combatant la această zguduitoare par- 
tidă istorică ce trebuia să înriurească încă o dată 
soarta Imperiului otoman. După cum se ştie, turcii 
au fost din nou zdrobiţi în această bătălie. Marsigli 
devine omul de încredere al noului comandant al 
trupelor imperiale, ducele de Baden, un om pe cit 
de capabil ca militar pe atît de ambițios şi plin de 
orgoliu. Cunoscîndu-l bine pe  Marsigli, care îşi 
schimba des stăpînul, ducele îi dă cele mai felurite 
misiuni, dar îl socoteşte în primul rînd expert în 
problema  delimitării frontierelor imperiale. În 
această calitate, participă la cucerirea Nișului şi 
apoi a Vidinului de către imperiali şi studiază posi- 
bilitatea fortificării Dunării pe ambele ei maluri. 
Studiile întreprinse cu minuţie și pasiune la faţa 
locului, metoda sa practic-aplicativă privind cursul 
Dunării şi al altor fluvii mari europene vor face din 
el întemeietorul hidrografiei moderne. Lucrarea lui 
„Opus Danubiale“ este un exemplu de cercetare și 
rigurozitate ştiinţifică. La toate acestea se va adău- 
ga şi meritul de a fi înfiinţat „Institutul ştiinţific“ 
din Bologna, centru de cultură de un deosebit 
prestigiu. 

Totul apare contradictoriu în existenţa lui dacă 
ne gîndim că Marsigli a fost un peregrin neobosit 
prin „Orbis terrarum“ al timpului său; greu a ni-l 
închipui într-un loc creind opere de stabilitate și 
durabilitate. 

Îl regăsim la Dunăre, unde cercetează rămăşiţele 
podului lui Traian şi procedează la construirea unui 
pod de bărci la Porţile de Fier în scopul trecerii ar- 
matelor imperiale în Oltenia. Este momentul cînd 

se apropie de istoria Țării Româneşti. Cunoscînd pe 
domnul Ţării Românești, proaspătul urcat pe tron 
Brîncoveanu, revăzîndu-l pe Stolnic mai tirziu, în 
revenirile sale, cunoscînd atîțti oameni de seamă de 
la noi, -el va face destăinuiri. Aceste destăinuiri sînt 
de două feluri: mai întîi impresiile lui scrise, cu- 
prinse în „Autobiografia di Luigi Ferdinand Mar- 
sili“ (unde sînt multe informații privind Țările Ro- 
mâne), apoi relatări din viața sa, din misiunile sale 
în 'Tările Române, chiar din intimitățile sale. De ast- 
fel de relatări a beneficiat și David Corbea, care, 
aşa cum am văzut, îl va cunoaște pe Marsigli în 
casa Stolnicului, pe la anul 1700, cînd contele reve- 
nise în Transilvania și în Tara Românească. 

Corbea, prezent la acea dată în lumea diploma- 
tiei, era interesat de orice amănunt şi de orice în- 
timplare. Relatările contelui îi deschideau noi ori- 
zonturi în întelegerea culiselor afacerilor imperiale. 
Totodată contele făcea parte din acei oameni pe 
care ar fi trebuit să-i socotească dușmani. Agent di- 
plomatic al imperialilor, participant la acţiunile din 
Transilvania pe care însuşi contele i le va istorisi 
cu emfază, amestecat în pie d catolică, era 
virtual un dușman al lui Corbea. Pentru aceasta 
Ceaușul păstra foarte multe rezerve față de el. Nu le 
afişa. În adîncul conştiinţei sale rămîneau neşterse 
locurile natale, românii de sub jugul imperial, nă- 
zuințele românești de libertate. Păstrînd această ră- 
ceală, Corbea a apreciat însă la Marsigli virtuțile 
omului de cultură, de spirit elevat, verva acestui 
personaj atit de controversat în el însuși, în tot ceea 
ce spunea şi făptuia. 

În ziua aceea a destăinuirilor, Stolnicul plecase 

la Brincoveanu şi îi lăsase pe cei doi în camera unde 
se găsea apreciabila bibliotecă a Stolnicului. Me- 
diul era propriu pentru asemenea istorisiri. La în- 
ceput  Marsigli trecu în revistă zbuciumata sa 
viață. Apoi ajunse la momentul acela cînd păşise 
în istoria acestor meleaguri. La podul de bărci de la 
Porţile de Fier. Marsigli istorisea frumos şi Corbea, 
un alt artist al cuvîntului, preţuia acest lucru. Spu- 
nea că valahii rîdeau a neîncredere, fiind convinși 
că podul nu va putea fi construit. Și totuşi el a fost 
gata. Armata imperială a trecut podul, dar Brînco- 
veanu nu le-a asigurat hrană şi nutreţ pentru cai. 
Suferind mari greutăţi şi privaţiuni, soldaţii austrieci 
au ajuns la frumosul palat al lui Brîncoveanu de pe 
rîul Olt. Povestirea lui Marsigli devine aici concretă. 
Principele Ludovic îl detaşează spre mănăstirea 
Bistriţa, ctitorie a boierilor Craioveşti; dîndu-i po- 
runcă de a captura tezaurul lui Șerban vodă Can- 
tacuzino. Tezaurul se afla în mîna fiului lui Şerban, 
care izbutise să fugă din închisoarea în care îl arun- 
case Briîncoveanu, datorită cumnatului său Bălăcea- 
nu. Marsigli arată că izbutește să pună mîna pe te- 
zaur, însă îi mărturiseşte lui Corbea cu un aer de 
naivitate că a fost un prost deoarece nici nu s-a atins 
de lăzile grele şi pline de bogății pentru a-şi lua 
partea. Doar le-a sigilat, a zăvorit odăile şi apoi s-a 
dus și el la palatul lui Brincoveanu. Aici a aflat că 
domnul Ţării Românești semnase cu principele 
Ludovic un tratat privitor la șederea armatelor im- 
periale în timpul iernii. După ce a rezolvat proble- 
ma aceasta, principele a plecat la Viena, lăsindu-l 
ca înlocuitor pe generalul Heissler. Marsigli pleacă 
la Orşova pentru a-și proba din nou talentul şi a 

croi o şosea pe sub Porţile de Fier. Străbătind Țara 
Românească pentru a ajunge în sus-numitul loc, 
Marsigli îi relatează lui Corbea observaţia pe care 
o făcuse atunci că Brîncoveanu nu respecta tratatul 
şi nu aproviziona armatele imperiale. 

La această subliniere, lui Corbea i-a înflorit un 
surîs pe buze. Mulţumire? Bucurie? Apreciere la 
adresa lui Briîncoveanu? Surisul era însă doar suris 
care nu spunea prea multe. 

Marsigli era omul acţiunii. Îl interesau mai pu- 
țin clauzele tratatului şi modul cum erau ele res- 
pectate și mai mult marea sa operă dunăreană pe 
care o făurea într-un bordei modest de lîngă Turnu- 
Severin. Izbuteşte într-adevăr, într-un timp relativ 
scurt, să sfirșească șoseaua pe care o încununează cu 
un pod drept lingă Palanca. Armatele austriece îna- 
intează pînă la Caransebeş și primesc porunca de a 
distruge fortăreața de la Orșova, fapt care dădea po- 
sibilitate trupelor imperiale și artileriei să se re- 
tragă din faţa armatelor turcești în condiţiile în care 
turcii începeau să obţină unele mici victorii. Prin- 
cipele Ludovic, în calitate de comandant suprem, pro- 
fitînd de situaţia strategică avantajoasă al cărei me- 
rit îl avea în primul rînd Marsigli, porunceşte înce- 
perea marşului asupra Sibiului, în timp ce răscula- 
tii unguri se retrăgeau spre părțile secuieşti. Mar- 
sigli scotea în evidenţă în relatarea sa către Corbea 
de fiecare dată rolul său, pe care fie că îl exagera, 
fie că îl reda veridic, dar reieșea mereu în prim 
plan. 

Corbea nu era omul care să ia cuvintele lui Mar- 
sigli în chip absolut. Le asculta cu atenţie, pentru a 
trage apoi propriile sale concluzii. Marsigli continua- 

se relatarea arătînd că principele Ludovic îl trimi- 
sese într-o periculoasă recunoaștere către Făgăraș, 
într-o acţiune temerară dar care necesita şi multă 
ingeniozitate. Trebuia să închidă calea lui Emeric 
Tököly (conducător al răscoalei ungurilor contra im- 
perialilor), ca să doboare trunchiuri de copaci, pen- 
tru a asigura prin aceasta retragerea în cele mai bu- 
ne condiţii a imperialilor pe Olt, prin Făgăraş — 
Sibiu. Victoria în noua ciocnire de la Belgrad o re- 
purtară temporar turcii, care amenințau să invadeze 
Banatul. Marsigli e trimis la Braşov pentru a dărîma 
fortăreaţa de acolo. 

la această parte a relatării, inima lui Corbea tre- 
sărise iar, auzind de Brașov, leagănul copilăriei și 
primei sale tinereţi. Dar relatarea lui Marsigli era 
mai amplă. El trebuia să facă faţă cu oamenii de 
care dispunea răsculaților lui Tököly, aliatul turci- 
lor, care se baza pe forțele sale ca și pe moldoveni, 
munteni şi tătari. Cetele de răsculați sînt puse pe 
fugă, după care Marsigli izbutește să închidă trecă- 
torile Munteniei și Moldovei cu trunchiuri de co- 
paci. Turcii pătrunseseră totuşi în Transilvania şi 
înaintau către Oradea şi Cluj. În împrejurimile Clu- 
jului s-a dat bătălia dintre trupele imperiale şi tă- 
tari, aliaţi permanenți şi forță de șoc a turcilor. 
Marsigli nu stătuse în acest timp degeaba. Îşi făcuse 
prețioase însemnări privind trecătorile din Carpaţi. 
Campania din Transilvania s-a încheiat cu bine, în 
sensul victoriei imperialilor și triumfului principii- 
lor tactice, strategice. și ştiinţifice ale lui Marsigli. 
Pentru tratativele de pace este ales tot Marsigli, în 
calitate de observator clandestin la Constantinopol şi 
atașat pe lîngă ambasadorul Angliei. Preliminariile 

păcii au loc la Adrianopol. În acest timp, Marsigli 
face de citeva ori drumul de la Viena la Constanti- 
nopol. Dar după dezastrul turcilor de la Belgrad se 
pare că misiunea lui orientală şi dunăreană s-a în- 
cheiat. În drum spre Viena se abate pe la curtea lui 
Brîncoveanu. 
Privindu-l atent pe Corbea, ca pentru a-i citi în 
gînduri, Marsigli relată în continuare această vizită 
cu lux de amănunte. Dar Corbea nu trădă nici un 
sentiment deosebit, ca şi cum nu era vorba de su- 
veranul său. Era unul din subterfugiile diplomaţiei, 
de a rămîne „ă face claire“. Marsigli îi spunea că 
aflînd de venirea sa, Brîncoveanu trimise să-l întîm- 
pine mulțime de oșteni, ofiţeri și slujitori de la 
curte, tratîndu-l ca pe o mare personalitate. Odată 
ajuns, l-a luat în primire, curtenitor, și l-a adus în 
faimoasa cameră de taină de la curte. A poruncit să 
se închidă uşile şi apoi l-a întrebat în legătură cu 
schimbările survenite la Poartă, planurile de pace ale 
turcilor şi mai ales urmările victoriilor repurtate de 
armatele imperiale. Marsigli nu-i ascunse lui Cor- 
bea că Briîncoveanu e un fin diplomat şi că în con- 
vorbirile avute a simţit acest lucru. Brîncoveanu nu 
spunea lucrurilor pe nume, dar lăsa să se înțeleagă 
despre ce este vorba şi nu cădea în nici o capcană ce 
i se întirdea, oricît de abil ar fi fost ţesută. Cu acest 
prilej Brîncoveanu ocoli şi contribuția muntenilor la 
evenimentele antihabsburgice din Transilvania, cău- 
tînd să-l convingă pe agentul imperial de credifița 
sa faţă de împărat. _ 
Marsigli evocă și somptuosul banchet cu care a 
fost onorat de Brîncoveanu, banchet la care au par- 
ticipat și arhiepiscopi de rit grecesc, mai mulţi mi- 

niştri de-ai săi şi nobili munteni, adică boieri. Aici, 
puterea de evocare a evenimentelor merită redată 
prin cuvintele lui Marsigli, așa cum le-a lăsat în 
„Autobiografie“ şi cum le-a relatat aproximativ la 
fel în faţa lui Corbea: 

„Fost-au  miîncările alese, vinurile de preţ și 
toate din acea provincie; muzica, împărţită între 
uzul creștin, turcesc şi persan, a fost totuşi foarte 
plăcută în varietatea ei. Slujitori la masă erau prin- 
tre alții mai mult turci, cari stăteau în picioare în 
jurul mesei. Principele, cu glas încet, închină în să- 
nătatea Augustului, şi aceeași închinare, dar tot pe 
şoptite, o făcu să treacă pe la toţi cei ce stăteau în 
preajma noastră. Pe urmă lăudă norocul, de care se 
bucura, de a servi, fie chiar şi din porunca Porții, 
pe un servitor al Împăratului; de care lucru ținîn- 
du-l cu de rău, zicîndu-i că porunca porţii mă de- 
clară servitor al regelui Angliei, el, zîimbind, adăogă 
că fie şi ide aş fi spus că eu eram englez, el m-ar fi 
luat tot drept german. Se bău apoi şi se ciocni cu 
glas tare, în sănătatea regelui Wilhelm şi a statelor 
Olandei, de care lucru se bucurară chiar şi turcii.“ 

În vocea lui Marsigli, Corbea traduse toate nuan- 
tele și culisele diplomaţiei, interesele imperialilor 
faţă de puterile vremii şi atitudinea lui Brîncoveanu 
faţă de aceste puteri. Apoi, continuă cu relatarea pe 
acelaşi ton: 

„Isprăvindu-se ospăţul, se retrase principele cu 
mine într-o altă încăpere; în care, stind turcește pe 
perine, vreme de două ceasuri, cu cafele și tutun, am 
vorbit de tot felul de lucruri. Luîndu-mi în cele din 
urmă rămas bun de la el, mă dărui cu un cal și mă 
însoţi pînă la gazda mea cu onoruri, ca şi la în- 
ceput.“ 

Aduse apoi vorba și de prietenul său Stolnicul, 
în a cărui casă se petrecea acum scena relatării și 
care îl primise în repetate rînduri pe colegul pado- 
van. „Domnul Constantin Cantacuzino — îi pro- 
nunţă numele Marsigli cu venerație —, fratele prin- 
cipelui răposat şi conducător al tuturor trebilor din 
Valahia, veni să mă viziteze și să se scuze de fapta 
împotriva Transilvaniei.“ 

Aici se terminau relatările lui Marsigli, tocmai 
cînd Stolnicul de care era vorba se reîntorsese la ei. 

Corbea s-a mai întîlnit de cîteva ori cu Marsigli. 
De data aceasta fără destăinuiri. Cu vorbe de şagă 
pentru a trece timpul. Dar ceea ce era esenţial, Cor- 
bea înţelesese și culesese din vorbele contelui. 

Apoi nu-l mai întilni. N-a mai avut prilejul. Fu- 
rat de misiunile primite, își canaliză întreaga aten- 
ţie spre ele. Marsigli lăsase totuși Ceaușului o amin- 
tire indecisă, însă deloc neplăcută. La 1702, cînd 
pleca în Rusia, află că ilustrul conte Marsigli căzuse 
pradă intrigilor de la Curtea imperială. De data 
aceasta fără putinţa de a mai fi reabilitat de îm- 
părat, în ultima clipă. „Omnia vulnerant, ultima ne- 
cat.“ (Toate rănesc, ultima omoară). Omonul lui Mar- 
sigli n-a însemnat de data aceasta nici condamnare 
la moarte, nici atentat politic. Doar îndepărtare din 
funcţii, din atribuţiile sale. Ieși din istoria Imperiului 
habsburgic pe care îl servise atît. Se întoarse resem- 
nat în patria sa, Italia, și în orașul său natal, Bo- 
logna, pentru a-și încorona acolo opera. 


- 


Profilul moral-intelectual al lui David Corbea din 
Schei. David Corbea a fost un om simplu, crescut 
într-un mediu de tradiție populară şi românească. A 

crescut în atmosfera simțului de dreptate, care nu 
înțelege să tolereze injusteţea — sub orice formă 
s-ar manifesta ea. Puritatea aceasta aproape sălba- 
tică a venit în contact cu cultura vremii şi a mers 
lacomă spre cunoaştere. 

Corbea este, ca şi fratele său Teodor, un uma- 
nist. Două exemplare de rară fineţe și intelectuali- 
tate elevată. Teodor a diferit însă întrucîtva de Da- 
vid. Deşi din acelaşi vlăstar, temperamentele lor au 
fost deosebite. Teodor era mai reţinut, David mai 
pasionat. Punea mai multă patimă, în sensul de 
sentiment care nu este niciodată în luptă cu rațiu- 
nea ci, dimpotrivă, trăiește, se hrănește din. propria 
pasiune, pînă cînd izbutește să ajungă la ţel. Din 
acest izvor şi-au luat cei doi frați puterea de a crea, 
numai că în domenii diferite. Teodor fiind mai re- 
tinut, izbutește să lase o operă scrisă, David se lan- 
sează în creaţia politică şi diplomatică, în gîndirea 
şi plămădirea istoriei. Însemnările sale nenumărate 
sînt poate de domeniul statisticii și calculului, dar 
cînd le depășea pe acestea, sînt ale unui istoric în- 
semnător de sentinţe şi adevăruri. 

Teodor Corbea n-a fost nici el un slab diplomat. 
Se pare chiar că a intrat primul sub oblăduirea can- 
celariei brîncovenești, atunci cînd încă David își 
exercita funcţia de Ceauş pe lingă spătarul Mihai 
Cantacuzino. Apoi a venit și el la cancelaria dom- 
nească. Întrînd aici, l-a întrecut cu mult pe fratele 
său și pe ceilalți secretari domnești. A învăţat de la 
ei cartea diplomatică și politică pentru a-i depăși 
prin resursele sale imense, prin combustiile lui care. 
îl duc la practicarea artei politice şi diplomatice. 
Teodor Corbea va rămîne ca om de cultură și con- 
deier, David ca om de cultură şi diplomat. 

Ña început Brîncoveanu l-a folosit pe David Cor- 
bea în activitatea de propagandă, avînd drept scop 
împotrivirea la unirea cu Roma. Dar Corbea va îm- 
brăţişa o singură linie: aceea a luptei împotriva im- 
pilatorilor, a dușmanilor emancipării românești. 
Toate misiunile sale au purtat amprenta neadmiterii 
cotropirii şi subjugării. De aceea, spiritul său a fost 
antihabsburgic, antiotoman sau antipolonez, în mă- 
sura în care devenea învederat că suveranii acestor 
țări treceau la planuri și politică de cotropire. S-a 
încadrat în luptă cu toată fiinţa și hotărîrea. N-a 
bravat, dar va dovedi bravură şi pricepere în tot 
ceea ce s-a angajat să realizeze. 

Diplomaţia sa a îmbrăcat aspecte felurite, mo- 
dalităţi care se potriveau situaţiei date. lar arma 
religiei, în apărarea ortodoxismului, a fost o armă 
politică și diplomatică. Spiritualitatea lui David ex- 
clude misticismul îngust. 


Spiritualitatea lui David s-a dovedit prodigioasă 
tocmai pentru că ea a găsit pe parcurs răspuns la 
toate problemele ce trebuiau rezolvate în cîmpul 
istoriei. A fost cuprinzătoare, elastică, clarvăzătoare 
in perspectivă, bogată în conţinut, profundă, pasio- 
nată și năvalnică. Răsplătit cu onoruri, a onorat la 
rîndul lui epoca, a primit de la epocă, dar a şi dă- 
ruit în acelaşi timp, cu generozitate, înzecit. 

Și ca să nu-și trădeze principiile, a rămas integru 
faţă de domnitor, de toţi ceilalţi iluştri contemporani 
și faţă de toţi oamenii timpului său. A învăţat ce 
era bun de la fiecare dovedind o receptivitate demnă 
de toată lauda. Nu s-a trădat pe sine şi prin aceasta 
a adus Ţării omagiul supremului său crez şi avînt. 

O punere în scenă. La curtea lui Brincoveanu erau 
multe obiceiuri, unele moștenite prin tradiţie, al- 
tele introduse de domnitor. Influenţa aulică bizan- 
tină, la care se adăugau moravuri şi precepte apu- 
sene, era departe de a umbri straiul românesc re- 
vărsat din belșug și cu multă dăruire din partea 
domnitoruiui asupra tuturor lucrurilor și întîmplă- 
rilor. La răstimpuri, în Brîncoveanu trăiau amintiri 
ale copilăriei, chiar ale jocurilor de atunci. În acest 
caz simţea nevoia să se înconjoare de oameni de spi- 
rit şi talent, și împreună cu ei să organizeze un spec- 
tacol în cadrul căruia să joace rolul principal. 

Într-o zi a proiectat şi gîndit o asemenea „punere 
în scenă“, unde să joace rolul unui împărat bizantin, 
poate al marelui Justinian, cel mai impozant Cezar 
al romanităţii orientale. Cedă însă repede tentaţiei. 
Crezu de cuviinţă că doamna lui, credincioasa doam- 
nă Marica Brîncoveanu, nu are nimic din tempera- 
mentul vulcanic şi nici din structura amoroasă a 
Teodorei, împărăteasa curtezană. Mai mult, chipul 
lui Justinian îi apărea destul de simpatic. 

Voia mai degrabă să joace rolul unui încoronat 
negativ pe care în felul acesta să-l discrediteze în 
fața istoriei și a propriei sale conștiințe. Rolul unui 
sultan. Nu conta care anume. Numai pe Ahmed, cel 
în scaun, nu-l putea figura. A doua zi ar fi ajuns la 
Constantinopol, la urechile acestuia, trîmbiţele de- 
făimării. Nu avea interes să distrugă într-o clipă, 
printr-un divertisment, ceea ce clădise în timp cu 
migală, arta la fel de desăvirșşită ca cea teatrală, 
diplomaţia. Ştia însă altceva: că recurgînd la vastul 
cîmp al istoriei și alegindu-și pe unul din înaintașii 
lui Ahmed, pe oricare dintre ei, avea să-l compare 
chipurile cu cel în scaun în favoarea acestuia din 

urmă. Era psiholog Brîncoveanu Constantin. Fin psi- 
holog. Pătrundea în sufletul oamenilor. Le înțelegea 
sensurile și aspiraţiile. Le auzea bătăile de inimă. 
Citea ce spuneau ele. 

Fusese la Sultan. Avusese ocazia să-l audă vor- 
bind cu emfaza și mîndria caracteristică cuceritori- 
rilor și aspiratorilor la dominaţia mondială. Îl cer- 
cetase îndelung. Îl cumpărase și cu aur, dar și cu 
vorbe meșteșugite. Cu aceleași arme îi cumpărase și 
pe marele vizir, şi pe alți demnitari otomani. Sul- 
tanul s-ar fi bucurat să ştie că un înaintaș al lui a 
fost defăimat, dar că în acelaşi timp el ar fi fost 
lăudat. Sau măcar să se lase a se înțelege că actua- 
lul stăpîn al Imperiului otoman îi întrece pe toţi cei 
care au fost înaintea lui prin putere, bogăţie, mărire, 
vitejie şi înţelepciune. 

Astfel stînd lucrurile, personajul era Baiazid Il- 
derim, învins de un domnitor Basarab la Rovine. 
Tinea mult Brîncoveanu să sublinieze încă o dată 
pe o astfel de cale şi să laude în faţa tuturor, români 
și străini aflaţi la curtea sa, fapta cea mare și eternă 
a lui Mircea vodă cel Bătrin care odihnea de vreo 
300 de ani sub lespedea grea de piatră a Coziei. 

Textul acestei „puneri în scenă“ nu exista. El 
nu era scris și Brincoveanu, nici nu vedea necesita- 
tea lui. Forța unui astfel de text consta în puterea 
imaginativă a participanţilor. 

Cînd s-ar fi pornit jocul acesta unic și minunat, 
în toiul lui și apoi în întreaga desfășurare pină la 
deznodămiînt, pînă la epilog, totul trebuia compus, 
creat punct cu punct, moment cu moment, idee cu 
idee, legat simţămînt de simţămînt, floare cu floare. 
Brîncoveanu conta pe faptul că actorii nu erau simpli 
actori sau mai bine zis actori de profesie care să 

redea — e drept, cu talentul lor de recitatori şi 
nuanţatori ai cuvîntului — un text dinainte dat. 
Participau primele minţi ale Ţării Românești, 
oameni a căror cultură și rafinament nu mai puteau 
fi puse la îndoială. Aceştia trebuiau să creeze tex- 
tul, fiecare cu stilul său particular, să intervină cu 
personalitatea sa, să conducă firul acţiunii. Şi mai 
ales al confruntărilor. Pentru că punerea în scenă 
inițiată de Brincoveanu era concepută nu ca o piesă 
de acțiune, ci mai ales de confruntare. Scopul ur- 
mărit era dublu: să verifice simţămintele acelor per- 
sonalități pe care le strînsese cu grijă pe lîngă el, dar 
și finalitatea actului ca atare. Trebuia să se des- 
prindă iubirea fierbinte pentru Tară, respectul pen- 
tru faptele înaintaşilor care ştiuseră la vreme de 
mare cumpănă să se ridice cutezători, cu sabia drep- 
tății. Acei eroi legendari care învinseseră în luptă 
dreaptă, vitează şi rostuită cum trebuie armii mult 
mai numeroase și mai puternice dar cotropitoare. 

Totul trebuia să însemne o odă fierbinte înăl- 
tată eroilor pămîntului pontic şi carpatin, să educe 
pe toţi în acest spirit, să le amintească de trecut si 
mai ales să le spună cu grijă de părinte că vremea 
cotropitorilor nu trecuse și că tot românul trebuia să 
fie gata pentru a răspunde cu arma în mină duș- 
manilor pămîntului românesc. 

Primul invitat a fost Stolnicul. Brîncoveanu sub- 
linia prin omul trimis în acest sens că el, domnitorul, 
îl socotește mintea cea mai luminată a Ţării Româ- 
nești. Avu însă dezamăgirea să constate că unchiul 
său vedea altfel lucrurile. Refuzul categoric şi lipsa 
de adeziune la un asemenea „joc infantil“, cum îl 
caracterizase Stolnicul, dezaprobarea pentru aseme- 
nea „acte minore“ cînd Ţara avea nevoie de „mă- 

suri profunde și necesare“ și mai ales sublinierea 
că el nu e un actor, ci că are o altă menire în viaţă, 
toate îl puseră pe gînduri pe Briîncoveanu. Mai ales 
că nici ceilalţi invitaţi nu primiră cu inimă deschisă 
să joace asemenea roluri. 

Brincoveanu însă nu-i judecă aspru și în nici un 
fel pe oamenii lui de cultură. Nu-i judecă în nici un 
caz prin prisma lipsei de patriotism şi de nonade- 
ziune la ideile sale. Dădu totul pe seama lipsei de 
receptivitate la un asemenea act neobişnuit. Poate 
și al timidităţii lor, puși în fața unei situații noi. 

Și în fapt așa era. Brîncoveanu ştia prea bine 
că atunci cînd eşti copil orice joc este posibil. Dar 
că în viaţă, tîrziu, cînd ajungi la anii maturității, nu 
mai este același lucru. Totul devine dureros de real 
şi real de dureros. 

O situaţie aparte o prezentă David Corbea. El 
acceptă fără şovăire să joace rolul pe care avea să 
i-l încredinţeze Brîncoveanu. Astfel încît invitaţia 
către Stolnic şi ceilalți fu repetată. De data aceasta 
ea suna altfel. De pildă, Stolnicul luă cunoștință cu 
plăcere că Brîncoveanu îl poftea doar să fie prezent 
la un spectacol, nu să și joace. Surise numai, ca o 
dovadă de obţinere a unei biruințe asupra Brînco- 
veanului, nepot al său dar domn al Ţării Românești. 
Îl asigură însă pe domn, prin trimis, că va fi pre- 
zent la data și ceasul fixat pentru spectacol. 

Așa s-a şi întîmplat. A fost primul care s-a pre- 
zentat la spectacolul ce trebuia să aibă loc în sala 
mare a tronului de la Curtea Domnească din Bucu- 
rești. Apoi au început să sosească și alţi invitați de 
seamă, printre care un loc de frunte îl aveau fraţii 
Greceanu și mitropolitul Antim. David Corbea ve- 
nise împreună cu fraţii săi, Teodor și Matei. 

Dar care nu-i fu mirarea Stolnicului cînd după 
ce au sosit toți oaspeţii, domnitorul, care era îm- 
brăcat în chip obișnuit, în straiele lui zilnice de 
domn şi nu în cele de fast, ridică mîna şi anunţă că 
spectacolul n-avea să se desfășoare acolo. 

„Dar unde?“ — se întrebau cu toţii. Stupoarea 
Stolnicului avea să crească pe măsură ce îşi dădea 
seama că evenimentele aveau să ia o întorsătură 
neașteptată şi totodată neplăcută pentru el. Prin 
ridicarea miinii, Brincoveanu anunţase şi deplasarea 
spre locul cu pricina. 

Porunca domnească trebuia îndeplinită fără ezi- 
tare. Dacă Stolnicul se putuse sustrage de la invi- 
tația de a juca un rol, odată ce acceptase invitaţia, 
devenea omul care, ca toţi ceilalţi, era supus ace- 
leiași legi și porunci. Aşa încît atunci cînd Brînco- 
veanu ieși în stradă, el fu primul care îl urmă în 
tăcere. 

Porniră astfel după domnitor, un alai destul de 
lung dacă socotim că în afară de oamenii iluștri 
mergeau şi boiernași şi oameni din popor. Iar alaiul 
era încheiat de căpitani și oșteni. Nimeni nu putea 
găsi atunci adevărata explicaţie a acestei plăsmuiri 
curioase a celor care se puseseră în mișcare la o 
singură ridicare de mină, ca atunci cînd însuși Mir- 
cea sau Vlad Ţepeş, Radu Vodă de la Afumaţi sau 
Mihai vodă Viteazul — domnitorii Basarabi luptă- 
tori, o făceau cînd îşi mînau oștile în luptă. 

De altfel aceasta era și acum explicaţia. Domnul 
îsi conducea „oștirea“ spre un figurat cîmp de bă- 
tălie. Ajunseră astfel pe malurile Dimbovitei și o 
porniră pe firul ei în sus spre un loc anume pregă- 
tit dinainte la porunca domnitorului. Numai că locul 
acela era destul de depărtat și nu se arăta atît de 

repede privirilor celor care începuseră să mărşăluiască 
în regulă. Stolnicul își dădu tot primul seama de 
aceasta. Mergea greoi şi obosea repede. Mai repede 
obosea decît atunci cînd ore în şir se îndeletnicea 
cu lectura unor cărţi sau cu scrierile sale închinate 
poporului și Țării. Brincoveanu, dimpotrivă, era 
sprinten şi se dovedea neobosit. E adevărat că și 
anii Stolnicului erau mai răsăriţi decit ai nepotului 
său, cu vreo 15 mai mulţi. Dar Brîncoveanu avea o 
rezistenţă fizică şi în același timp o eleganţă înnăs- 
cută în momentul în care executau marșul lor 
ad-hoc. 

Din cînd în cînd însă Brîncoveanu întorcea capul 
şi îl vedea pe Stolnic făcînd eforturi pentru a se 
menţină la locul său și în ritm cu ceilalţi. Uneori pri- 
virile lor se întiîlneau. Atunci Brîncoveanu suridea 
enigmatic, suris care oricum însemna o biruinţă 
obţinută asupra Stolnicului, cel puţin de valoare 
egală cu cea în care crezuse Stolnicul cu puţin timp 
in urmă şi care acum se ştergea treptat din închi- 
puirea acestuia. 

În sfîrşit, ajunseră Privirile tuturor cuprinseră 
o cîmpie largă, înconjurată însă de păduri, de codrii 
mari și nesfirșşiţi ai Vlăsiei. Stolnicul traduse acum 
imediat enigma care stăruise în ochii domnitorului 
Văzu citeva corturi turceşti așezate de miini dibace. 
'n mijloc era impunătorul cort cu Semilună înaltă 
aparţinînd Sultanuiui. Întelese. Domnitorul le ofe- 
rea un spectacol în cadru natural, în timp deschis, 
care urmărea să păstreze culoarea unei evocări is- 
torice: confruntarea dintre Mircea cel Mare și Baia- 
zid Ilderim. Înainte de a se petrece celebra bătălie 
de la Rovine din toamna anului 1394. În clipa în 
care el, Stolnicul, își ştergea faţa de sudoare, îl văzu 

pe Brincoveanu pășind zvelt și dispărînd sub fal- 
durile cortului presupusului sultan. 

Bănuia ce va urma. De-acum nu se va mai mira 
de ce vedea și nu se îndoia că se va desfășura un 
spectacol grandios, organizat de domnitor după toate 
regulile artei. Întorcîndu-și capul, gîndurile sale că- 
pătară şi mai mult contur. Îl zărise pe David Corbea 
de partea opusă, intrînd într-unul din corturile care, 
în cadrul „punerii în scenă“, erau amenajate pentru 
tabăra românilor. 

Și aşteptă într-o solemnitate mută, demnă, des- 
fășurarea spectacolului. Nu trebui să aștepte prea 
mult. Deodată, ca și cum totul s-ar fi petrecut aevea, 
ca într-o poveste, se auziră trîmbiţe. La auzul gla- 
sului lor cristalin, care parcă venea dintr-o altă lume, 
sau care parcă vestea judecata din urmă, din cel 
mai măreț cort românesc îşi făcu apariţia un voie- 
vod mîndru şi aprig, îmbrăcat în portul popular, 
simplu și asemănindu-se cu ciobanii vînjoși și fru- 
moși totodată în simplitatea lor. 

Stolnicul recunoscu personajul. Era Mircea vodă 
Basarab. Îi fu mai greu să-l recunoască şi pe cel 
care închipuia pe marele voievod. Dar ştia că este 
David Corbea Ceaușul. Şi Ceaușul, care intrase per- 
fect în pielea personajului, înaintă solemn şi sobru, 
înconjurat de cîțiva oșteni români, din cei care în- 
soţiseră, aşa cum am văzut, alaiul domnesc. Înaintau 
spre cortul sultanului. Cînd deodată, la glasul trîm- 
biţelor ce vesteau sosirea lui Mircea, Sultanul își 
făcu apariţia. Dar pentru Stolnic nu mai era o sur- 
priză. Ştia prea bine că trufașul și ţanţoșul sultan 
de acum era chiar Brincoveanu. Din corturile cele- 
lalte ieșiseră ieniceri care-l înconjurau. Stolnicul însă 

știa că ienicerii erau la ceasul acela români îmbră- 
caţi în straie turcești. 

La altceva gîndea învățatul: dacă între în-. 
vingătorul și învinsul de la Rovine avusese loc cu 
adevărat o asemenea confruntare. Simţul lui de om 
de cultură era însetat şi de cunoașterea cît mai 
aprofundată a istoriei naţionale, pirghie de seamă în 
ansamblul vieţii oricărui popor. Stolnicul gîndea cu 
ochii deschişi, mai ales acum cînd pe dinaintea ochi- 
lor i se perinda istoria vie a neamului într-una din 
filele ei esenţiale. Cînd atmosfera ce cu siguranţă a 
domnit înaintea Rovinelui se putea petrece cu o 
oarecare aproximaţie aici. Stolnicul știa însă prea 
bine să citească printre rîndurile istoriei. Era con- 
vins că de fapt o asemenea confruntare nu avusese 
loc niciodată. Oare Sultanul ar fi simțit nevoia să-și 
arate puterea prin vorbe şi să se laude sau să-i ceară 
voie lui Mircea să cotropească pămîntul Ţării Româ- 
neşti? Sau Mircea trebuia să-i spună Sultanului că 
are de gînd să apere pînă la unul cu oștenii lui pă- 
miîntul străbun? 

Stolnicul știa că Briîncoveanu are un anumit scop 
prin această punere în scenă. Era prea inteligent ca 
să-și închipuie că domnul vrea să-l umilească sau 
să se răzbune pe el pentru că refuzase să joace un 
rol în poruncita piesă a domnului Țării. Scopul lui 
Brîncoveanu era înălțător. Politic și diplomatic, pe 
măsura celui care guverna. 

Brîncoveanu pusese la cale o originală evocare 
istorică, nescrisă și cu atit mai vie şi mai tulbură- 
toare, pentru a aduce mai aproape de vremea sa 
epoca de glorie a lui Mircea cel Bătriîn. Stolnicul 
eîndind astfel nu putea să nu admire inspiratele 
gînduri ale domnitorului, așa cum, în pofida unor 

deosebiri de vederi între el și domnitor, avusese 
ocazia in diferite rînduri să o facă. „Cine ştie — îi 
suna in minte — dacă această încercare de evocare 
a bătăliei de la Rovine nu va deschide drum în is- 
torie sau în opera poetică și dacă vreodată, în curge- 
rea năvalnică a anilor, nu se vor mai găsi mulţi, ca 
un imbold la rostirea unor mari sentinţe istorice, să 
urmeze calea deschisă acum de Briîncoveanu şi să 
aşeze şi ei în stihuri sau în proză uriaşa confruntare 
dintre cei doi mari conducători?“ Pentru că, ceea 
ce era cert, apărea la iveală nu numai minţii lui 
profunde, ci oricui în acele momente: Mircea nu se 
întîlnise și nu vorbise cu Baiazid. Poate nici nu se 
cunoscuseră, ci doar se zăriseră în timpul bătăliei, 
al iureșului, cînd își mînau armiile în încleştarea pe 
viață şi pe moarte. Dar confruntarea aceasta pusă 
la cale de domnitor scotea la iveală simbolurile lup- 
tei: că Mircea dusese război drept, de apărare, şi că 
el îi fusese impus de gîndul cotropitor și fapta Sul- 
tanului Baiazid. 

Era un simbol şi, ca orice simbol, el trebuia, prin 
verosimilitatea şi dramatismul său, să pătrundă în 
conștiințele româneşti! 

Atitea năvalnice gînduri puseseră stăpinire pe 
Stolnic! Deodată ele se friînaseră la apropierea mo- 
mentului solemn. Cei doi protagoniști se aflau faţă-n 
faţă şi se cercetau. Stolnicul îl admiră iarăși pe 
Brîncoveanu, care, ca un adevărat actor, părea însuși 
Suitanul Baiazid Ilderim, cel care avusese epoca lui 
de glorie şi soarele lui măreț și care pierise în îm- 
prejurări atît de dramatice, înfrînt şi umilit de hanul 
mongol Tamerlan, închis într-o cușcă, plimbat prin 
Orient, pradă unui chinuitor „delirium tremens“. Pe 
faţa lui Brîncoveanu stăruia acum numai aerul de 

glorie, aureola marelui cuceritor de popoare. Ace- 
lași lucru se poate spune şi despre Mircea cel Bătrîn. 
David Corbea Ceauşul, îmbrăcat simplu, în portul 
popular românesc, privea senin şi îl înfrunta pe 
Sultan. Și parcă privirile lui treceau pe deasupra 
acestuia și întrezăreau viața liberă și fericită în vii- 
tor sau mai bine zis viitorul de aur al tuturor ro- 
mânilor. Parcă era Mircea cel Bătrîn, desprins din 
povestea neamului și întors din nou în istorie pentru 
a-şi continua menirea de apărător al pămîntului 
străbun. 
__ Cînd Brîncoveanu începu să vorbească, o tăcere 
profundă puse stăpînire pe întreaga adunare. Se 
auzea numai glasul lui puternic, bărbătos dar aro- 
gant şi mândru așa cum o cerea rolul. Vorbi mult. 
Vorbi fără întrerupere. Căută să convingă că într- 
adevăr el era cel care venise odinioară să ceară pă- 
mînt și apă românilor. Şi că împărăţia turcească era 
puternică, mare, iar luptătorii pe care-i putea mîna 
în luptă erau armii nesfirșite ca frunza codrilor şi 
ca iarba cîmpului, ca valurile apelor şi ca stelele 
cerului. Că toţi trebuie să se supună pentru a nu fi 
zdrobiţi și prefăcuți în pleavă. Era ca o laudă adusă 
împărăției turcești, ca o mărturisire a eternității ei 
în această lume. Timp în care Stolnicul își întări 
convingerea că Briîncoveanu este nu numai un mare 
artist, dar și un mare diplomat. Cine putea descifra 
printre vorbele rostite — și Stolnicul o putea face — 
își dădea imediat seama că doar aparențele pledau 
în favoarea împărăției turcești. În realitate, nuan- 
tele şi inflexiunile cu care vocea rostea cuvintele 
constituiau un amplu rechizitoriu la adresa unui 
imperiu inapoiat şi despotic. 

Veni apoi rîndul lui David Corbea. Și el îşi jucă 

rolul de minune. Deosebit de stilul spumos, emfatic 
și avintat al emulului său din această confruntare, 
Corbea rostea adevăruri etern românești, cu o voce 
calmă, egală și cumpătată, dar nu lipsită de vigoare, 
de culoare și mai ales pătrunsă de la un capăt la 
altul de demnitate. Făcu apel la istoria neamului. 
Legă admirabil, pe nesimţite şi pe gînd curat în- 
tr-un singur şuvoi, toate momentele strălucite din 
istorie de ideea luptei pentru apărarea hotarelor 
străbune şi de ideea că nici o forţă din lume, oricît 
de puternică, nu va putea înrobi acest popor. La fel 
de clară apărea neînfricarea faţă de cotropitori şi față 
de moartea vitejească, dar în același timp iubirea de 
moșie și de viaţă în libertate. 

Și Corbea făcea un rechizitoriu. De data aceasta, 
deschis, sincer şi aprins. Se ridica împotriva tuturor 
cotropitorilor, atît împotriva otomanilor care rîvneau 
la pămîntul Țărilor Române cît şi a Habsburgilor 
care ţineau în supunere Transilvania, locul său natal 
și de vis. 

Confruntarea dură destul de mult, pînă cînd 
umbrele serii începură să-și lase fiinţa părelnică 
peste acea cîmpie și să învăluie în hainele sale în- 
chise corturile şi oamenii şi odată cu ele acel tre- 
cut evocat o clipă cu măiestrie de Briîncoveanu şi 
David Corbea. 

Atunci Brîncoveanu reintră în cort, iar Corbea 
se retrase şi el înspre partea opusă. Cînd reapărură, 
erau ei, cei de totdeauna. În rolurile cu care viaţa 
îi învestise: Domnitor și Ceauș. 

Brîncoveanu ridică mînă în semn de pornire și 
alaiul se puse din nou în mişcare, de data aceasta 
în sens invers. Pînă ce ajunseră luminaţi de luna 

nouă a acelei veri la apa Dimboviţei şi de acolo tot 
în jos pe apă la cetatea lui Bucur Ciobanul. ` 

Brîincoveanu simțea o mare bucurie, lăuntrică. 
Jocul nu-i deşteptase copilăria, ci îi împlinise par- 
că viața. Corbea simțea interpretînd rolul pe care 
î-l dăduse domnitorul Brincoveanu că își făcuse dato- 
ria față de domnitor, dar mai ales faţă de fraţii săi 
de aici, din Tara Românească sau din Transilvania, 
ori de pretutindeni unde trăiau ei pe aceste melea- 
guri strămoşeşti. 

Stolnicul era pradă altor simțăminte. Drumul în- 
toarcerii nu-l mai obosea, îi făcea bine. Poate re- 
greta că n-a luat parte și el la acea reprezentare 
actoricească din poiană. Îl admira şi pe Brîncoveanu, 
dar şi pe David Corbea, din care îşi făcuse un prie- 
ten în ale vorbei şi ale discuţiilor fructuoase din do- 
meniul atît de vastei culturi. 

Dacă Sultanul a aflat de întîlnirea şi confrun- 
tarea brîncovenească, n-a putut să desluşească prea 
mult din ea. S-a mulţumit cel mult să considere că 
fusese un semn de credinţă al lui Briîncoveanu față 
de el. Realitatea era însă alta. Domnitorul obţinu- 
se o biruinţă în faţa propriului său crez moral și 
adăugase o filă originală — după simțămintele şi 
capacitatea lui — la sentimentul statorniciei şi eter- 
nităţii românești. 


VII 


Misiunile şi încercările devotatului Ceauş 


Insemnarea pentru solia mai marelui meu frate. În 
1698 Brîncoveanu îl trimite pe David Corbea să-l 
reprezinte la încoronarea regelui Poloniei, August 
al II-lea. Era prima misiune importantă pe care 
domnitorul i-o încredința Ceaușului. Timp de 8 ani, 
de cînd Corbea se găsea la curtea Ţării Românești, 
el luase parte activă la viaţa politică a Țării și își 
spusese de multe ori cuvîntul în diplomaţia exter- 
nă. Se maturizase și căpătase acea experiență a vie- 
ţii, acea cunoaştere a lucrurilor şi întimplărilor, a 
oamenilor de tot soiul şi artei de a se comporta cu 
fiecare. Îşi însușşise acea luciditate rafinată şi de 
mare inteligenţă. Ajunsese să-l cunoască bine pe 
domnitor, să-l îndrăgească așa cum poţi îndrăgi 
pomul care-ţi dă fructe și să se îndurereze de ezită- 
rile domnitorului. Se apropiase tot mai mult de 
Stolnic socotindu-l mai hotărît în acţiuni și mai 
plin de simţul realităţii fără a înceta să asculte de 
porunca Domnului Ţării și de glasul raţiunii sale. 

Intuia încă de pe acum perspectiva ca relațiile 
dintre Domn şi Stolnic să cunoască în viitor o în- 
răutăţire. Nu aducea vină nici unuia din ei. Ar fi 
dorit ca relaţii bune să-i caracterizeze mereu. Era 
însă prea neînsemnat în poziția pe care o ocupa 

pentru a putea iniţia o reconciliere între cele 
două mari personalităţi. Nu încercă însă nici a spori 
prăpastia pe care o simţea născîndu-se și a o alj- 
menta cu niscai cuvinte de șagă și gilceavă. 

În ceea ce-l priveşte pe domnitor, el avea din ce 
în ce mai multă încredere în Ceauş. Mulţi diplomaţi 
se perindaseră la curtea lui. Pe toţi i-a folosit în 
angrenajul complex al politicii de echilibru pe care o 
promova. Pe David Corbea l-a găsit cel mai nimerit. 

În vederea acestei prime misiuni însemnate, 

Brîncoveanu îl chemase şi discutaseră îndelung. 
Corbea şi-a dat seama de la primele cuvinte că pe 
Brîncoveanu îl frămîntase mult problema acestei 
solii în Polonia, că domnitorul nu stătuse în cum- 
pănă cu privire la persoana sa și că-i acorda liber- 
tate deplină de acţiune. Dar că vrea să intervină și 
cu sfatul lui şi că vrea să înțeleagă și viziunea tri- 
misului său. 
__ David Corbea nu observă nici o reţinere din par- 
tea domnitorului. Sesiză tonul cald din vocea lui 
Brîncoveanu, privirile atente concentrate asupra ce- 
lui pe care îl trimitea peste hotare şi chiar maniera 
în care îi pusese problema. 

„Am dori — spusese dintru bun început, Brîn- 
coveanu, — ca tu, David Corbea, vrednicul nostru 
supus, să ne reprezinţi la încoronarea noului suve- 
ran al leşilor, Augustus al II-lea.“ 

“Nu-i poruncise deci. Îşi exprimase dorinţa şi 
prin ea rugămintea, acordîndu-i totodată încrede- 
rea în posibilităţile sale. Dar David Corbea nu era 
omul care să se ia după formulările oficiale. Ştia 
prea bine că în spatele acestora sălăşluiau adevăra- 
tele feţe ale misiunilor încredințate. Şi că Brînco- 

veanu aștepta mai întîi să afle de la el gîndul ne- 
surprinderii, ci al înțelegerii substratului misiunii. 

„Am dori — continuase Briîncoveanu — să 
mergi, venerabile Ceauş, în chip de a te bucura din 
inimă şi a transmite prin aceasta însăşi marea bu- 
curie a Domniei mele pentru coronarea craiului. Și 
să-i urezi acestuia «stăpinire fericită şi ani înde- 
lungi spre binele și slava Poloniei şi spre urmarea 
gloriei înaintaşilor săi.» 

Brîncoveanu tăcuse și îl privise stăruitor pe 
Ceauş aşteptînd acum de la el cuvintele care să ex- 
prime adevărul soliei. David Corbea îl asigură pe 
domnitor că a înţeles prea bine despre ce este vor- 
ba. Va merge la Varşovia și prin cuvinte meșteșu- 
gite şi de tot oficiale îl va urca în slava cerurilor 
pe monarhul ce se incorona. Dar va avea grijă 
să observe atent întreaga atmosferă de la curtea 
leşească şi mai ales să citească în gîndurile mîn- 
drului suveran. Să înţeleagă ce urmărește acesta față 
de Țara Românească, faţă de Moldova, faţă de 
Transilvania, faţă de soarta românilor, cînd la Viena 
se negocia pacea între Austria şi Imperiul otoman. 

Brincoveanu tresărise plăcut. Ceaușşul înţelesese 
de minune scopul soliei. Nu-l mai reţinuse nici o 
clipă. Îl îmbrăţişă căldurns şi îl lăsă să plece pentru 
a se pregăti de drum. 

În seara aceleiași zile David Corbea purcedea 
spre Varşovia pentru a duce solia sa de bună cre- 
dinţă la încoronarea craiului leșesc. Ceea ce s-a în- 
timplat în această misiune aflăm cu lux de amă- 
nunte din așa-numita „Însemnare pentru solia mai 
marelui meu frate David Corbea“, datorată lui 
Teodor Corbea. 

Aici este de fapt momentul să subliniem că Teo- 
dor Corbea a fost cronicarul fraţilor Corbești. El l-a 
însoţit de multe ori în misiune pe fratele său ori, 
ca acum, cînd a rămas în țară, a primit în perma- 
nență vești prin scrisori pe care le-a transmis lui 
Brîncoveanu și pe care apoi le-a consemnat în „In- 
semnare“, pentru a nu se uita. 

David Corbea a ajuns la Varşovia după vreo 
patru zile bune de drum, timp în care făcuse po- 
pas mai lung la Iaşi şi la Suceava. Prilej nimerit ca 
odată cu schimbarea cailor, să viziteze aceste orașe 
aflate în plină înflorire. Varșovia a găsit-o însă în 
febra pregătirilor pentru încoronarea noului suve- 
ran. Abia a doua zi avea să se prezinte însă la ma- 
rea festivitate a încoronării. Nu avu timpul dorit 
pentru a putea să viziteze temeinic Varşovia, după 
gustul său. Şi acest gust era de a nu lăsa nimic ne- 
cercetat: oraşul, construcţiile monumentale, muzee- 
le, operele de artă, bibliotecile, totul. Avea urmă- 
toarea deviză: „Un oraş sau o ţară, trebuie să le 
vizitezi cu asemenea atenție încit, indiferent dacă 
ai mai fost sau nu, să consideri că eşti acolo pen- 
tru prima oară și că în acelaşi timp nu te vei mai 
întoarce niciodată acolo. Chiar dacă, cine ştie, vei 
mai avea prilej s-o faci.* Datele elementare și orien- 
tative despre istoria Varșoviei le cunoștea. Ştia că 
orașul de pe Vistula e menţionat pentru prima oară 
în 1224. Ea a fost reședința ducilor de Mazovia, cei 
mai vechi stăpîni feudali ai acestor locuri. În 1339 
orașul este înconjurat de fortificaţii. În 1550, devine 
capitala statului polonez, fiind aleasă ca rezidenţă de 
regele Sigismund II August. Din 1573, cînd alegerea 
regelui a avut loc pe cîmpia din apropiere numită 

Wola, toate alegerile se ţinură numai acolo. Obiceiu- 
rile s-au schimbat cu timpul de vreme ce, la prezenta 
încoronare, noul suveran nu alegea cîmpul, ci să- 
lile fastuoase ale palatului. Care din suverani o fi 
stricat acest obicei cîmpenesc nu se cunoaşte. Docu- 
mentele nu spun nimic în această privinţă. În 1655, 
Varşovia e cucerită de regele Suediei, Carol Gustav. 
La 1 iulie 1656 e recucerită şi deci eliberată de Ion 
Cazimir care o pierde după trei zile de luptă (28—30 
iulie). Abia în 1660, Varșovia e recucerită din nou 
de statul polonez. 

Cam atîta știa David Corbea. Cît despre deviza 
sa, nu şi-o putu pune în aplicare. Timpul nu i-a per- 
mis să viziteze oraşul decît în fugă. Rămase totuşi 
cu unele frînturi de imagini despre faţa Varşoviei, 
pe care, mai tîrziu, ajuns în ţară, încercă să le re- 
constituie, să le lege unele de altele pentru a căpăta 
dimensiunile şi întregul oraşului. Ceea ce a re- 
tinut însă din capul locului a fost faptul că şi-a dat 
seama de o realitate izbitoare: oraşul evoluase în 
timp uimitor, stilurile construcțiilor erau diferite ca 
şi cartierele de altfel. În trecerea lui prin Varşovia 
a admirat mai întîi monumentele şi sobrele con- 
strucții religioase: biserica Sf. Iosif, biserica Vizită- 
rii, biserica Sfînta Cruce. Aceste construcţii erau 
noi, terminate abia cu vreo doi ani în urmă. În 
schimb, Universitatea era veche, şi Corbea află cu 
satisfacţie că aici fusese reședința lui loan Cazimir. 
Ceva mai încolo era. palatul guvernatorului. 

În palatul regal încă nu pătrunsese. După vizi- 
tarea monumentelor amintite, ajunse din nou în 
fața palatului regal pe care îl admirase doar pe din- 
afară și pe care a doua zi avea să-l vadă bine şi în 

interior. Dar acum, nesătul şi neobosit de plimbare, 
porni spre partea situată la nord de palatul regal. 
Această regiune varşoviană reprezenta un contrast 
frapant faţă de cartierul citat înainte. Este bătrinul 
oraş care se întinde pînă la cetatea Alexandria și 
conține, în mijlocul străzilor strimte şi întortochea- 
te, cîteva biserici vechi. Dar unele din ele păstrează 
și semnele istoriei. De pildă, în catedrala Sf. Ioan 
a fost aşezat spre păstrare un drapel capturat de 
la turci de Ioan Sobiețki. Privindu-l, Corbea își re- 
aminti de asediul Vienei şi de momentele cînd fiind 
în Scheii Braşovului, aproape copil, urmărea cu viu 
interes şi îngrijorare evenimentele dramatice de 
sub zidurile bătrînului burg de la Dunărea de mij- 
loc. Tot în această biserică, putu să admire un ta- 
blou pictat de Palmanova. Apoi, revenind în piaţa 
palatului regal şi pornind spre sud-vest, văzu noul 
palat Krasinski, cu trei etaje, construit în stil ita- 
lian şi înconjurat de splendide grădini. Mai spre sud 
dădu peste castelul Iazienki şi parcul cu acelaşi 
nume ce-l înconjura, semănat cu o salbă de lacuri 
şi ruine din trecutul îndepărtat. 

Privi cu ochiul omului avid de cunoaştere şi îşi 
încheie astfel scurta vizită prin Varşovia. Palatele 
amintite le văzuse doar pe dinafară. Bisericile, şi 
în interior. Se îndreptă spre gazda unde trăsese pen- 
tru a se odihni. Voia să-și ordoneze gindurile în ve- 
derea prezentării lui la încoronarea de a doua zi şi 
a împlini în cît mai bune condiții misiunea pe care 
i-o încredinţase domnul Ţării Românești. 


k 


Să urmărim mai îndeaproape „insemnarea mai 
marelui meu frate“ pentru a vedea modul cum şi-a 

îndeplinit David Corbea misiunea sa la Varşovia. 
El s-a prezentat la încoronarea lui August al II-lea 
şi l-a încîntat pur şi simplu pe suveran prin cuvin- 
tele înaripate şi dulci ce a putut să le rostească. De 
la nici un sol al altor curți reprezentate aici n-a pu- 
tut culege regele polon cuvinte mai alese şi mai de 
conţinut. 

Totuşi, vorbele frumoase nu puteau schimba prin 
nimic planurile lui August al II-lea vizînd politica 
de cotropiri. Le-a înțeles prea bine David Corbea, 
care a rămas consternat de tot ceea ce aflase. Re- 
gele Poloniei continua pe faţă și violent şi nestin- 
gherit politica lui loan Sobiețki. La data aceea nor- 
dul Moldovei se găsea sub stăpînirea Poloniei. Au- 
gust al II-lea voia ca în cel mai scurt timp să ocupe 
restul şi, apoi, Ţara Românească. „Însemnarea“ 
lui Teodor Corbea este edificatoare în această pri- 
vinţă. Cronicarul fusese vestit de David nu numai 
asupra planurilor, dar şi asupra felului în care 
l-a tratat suveranul polon după încoronare. Regele 
Poloniei era convins (joc diplomatic) că David ve- 
nise din partea lui Brîncoveanu să-i depună mărtu- 
ria acestuia de fidelitate. Ceea ce însemna să în- 
chine Țara Românească, Poloniei. Și că şi-a expri- 
mat, așa cum notează Teodor Corbea, „fără nici un 
ocol taina şi svatul, nu chiar în sensul de a cuceri 
cele două tări române, dar că de iarnă într-amîn- 
două ţările vor să ierneze armatele poloneze şi că 
Brîncoveanu să se găteze de oaspeţi.“ 

Toate aceste avansuri regele Poloniei le trecea 
pe seama dorinţei sale de a organiza lupta antioto- 
mană și dădea chiar promisiuni că nu făcea din te- 
ritoriul Ţărilor Române decît baze de plecare îm- 

potriva imperiului otoman. Şi că nu era de loc vorba 
de a atenta la libertatea lor, ci dimpotrivă, după 
ce trecea greul, adică după ce turcii vor fi fost alun- 
gati, armatele poloneze aveau să se retragă pe teri- 
toriile lor. 

Corbea încearcă durerea în profunzimea ei. Spi- 
ritul său realist îl îndeamnă să nu creadă o iotă 
din declaraţiile pompoase ale suveranului. Ironia 
sa este de o plasticitate excepţională: „Morților, în- 
viaţi să trăim!“ — exprimă el o mare sentinţă is- 
torică la adresa planurilor lui August al II-lea. 

La rîndul ei, „Însemnarea“ are exprimarea par- 
ticulară despre cele trimise ca veste în ţară de că- 
tre Ceauş, prin cuvintele de caracterizare: „Această 
veste de plins jalnică.“ Mai mult, David Corbea con- 
tinuă jocul diplomatic început, căutînd o soluţie la 
această situaţie. El se întilneşte în taină cu rezi- 
dentul lui Petru cel Mare la Varşovia şi îl înştiin- 
tează de cele aflate. Apoi îi adresează rugămintea 
de a dresa un raport către ţar cît mai degrabă pen- 
tru ca acesta să ia cunoştinţă de uneltirile polonilor 
şi de planurile lor nesăbuite și să poată interveni 
în favoarea Ţărilor Române pentru a neutraliza pla- 
nurile Poloniei. 

David Corbea aprecia lucid pericolul polonez și 
deşi vestea a ajuns în Tara Românească la Brinco- 
veanu, diplomatul se grăbea să facă apel și la ţar ca 
la cel care putea să sprijine cauza popoarelor ame- 
ninţate de cotropiri străine. Prin aceasta se dove- 
dea adeptul politicii de apropiere a Ţărilor Române 
fată de Rusia. El stabilea primul lui contact cu 
Petru cel Mare şi din proprie iniţiativă. Proceda 

astfel fiind convins că nu se abate cu nimic de la 
solia sa pe care de fapt o dusese la bun sfîrșit și 
că un contact cu Rusia nu putea fi decît în favoa- 
rea Țării Româneşti. El depășise de fapt solia lui 
Brîncoveanu și începuse să aibă iniţiative pornind 
pe o cale proprie în diplomaţia epocii. Avea însă 
în vedere şi unele antecedente privind acţiuni ale 
lui Brîncoveanu pe linia apropierii de Rusia. 

Rezidentul s-a arătat mulţumit de cele cu care 
îl informase Ceauşul, promiţind că ţarul moschi- 
cesc va primi aceste înştiințări cu bucurie. Reziden- 
tul nu precizase însă cînd va fi anunţat ţarul de 
problemele diplomatului român. Se pare că această 
reţinere a rezidentului rus era determinată de fap- 
tul că la acea dată ţarul se afla intr-o călătorie în 
Anglia şi Olanda. De fapt, era perioada cînd Petru 
cel Mare căuta el însuși aliaţi în vederea luptelor 
cu turcii pentru cucerirea Azovului. 

Corbea era într-adevăr lucid. Privind însă rela- 
ţia Brîncoveanu—Corbea ne dăm seama că Ceaușu- 
lui îi era mult mai uşor să angajeze o politică de 
apropiere faţă de Rusia decît suveranului său. Si- 
gur că în mare măsură politica Ceauşului o presu- 
punea pe cea a domnului Țării Româneşti. Dar ati- 
tudinea lui Brincoveanu ca atare era cea oficială. 
O orientare deschisă spre Rusia s-ar fi putut face 
numai în momentul în care Turcia ar fi fost anihi- 
lată. Timpul acela nu sosise încă. Adevărata şi ma- 
rea politică o ducea totuși Brîncoveanu. Inteligente 
lui Corbea era pusă în slujba lui Brîncoveanu şi c! 
toate inițiativele era o parte din întregul plan de 
luptă al domnitorului. Brincoveanu a avut momen- 

tele lui de miînie cînd a scrişnit din dinţi faţă de 
iniţiativele lui Corbea, dar şi de acceptare tacită 
a lor atunci cînd ele se întilneau cu gîndurile sale. 


Întilnirea cu Turculeț. Pînă să se întoarcă în ţară 
din misiunea la August al II-lea, David Corbea a 
activat pe linia unei astfel de iniţiative de apro- 
piere de Rusia. Fie că voia să-i facă o surpriză dom- 
nitorului, fie că l-a înștiințat înainte de a ajunge în 
ţară despre acţiunile sale, fapt este că-l interesa 
problema de a cîştiga forțe la ideea alianței cu 
Rusia, de care lega atit lupta antiotomană cit şi pe 
cea antihabsburgică. Pe această linie s-a întîlnit cu 
celebrul vohmistru al joimirilor, căpitanul Turculeţ. 
Întîlnirile şi îndelungatele discuţii care au avut loc 
între David Corbea şi Turculeţ scot în evidenţă 
ideea luptei antiotomane. Ea n-a fost omisă nici din 
„Însemnarea lui Teodor Corbea.“  Îndreptindu-se 
spre ţară, Corbea a ajuns la Cernăuţi, unde se găsea 
atunci Turculeţ. Cinci zile, cît a stat acolo, Corbea 
i-a desluşit multe lui Turculeţ. Căpitanul joimirilor 
era viteaz şi ştia să se lupte bine, să conducă ac- 
țiuni antiotomane cu succes. În arta diplomaţiei şi 
în înțelegerea resorturilor tainice care acționau în 
acest domeniu era mai puţin priceput. Corbea, dim- 
potrivă, era nepriceput în mîinuirea armelor. Lupta 
lui şi cîmpul războiului era cel al spiritului rafinat 
şi al vorbirii alese. 

De aceea, Turculeţ a simțit nevoia să-i ceară 
sfatul, ca unui prieten de nădejde şi înţelept: 

— Frate, ce vom face? îl întrebase Turculeţ. Pî- 
nă am fost mai tineri iubeam dezmierdările. Acum 
nu mai sîntem copii. Oameni întregi sîntem. Cu- 

noaştem şi binele şi răul. Dar cu cît luptăm să zdro- 
bim răul el tot se iscă la vedere. Şi tot nu se lasă 
sfişiat. Am tot oborit la turci ca să-i salvăm pe leşi 
din ghearele lor. Dar leşii vor să ne cuprindă 
Moldova! 

David Corbea tăcuse o vreme. Îl lăsase pe Tur- 
culeţ să spună tot ce are pe suflet. Şi Turculeţ con- 
tinuase: „Putere avem, cap pe umeri avem. Nimic 
nu iaste de care să nu ne rezemăm!... Ce, dar, 
vom face?“ 

După un timp, David Corbea și-a dat răspunsul 
“întreg. Cu vorba lui domoală şi calmă, dar atit de 
dulce şi convingătoare. I-a arătat căpitanului joimi- 
rilor că lupta împotriva turcilor dusă pînă atunci 
sub conducerea Poloniei va putea să aibă sorţi de 
izbîndă numai printr-o alianţă cu ţarul Petru I al 
rușilor. Şi Turculeţ l-a înțeles şi i-a urmat sfatul. 
Îi spunea cu încredere şi convingere Ceaușului: „Cât 
ne va porunci (Constantin Briîncoveanu), cu toţii 
vreo 10 000 de oameni ce sîntem într-acelaşi ceas 
(ținut) vom sări după cuvîntul lui şi ce ne va po- 
runci, aceia vom face, numai ca să se răscumpere 
ocara neamului“. 

Întilnirea cu Turculeţ s-a desfăşurat și ea într-o 
oarecare taină. Pentru că la înapoiere, aşa cum aflăm 
din „însemnare“, August al II-lea îi dăduse lui Da- 
vid Corbea o solie către Brincoveanu care să-l în- 
soțească tot drumul. Această solie nu era dată în- 
tîimplător. Ea trebuia să-l supravegheze pe Corbea 
în tot ceea ce avea să întreprindă la întoarcere şi 
apoi ajunsă în Ţara Românească să-i pună condiţii 
domnitorului. Sînt de la sine înţeles frămîntările 
sufletești prin care a trecut Ceaușul pînă să ajungă 

în Țară, avînd în spate solia leşească. Se gindea cum 
o va primi Brîncoveanu şi dacă nu cumva domnul 
va pune pe seama lui toată întîmplarea. 

N-a fost aşa. Brincoveanu și-a dat seama că so- 
lia i-a fost impusă lui Corbea de către August al 
II-lea. De altfel Corbea ajungînd în intimitatea dom- 
nitorului în camera florentină şi-a descărcat con- 
știința în faţa acestuia de tot ce făptuise în mi- 
siunea încredinţată. 

Brîncoveanu aflase totul. L-a felicitat pe David 
Corbea și l-a aprobat și în politica față de Rusia, 
deşi mai tîrziu avea să devină ezitant şi să adopte 
o atitudine de echivoc. 

Apoi, împreună cu Ceaușu, Brîncoveanu a hotă- 
rit cum să răspundă soliei leșeşti. Aceasta pretin- 
dea — din porunca lui August al II-lea — ca o ar- 
mată poloneză de 10 000 oşteni să ierneze în Ţara 
Românească pentru a se pregăti ca în vară să treacă 
la acţiune împotriva turcilor. Brîncoveanu trebuia 
să pregătească la rîndul lui o armată pe care să o 
pună la dispoziția polonilor şi să o alăture acțiuni- 
lor acestora. Regele polon dădea asigurări lui Brîn- 
coveanu că în acest timp nu va fi atacat de tătarii 
din Bugeac deoarece încheiase pace cu ei. 

Gîndind la aceste condiţii şi la trimiterea lui 
Corbea la Varşovia, Brincoveanu nu mai ştia dacă 
fusese oportună solia sa. Nimic din ascunzişurile 
atitudinii regelui polon nu-i rămase nedesluşit. La 
viclenia lui August al II-lea răspunse cu viclenie. 
Nu refuză direct cererile acestuia. Dar socoti că a 
da posibilitate unor trupe străine să ierneze în ţară 
putea avea urmări neprevăzute. De aceea, puse la 
rîndul lui condiţii chibzuite. 

„În clipa în care Camenița va fi eliberată de 
sub turci — supuse el soliei — pentru că este 
cetatea voastră şi trebuie s-o eliberaţi, în clipa în 
care cetăţile de pe Nistru și din Bugeac vor fi de 
asemenea eliberate şi aceste teritorii vor putea res- 
pira în libertate, cînd pasul turcesc va fi pe de- 
plin alungat din aceste părți, de-abia atunci se vor 
ridica şi oștaşii Țării Românești. Nu ca frunza si 
nici ca iarba. Dar 50000 de voinici, tot unul şi 
unul, însufleţiţi de dorul de libertate, vor fi gâta 
să-şi dea obolul de sînge pentru cauza antiotomană 
comună.“ 

Brîncoveanu a mai pus condiția că va încheia 
o alianță cu Polonia abia după ce trupele poloneze 
vor ajunge pe teritoriul Țării Românești (dar nici 
pentru a ierna, nici pentru a vegeta, ci doar în tre- 
cere şi puşi pe treabă, adică cu gînd de luptă). Abia 
atunci, şi numai în atari condiţii, „voinicii* români 
li se vor alătura pentru a deschide (şi aici gîndul 
lui  Brîncoveanu se întîlnea cu acţiunea de apro- 
piere faţă de Rusia) marea luptă împotriva Impe- 
riului otoman. 

Solia s-a întors acasă cu coada-ntre picioare. 
Acest quasirefuz diplomatic trebuia să fie urmat şi 
de un răspuns „în scris“, prin David Corbea. Dar 
acesta nu se va îndrepta spre Polonia, ci va pleca 
în calitate de trimis al lui Briîncoveanu la tarul 
Petru cel Mare. Activitatea lui diplomatică la Mos- 
cova trebuia s-o continuie pe a lui Gh. Castriotul. 


Împotriva unirii cu Roma. În perioada de după în- 
toarcerea lui David Corbea din Polonia și rezolvarea 
într-un fel nedefinit a problemei poloneze, Con- 


244 


stantin Brincoveanu şi-a concentrat din nou atenţia 
asupra problemei habsburgice. Mai ales pacea de la 
Carlovitz din 1699, care a consfințit stăpînirea 
habsburgilor în Transilvania, însemna poarta poli- 
tică și diplomatică a expansiunii habsburgice şi la 
sud de Carpaţi. Nu numai atît. Catolicismul se pre- 
pătea cu febrilitate să facă un pas înainte prin atra- 
gerea românilor ortodocşi din Transilvania a se uni 
cu biserica din Roma. Brîncoveanu era pradă unor 
gînduri şi sentimente contradictorii. Dar mintea lui 
iscusită și activă nu le lăsa mult să lincezească și 
le rostuia după cum trebuie. El hotărî trei direcţii 
principale de acţiune: să sprijine pe românii arde- 
leni, de un neam şi de o lege cu el, ca să mențină 
biserica ortodoxă şi prin ea un pilon al independen- 
tei românești; să stabilească raporturi cît mai strîn- 
se cu Viena, pentru a preîntîimpina o acțiune habs- 
burgică la sud de Carpaţi, şi, în fine, să-și asigure 
în Transilvania loc de refugiu şi prieteni, în cazul 
unei foarte posibile ameninţări turcești. Avînd în 
vedere unele rezultate pozitive obținute în politica 
apropierii faţă de Rusia, Brincoveanu socotea că e 
de datoria lui să se alăture luptei împotriva unirii 
cu Roma. De altfel românii din Transilvania cunoş- 
teau personalitatea domnului român şi sentimentele 
sale pentru ei. Stau mărturie nenumăratele scrisori 
ale românilor din Ţara Bîrsei, Făgăraş, din alte 
părți ale Transilvaniei, care se adresau lui Brînco- 
veanu ca unui părinte şi protector, cerindu-i în per- 
manenţă sfatul autorizat. 

Concepţia potrivnică unirii cu Roma izvora din 
considerente politice concrete şi clare. Prin acest 
act „religios, era de fapt primejduită însăşi exis- 

tența poporului român. Citeva date sînt concluden- 
te: la 1701, e desființată mitropolia ortodoxă de la 
Alba-lulia care fusese înființată de Mihai Viteazul 
şi care era subordonată ierarhic mitropoliei de la Tir- 
goviște; în 1702, însuşi Vaticanul face presiuni la 
Poartă pentru ca aceasta să consimtă la trecerea 
ortodocșilor din Țările Române la catolicism. Din 
acest motiv, relaţiile cu imperialii au început să se 
răcească treptat, iar Brîncoveanu apare ca un apă- 
rător al drepturilor românilor transilvăneni, dar și 
al celor din Moldova. 

Constantin Brîncoveanu a avut conștiința că cele 
trei ţări române alcătuiesc un tot organic şi că or- 
todoxismul era încă în acel moment una din cele 
mai eficace arme de menţinere a unităţii românilor. 
Sprijinul acordat transilvănenilor de către Brînco- 
veanu a fost multilateral: bănesc, trimiterea de cărți, 
de îndemnuri morale, ridicarea de ctitorii ortodoxe 
la Făgăraş, Sîmbăta de Sus, Ocna Sibiului sau Po- 
iana Mărului. Prin aceasta răspundea concret la ce- 
rerile transilvănenilor. Avea şi pe agentul lui, Peter 
lanoșş, care-l ţinea la zi cu informaţia în ce priveşte 
evoluţia evenimentelor în problema „unirii cu Roma“ 
și a întregii vieţi politice. Acest Peter Ianoş a tri- 
mis episcopului unit Atanasie Anghel scrisoare de 
înfierare a actului „unirii“, ca samavolnic şi nedo- 
rit de români. 

David Corbea a fost de la început de partea lui 
Brincoveanu. El, ardeleanul din Scheii Braşovului, 
cuprindea cu mintea şi inima întreaga dramă ro- 
mânească de peste munţi. În aceşti ani frămîntaţi, 
el a fost alături de fraţii lui. Însuşi Brîncoveanu l-a 
socotit şi aici ca cel mai potrivit în acţiunile îm- 

potriva unirii cu Roma. În perioada de pînă la des- 
chiderea sinodului de la Alba-Iulia care trebuia să 
hotărască unirea cu Roma, aflat la București, David 
Corbea îi îndeamnă pe confrații Scheieni să se opu- 
nă cu hotărire şi pe toate căile unirii cu Roma. El 
le arăta în scrisorile pe care le trimitea că a lupta 
împotriva „Unirii“ cu Vaticanul în acel moment is- 
toric însemna a lupta pentru libertate și deci pen- 
tru dreptatea neamului românesc ce era împilat. 
Sigur că şi Brincoveanu, în calitate de domn al 
Tării Românești, a trimis scrisori transilvănenilor. 
Dar David Corbea a făcut lucrul acesta cu o ase- 
menea pasiune și intensitate încît a ridicat la nivel 
de concepție şi linie de conduită toate îndemnurile 
sale. El le trimite scrisori gata redactate pentru a 
fi înmînate sinodului şi manifeste de protest în la- 
tineşte şi româneşte, cuprinzîind un bogat fond de 
idei, cu argumente istorice şi politice convingătoa- 
re. David Corbea se dovedea şi un fecund şi talen- 
tat scriitor, cu o pană măiastră ca şi cuvintul pe 
care îl mînuia. Ceauşul indica transilvănenilor să 
trimită toate aceste „materiale de război moral“ la 
săborul (sinodul) de la Alba-lulia ca fiind „din par- 
tea țării“ (adică a tuturor românilor din Transilva- 
nia). Şi ca ei să nu se înspăimînte de nici o greu- 
tate ce li s-ar ivi în cale și nimic ce le-ar sta îm- 
potrivă şi ar încerca să-i prejudicieze. Pentru că în- 
treaga cauză a românilor este dreaptă și dreptatea 
triumfă pînă la urmă, ea luînd naștere în sufletul 
oricărui popor împilat ce se răzvrăteşte. Îi mai în- 
demna ca un frate al lor mai mare să meargă în 
masă la săbor. Cu cît mai mulţi, cu atît mai bine. 
Pentru că mulțimea face puterea și impresionează 

prin numărul ei. Pentru că atunci românii uniţi în 
fapta ce vor s-o săvirşească seamănă cu un munte. 
Și să ia cu ei „oameni agiutor de prin toate satele 
care să răspundă cu îndrăznire în săbor.“ Adresîn- 
du-se clericilor ortodocși, îi sfătuieşte să fie foarte 
hotăriţi și la săbor să vorbească deschis împotriva 
unirii cu Roma, să se transforme în tribuni ai ple- 
bei care să demaşte planurile politico-religioase ale 
acestui act. Le mai spune acestora să-şi aleagă cu 
grijă oamenii ce vor merge la săbor, şi să nu ia cu 
ei acolo „pe cari veţi vrea, ci pe acei care vor să 
meargă şi vor avea dragoste, fie măcar și proşti.“ 
(adică din rîndurile poporului). 

Activitatea lui David Corbea a fost deci de pro- 
funzime şi cu mare efect agitatoric şi propagandis- 
tic printre românii transilvăneni. În acelaşi timp, 
activitatea lui Brîncoveanu, continua şi ea să se 
desfășoare pe multiple căi. De pildă, Brîncoveanu 
a sesizat pericolul pe care îl prezenta activitatea 
catolică în Transilvania pe linia ruperii legăturilor 
religioase şi deci și politice dintre românii din Tran- 
silvania și cei din Ţara Românească. Murind mitro- 
politul 'Teofil al românilor din Transilvania care 
manifestase unele tendinţe de unire cu Roma, noul 
mitropolit Atanasie Anghel a fost hirotonisit la 
Bucureşti. Cu acest prilej, au venit feţele înalte ale 
ortodoxiei răsăritene printre care şi Dositei, patriar- 
hul Ierusalimului. 

Brîncoveanu îi cere lui Atanasie Anghel făgă- 
duiala solemnă că va păzi tradiţia ortodoxă şi nu 
va rupe legătura cu biserica ortodoxă a Țării Ro- 
mânești. Unirea în concepţia lui Briîncoveanu tre- 

buia să se facă între românii ortodocşi şi nu cu bi- 
serica de la Roma. 

Atanasie Anghel trădează însă cauza unității 
românești. Merge la Viena și jură o nouă credinţă, 
de data aceasta cardinalului primat al Ungariei. El 
reneagă orice legături cu patriarhul de la Constan- 
tinopol şi totodată cu domnitorul Ţării Românești. 
Atanasie Anghel este autorul trecerii unei părţi a 
populației române ortodoxe din Transilvania la ca- 
tolicism. El conduce sinodul din 1700 de la Alba-lu- 
lia. De aceea patriarhul Calinic al Constantinopo- 
ului îl condamnă, redactînd cărţi de afurisenie și 
îl numeşte „Satanasie“. lar Brîncoveanu dezaprobă 
oficial atitudinea lui Atanasie Anghel, „mitropoli- 
tul unit“, și braşovenilor din Schei le trimite în- 
demn să convoace un nou sinod de opoziţie la Al- 
ba-lulia, asigurîndu-i că Diploma leopoldină din 
1691 nu obliga pe români să se unească cu Roma, 
şi că cine va rămîne pe poziţia ortodoxiei nu va avea 
nimic de suferit. 

Complexă și de mare tensiune a fost deci pro- 
blema unirii cu Roma din aceşti ani. Acı domnito- 
rul și David Corbea au acţionat „gînd la gînd şi 
inimă lîngă inimă“. Este interesant de știut că pa- 
ralel cu aceste probleme religioase şi politice, Brîn- 
coveanu a izbutit să rezolve unele probleme de in- 
teres personal în Transilvania, cumpărarea unor pă- 
mînturi și case pentru refugiul său în caz de cum- 
pănă. La 28 octombrie 1700, deci în plină activitate 
antiunionistă — şi nu întîmplător —, trimite solie 
braşovenilor pe Pană postelnicul şi pe Teodor Cor- 
bea pe care-l numeşte „sicritariul nostru“. Aceştia 

trebuiau să trateze problema unor case cumpărate 
de Brîncoveanu în Schei. 

În primăvara lui 1701 îi aflăm la Brașov pe Teo- 
dor şi David Corbea care își îndeplinesc în felul 
acesta o altfel de misiune, în calitate de oameni de 
încredere ai lui Brîncoveanu. Ei izbutesc să obţină 
din. partea sfatului braşovean carte de stăpînire 
asupra caselor din Schei.” 

David Corbea s-a aflat în mijlocul fraților lui la 
ceasurile de cumpănă și direct nu numai prin 
scrisori. Dar n-a rămas mult acolo. El era „persona 
non grata“ pentru Habsburgi, din calea cărora fu- 
gise cu ani în urmă pentru a nu le mai vedea faţa 
impilatoare. 


La ţarul moschicesc. Misiunea cea mai importanţă 
pe care Brîncoveanu avea s-o încredințeze lui Da- 
vid Corbea era legată de trimiterea acestuia la 
Petru cel Mare. Aceasta întrucît aşa cum s-a mai 
subliniat, în condiţiile menţinerii pericolului otoman 
și ofensivei habsburgice, orientarea spre Rusia şi în- 
cheierea unui tratat de alianță cu această mare pu- 
tere însemna esenţialul pentru Tara Românească. 
Trebuie subliniat însă faptul că dacă pentru Corbea 
stabilirea primului contact cu țarul Rusiei în 1698 
prin rezidentul imperial la Varşovia însemnase în- 
ceputul, pentru Brîncoveanu acţiunile întreprinse 


* În prezent, în municipiul Braşov, fosta casă a lui 
Brîncoveneanu din Schei este cunoscută. Ea poate fi socotită 
monument istoric, deoarece e legată de persoana marelui 
domnitor român şi de atitea evenimente ale epocii. 

în acest sens nu erau noi. Dîndu-şi seama că alian- 
ţa cu Rusia ar fi însemnat contracarare evidentă a 
ambelor imperii — habsburgic şi turcesc —, Brîn- 
coveanu a stăruit pe ascuns pentru a ajunge la 
semnarea unui tratat cu ţarul moschicesc pentru ca 
apoi, tratatul devenind realitate, el să joace un rol 
important în precizarea poziţiei ării Româneşti 
faţă de cele două puteri. 

Încă din 1697 Brîncoveanu a trimis la Moscova 
pe comisul Gheorghe Castriotu. Acesta era din 
Castoria, aşezare din Grecia. De la aceasta probabil 
că-i vine şi numele. Numele este asemănător celui 
purtat de marele luptător și erou al Albaniei, con- 
temporan cu Ștefan cel Mare, Gheorghe Castriotu 
Scanderbeg (Iscander). Poate n-au nici o legătură, 
după cum prea bine s-ar putea să se tragă din 
aceeaşi familie care avea ramificații bogate în În- 
treaga Peninsulă Balcanică. 

Gheorghe Castriotu a venit în Ţara Românească 
la Brîncoveanu şi s-a dovedit o minte iscusită şi un 
gînd temerar, fapt care l-a determinat pe Brînco- 
veanu să aibă încredere în el şi să-l folosească în 
diplomație. Şi Gheorghe Castriotu, om cu o viziune 
largă asupra mecanismelor care guvernau relaţiile 
dintre state, și-a pus întreaga capacitate în slujba 
realizării planurilor lui Brîncoveanu şi s-a străduit 
să fie la înălțimea celor pe care le aștepta de la el 
domnul Ţării Româneşti. Dar nici Gheorghe Cas- 
triotu nu era primul diplomat muntean la Moscova. 
Încă din timpul lui Șerban Cantacuzino, acesta îl 
trimite în ultimul lui an de domnie, 1687, la Mos- 
cova pe arhimandritul mănăstirii Sf. Petru și Pavel 
de la muntele Athos, pe nume Isaia, o personalitate 


251 


a vieții eclesiastice a vremii. Scopul nemărturisit 
era acela al încheierii unei alianțe a Ţării Româ- 
nești cu Rusia. Dar împrejurările impuneau calea 
religioasă, a unirii eforturilor popoarelor balcanice, 
ortodoxe, împotriva ofensivei turceşti musul- 
mane. Aşa se explică de ce Şerban Vodă apelase 
tocmai la un arhimandrit cu vază în epocă şi de ce 
la înapoierea în Bucureşti din această importantă 
misiune Isaia aducea cu sine răspuns din partea 
patriarhului Ioachim al Rusiei, care asigura pe 
români că Rusia va fi alături de popoarele balca- 
nice asuprite de turci. Că Şerban Cantacuzino a ur- 
mărit constant realizarea unei asemenea alianţe o 
dovedeşte faptul că în vara anului 1688, deci în anul 
îmbolnăvirii şi morţii sale chiar, domnul trimite din 
nou la Moscova pe Isaia. Era urmată aceeaşi moda- 
litate religioasă, dar scopul politic se evidenția clar: 
alianța Ţării Românești cu Rusia. Cele două as- 
pecte, religios şi politic, se întrepătrund: Isaia avea 
scrisori din partea patriarhului Dionisie al Constan- 
tinopolului şi patriarhului sîrb Arsenie al III-lea, 
dar şi scrisori din partea domnului Ţării Româneşti. 
Isaia a avut o misiune mai largă. El a luat mai în- 
tii legătură cu hatmanul Ucrainei, vestitul Ivan 
Mazeppa, urmaș al lui Bogdan Hmielniţki, și apoi 
ajungînd la Moscova a prezentat scrisorile domneşti 
cît şi pe cele ale eclesiaștilor, țarilor Ivan și Petru, 
al doilea asociat la domnie de tatăl său în ultimii 
ani ai acestuia. 

Misiunea lui Isaia la Moscova fusese de presti- 
giu şi țarii i-au acordat toată cinstirea. A fost în- 
cheiat un protocol privind ridicarea tuturor creşti- 
nilor la lupta împotriva otomanilor. 

Gheorghe Castriotu era trimisul lui Brîncoveanu, 
dar continua solia lui Isaia. Brîncoveanu nu-l tri- 
misese pe Castriotu pe un teren gol. Chemase mai 
întîi la București pe reprezentanţi ai bisericii orto- 
doxe din Balcani, conducători vestiți ai sîrbilor, ma- 
cedonenilor, bulgarilor şi albanezilor și boieri mol- 
doveni aflaţi sub protecţia sa. Se sfătuise cu ei şi 
ajunseseră la aceeaşi părere cu toţii, că trebuie să 
se ridice neîntîrziat la lupta de eliberare a popoare- 
lor din Balcani de sub jugul otoman. Pentru aceas- 
ta, alianța cu Rusia devenea o necesitate de prim 
ordin. 

Cînd ajunsese la Moscova, Gheorghe Castriotu 
luase în primul rînd legătura cu vestitul om de cul- 
tură moldovean Nicolae Milescu. La data aceea Mi- 
lescu era destul de în vîrstă. Își încheiase călăto- 
riile lui prin Extremul Orient pe unde altădată își 
mînase paşii şi Marco Polo veneţianul. Își aşezase 
atent cele observate la curtea din China sau în că- 
lătoria prin Siberia în slove menite şi ele — ca şi 
ale cărturarilor munteni — să purceadă la înfrun- 
tarea secolelor. Acum, ca şi în anii tinereţii şi zbu- 
ciumului, era tot în cîmpul diplomaţiei care îi plă- 
cea atît de mult şi unde se dovedea priceput. Înde- 
plinind importante atribuţii diplomatice la cance- 
laria ambasadorilor, folosit şi pentru limbile latină, 
greacă şi română, trecea pe lingă diplomație, se 
oprea la ea şi pătrundea adînc în problemele ei 
complicate. Solii se opreau şi ei la el înainte de a 
fi primit în audienţă de Petru cel Mare. Gheorghe 
Castriotu cu atît mai mult, în calitate de frate în- 
tru neam cu Nicolae Milescu. Castriotu era o fire 
inteligentă şi maleabilă. Se dădea după cum ve- 

dea că este şi interlocutorul său. De data aceasta 
n-a stat mult în cumpănă și lăsînd deoparte vor- 
bele meşteșugite ale diplomației a intrat repede în 
subiect, prezentind amănunțit lui Milescu întregul 
conţinut al soliei. A lăsat să se înţeleagă dorința lui 
Brîncoveanu ca țarul să-l primească grabnic pe so- 
lul său sau conţinutul soliei măcar să ajungă de ur- 
genţă la ţar. 

Este lesne de înțeles această dorinţă. Misiunea 
urmărea să solicite lui Petru I ajutorul în vederea 
grabnicei lupte avînd drept scop eliberarea popoa- 
relor din Balcani de sub jugul otoman. Se întreză- 
reşte scopul politic deosebit al lui Brîncoveanu şi 
viziunea sa istorică: influenţa turcească, feudală şi 
îngustă, trebuia definitiv îndepărtată din Tările 
Române. Eliberarea popoarelor din Balcani ar fi 
dus la o garanție sigură a îndepărtării pericolului 
otoman. Ajutorul Rusiei însemna o concentrare ma- 
sivă de forțe antiotomane. Dar solia nu se mulţu- 
mea cu afișarea unor vorbe. Prezenta un memoriu, 
deci un plan de acţiune concret ce se dovedea foar- 
te dinamic şi mai ales viabil. El trebuia să se des- 
fășoare paralel cu concentrarea de forţe antiotoma- 
ne sub flamură habsburgică ce constant urmărea 
zdrobirea turcilor pentru realizarea intereselor te- 
ritoriale austriece. Armatele ruse trebuiau să des- 
chidă acţiunea antiotomană, să treacă prin Moldova 
în Țara Românească pentru a goni pe turci dincolo 
de Dunăre. Dar de cum intrau în Moldova, ruşii 
aveau să primească sprijinul unei adevărate oşti de 
moldoveni, vreo 10 000 la număr, conduşi de acelaşi 
inimos şi vestit căpitan de joimiri, Constantin Tur- 
culeț. Era rodul pe care David Corbea îl adusese 

lui Brîncoveanu, în timpul vizitei lui în Polonia, 
graţie talentului său de a înriîuri, convinge şi cîştiga 
la cauză comună și strădaniilor depuse în acest 
sens. 

Prin Gheorghe Castriotu, Brincoveanu se arăta 
gata a nu abuza şi a nu aștepta totul de la Petru 
cel Mare. Dimpotrivă, solul său era însărcinat să 
precizeze că „noi numai acum vă rugăm să ne eli- 
beraţi dindu-ne o singură dată ajutor.“ Urma ca 
Brîncoveanu însuși, acest mare iubitor de frumos 
şi străluminat de simțul dreptăţii istorice, să ri- 
dice el sabia alături de popoarele sud-dunărene 
pentru a apăra linia Dunării cu vitejie și demnitate. 

Din nefericire, conjunctura internațională n-a 
permis atunci realizarea acestei concentrări de for- 
te. Europa de sud-est a trecut prin pacea de la 
Carlovitz — cu toate refrenele amare cîntate de 
ea. Petru I va încheia separat în 1700 pace cu 
Turcia trebuind fie chiar și vremelnic să se arate 
binevoitor faţă de aceasta. A fost ca o formulă de 
politeţe adresată unui om indezirabil pe care abia 
aştepţi să nu-l mai vezi. În schimb, relaţiile lui 
Brîncoveanu cu Rusia au continuat, soliile şi încer- 
cările de închegare a frontului antiotoman au mers 
mai departe. 

În 1700, pe cînd Gheorghe Castriotu se mai afla 
încă la Moscova, Brîncoveanu îl timite și pe Panaiot 
din Rodos sau Panait Radu în sprijinul acestuia şi 
în acelaşi scop. Panaiot era un grec instruit şi 
inteligent, care se ataşase cauzei popoarelor din 
Balcani şi care a acţionat sub impulsul acestei pu- 
ternice' convingeri. Briîncoveanu însuși l-a prețuit 
Și i-a acordat deplină încredere trimiţindu-l la Mos- 


255 


cova pe urmele lui Gheorghe Castriotu. Panaiot va 
acționa bine în politica ce o va conduce acolo, ră- 
mînînd în calitate de rezident al Ţării Româneşti. 
În scurt timp, Gheorghe Castriotu se va întoarce în 
tară. Panaiot își va lua rolul în primire şi în serios 
El va ţine o strînsă legătură cu curtea lui Brînco- 
veanu şi îl va informa pe Petru cel Mare în legă- 
tură cu acțiunile întreprinse de turci la Dunăre şi 
în Balcani. Lui Petru cel Mare îi vor fi de mare 
folos aceste informații, va preţui politica lui Brîn- 
coveanu şi a corpului său de diplomați, loialitatea 
domnului român şi calitățile oamenilor săi. La în- 
toarcerea în ţară, Gheorghe Castriotu aducea lui 
Brîncoveanu ordinul Sf. Andrei pe care tarul i-l 
conferea domnului român pentru merite excepţio- 
nale. Decretul țarului era emoţionant: „Anul 1700, 
august 20. Din ordinul Marelui Suveran şi Marelui 
Cneaz Petru Alexeevici a toată Rusia Mare şi Mică 
și Albă, monarh absolut, baronul Feodor Alexeevici 
Golovin a ordonat să se facă la armurărie pentru 
a fi expediată domnului muntean o cruce de cava- 
ler și săbioară cu miner; la centura săbioarei, paf- 
tale; pe deasupra, rubine în cuiburi.“ 

La întoarcerea în țară a lui Gheorghe Castrio- 
tu, Brîncoveanu s-a bucurat cînd acesta i-a înmiî- 
nat înaltul ordin Si. Andrei. Bucuria lui izvora din 
faptul că existența ordinului proba o reuşită în po- 
litica de apropiere faţă de Rusia şi de închegare a 
alianței antiotomane. La rîndul lui, l-a felicitat pe 
Gheorghe Castriotu pentru cît izbutise să realizeze, 
mai ales după ce l-:. ascultat cu atenţie și acesta 
i-a istorisit tot ceea ce aflase şi făptuise: despre 
audiența la ţar, despre întîlnirea cu cancelarul Go- 

lovin, despre cea cu Nicolae Milescu. Şi cîte şi mai 
cîte: Brincoveanu a citit în toate atmosfera de la 
curtea ţarului, climatul politic de acolo. Și parcă 
în acele momente a văzut. cu ochii minţii modul 
cum Gheorghe Castriotul fusese reprezentantul gîn- 
durilor și vrerilor sale la țarul moschicesc. 

În sfîrşit, veni și rîndul Ceauşului să meargă la 
Moscova. El luase intens parte la întreaga politică 
brîncovenească de pînă atunci. Doar el, Ceaușul, 
trimisese de la Varşovia prin rezidentul rus înştiin- 
tare la țar. Apoi în casa Cantacuzinilor, care se pro- 
nunţau ferm pentru o alianță cu Rusia, aflase multe 
şi înțelesese şi mai multe. Putuse să urmărească 
destul de bine rezultatele vizitelor lui Gheorghe 
Castriotul, să cugete și cu spiritul lui atît de meti- 
culos şi apt să tragă singur concluziile necesare. 

Brîncoveanu însuși l-a chemat la el pentru a-i 
vorbi deschis despre întreaga gamă de aspecte ale 
politicii faţă de Rusia. L-a chemat ca de obicei şi 
l-a primit ca de obicei la Curte făcînd abstracție 
de sentimentele cantacuzine ale Ceauşului său. 
Brîncoveanu își zisese în sine parafrazind un pro- 
verb vechi şi atît de înţelept: „Mielul blind suge la 
două oi. Un om deștept poate sluji doi stăpîni da- 
că-i slujeşte bine şi poate să-i mai ajungă putere 
şi pentru al treilea. Cu condiţia ca stăpinii să nu fie 
prea dușmani între ei sau scopurile lor să nu difere 
prea mult“. 

În momentul acela Brincoveanu se afla încă în 
raporturi bune cu Cantacuzinii. 


257 


În ceea ce priveşte atitudinea faţă de Rusia, 
atunci, în 1702, atît Brîncoveanu cît şi Cantacuzinii 
se înscriau în orbita aceluiaşi punct de vedere. 

Dar nu cu anul 1702 şi cu momentul cînd Ceau- 
șul a fost chemat la curte trebuie să începem noua 
misiune a venerabilului David Corbea. Ci chiar cu 
începutul acesteia. Ceaușul întreprindea prima lui 
călătorie la Moscova în anul 1700, alături de 
Gheorghe Castriotul. Și chiar dacă nu el era vioa- 
ra întîi, lua primul contact și drumul, cele obser- 
vate aveau să-i fie de folos cînd va deveni el tri- 
misul principal al lui Brîncoveanu la ţarul mos- 
chicesc. 

Cîte ceva deci despre această primă călătorie. 
Corbea, care își îndeplinise în chip strălucit misiu- 
nile primite pînă atunci, trebuia numai să-l înso- 
țească pe acelaşi Gheorghe Castriotu, comisul care 
culesese cîteva succese și care era în politica Ţării 
Româneşti faţă de Rusia „în miezul lucrurilor“, cum 
s-ar spune. Brîncoveanu nu-l hotărise încă pe el, 
pe Ceauş, ca în celelalte cazuri să fie în fruntea 
activității diplomatice. Poate și pentru relaţiile lui 
Corbea cu Cantacuzinii, de care Domnul începea to- 
tuși să aibă unele rezerve, dar mai sigur pentru că 
Ceaușul trebuia să „culeagă“ experiență de la Cas- 
triotul, menită să-i folosească atunci cînd singur 
va trebui să pornească la acţiune. Gheorghe Castrio- 
tul cunoştea în primul rînd drumul, un drum lung 
și anevoios, făcut cu caretele şi caii de olac care 
trebuiau schimbaţi la răstimpuri. Castriotul :cunoş- 
tea toate locurile de schimb, rezistenţa bidiviilor cît 
şi locurile unde călătorii trebuiau să-și primească 
la rîndul lor cuvenita odihnă. Mergea apoi Castrio- 

tul la loc cunoscut, direct la rezidentul actual pe 
lingă ţar, la acel Panait Radu care rămăsese acolo 
în locul lui. 

Se schimbase între timp, ceva în conjunctura 
politică a sud-estului european. După pacea de la 
Carlovitz din 1699 urmase încheierea păcii din 1700 
între Petru cel Mare și Mustafa, Sultanul turcilor, 
cît şi pe de altă parte, înfringerea Rusiei în războiul 
nordic la Narva de către temerarul rege suedez. Le- 
găturile Principatelor cu Rusia şi eventualele tra- 
tative trebuiau să se desfăşoare și mai în „strict se- 
cret“ ca pînă atunci. Panait Radu primea prin Cas- 
triotul şi David Corbea noi instrucţiuni pe care 
grabnic rezidentul trebuia să le facă să ajungă la 
tar. Totodată era adusă cheia unui cifru, unui cifru 
secret, prin care Brîncoveanu și ţarul aveau să-și 
poarte corespondenţa lor. Că Briîncoveanu îl pre- 
tuia mult pe Ceauş dar că nu venise vremea să-i 
încredințeze conducerea misiunii în Rusia se vede 
din faptul că și Corbea participa nemijlocit și in- 
tegral alături de Castriotul la această misiune. De 
altfel acest drum era hotărît de domnitor de co- 
mun acord cu Cantacuzinii. Castriotu şi Corbea pur- 
tau alături de cifru cererile de protecţie pe care le 
adresau Brîncoveanu şi Cantacuzinii lui Petru I cît 
și de refugiul în Rusia în cazul descoperirii legătu- 
rilor secrete de către Imperiul otoman sau vreun alt 
pericol ce ar fi putut plana din partea Sultanului. 

Nu vom insista prea mult asupra drumului. Şi 
aceasta întrucît pietrele bătute de copitele cailor nu 
mai pot să vorbească. Şi nici drumurile colbuite 
de odinioară care s-au înecat de mult în colbul mai 
avid al istoriei. Nici hanurile şi nici toate locurile 


de popas. Vorbesc numai întimplările şi faptele 
oamenilor care au fost consemnate pentru a nu se 
pierde prin scris — această mare şi redutabilă in- 
venție a tuturor timpurilor, cea mai utilă într-un 
anume sens din toate cîte au fost de s-au născocit 
în minţile oamenilor. 

Drumul i-a dus pe solii munteni mai întîi prin 
Moldova. Prin Moldova de odinioară a marelui Şte- 
fan, prin Moldova începuturilor de veac XVIII a lui 
Antioh vodă Cantemir. Cei doi diplomaţi români 
erau înștiințaţi de Brîncoveanu că Antioh vodă nu-l 
prea avea la inimă. Astfel încît să încerce să trea- 
că prin Moldova fără prea multă tevatură, ci mai 
degrabă decit oameni însemnați și cu misiuni di- 
plomatice să pară drept oameni obişnuiţi, îmbrăcaţi 
în straie simple şi mînaţi la drum de niscai treburi 
negustoreşti. Așa şi făcură. Fără să ştie însă şi să 
afle mai tirziu că dacă Antioh manifesta sentimente 
antibrîncoveneşti, în privința atitudinii faţă de Ru- 
sia drumurile lor se întîlneau. Și Antioh trimisese 
în taină la Petru cel Mare pe un om de încredere 
foarte devotat şi talentat în același timp în ale di- 
plomaţiei, Sava Constantin. Nu mai vorbim că Mol- 
dova își avea şi aşa un reprezentant strălucit la 
Petru cel Mare, e drept, neoficial, pe cărturarul Ni- 
colae Milescu Spătarul. 

-~ Gheorghe Castriotul şi David Corbea au trecut 
aşadar prin Moldova fără să adaste prea mult. Au 
pătruns apoi în întinsele şi liniștitele stepe ucrai- 
niene, care pentru Corbea, însetat de cunoaştere, 
au însemnat prilej de însemnări de călătorie și me- 
ditaţie. E adevărat că mergeau mai mult noaptea, 
drumul fiind neted şi luminos, aprins la opaițul fe- 

eric al stelelor. Satele erau destul de rare, ascunse 
de multe ori ochiului în văile apelor. Cînd ajunseră 
la Kiev însă, centrul vechii Rusii kievene, peisajul 
se schimbă. El deveni citadin. Hatmanul Mazeppa 
îi primi bine şi îi ospătă şi se bucură știind că ur- 
mașii lui Isaia îi călcau din nou hotarele în chip 
de oaspeţi buni şi de nădejde. În spatele zidurilor 
de apărare ale oraşului, înconjurați de siguranță şi 
cinste, discutară cu priceputul hatman problemele 
politice care îi minau și la ţar. Hatmanul Mazeppa 
era un învederat dușman al turcilor şi al tătarilor. 
El se arătă foarte interesat de călătoria pe care o 
întreprindeau cei doi la ţar şi de perspectiva .înche- 
ierii unui tratat antiotoman. Mazeppa află cîte ceva 
și despre relaţiile sud-dunărene ale lui Brîncoveanu 
și de o mai largă perspectivă viitoare care să an- 
treneze în lupta împotriva imperiului Sultanilor și 
“popoarele balcanice. Bucuros și gîndind la ziua de 
mîine a concentrării tuturor forţelor creştinătăţii, 
Mazeppa le-a pus la dispoziţie cei mai buni cai şi 
călăuze pentru a-i purta pe vestiţii soli mai departe 
spre Moscova. 

Drumul pînă la Moscova l-au făcut apoi în 
troică; de acum viscolul se stirnise şi se așezau din 
belșug nămeții. Au găsit Moscova sub zăpadă. Pe 
David Corbea care o vedea pentru prima oară l-au 
impresionat mai întîi zidurile orașului, alcătuite 
din bușteni groși, dar mai cu seamă cele ale Krem- 
linului, despre care citise, cupolele uriaşe ale bise- 
ricilor peste care iarna zugrăvise un peisaj neobiş- 
nuit. | 

ka curtea ambasadorilor Gheorghe Castriotul -a 
luat legătura cu Panait Radu, de la care află că şi 

Antioh Cantemir trimisese aici, la ţar, un om de 
încredere al său, în același scop al stabilirii unor 
măsuri şi încheierii unui tratat de alianţă pentru 
lupta antiotomană. În zilele care au urmat stabi- 
lește legătura şi cu cancelarul Golovin şi prin acesta 
cu Petru cel Mare pe care treburile împărăției sau 
chiar campaniile militare îl reclamau zilnic în nenu- 
mărate locuri. N-au adăstat mai mult decît cîteva 
săptămîni. La începutul anului 1701 îi întîlnim pe 
cei doi diplomaţi pe drumul întoarcerii în ţară. Un 
drum mai ușor parcă şi pentru că viscolul se poto- 
lise şi iarna devenise calmă, dar şi pentru că dru- 
mul acesta al întoarcerii mergea spre ţară pe care 
și Castriotul şi Corbea de-abia așteptau s-o revadă. 
Corbea nu avusese timp decit să se familiarizeze 
cu atmosfera Moscovei, să admire şi să cunoască 
întrucîtva peisajul. Stătuse mai mult în casă din 
cauza timpului aspru. Se întorceau astfel cu misiu- 
nea îndeplinită. Purtau cărţile de protecţie din par- 
tea lui Petru cel Mare atît pentru Brîncoveanu cât 
și pentru Cantacuzini. În măsura în care domnia şi 
viaţa, în cazul lui Brîncoveanu, viața şi poziţia po- 
litică în cazul Cantacuzinilor, erau primejduite de 
turci, ţarul le acorda găzduire, potrivit poziţiei şi 
rangului lor, într-unul din orașele Ucrainei. 

Toate aceste treburi fiind aranjate, creindu-se 
cu alte cuvinte un cadru favorabil, la întoarcerea 
celor doi diplomaţi din Rusia, Brincoveanu trecu la 
etapa următoare şi foarte concretă a pregătirii lup- 
tei antiotomane. 

În plină vară a anului 1702, pe o căldură toridă, 
domnul Țării Româneşti convoacă o consfătuire 
secretă la Mogoşoaia, în Palatul proaspăt inaugurat. 

Participanţii erau un mînunchi de vestite persona- 
lităţi ale timpului, cei autorizaţi să hotărască asu- 
pra unei alianțe a popoarelor din Balcani în sensul 
luptei lor de eliberare din lanţurile îndelungatei și 
asprei dominaţii a Semilunii; domnitorul, Constan- 
tin şi Mihai Cantacuzino și vestitul Dositei, patriarh 
al Ierusalimului. Acesta reprezenta glasul și voinţa 
popoarelor creştine din imperiul Sultanilor, asu- 
prite şi umilite, supte de vlaga lor şi împiedicate să 
înflorească. Liniştea Mogoşoaiei — luată în înţe- 
lesul de consfătuire tainică — era zguduită de gra- 
vitatea marilor acte ce se pregăteau aici și care zbu- 
rau peste arborii din jurul palatului, peste codrii 
Vlăsiei şi pînă departe în inima Balcanilor unde 
așteptau inimi fierbinți şi braţe de voinici să se ri- 
dice la luptă. 

Abia după ce consfătuirea şi-a curmat firul şi 
participanţii au purces spre odihnă, era sosită 
vremea pentru ca Ceaușului să i se acorde — şi de 
astă dată — misiunea cea mai importantă în pro- 
blemele privind relaţiile cu Moscova. Consfătuirea 
redactase un memoriu, sinteză a planurilor ce se 
făuriseră acolo. Cel care trebuia să înmineze ţaru- 
lui memoriul era David Corbea. David Corbea tre- 
buia să-l înlocuiască în funcţia de rezident perma- 
nent pe Panait Radu care între timp decedase. Da- 
vid Corbea trebuia să finalizeze acţiunile sale prin 
perfectarea unui tratat de alianţă între Rusia și Țara 
Românească, între Petru cel Mare şi Constantin 
Brîncoveanu. 

David Corbea trebuia însă mai întii să ajungă 
la Moscova. De data aceasta solia pe care o con- 

ducea el era formată din cinci oameni, printre care 
și fratele său, Teodor Corbea. Au urmat acelaşi drum 
cunoscut acum de Ceauș, drum mult mai ușor pen- 
tru că el se petrecea la începutul lunii septembrie 
a anului 1702, cînd vara îşi mai prelungea încă le- 
neşă agonia, însemnînd zile calde şi chiar arzătoare. 

Ajungînd la Moscova, David Corbea n-a mai fost 
impresionat de zidurile Kremlinului cum fusese cu 
doi ani în urmă. Le privea cu ochii revederii ca 
ceva obişnuit și de-acum devenit familiar. A tras 
împreună cu tovarășii săi de solie la Curtea solilor 
unde, după cunoscuta uzanţă a epocii, a fost înre- 
gistrată imediat sosirea lor. Acolo, solia Țării Ro- 
mânești avu ocazia să cunoască fel de fel de tri- 
mişi diplomatici din diferite ţări cu care fură schim- 
bate păreri în legătură cu problemele arzătoare ale 
epocii. Tot aici li se asigurară mijloacele de subzis- 
tenţă pentru timpul şederii în Rusia: bani în primul 
rînd, apoi hrană şi băutură, lemne pentru iarna ce 
se apropia şi furaje pentru cai. 

Dar David Corbea nu uitase pentru ce venise 
aici. Purta memoriul întocmit în acea memorabilă 
consfătuire de la Mogoşoaia. Memoriul trebuia să 
ajungă la ţar. Lupta pentru eliberarea popoarelor 
asuprite din Imperiul otoman trebuia să se declan- 
șeze. Ciștigul trebuia să fie de partea dreptăţii. 

lată de ce David Corbea nu înţelegea să lînce- 
zească nici măcar o zi sau un ceas. Ajuns la Mos- 
cova, el acţionă din primele momente pe linia mi- 
siunii sale. Primul pas, aşa cum o cerea uzanţa di- 
plomatică, era să se prezinte la cancelaria ambasa- 
dorilor pentru a preda acolo memoriul. Aceasta era 
calea. 

Se prezintă aşadar de urgenţă la locul potrivit 
unde luă legătura cu marele român cărturar, Nico- 
lae Milescu Spătarul, secretar ál cancelariei împă- 
răteşti pentru limbi străine și consilier preţios și 
prețuit de Petru cel Mare. Nicolae Milescu Spătarul 
s-a învrednicit astfel de grabă, cu bucurie şi multă 
silinţă, să traducă pentru ţar, pe baza cifrului se- 
cret amintit, cele 34 de puncte din memoriu. Acest 
document și-a urmat apoi drumul său: mai întii la 
cancelarul Golovin, ca apoi acesta să-l înmineze 
tarului. 

În timp însă ce memoriul își parcurgea calea sa 
sinuoasă, e important poate a istorisi cîte ceva de- 
spre întîlnirea dintre cei doi valahi: tînărul David 
Corbea şi bătrînul, de acum, Nicolae Milescu Spă- 
tarul. Era de fapt prima întîlnire adevărată. În 1700, 
Ceauşu stătuse puţin la Moscova iar întîlnirile cu 
Nicolae Milescu Spătarul le realizase Gheorghe Cas- 
triotul. David Corbea abia îl cunoscuse pe acesta 
în treacăt. Acum, întrucît el era conducătorul so- 
liei românești, apăru pe primul plan al activităţii 
ce se desfăşura aici şi luă contact nemijlocit cu ma- 
rea personalitate a Moldovei care se afla mai de 
mult la curtea ţarului. Avu ocazie să-l cunoască bine 
pe acesta, care de la început îi făcu o impresie ex- 
celentă. Pentru că Nicolae Milescu era unul din acei 
oameni singulari, de o vastă cultură și peste care 
vremea nu trecuse în zadar. Studiase istoria, teolo- 
gia şi filosofia la Academia patriarhiei ortodoxe din 
Constantinopol. Înmagazinase comorile spirituale, 
dar şi crease de pe urma asimilării, nerămînind 
dator epocii și spiritului său elevat. Deşi la o vîrstă 
înaintată, își păstrase acuitatea minţii şi minuia cu 

aceeași măiestrie și abilitate numeroasele limbi 
străine pe care le stăpinea deplin şi pe care le fo- 
losea în calitatea sa la curtea imperială a lui Petru 
cel Mare. David Corbea, bun cunoscător şi el de 
limbi străine, rămase mai ales impresionat de accen- 
tul autentic pe care-l punea în pronunţarea fiecă- 
rei limbi. lar cînd revenea la limba română, uşorul 
regionalism moldovean nu-i scăpa de asemenea 
Ceauşului. 

Chiar de la primele probleme discutate, Corbea 
făcu remarca fulgerătoare că Milescu era la fel de 
atrăgător la vorbă ca şi Stolnicul şi totuşi mult 
deosebit de acesta. Vorba domoală şi chibzuită a 
Stolnicului, la Milescu se schimba într-un fluid ce 
alerga întocmai ca un argint viu, dar coerentă și 
inteligentă, rostită cu spirit şi eleganţă înnăscută. 

Într-una din zilele de după sosirea sa la Mos- 
cova, David Corbea se întîlni cu Nicolae Milescu la 
cancelaria solilor. Acesta îl anunţă că tradusese me- 
moriul adresat ţarului și îl şi înminase cancelarului 
Golovin pentru ca acesta să-l dea neîntirziat lui 
Petru cel Mare. Totodată îi aduse vestea — nu de 
mică importanţă pentru Ceauş — că a doua zi Spăta- 
rul îl va înfățișa ţarului. A doua zi cădea într-o 
miercuri, zi în care ţarul primea întotdeauna pe am- 
basadori şi pe solii altor ţări la el. Dar Milescu, cu 
fața plină de lumină şi cu surisul fermecător pe care 
îl arbora întotdeauna faţă de cei cu care venea în 
contact, îl mai informă pe David Corbea că ziua de 
miercuri nu era de data aceasta o zi de audienţă obiş- 
nuită. Țarul dădea un fel de petrecere, sărbătorea 
ceva care în momentul acela îi era încă necunoscut. 
Dar îl invitase şi pe el, ca de obicei la asemenea 

ocazii. Aflînd despre solia lui David Corbea îi spu- 
sese să-l aducă şi pe Ceauş cu sine. După termina- 
rea petrecerii, ţarul avea să stea de vorbă cu solul 
român. 

Vestea îl bucură mult pe Corbea. El era omul 
acţiunii şi dacă îşi începuse solia, voia să nu lince- 
zească în așteptare. Nici prezentarea la o petrecere 
ca cea anunţată nu-i displăcea. Venea în contact di- 
rect cu oficialitatea rusă, cu protipendada moscovită, 
cu diplomaţi şi oameni politici de seamă, cu perso- 
nalităţi ale culturii. Avea să vadă cu ochii lui și să 
înțeleagă moravuri şi obiceiuri de la Curtea lui Pe- 
tru. Toate acestea îi vor folosi cu siguranţă. Se va 
familiariza cu atmosfera Curţii şi îl va cunoaşte pe 
țar, va avea timp să-l studieze mai înainte de a 
trece la discutarea problemelor pe care le ridica 
solia sa. Avea timp să mai reflecteze, să-și fixeze 
metodele de desfășurare a convorbirii, reţinerile și 
avîntul. 

Dar bucuria acestei vești nu se consumă toată. 
Milescu îl anunţă pe Corbea că îl invită la o plim- 
bare prin Moscova. Această autoritate politică și cul- 
turală care era Spătarul îi făcea cinste compatrio- 
tului său să-i fie ghid prin acest mare oraș, inimă a 
Rusiei, oraş al țarilor. Corbea citise și știa cîte ceva 
despre Moscova. Pînă acum, atît în timpul primei 
lui vizite în Rusia, cît şi zilele de cînd se afla din 
nou aici, nu prea avusese răgaz. I se ivea ocazia 
să ia contact direct cu realitatea socială și isto- 
rică, cu creaţia de artă şi cultură. Să confrunte ceea 
ce ştia pe plan teoretic cu ceea ce avea să i se înfă- 
țișeze direct. Spătarul era un excelent însoțitor. 

Nu se îndoia nici o clipă de aceasta. Primi bucuros 
și în momentele care au urmat porniră expediţia lor. 

Începură cu Cremlinul. Cu locul de unde plecau. 
David ştia prea bine că așa cum Moscova era inima 
Rusiei și Cremlinul era inima Moscovei. De aici, din 
Cremlin porni să ge întindă orașul, să adauge con- 
strucţii noi, să formeze cartiere, străzi, monumente 
de artă, parcuri şi grădini. Și cîte şi mai cite. Bă- 
trina Moscovă, aşezată pe apa cu același nume, tre- 
buia cunoscută pornind tocmai de aici, de la Crem- 
lin. Chiar de la primii pași, purtă în gînd ca un 
punct de plecare începuturile Moscovei. Citise despre 
letopisețul din 1147 care atesta pentru prima dată 
așezarea care însă după alte urme ale trecutului s-ar 
fi înălţat pe locurile unei așezări și mai vechi da- 
tind din veacul al IX-lea. Mai știa că în 1156 cnea- 
zul Iuri Dolgoruki iniţie întărirea Moscovei cu şan- 
turi şi ziduri puternice. Orașul care se extindea trep- 
tat, devine în secolul XIII, cind se constituie cneza- 
tul Moscovei, centrul acestuia. Mai păstra în minte 
și rolul Moscovei ca nucleu al formării statului cen- 
tralizat rus realizat sub Ivan al IV-lea cel Groaznic 
în secolul al XV-lea. 

Cu astfel de gînduri cei doi parcurgeau incinta 
Cremlinului, întilnindu-se cu fel de fel de nobili şi 
demnitari sau chiar oameni de rînd miînaţi de cine 
știe ce treburi pe aici. Milescu era arhicunoscut. Sa- 
luta și era salutat din toate părţile. Nu angaja însă 
nici un fel de discuţie cu nimeni, nu se oprea să vor- 
bească deloc cu careva din oamenii ce mișunau în 
jur. Se păstra acum, în acele momente, numai pentru 
compatriotul său. Şi, David, pentru că la început au 
fost cîteva momente de tăcere, își dădu seama că 
acest Cremlin putea fi prea bine comparat ca idee 

cu Acropolea ateniană sau chiar cu Luvrul Parisu- 
lui. Diversele construcţii din Cremlin erau de fapt 
piese istorice la dimensiuni colosale. 

Milescu fu cel care îl întrerupse din gînduri. El 
îi prezentă Cremlinul ca structură, printr-o rapidă 
comparaţie cu vestitul palat Alhambra din Granada, 
operă arhitectonică şi moștenire lăsată de maurii cu- 
ceritori, istoriei. Ca şi acesta, Cremlinul nu cu- 
prindea palatul regal, ci și biserici, cazărmi, şi pieţe. 
Spătarul îl purtă pe Corbea într-un tur de orizont 
pentru a cuprinde mai întîi ansamblul, timp în care 
Ceaușul putea vedea zidurile înconjurătoare. Află că 
la început ele au fost din lemn, după 1367 s-au ridi- 
cat în piatră; la o înălţime de 12 metri, întinzîndu-se 
de jur împrejur pe o suprafaţă de 4 000 metri. Acest 
zid care trebuia să joace în primul rînd rolul de apă- 
rare, ale cărui creneluri Corbea le văzuse altădată 
de la depărtare, au fost distruse în mai multe rînduri 
de năvălitori şi restaurate cu grijă. Corbea văzu pe 
rînd cele 18 turnuri de înălțimi inegale cît şi cele 
cinci porţi masive de intrare în Cremlin. Cu mare 
interes privi poarta Spassky, care da spre răsărit. 
Află de la Spătar că prin această poartă intrau țarii 
în Cremlin, după fiecare important eveniment. De 
pildă, pe aici intrase triumfător Ivan al III-lea după 
pacificarea Novgorodului sau Ivan cel Groaznic după 
căderea Kazanului. Pe această poartă intrase de cu- 
rînd şi Petru cel Mare, în ziua încoronării lui. 

După ce făcură odată înconjurul Cremlinului, 
Spătarul, care ştia atit de bine fiecare monument și 
ce era important de văzut la fiecare, avînd acces per- 
manent la ele, trecu pe rînd să i le arate lui David 
Corbea. Dar îi atrase atenţia lui Corbea că primele 
construcţii ale Cremlinului, datînd din vremea lui 


269 


Iuri Dolgoruki, cneazul Suzdalului, au fost din lemn. 
Abia peste 200 de ani, în vremea lui Dmitri Ivano- 
vici Donskoi, învingătorul mongolilor pe Don, în 
bătălia de la Kulikovo, construcţiile din lemn au 
început să fie înlocuite cu construcţii de piatră albă, 
solidă, menite să reziste atacatorilor. 

Pe asemenea temeinice relaţii începu vizita prin 
Cremlin. Intrară în catedrala Uspenski Sobor con- 
struită în 1326 din porunca lui Ivan Kalita, după 
sfaturile mitropolitului Petru. Năruindu-se un secol 
și jumătate mai tîrziu, ea e reconstruită sub Ivan 
III, de maestrul italian Fioraventis în stil lombardo- 
bizantin, cu cupole indiene. Aici Corbea a văzut tro- 
nul lui Vladimir Monomacul unde țarii ascultau 
slujba după ceremonia încoronării. Din secolul XV 
aici avea loc chiar această ceremonie. Urmă cate- 
drala Blagovescenskii Sobor (Buna Vestire) ridicată 
la începutul secolului al XIV-lea, mai întîi în lemn, 
apoi reconstruită în 1483—1489. David Corbea a pri- 
vit cu admiraţie picturile meșterului iconar Andrei 
Rubliov. L-a impresionat plăcut exteriorul 'catedra- 
lei Arhanghelul Mihai, întemeiată în 1333. L-au iz- 
bit cupolele sale aurite, strălucind în bătaia soarelui 
şi avînd un aspect cenușiu pe timp ploios. În inte- 
rior a văzut mormintele majorităţii țarilor Rusiei. 
Deși atmosfera este puţin obscură, peretele este lu- 
minat parcă de fresce cu teme biblice ca „Judecata 
din urmă“, de o mare frumusețe şi culoare. A văzut 
de asemenea portretele vechilor țari. La ieşirea din 
catedrală a dat cu ochii de celebrul turn al lui Ivan 
Veliki (Ivan cel Mare), ridicat în anii 1505—1509. 
Construcţia are 82 metri înălțime, este de formă oc- 
togonală, în trei etaje şi terminată printr-o cupolă 
de aramă aurită. Turnul acesta se aseamănă întru- 

cîtva, ca factură istorică, prin întimplări din cele mai 
extraordinare cu nu mai puţin celebrul turn al Lon- 
drei din vremea lui Richard al III-lea. Ceea ce îi face 
însă în mod concret celebritatea sint enormele sale 
clopote. La picioarele turnului, aşezat pe un soclu de 
granit, se află faimoasa „Regină a clopotelor“ (Clo- 
potul ţar), cel mai mare din clopotele cunoscute. Are 
6 metri înălţime, circumferința mai mare de 20 metri 
iar greutatea depășește 190 tone. 

Veni apoi rîndul palatelor, de o bogăţie şi o îru- 
museţe remarcabilă. Fațada nordică a Cremlinului, 
era formată din palatul Belvedere (Teremnoi Dvo- 
reț). Construcţia începută în 1487 a fost mărită în 
1635. | 

Urmă Granovitaia Palata, asupra căreia Milescu 
îi atrase atenţia lui David Corbea că aici aveau să 
vină a doua zi pentru a se înfățișa ţarului. Aceasta 
întrucît construcţia, care în mod excepţional folosea 
și ca loc de încoronare a ţarului, servea în mod obiș- 
nuit pentru serbările şi petrecerile curţii și tot aici 
era sala de audienţe la ţar în ocazii solemne. La sala 
de arme sau Palatul armelor (Orujeinaia Palata), da- 
torită autorităţii lui Nicolae Milescu, putură să vadă 
vistieria. Aici se păstrau bijuteriile familiei impe- 
riale şi diamantele coroanei. Se putea vedea coroana 
lui Vladimir, cea mai veche relicvă a tresorerirei, 
tronuri scînteind în pietre prețioase, trofee de arme 
ruse și mongole, drapele luate de la dușmani prin 
bătălii, tablouri, trăsuri aurite etc. 

David Corbea era încîntat de tot ceea ce vedea 
și privea totul cu un interes deosebit și crescînd. 
Fixa totul în memorie pentru a nu uita niciodată 
cele văzute. 

Aproape de acest palat se găsesc tunurile Crem- 

linului. Corbea văzu impunîndu-se peste celelalte 
„Regele tunurilor (Țar Puşka), demn numai de „Clo- 
potul Tar“, cîntărind aproape 40 tone. Această piesă 
s-a făcut în 1586 sub Feodor Ivanovici. Nici acest 
tun n-a tras niciodată vreo salvă după cum nici clo- 
potul monstru n-a scos vreodată vreun sunet. 

Au vizitat apoi arsenalul, fondat în 1473, în lun- 
gul căruia au văzut aranjat un număr mare de ghiu- 
lele de tun (875 la număr), capturate de la dușmani. 
În sfîrșit, au vizitat și Mănăstirea Miracolelor, de 
unde a pornit în acţiunea de luare a domniei faimo- 
sul fals Dimitrie. Cunoştinţele pe care le poseda Cor- 
bea se completau de minune cu sublinierile compe- 
tente ale lui Milescu și mai ales cu ceea ce vedea 
însuși Ceaușul. , 

Într-un tîrziu, cam pe la amiazi, terminară. Se 
duseră să-şi potolească foamea şi apoi ieşiră din 
Cremlin printr-una din porţi, unde au văzut celebra 
capelă Notre Dame lIverskaya, clădită în 1669. Fă- 
cură apoi cîțiva paşi buni și în faţă li se deschise 
celebra biserică Vasili Blajenii (Vasile Blajinul, Va- 
sile cel Fericit). Şi aici, pe măsură ce se apropiau 
de cunoscuta clădire, Milescu îi povesti legenda păs- 
trată în legătură cu ea. „Se zice că Ivan al IV-lea, 
sub care s-a zidit biserica, la 1554 cînd s-a terminat 
construcţia ei, l-a chemat la sine pe arhitect. Pri- 
vindu-l cu blindeţe, l-a întrebat dacă poate construi 
o biserică asemănătoare. La care arhitectul răspun- 
zînd afirmativ, ţarul porunci să i se taie capul. Şi 
astfel, Vasili Blajenii rămase fără egal.“ 

La auzul acestei legende, Corbea surise. Îşi amin- 
tise de legenda Meșterului Manole, de Curtea de Ar- 
geș și de domnitorul Neagoe Basarab. Nu-și mai îm- 
părtăși gîndul pentru că era sigur că şi Milescu știa 

prea bine legenda valahă. Privi mai degrabă con- 
strucţia, cu cele 12 cupole în formă de bulb de ceapă. 
Unele din ele sînt împodobite în așa fel încît au 
aspectul de fruct de pin sau ananas. Culorile cupo- 
lelor sînt însă diferite. Intervine amestecul bizar al 
stilurilor, de la cel italian pînă la cel chinezesc. În 
interior, Corbea a putut să vadă zece cupole separate, 
veritabile labirinturi în mijlocul cărora odihnea ,„Fe- 
ricitul Vasile“. De acolo, pașii celor doi se îndreptară 
spre alte locuri. Milescu fiind dornic să-i arate 
invitatului său la promenadă cît mai mult din faţa 
Moscovei. Văzură așadar cu deosebit interes „Oraşul 
chinezesc“ (Kitai Gorod), numit așa de la primii ne- 
gustori chinezi care veniseră aici. Spre seară ajun- 
seră și în cartierul numit Zemlianii Gorod (Orașul 
de pămînt), numit astfel de la zidul de pămînt care 
îl înconjura. Corbea văzu aşa numita „Poartă Roşie“, 
compusă din trei arcade cu coloane. 

Lungă fusese această plimbare. Dar deloc obosi- 
toare şi foarte plăcută, în special pentru Ceauş care 
vedea aceste locuri şi lucruri pentru prima oară dar 
și pentru Milescu, care era mulţumit că-i putuse 
arăta atitea compatriotului său. 

Înainte de a se despărţi, Spătarul îl întrebă pe 
Corbea dacă i-a plăcut plimbarea şi ce anume l-a 
impresionat mai mult. Corbea îi mărturisi că a aflat 
atît de multe şi că totul l-a impresionat. Spre mira- 
rea 'Spătarului, îl avertiză pe acesta că unele lucruri 
le știa din citite. Văzîndu-le, cunoştinţele lui au de- 
venit certitudini. Îi spuse apoi că a citit cu mult 
interes istoria poporului rus, că a apreciat mult lupta 
dusă de acesta pentru libertate. 

Cum Spătarul continua să fie mirat, Corbea în- 
cepu la rîndul lui să-i istorisească Spătarului tot ce 

ştia. Se referi şi el la trecutul istoric dar în strinsă 
legătură cu lupta pentru libertate, atît pe plan na- 
tional cît şi al luptelor sociale. Evocă astfel scene din 
lupta împotriva jugului tătaro-mongol. Apoi se referi 
la cotropirea dramatică a Moscovei de către feudalii 
polonezi în 1610 şi la marea luptă pentru eliberarea 
Moscovei condusă de K. M. Minin şi D. M. Pojarski. 
Descrise patriotismul poporului rus, întruchipat de 
eroul popular ţăranul Ivan Susanin, care, conducîn- 
du-i pe polonezi pe un drum greșit şi înecîndu-i în 
mlaștini, își găsi şi el moartea în folosul patriei sale. 
Nu uită să evoce și răscoalele ţăranilor ruși împilaţi 
de boieri din anii 1382, 1547, 1648 şi mai ales marea 
răscoală a edecarilor de pe Volga condusă de Ste- 
pan Razin din 1662. Cînd vorbea despre toate acestea 
lui David Corbea îi apăreau în minte chipurile ţă- 
ranilor transilvăneni conduși în răscoală de Gh. Doja 
sau chipul dîrz și neînfricat al căpitanului Constan- 
tin 'Turculeţ. Nicolae Milescu observă că atunci cînd 
Corbea vorbea despre lupta pentru libertate ochii 
lui străluceau, aureolaţi de un nimb al iluminărilor 
lăuntrice. Dar Ceaușu nu-i lăsa timp pentru gînduri, 
confirmindu-i-le imediat: - 

— Da, cinstite Spătar, eu sînt om din popor. 
Din Scheii Brașovului. Am asistat îndurerat la îm- 
pilarea poporului român şi am plins în mine la su- 
ferinţele sale. De cîte ori vorbesc despre istoria unui 
popor mă interesează mai presus de orice a vedea în 
ea sămînța vindecătoare, rodul pămîntului ei care 
e libertatea. Ori aceasta este tocmai lupta poporului 
însuși. Eu trăiesc pentru această luptă. Văd cu ochii 
deschişi ziua cînd românii vor fi liberi și uniți în 
tara lor neatîrnată! ... Tăcu o clipă. Apoi continuă: 
de aceea, mă aflu acum aici, la ţarul Petru I. Vin 

în fruntea unei solii trimisă de domnitorul meu. Dar 
mai presus vin din porunca conștiinței mele de ro- 
mân. Aş dori să se realizeze o alianţă între conducă- 
torii statelor creştine, rus, al Țărilor Române şi al 
celor frăţeşti din Balcani, care să zăgăzăiască lăţirile 
împărăției otomane şi a celei habsburgice. 

Nicolae Milescu, care îl ascultase cu atenţie, îi 
răspunse: 

— Vei găsi înțelegerea deplină la țar. Scopul 
lui este tot lupta împotriva împărăției turcești. El 
preţuiește pe oamenii inimoși și inteligenţi mai mult 
decît pe orice boier și orice cap încoronat dar fără 
minte. E popular și vrea să dea o nouă față Rusiei, 
după cum Brîncoveanu zugrăvește un nou chip Ţării 
Românești. Cît despre mine, dacă vrei să știi, și eu 
sînt de neam boieresc. Dar nu dintre acei împotriva 
cărora se ridică poporul pentru libertate. Și eu sînt 
român, frate Corbea. Şi dacă am venit acum aici 
este tot în virtutea aceluiași scop pentru care lupţi 
și tu. Uite, Ștefăniță vodă Lupu m-a însemnat ici la 
nas, pentru simpla bănuială că aş fi umblat să devin 
domn. Dar eu nu mă mai socot de loc boier, iar de 
domnie n-am nevoie nici cît negrul sub unghie. Mă 
socot așa şi voi fi pînă în ultima clipă a vieții, 
român, soldat al meleagului natal. Am călătorit mult. 
Am așternut însemnare despre călătoriile mele ca 
să nu se uite că le-am făcut, dar mai ales să se știe 
că un român le-a făcut şi spre gloria patriei sale! 

Tăcu. Şi Corbea simţi nevoia imperioasă să-l îm- 
brăţişeze. Între ei se statornicise un sentiment de 
prietenie caldă și adevărată. 

Primirile la Petru cel Mare erau simple, fără 
prea mult protocol. David Corbea venise însoțit de 
prietenul său Nicolae Milescu Spătarul care se bucu- 

ra la ţar de liberă trecere la orice ceas din zi sau 
din noapte. Dar Nicolae Milescu, la cei 66 de ani pe 
care îi avea şi la experiența în domeniul cunoașterii 
oamenilor, ştia că ţarul, chiar dacă n-o spunea, nu-i 
plăcea să fie deranjat decit în cazuri extreme. Astfel 
încât respectase cu stricteţe orele de primire ale ţa- 
rului pentru a-l însoţi şi prezenta pe trimisul lui 
Brîncoveanu. 

Neprotocolara dar buna primire pe care i-o făcu 
Petru I lui Corbea îi facilită lui Milescu sarcina de 
a-l prezenta ţarului. Odată prezentat, ţarul îl luă 
în primire pe acest tînăr român şi la rindul lui îl 
prezentă împărătesei, Eudoxia Feodorovna, născută 
Lapukina, apoi cancelarului său Golovin. Întrevede- 
rea oficială nu dură mai mult de un sfert de oră, 
timp în care țarul nu-l întrebă pe Corbea pentru 
ce venise, nici ce solie aducea. Totul se consumă prin 
cîteva cuvinte de complezență rostite la modul ge- 
neral, aşa cum cerea orice vizită oficială. 

Dar, la consumarea sfertului de oră, Petru cel 
Mare anunţă începerea serbării. Și abia atunci Cor- 
bea avu răgazul necesar să-și arunce -ochii în jur şi 
să vadă bine splendida şi vasta sală unde se aflau, 
înconjurată de coloane de marmură, de oglinzi de 
jur împrejur, întretăiate de uriașe tablouri, cu scene 
de vînătoare, motive florale sau animaliere, un ames- 
tec de stil baroc și oriental, scăldat în luminile poli- 
candrelor etalindu-și dantelăria de sticlă şi creind un 
efect de vis. 

Începu dansul. Dar Milescu și Corbea nu făceau 
parte din categoria dansatorilor. Spătarul profită de 
timpul de dans pentru a-i face cunoștință Ceaușului 
cu o serie de demnitari de la curte și de trimişi ai 
altor ţări la Petru cel Mare. Apoi se retraseră într-un 

colţ de unde puteau cuprinde cu vederea întreaga 
sală şi Milescu îi servi în grabă lui Corbea cîteva 
informaţii disparate dar destul de semnificative cu 
privire la ţar. Îi spuse că ţarul avea 30 de ani în 
cap și se născuse la Moscova. Dar petrecerea avea 
alt scop pe care abia îl aflase și avea să i-l împăr- 
tășească imediat. Pînă atunci îi vorbi de părinţii lui 
Petru, ţarul Alexis Mihailovici şi Natalia Naricikina, 
care pe lîngă Petru mai dăduse doi fii. Dar că ţarul 
Alexis, din prima căsătorie cu Maria Miloslavsky, 
a avut doi fii: pe Feodor și Ivan şi șase fete. Legat 
de acestea din urmă, Milescu îl informă pe prietenul 
său că pe trei din surorile sale vitrege, Sofia, Eudoxia 
și Marta, cu asprime şi necruțare, ţarul Petru le-a 
ras în cap și le-a trimis la mănăstire. Şi că ţarul este 
în relaţii dintre cele mai reci cu soţia lui în cinstea 
căreia dădea de fapt petrecerea. Era pentru împără- 
teasa Eudoxia Feodorovna Lapukina un cîntec al le- 
bedei. 

întreaga petrecere nu dură mai mult de două 
ceasuri. Timp în care se dansă, se mîncă bine și se 
bău zdravăn. Iar ţarul însuși la o vreme, cînd veselia 
era în toi, ridică paharul și rosti un scurt toast în 
cinstea sărbătoritei şi întru înflorirea Rusiei şi vic- 
toria ei împotriva vrăjmașilor. Ln încheierea petre- 
cerii, Petru cel Mare îi sărută mina împărătesei 
trimiţînd-o fin la plimbare, îl concedie pe Golovin şi 
își luă rămas bun de la Nicolae Milescu Spătarul, 
făcîndu-i semn lui Corbea să rămină. 

Ceilalţi curteni care foiau și ei în sala tronului 
fără un scop precis înțeleseră că a sosit momentul 
să se retragă strategic. Astfel încît în următoarele 
momente Corbea se găsi singur în faţa ţarului. 

Persoana ţarului nu-l intimida. Deşi pe lingă sta- 
tura destul de scundă a Ceaușului Petru părea un 
uriaş, felul de a fi al ţarului, uităturile lui priete- 
noase, cuvîntul puternic alternînd între asprime și 
dulceaţă, mustața de pană de corb bine aranjată, 
hainele simple de negustor şi ușoare pentru a nu-l 
stînjeni în mișcări, parfumul discret olandez pe care-l 
emana făptura sa plăcută, aceste elemente disparate 
din care se putea închega cît de cît un portret ad-hoc, 
ofereau lui Corbea o stare de linişte necesară pen- 
tru discuţia ce trebuia să urmeze. 

Într-adevăr, după ce-l privi o clipă în ochi, obicei 
vechi şi consecvent al lui Petru cel Mare, ţarul îl 
luă de mînă pe Corbea și îl purtă prin niște saloane 
nesfîrșite parcă semănînd cu un labirint însă numai 
figurativ deoarece nu existau prea multe întortocheri. 
Era interiorul Palatului pe care Corbea îl văzuse 
pînă atunci doar din afară. Ţarul pregătea introdu- 
cerea pe acest lung drum prin coridoarele palatului 
țarilor din Kremlin, voind a-i vorbi lui David Cor- 
bea cîte ceva despre ansamblul arhitectonic al Krem- 
linului, despre palatele sale, clădirile administrative, 
muzeele, bisericile, grădinile sale. Deşi nu-l cunos- 
cuse pe Corbea decît atunci, nu însemna că ţarul nu 
auzise de el și că persoana îi era complet străină. 
În primul rînd, numele lui Corbea îi era cunoscut 
din scrisoarea pe care acesta i-o trimisese cu patru 
ani în urmă din Varşovia prin rezidentul său aflat 
acolo. Apoi, prin cancelarul Golovin, care întreţi- 
nea corespondenţă cu Cantacuzinii și cu patriarhul 
Dositei al Ierusalimului, din gura rezidenţilor ro- 
mâni de pînă atunci, numele lui David Corbea ajun- 
sese de multe ori la urechile ţarului. Și nu oricum, 
ci numai de bine. Prezentat în toate ocaziile ca un 

om inteligent şi cult, dotat cu arta diplomaţiei. De 
aceea, ţarul, deși fără mare protocol, îl primise cu 
„cinste şi-i acorda atenţie deosebită. Că nu i-o arăta 
deschis și nu se entuziasma de la primele clipe, 
aceasta ţinea de felul particular de a fi al ţarului 
care nu credea în nici o vorbă pînă ce mai întîi n-o 
verifica el temeinic. Acum proceda şi cu ilustrul său 
musafir de aceeaşi manieră. 

Corbea, deosebit de modul cum i se adresase lui 
Niculae Milescu, dar păstrînd maniera sa de com- 
portare în toate situaţiile, cu calm și zîmbetul pe 
buze, îl informă pe ţar că a citit despre Kremlin și 
îl cunoaşte din propriile imagini pe care le-a făurit 
în minte. Şi că acum Niculae Milescu Spătarul avu- 
sese amabilitatea să-l invite la o plimbare prin 
Kremlin, timp în care vizitase și întilnise lucruri deo- 
sebite, care-i îmbogăţiseră mult cunoștințele despre 
acesta. Atunci ţarul, potrivit tot unui obicei al său, 
îl provocă pe Corbea la discuţii în tot soiul de pro- 
bleme. La un moment dat, așa cum rar i se întîm- 
plase, a fost furat de verbul încîntător al solului 
valah, care aluneca cu ușurință dintr-un domeniu 
în altul al culturii. Şi chiar în cel al istoriei și artei 
ruse, de curind văzute, își spunea cu multă compe- 
tență părerea. Astfel încît la capătul celor spuse de 
Corbea, ţarul rămase uimit şi surprins plăcut peste 
așteptările sale faţă de acest valah erudit care cunoș- 
tea atît de multe și vorbea atît de frumos şi care se 
exprima cu ușurință în ruseşte. Nu mai fusese nevoie 
de maestrul în ale tălmăcirii, Niculae Milescu. Bă- 
nuia că izvorul cunoașterii limbii sale de către 
Ceauş era slavona întrebuințată în Ţările Române 
în biserică şi cancelariile domneşti. Îi promise că 
personal îl va conduce prin Kremlin pentru a-i în- 


219 


fățișa la rîndul lui întreg ansamblul arhitectonic. 

Cu acestea introducerea fusese făcută. Corbea îl 
cîştigase deplin pe ţar, care se bucura din inimă 
că-i sosise la curte un asemenea om. ,„,Posedă arta 
oratoriei, îşi zicea ţarul, are multe cunoştinţe și vir- 
tutea de a le manevra închegat, putere de convin- 
gere uriașă. Este un diplomat de valoare de care 
am multă nevoie.“ 

Luă sfîrşit astfel călătoria prin labirintul amintit. 
Pentru că tocmai ajunseseră în fața unei încăperi 
străjuită la dreapta și la stinga de doi soldaţi înar- 
mați. Aceștia rămaseră neclintiţi la apariţia ţarului, 
care părea că le ignorează total prezenţa. Îi făcu semn 
lui Corbea care intră primul în încăperea aleasă de 
țar pentru discuţia lor. 

Corbea se întreținu lung cu Petru cel Mare. Nu 
mai era însă vorba de problemele de amănunt. 'Ța- 
rul cunoştea conţinutul memoriului redactat în 
adunarea de la Mogoşoaia. Cancelarul Golovin i-l 
predase după ce Milescu tradusese cu ajutorul cifru- 
lui cele 34 de articole. Se convinsese de un lucru 
clar: că popoarele Balcanilor abia aşteptau să se ri- 
dice la lupta de eliberare de sub dominaţia turcească 
și că el, ţarul, va trebui să folosească în lupta lui 
împotriva imperiului otoman această concentrare de 
forţe ce i se oferea. 

Corbea îi dădu să înţeleagă ţarului că Brincovea- 
nu este un stăpîn luminat și că i-a dat deplină putere 
în solia pe care o conducea. Şi că gîndul lui Briînco- 
veanu ca şi nădejdea sa este aceea că în Rusia ro- 
mânii găsesc înţelegerea cuvenită. 

Țarul l-a înţeles şi el bine pe român. I-a relatat 
unele lucruri de intimitate politică. I-a spus printre 
altele că el a aflat multe despre Briîncoveanu care 

caută pe toate căile să ridice ţara sa pe culmile pro- 
gresului. Că la fel vrea și el să ridice Rusia. Că cele 
mai mari greutăţi nu i le aduce mujicul slab și să- 
răntoc, ci tagma boierilor care cu cît sînt mai mîndri 
sînt şi mai proşti și mai periculoși. Dar că el, țarul, 
vrea să ridice Rusia pe culmi înalte. Că are visuri 
mari și pe cît de mari posibil de a fi realizate. Prin- 
tre altele îi mai spuse lui Corbea că vrea să intro- 
ducă fața noului pretutindeni și că acest nou să 
sfărime în calitate de armă teribilă imperiile înapo- 
iate ale Sultanului şi ale Habsburgilor. Vrea să înlă- 
ture şi din nord presiunile regelui suedez. Îi dezvălui 
lui Corbea marea sa taină, dar şi bucurie: începutul 
construirii unui nou oraş. În nord, pe Neva, acolo 
unde soarele nu e chiar atît de darnic cu oamenii, 
dar unde soarele ştiinţei va lumina în schimb. Ora- 
şul proiectat trebuia să-i poarte și eternizeze numele: 
Petersburg, orașul lui Petru. Să amintească de fap- 
tele lui peste timp. | 

Acolo, în nordul rece, se va construi ca din pă- 
mint o flotă cu ajutorul căreia regele Suediei, mîn- 
drul Carol al XII-lea, va vedea amurgul puterii sale. 
O flotă care să pătrundă apoi în Marea Neagră şi să 
sfărime rezistențele turcești din Bosfor. 

Corbea îl ascultase cu atenţie. Apoi îi replicase 
plin de sentimente umanitare: 

— La noi, românii, există o vorbă înţeleaptă: că 
apa trece și pietrele rămîn. Cîţi ne-au trecut hotarul 
cu gînduri rele au fost ca apa tulbure ce s-a dus cu 
tulbureală cu tot. Noi, pietrele, am rămas. Cu toate 
suferinţele cîte le-am îndurat şi la cîte ne-au sortit 
vrăjmășiile. Am văzut cu ochii mei tot ce rău ne-a 
pricinuit neamului nostru lăcomia turcească și noua 
ordine înstăpinită de un deceniu încoace în Tran- 

silvania: tirania nemțească. Astfel încît ne bucurăm 
a fi împreună și la bine, ca -astăzi, mărite ţar, dar 
mai ales la răul care ne ameninţă și să luptăm îm- 
preună împotriva lui! 

Țarul se însufleţise la cuvintele Ceauşului. Con- 
tinuă ideea pe care o începuse: 

— Vreau să ridic Academie de Științe în orașul 
meu cel nou. Să înveţe și să se lumineze poporul. 
Așa cum şi stăpînul tău a ridicat în ţară. Mi-ar tre- 
bui oameni luminaţi de felul lui Milescu şi al dom- 
niei tale care să dezvăluie adevărurile cărților învă- 
țăceilor noştri. Să-i întrecem pe padovani și pe cei 
de la Academia constantinopolitană! 

Corbea se gîndi cu mîndrie la Academia Dom- 
nească din București căreia îi dori în acele clipe să 
fie mai pe deasupra tuturor școlilor din străinătate. 
„Sau — reluase ţarul — să fii trimisul meu pretu- 
tindeni unde putem găsi aliați împotriva Semi- 
lunii!“ 

Corbea surîsese atunci. Adăugase cu respect și 
demnitate: ! 

— Îţi urez, luminate tar, să întemeiezi Academie 
de Științe în oraşul mîndru care se naște şi care îţi 
va purta numele și chipul. Pentru că luminarea po- 
porului tău e un act de umanitate. Dar eu nu pot fi 
profesor aici atîta timp cît la București există Aca- 
demie Domnească, unde dacă aş preda m-ar aștepta 
luminarea poporului meu. Cît despre soliile pe care 
vrei să mi le încredinţezi, nici ele nu pot avea loc 
altfel decît în calitate de trimis al lui Constantin vodă 
Brîncoveanu. Sînt gata însă ca în numele lui, în- 
trucît cauza noastră este aceeași, să plec oriunde 
pot găsi prieteni şi aliaţi pentru a scăpa ţările noas- 
tre de presiunea otomană şi nemțească! 

Lui Petru cel Mare îi plăcu nespus de mult acest 
caracter, acest român din Scheii Brașovului. Îl găsi 
de aceeași structură cu Nicolae Milescu și îl îndrăgi 
nespus. De acum multe vor fi întilnirile Ceaușului cu 
Petru cel Mare la care, în calitate de rezident al lui 
Brîncoveanu, avea liberă trecere — în orice ceas din 
zi sau din noapte. Iar ţarul îl va ţine pe Corbea la 
mare cinste ca pe una din personalităţile marcante 
ce-i fusese dat să cunoască. 

Se gîndi mult la convorbirea avută cu acest ro- 
-mân inteligent şi rafinat. Se gîndi și la memoriul ur- 
zit în liniștea Mogoşoaiei. Nu întirzie cu răspunsul. 
Acest răspuns era trimis la Brîncoveanu prin Teodor 
Corbea (care îl însoţise pe fratele său în Rusia). 
Din nefericire, ţarul nu se putea angaja atunci, ca și 
în cazul soliei lui Gheorghe Castriotul, într-o acţiune 
deschisă împotriva Turciei atîta timp cît era proas- 
pătă pacea încheiată cu Turcia de pe urma căreia do- 
bîndise Azovul, iar în nord continua războiul deschis 
cu Suedia. 

Deși numai consimțămînt favorabil pentru o vii- 
toare acţiune antiotomană, un pas înainte era făcut. 
Cînd Teodor Corbea îi adusese răspunsul ţarului, 
Brincoveanu nu se mai îndoi o clipă că în Rusia 
trimisese acum pe cel mai dotat diplomat al său. 
Şi că răspunsul acesta se datora excelentelor calităţi 
ale Ceaușşului. Astfel încît misiunea lui David Cor- 
bea în Rusia se prelungi și ca atare și legăturile și 
corespondenţa acestuia cu Brincoveanu, pe de o 
parte, cu Cantacuzinii, pe de alta. 

La scurt timp după aceea, la începutul anului 
1703, Briîncoveanu trimise o nouă scrisoare pe adresa 

Ceauşului, ca acesta să o înmineze ţarului. Scrisoa- 
rea reedita memoriul, însă era redactată într-un stil 
mai cald și mai direct. Ţarul se găsea atunci la Vo- 
ronej. Cancelarul Golovkin Gavril scria la 8 februa- 
rie 1703 ţarului la Voronej: „Am trimis azi la Voro- 
nej la dumneavoastră pe domnul Ceauş David Cor- 
bea al gospodarului muntean, care se află la curtea 
voastră. Împreună cu el, am trimis pe traducătorul 
Nicolae Spătarul Milescu cu un senator, conform or- 
dinului Dvs.“ 

Tarul i-a primit din nou bine pe cei sosiți şi. 
s-a sfătuit îndelung cu ei. N-a acţionat atunci în 
nici un fel pentru că, aşa cum s-a arătat, era inte- 
resat să termine grabnic războiul cu Suedia ca să 
se poată apuca „de războiul cel mare; antiotoman.“ 

Între timp, în Țara Românească se petrecu ma- 
rea plecare a lui Constantin Brîncoveanu la Poartă, 
din 1703, cerută de noul Sultan, Ahmed al III-lea. 
Această vizită avea să dureze cu drum cu tot preţ 
de două luni bune. Întîmplările prin care au trecut 
Brîncoveanu şi suita sa, pline adesea de necunoscut 
şi de aventură, atît pe drum cît și în capitala im- 
periului, pot fi zugrăvite şi într-un roman. Evoca- 
rea noastră îl reduce la un film scurt al acelor dra- 
matice evenimente. 

Chemarea lui Brîncoveanu la Poartă era un nou 
prilej pentru Sultan și noul vizir, Rami-Mehmed, de 
a-i smulge averi. Dar ea fusese provocată de Ale- 
xandru Mavrocordat, marele dragoman și ruda sa, 
care, urmărea tronul Țării Românești pentru unul 
din fiii săi. Brîncoveanu pleacă însoţit de către un 
întreg alai, dar din care se distingeau: unchii săi — 
Constantin şi Mihai Cantacuzino, fiul său, Ştefan, și 
medicul Iacob Pylarino. Drumul, 500 de kilometri, 

dură aproape o lună și el a fost special întirziat de 
domnitor, pentru ca, între timp, să poată lua legă- 
tura cu oameni influenţi la Poartă, cărora, „să le 
umple buzunarele, pentru a le îndulci inimile și a 
le cîştiga bunăvoința.“ Urmă apoi a doua lună, de 
convertire în fapt a „galbenilor sunători.“ În această 
a doua lună, „puterea arginţilor se dovedi miracu- 
Joasă.“ Se întoarse încărcat. Sultanul îl înzestrase cu 
daruri — firește simbolice: un cal pur sînge, un 
caftan și un surguci pentru cucă. Şi aureolat de vic- 
torie, mai cu seamă. 

În ce consta însă victoria brîncovenească? Izbuti- 
se, în primul rînd, să obţină pentru a doua oară, re- 
cunoaşterea domniei pe viață. Cu ce preţ însă? Al 
„dăruirii“ unor însemnate sume de bani chelerului 
împărătesc. Apoi, Brîncoveanu știa foarte bine că 
nimic nu era veșnic, cu atît mai mult cuvîntul Sul- 
tanului şi tronul care depindea de bani. Căpătase 
însă răgazul necesar pentru a pregăti în taină asal- 
tul asupra puterii turceşti. Mai obținuse mazilirea 
lui Constantin Duca, bănuit „a se fi ajuns cu mus- 
calii“, şi tronul Moldovei pentru Mihail Racoviţă, 
protejatul său. Ba Sultanul i-a propus lui Brînco- 
veanu și scaunul Moldovei. 2 

Bine ar fi fost poate pentru Moldova, care încer- 
case atitea suferințe de la moartea lui Ștefan cel 
Mare, să aibă același domn ca și sora ei Muntenia. 
S-ar fi întrezărit iar soarele unirii românilor ca pe 
vremea lui Mihai. Domn a două ţări românești, lui 
Brincoveanu i-ar fi rămas doar să ridice sabia pen- 
tru a trece munţii în Transilvania, 

Dar vremurile domniei lui Mihai Viteazul se 
schimbaseră. Şi oamenii. Brîncoveanu avea pe mulţi 

împotrivă, iar scaunul Moldovei costa tot pe atit de 
scump la Poartă ca și al Ţării Românești. Stolnicul 
Constantin Cantacuzino l-a sfătuit pe domn să re- 
nunţe la „acest plan nebunesc“, iar Brincoveanu l-a 
ascultat atunci. De altfel, tot ce se petrecuse în aces- 
te două luni de lipsă din ţară a domnului, Cantacu- 
zinii consemnaseră cu fidelitate în scris şi-l ţinu- 
seră la curent pe David Corbea ca acesta să-l înşti- 
ințeze pe ţar. Era o cale de a arăta ţarului momen- 
tele grele prin care trecea domnul Ţării Românești, 
silit la o atare politică. 

În scrisoarea din 24 iunie 1703, Stolnicul îi seria 
lui David Corbea că Brîncoveanu a fost grabnic che- 
mat la Poartă de noul Sultan Ahmed, care se arăta 
mai vajnic (în înţelesul de aspru) decît predecesorul 
său, Mustafa. Că Brîncoveanu trebuia să aleagă în- 
tre două situaţii: sau să nu se ducă și să fie imediat 
mazilit, sau să se ducă şi cu metoda obișnuită a ba- 
nilor grei, sunători, foarte mulţi la număr, pe mă- 
sura posibilităţilor sale, să-și asigure în continuare 
domnia. Și că domnul o alesese pe a doua, care era 
cea mai în folosul său și al Ţării. Scopul chemării 
lui Vodă la Sultan, îi scria Stolnicul lui David Cor- 
bea, „au fost întîi să meargă să mărească haraciul, 
cum l-au mărit... şi ca să dea Moldova asupra lui.“ 
Dar că el, Stolnicul, l-a sfătuit pe Brîncoveanu să 
nu primească a fi și domnul Moldovei. Pentru că „dă 
vor turcii să dea Moldova asupra lui Vodă, să știi 
că nu pentru florile cucului, sau pentru alte ghiz- 
dării (adică plăceri) ale mării sale, făr decît, cum 
am zis mai sus, ca să dea el banii ce ar cerea şi ai 
Moldovei și cum ziși știindu-l bogat mare, să miră 
cum îl vor mai mulge.“ 


286 


Din conţinutul scrisorii se vădește o atitudine 
neutrală. Dar mai încolo Stolnicul nu uită să stre- 
coare şi ironia caracteristică stilului său și în felul 
acesta să probeze şi o oarecare dezaprobare faţă de 
politica generală a domnului Tării Românești de 
care, mai tîrziu, de prin 1707, se vor desolidariza to- 
tal atît el cît şi ceilalţi Cantacuzini. Scria Stolnicul, 
de pe poziţie autoritară și autorizată, că, pentru a 
vărsa atita bănet la Poartă, Brîncoveanu „nu dă doi 
bani, iar ţara se prăpădește, de care ce să zicem, de 
stă măria sa tot la acest nărav, numai să-și caute 
dobînda sa nu știm ce drum vom apuca.“ 

Întors în ţară, Brîncoveanu va acţiona împreună 
cu Cantacuzinii pentru așezarea pe tronul Moldovei 
a lui Mihail Racoviţă. De acest fapt David Corbea 
lua cunoștință din scrisoarea Stolnicului de la 16 
iulie 1703. Acesta îi spunea clar că ei, Cantacuzinii, 
împreună cu Brincoveanu „au depus multă străda- 
nie și au vorbit peste tot acolo şi s-au străduit ca 
să fie înscăunat acolo moldovean de neam, dar nu 
de neamul Cantemireștilor sau al lui Duca şi ne-au 
făgăduit nouă că așa se va face.“ 

Totodată, la Brincoveanu începe să apară o anu- 
mită teamă faţă de politica apropierii de Rusia. Per- 
sonajul istoric Briîncoveanu apare astfel contradic- 
toriu. Teama nu trebuie însă înţeleasă ca frică obiş- 
nuită. Brîncoveanu a fost de multe ori un ezitant, 
dar cînd se angaja la o faptă devenea cutezător și 
înflăcărat. Sifîrşitul lui eroic este cea mai bună do- 
vadă de temeritate şi neînfricare. Dar în acele mo- 
mente de după întoarcerea de la Poartă cu numi- 
rea pe viaţă şi avînd în faţă exemplul mazilirii 
lui Constantin Duca cu principalul cap de acuzare 
„ajungerea cu muscalii“ îl fac să regiîndească poli- 

tica sa externă. Găseşte necesară rechemarea — mă- 
car pentru un timp — a rezidentului său permanent 
la Moscova, David Corbea Ceaușul. În timp ce Can- 
tacuzinii erau pentru menţinerea Ceaușului și insis- 
tenţa pe lîngă ţar a organizării luptei antiotomane, 
Brincoveanu, fără a părăsi planul acţiunii generale 
de eliberare de sub jugul turcesc, năzuia spre o 
amînare a lui. Ştia că ţarul era în acel moment ocu- 
pat cu Războiul Nordic, perioadă care ar fi cores- 
puns şi cu întărirea poziţiilor sale față de Turcia, 
mai ales după alegerea sa pe viaţă. 

Briîncoveanu a început demersurile pe lîngă ţar 
pentru a-l rechema pe Corbea în ţară. Dorea ca 
țarul să înţeleagă bine acest mobil al rechemării și 
nu ca o rupere a legăturilor cu Rusia. Iată conţinutul 
ciudat al scrisorii pe care patriarhul Dositei o adresa 
cancelarului rus. F. A. Golovin la 4 septembrie 1704 
cu rugămintea de a-l trimite în ţară pe David Cor- 
bea pentru „că nu se poartă cu judecată şi se laudă 
tuturor cu lucruri ce ar trebui tăinuite.“* Conţinu- 
tul „ciudat“ poate fi interpretat în diferite feluri. 
Pînă atunci Briîncoveanu îl preţuise în chip deose- 
bit pe Corbea și acţiunile sale. Dintr-odată îi dez- 
aprobă purtarea pentru că Dositei desigur scrisese 
tarului din impulsul lui Brîncoveanu. Înseamnă oa- 
re că Brincoveanu își schimbase părerea despre Da- 
vid Corbea? Nu era Briîncoveanu omul care odată 
ce înţelesese valoarea unei personalităţi s-o judece 
apoi subiectiv din cauza unor elemente efemere. 
Să fie cel mult subiectiv faţă de faptul că la acea 
dată David Corbea devenise de fapt omul Cantacu- 
zinilor. Se vedea cît de colo că formularea „nu se 
poartă cu judecată“ era un pretext și că adevărata 
cauză consta în situaţia creată prin „vizita“ lui la 

Poartă. Că este aşa o dovedește îngrijorarea lui De- 
sitei cu privire la faptul că seraschierul Sultanului 
aflase. de rolul lui David Corbea în Rusia şi după 
ce Ahmed îi dăduse lui Brîncoveanu firman de dom- 
nie pe viață acest fapt putea avea efectul unui soc 
asupra Sultanului care ar fi anulat într-o clipă ac- 
tul obţinut cu atita trudă bănească. 

Pe deasupra tuturor acestora valoarea lui Corbea 
nu se putea pune la îndoială din partea nimănui. 
Petru cel Mare în scrisoarea de răspuns îl caracte- 
rizează chiar după merit: „...un om prea bun, cre- 
dincios și isteţ.* Totuşi, pentru că Brîncoveanu a in- 
sistat şi va trimite la Moscova pe Gheorghe Cas- 
triotul, țarul îl eliberează pe David Corbea din func- 
tia de rezident permițîndu-i să se întoarcă în ţară. 

Astfel se încheie această misiune a venerabilu-: 
lui Ceauș. Privită pe planul finalităţii, ea nu-și atin- 
sese scopul. În fondul ei însă ea fusese strălucită, 
fapt care îl face pe ţar ca odată cu trimiterea Ceau- 
sului în ţară, să-i mulțumească lui Brîncoveanu pen- 
tru serviciile aduse de iscusitul român. 


În țară. David Corbea ajunse în București în- 
tr-un moment în care disensiunile dintre Brincovea- 
nu și Cantacuzini începeau să se contureze tot mai 
mult. Ceaușşul, cu firea lui pătrunzătoare, care intui- 
se unele asperități chiar din scrisorile Stolnicului, 
avu ocazia să constate că între timp lucrurile mer- 
seseră mai departe. Pentru că nu era vorba numai 
de problemele mari ale timpului lor, ci chiar de 
probleme intime, personale, de familie dacă vrem. 
Brincoveanu se afirma tot mai mult ca un mare dom- 

nitor şi în mintea Stolnicului și ca un veleitar. Stol- 
nicul se simţea parcă pe planul secund în politica 
ţării, fapt care-l mîhnea în chip deosebit de ciudat 
încît nici el nu-și putea explica prea bine această 
mâîhnire. Cu inteligenţa lui își dădea perfect seama 
că Domnul ţării trebuie să fie în orice ocazii în prim 
plan. Și totuși nu se putea împăca deloc cu acest 
gînd stăruitor de chinuitor. Apoi, începuse să între- 
vadă perspectiva mai apropiată sau mai îndepărta- 
tă, dar oricum, perspectivă, ca Brîncoveanu să insti- 
tuie o dinastie şi să asigure tronul, în chip ereditar, 
fiului său mai mare, beizadeaua Constantin. Stolni- 
cul avea și el un plan asemănător, privind urcarea 
pe tron a fiului său, Ştefan. Era mai aproape că- 
maşa Stolnicului decît haina lui, acest nepot de soră 
pe care, (după părerea sa, îl ajutase să fie domn și 
acum ajunsese la vremea cînd nu se mai uita în 
urmă. 

La rîndul său, David Corbea nu putea rămîne 
indiferent la acest subtil joc diplomatic intern. Nici 
neutru. Nu-l putea trăda pe domnul Ţării fără mai 
întîi a-și trăda propria conștiință. Nu-l aproba în 
toate privinţele, ceea ce nu însemna trădare. După 
cum nu o putea în nici un chip rupe 'cu Cantacuzi- 
nii, care îi dăduseră dovadă de atitea ori de priete- 
nie fără a deveni ingrat şi nerecunoscător și deci a 
călca principiile umanitare. Răminea deci duplici- 
tatea. Pentru că, așa mic cum era și depinzător de 
alţii, nu putea juca nici măcar rolul de „arbitru“ 
în relaţiile dintre domn și Cantacuzini. Se mulțumi 
așadar să studieze atent întreaga evoluţie a acestor 
raporturi şi să acţioneze cu toată capacitatea şi pri- 
ceperea sa în direcţia acelor acțiuni care foloseau 

Țării. Pentru că lui Corbea, Țara îi apărea deasupra 
domnitorului şi a Cantacuzinilor, ca patria eternă a 
tuturor românilor. 

Continuă astfel să întreţină corespondenţă cu 
Moscova, fie prin Gheorghe Castriotul, fie prin Nicu- 
lae Milescu, pentru ca ţarul Petru I să fie informat 
asupra evoluției raporturilor dintre Brîncoveanu și 
Cantacuzini, dar mai ales — ceea ce îl interesa pe 
tar în chip deosebit —, asupra mișcărilor efectuate 
de turci la Dunăre și în Balcani. Corbea acţiona în 
continuare de aici, din ţară, pe linia realizării acelui 
front antiotoman pentru care fusese trimis şi la 
Moscova. Şi tocmai pentru că era convins de reușita 
unui asemenea front care după constituire ar fi 
obţinut mari victorii împotriva înapoiatului impe- 
riu al Sultanilor. Ştia bine că toţi Cantacuzinii sînt 
pentru lupta antiotomană și că nici Brincoveanu nu 
putea părăsi în chip sentimental şi obiectiv acest 
gînd. Numai că o situaţie conjuncturală îl determi- 
nase pe domn să ia o atitudine echivocă şi să-l re- 
cheme din Rusia. Mai ştia că înrăutățirea relaţiilor 
brîncoveano-cantacuzine nu erau determinate în pri- 
mul rînd de acest aspect, și în acest sens îl informa 
şi pe țar pentru ca Petru I să ştie că în cazul în- 
chegării unui front antiotoman domnul Ţării Româ- 
nești va fi în fruntea unei asemenea mari cauze. 

Perioada cînd David Corbea se întorsese în ţară 
corespunde şi jocului diplomatic pentru scoaterea 
lui Mihail Racoviţă din scaunul Moldovei. Briînco- 
veanu, care îl susținuse pe Racoviţă dar căruia nu 
i-a lipsit niciodată simţul politic şi de orientare, şi-a 
dat seama că favoritul său se compromisese. Firește, 
în primul rînd în ochii turcilor, dar în același timp 
Și în ai boierimii din Moldova și Cantacuzinilor. Noua 

orientare a Cantacuzinilor către Antioh Cantemir, 
care mai fusese o dată domn al Moldovei, era de 
fapt orientarea generală care nu-i scăpă lui Brînco- 
veanu. El nu voi să adauge prin susținerea în conti- 
nuare a lui Racoviţă o nouă premisă de adîncire a 
prăpastiei ce se năștea între el şi Cantacuzini. Se 
ralie astfel curentului antiracoviţesc din care făcea 
parte chiar şi Dositei, patriarhul Ierusalimului, și 
îl sprijini pe Antioh în noua postură de după în- 
toarcerea de la Poartă. | | 

Rezultatul a fost că la 23 februarie 1705 Mihail 
Racoviţă este mazilit și dus la Poartă și la 1 iunie 
al aceluiași an, Antioh își făcea intrarea în laşi ca 
domn a doua oară al scaunului Moldovei. Brinco- 
veanu își obținuse astfel un prieten în măsura în 
care banii pe care îi dăduse pentru o astfel de prie- 
tenie, vreo 220 de pungi de aur şi cuvintele fru- 
moase ce semănau a legămint trimise de Antioh 
prin cumnatul său Bogdan hatmanul la curtea dom- 
nească din Tîrgovişte, puteau constitui elemente de 
trăinicie. 

În ceea ce-l priveşte pe David Corbea, el nu s-a 
amestecat în jocul diplomatic pentru schimbarea 
domnilor, cum funcţia și poziţia lui nu i-o permiteau. 
A urmărit însă atent manevrele politice căutînd să 
surprindă în tabloul acesta resorturile tainice și ne- 
văzute ale unei arte pe care și el o poseda și care 
îl interesa cu atît mai mult s-o urmărească la dom- 
nul Ţării şi la Cantacuzini. Ca un colecţionar care 
aleargă cu pasiune după vreun obiect rar ce-i lip- 
sește din colecţie. A fost o perioadă mai calmă și 
mai puţin frămiîntată pentru el. Dar, în anul urmă- 
tor, prezenţa lui se face simțită ca fiind necesară 
la Moscova. Faptul probează că ţarul îl prețuia mai 

mult decit pe toți trimişii de pînă atunci ai ării 
Româneşti, inclusiv Gheorghe Castriotul. Şi aici însă 
firele erau mai adinci. Petru cel Mare aflase de 
evoluția negativă a raporturilor dintre Brincovea- 
nu și Cantacuzini. Ştia şi că talentatul David Cor- 
bea era din ce în ce mai mult omul Cantacuzinilor. 
Și că în vederea unor informaţii multiple şi precise 
faţă de situaţia și pregătirile ce se făceau în Impe- 
riul otoman nu se putea conta prea mult pe Brînco- 
veanu care în poziţia lui oficială trebuia să urmeze 
politica turcească. Linia Cantacuzini-David Corbea 
era mult mai sigură şi mai eficace. Ea putea acționa 
cu adevărat și în chip deplin în timp ce linia Brîn- 
coveanu era în chip obiectiv închisă. Țarul înţele- 
gea greutăţile prin care trecea Brincoveanu şi se 
ferea de complicațiile acestei linii fără a înceta să-l 
admire pe domnitorul Ţării Românești în care vedea 
un cap limpede și luminat şi un exemplu bun de 
urmat în multe privințe. 

Pe de altă parte, interesul țarului de a avea infor- 
maţii cît mai precise în legătură cu Imperiul otoman 
se datora unor schimbări petrecute în anul 1706. La 
şase ani de la victoria sa asupra lui Petru cel Mare 
de la Narva (1700), Carol al XII-lea, suveranul Sue- 
diei, îşi menținea încă poziţia de învingător rezulta- 
tă din această trecută victorie. El izbuti în toamna 
anului amintit să-l silească pe regele Poloniei, Au- 
gust al II-lea, să încheie pacea de la Altranstădt (24 
septembrie 1706) prin care rupea legăturile cu Rusia 
și de fapt părăsea şi tronul. Petru cel Mare intuieș- 
te o coaliție suedezo-polono-turcească împotriva Ru- 
siei. Avea nevoie de aliaţi şi de informaţii, în pri- 
mul rînd în privința pericolului din sud, pentru a nu 
fi prins între două fronturi. Linia Cantacuzini-David 

Corbea era cea mai indicată. Totuși încuviințarea 
trebuia s-o dea Constantin Brincoveanu. 

Încă de la 7 martie 1706, Petru cel Mare, care 
se afla la Minsk, îi scria lui F. A. Golovin, la Mos- 
cova că „ar fi foarte bine ca Ceaușul David să se 
găsească acum la noi.“ Dind urmare dorinţei ţaru- 
lui, Golovin scrie lui Brîncoveanu la 19 martie 1706: 
„Vă rog să ni-l trimiteţi cît mai iute (pe David Cor- 
bea) după cum ne-aţi promis înainte şi după cum 
v-am mai scris și noi, căci majestatea sa ţarul îl va 
primi cu dragă inimă.“ 

La primirea scrisorii, Brîncoveanu a ezitat. Îi 
părea bine că trimisul său era apreciat de ţar pen- 
tru virtuțile lui alese. Simţea însă ca un gust amar 
în gură faptul că Ceauşul nu mai era omul său de 
încredere ca altădată, ci al Cantacuzinilor. De aceea, 
întârzie cu răspunsul. Insistenţele ţarului îl hotăriîră 
însă la un act care semăna a jumătate de măsură: 
să-i satisfacă şi dorinţa lui Petru cel Mare, dar să-l 
menţină și pe Ceauş în ţară. Astfel că îl trimise la. 
Moscova pe Teodor Corbea. Ţarul însă se vedea în- 
gelat în așteptările lui deoarece nu-l dorea pe Teo- 
dor, ci pe David. Dealtfel chiar Ceaușul, aflind de 
hotărîrea lui Briîncoveanu, se simţi lovit în demni- 
tatea lui. El scrise o scrisoare în taină către cance- 
laria rusă, sugerînd posibilitatea refuzării ajutoru- 
lui lui Teodor Corbea şi reînoirea. cererii de trimite- 
re în Rusia a sa. Ceaușul dorea ca să continue acţiu- 
nile întreprinse pînă atunci cu succes pe lingă ţar 
pentru încheierea unui tratat de alianţă între Ţara 
Românească şi Rusia şi pe această bază închegării 
unui front antiotoman. Scrisoarea lui Corbea a ajuns 
Ja Moscova și, din conţinutul ei, Golovin, Golovkin 
şi apoi ţarul au înțeles că pentru a-l avea pe David 

Corbea care, odată înapoiat, se considera încheiată 
misiunea sa, era necesar însă un pretext deoarece 
ţarul nu voia să-i refuze lui Brîncoveanu trimisul 
în mod deschis. Sigur că pretextul putea fi oricare 
şi chiar de ordin minor, numai pretext să existe. Şi 
el fu găsit imediat. Teodor Corbea era trimis înapoi 
în Ţara Românească purtind o scrisoare către Brin- 
coveanu prin care acesta era rugat să procure pen- 
tru ţar 20 de butoaie de vin Tokay. Vinul, deşi li- 
chid, părea cusut cu aţă albă. Un lucru era totuși 
adevărat în toată această poveste: ţarul se da în 
vînt după vin Tokay. Brîncoveanu însă nu era omul 
care să se lase copleșit de amăgiri. Mai ales 'că în- 
toarcerii lui Teodor Corbea îi urmează o altă scri- 
soare a cancelarului Golovkin, de data aceasta cu 
afirmare directă: ,,...după dorința prea milostivu- 
lui meu ţar și gospodar, l-am cerut nu pe Teodor, 
ci pe domnul David Ceaușul...“ Era adăugată ideea 
că David Corbea se făcea deosebit de necesar „spre 
a ne servi la treburi foarte importante.“ 

Nu mai era nici un dubiu că ţarul, cunoscînd 
bine virtuțile alese ale românului din Scheii Braşo- 
vului, voia să-i încredinţeze acestuia sarcini însem- 
nate şi hotăritoare. Brîncoveanu mai întirzie însă 
cîteva luni, din septembrie 1706 pînă în februarie 
1707, timp în care cancelarul rus era înștiințat că 
el, domnul Ţării Românești, îl va trimite la Moscova 
pe Ceauș, însă aşteaptă un moment mai favorabil ca 
pînă atunci. 

Nu s-a creat acel moment extrem de favorabil. 
Totuși, în februarie 1707, în toiul a tot felul de în- 
grijorări, el îi aprobă lui David Corbea plecarea 
în Rusia. Nu l-a mai chemat ca altădată în camera 
aceea în stil florentin, rezervată oaspeților distinși. 

Ci la Mogoşoaia. În liniștea ei care acum era tulbu- 
rată de despărţirea lui Brincoveanu de diplomatul 
său. Întîlnirea fu glacială. Brîncoveanu îi atrase lui 
Corbea atenţia să ţină seama că pleacă în solie ca 
trimis al său. Corbea nu încercă să încălzească at- 
mosfera. Confirmă că este trimisul domnului Țării și 
că va acţiona în conformitate cu interesele românilor 
şi în sensul vechilor acţiuni de închegare a frontului 
antiotoman. 

Se despărţiră tot glacial. Corbea plecă senin spre 
misiunea sa. Briîncoveanu avu însă o stringere de 
inimă, ca o presimțire. Că nu-l va mai vedea nici- 
odată pe iscusitul său trimis. 


Ultima misiune a Ceaușului. Rezervele, temerile şi 
suspiciunile lui Brîncoveanu se dovediră întemeia- 
te. David Corbea pleca de data aceasta la Moscova 
tot în calitate de trimis al său — pentru că așa su- 
nau uzanţele diplomatice —, dar ca om al Cantacu- 
zinilor. Gîndindu-se la acest lucru, încerca o pro- 
fundă amăgire, ca de vis neîmplinit. Pentru că le- 
gîndu-se de anumiţi -oameni capabili şi virtuoşi 
domnitorul își lega de ei propriile aspirații şi nă- 
zuinţe și se bucura de reușita lor ca de propria sa 
operă. Îi era şi drag David Corbea şi cu atît mai 
mult simţea dureroasă răceala Ceaușului. La rîndul 
lui, Ceaușul era numai aparent înstrăinat de domni- 
tor. În realitate, ţinea sincer la Brîncoveanu și nu 
putea ignora faptul că fusese atît de bine primit la 
curtea acestuia cînd pribeag își găsise adăpostul cald 
şi familial în inima Țării Românești și a domnito- 
rului. 

Corbea însă — aşa cum am avut de multe ori 

ocazia s-o spunem — era fiinţa care nu se lăsa pur- 
tat prea mult de sentimente. Era ciudat însă. Foarte 
ciudat şi unic. Pentru că în genere cei care înlătură 
sentimentele şi dau glas rațiunii uită repede tot 
ceea ce este legat de cîmpul lor sentimental. Corbea, 
dimpotrivă, în profundul său sufletesc răminea un 
mare sentimental. Acolo păstra, nealterat, ca o ne- 
stemată, cîntecul vieţii lui trăit la curtea lui Brinco- 
veanu. Nu uita nimic. Nici iubirea pentru om, nici 
respectul pentru domnitor, nici recunoştinţa pentru 
amîndoi. Trecea apoi la raţiunile politice ale timpu- 
lui său. Aici trecea pe făgașul realităţii şi fără a se 
mai amăgi cu un cîntec ce i se părea că și-a pierdut 
melodicitatea trecea direct la acţiune. I seapărea că 
domnul Ţării Româneşti a pierdut ritmul și vibra- 
ţia epocii, simţul măsurii echilibrate. Îl durea că 
trebuie să acţioneze pe un alt făgaș decit cel dorit 
de Brincoveanu, dar se aviîntă fără preget pe acest 
drum. Aşa se explică de ce în noua misiune nu-l mai 
tinu la curent pe domnitor, ci mai degrabă pe Canta- 
cuzini cu ceea ce înfăptuia, și Briîncoveanu trebui să 
afle din alte surse acţiunile de peste hotare ale 
Ceaușului. Astfel, la scurt timp de la plecarea Cea- 
ușului, Brîncoveanu a fost anunţat printr-o scri- 
soare de cancelarul Golovkin că trimisul său la Mos- 
cova, David Corbea, a fost numit consilier aulic al 
lui Petru cel Mare. O funcţie demnă de toată încre- 
derea şi lauda şi pe măsura omului care o primea. 
Brîncoveanu se bucură și se întristă, se lumină și se 
întunecă. Cauza acestei stări, după cele expuse, nu 
mai este nevoie a o explica. 

Dar, noul drum al lui David Corbea la Moscova 
n-avea să mai semene cu primul. De-acum Corbea 
nu mai era un „novice“ și un om care trebuia cu- 

noscut mai întîi. Toţi îl cunoșteau ca pe un diplomat 
iscusit și care, primind o anumită misiune, o rezol- 
va în chipul cel mai strălucit. Astfel încît funcţia 
de consilier aulic nu era întîmplătoare. Țarul avea 
nevoie să se sfătuiască îndeaproape cu o minte iscu- 
sită. Îi urmă misiunea pe care ţarul i-o încredință 
personal Ceaușului, aceea de a merge în Transilva- 
nia și a lua legătură cu Francisc Racoți, în vederea 
desfășurării unor tratative „de cea mai mare im- 
portanță.“ 

Înainte de a pătrunde în fondul lucrurilor, să în- 
făţișem aparenţa lor. Țarul îl alesese pe Corbea ca 
pe cel mai strălucit şi potrivit, mai ales că ştiindu-l 
din Scheii Braşovului își închipuia că pasiunea rea- 
lizării misiunii va fi dublată de prezenţa lui Corbea 
în locurile natale. Țarul avea nevoie de aliaţi în 
acele momente cînd, așa cum s-a mai arătat, Suedia, 
Polonia şi Turcia se dovedeau a fi ofensive. Ceau- 
şul primi cu mare bucurie această misiune care co- 
respundea și scopului general al închegării frontului 
antiotoman, dar şi întoarcerii în mijlocul fraţilor 
transilvăneni după o absenţă de aproape patru ani. 
Pentru că lingă ei, cu inima și gîndurile, fusese tot 
timpul. Ştia că Francisc Racoți ridicase în 1703 la 
luptă Transilvania şi Ungaria împotriva jugului 
habsburgic. Visul său de aur care putea fi acum în- 
făptuit. Şederea sa la Moscova în această a doua că- 
lătorie a durat deci doar două luni. Pleca în Tran- 
silvania să realizeze cea mai importantă misiune 
a sa. 

În ceea ce-l privește pe Brîncoveanu, el află de 
la cancelaria rusă şi despre plecarea lui David Cor- 
bea în Transilvania, şi despre finalitatea tratative- 
lor pe care Ceaușul avea să le poarte cu Racoți. De 


298 


data aceasta se bucură din toată inima pentru că 
această misiune îi dădea posibilitatea să afle poziţia 
lui Racoți faţă de şirul de probleme complicate care 
cuprinsese răsăritul și sud-estul european. Avu însă 
neplăcuta surpriză să constate că Ceaușşul, care se 
lansase de-acum într-o politică de mare respirație 
şi valoare şi care desfășura tratative cu Racoți cu 
rezultate deosebit de pozitive, îl ţine departe de ele 
şi de conţinutul lor tocmai pe el, domnul Tării Ro- 
mânești. Îşi făcu un timp iluzia că raportul lui Da- 
vid Corbea cu privire la evoluţia tratativelor întîr- 
ziase din cauza greutăților drumului. Se convinse 
că nu era aşa cind află că un astfel de raport pri- 
miseră Cantacuzinii. Cancelaria rusă îl înștiinţă însă 
pe Brîncoveanu de evoluţia tratativelor, ca unul din 
cei care prin poziţia şi personalitatea sa era un pion 
activ în frontul antiotoman. De altfel, în această pe- 
rioadă, între domn şi cancelarul Golovkin s-a purtat 
o corespondență fecundă de citeva zeci de scrisori 
şi de o parte şi de alta. Unele din ele se refereau 
direct la problemele politice ale vremii. Au mai fost 
şi unele legate de scoaterea lui Mihai Cantacuzino 
din funcţia de spătar şi intervenţiile lui Petru cel 
Mare pentru readucerea spătarului la funcţia sa. 
N-a încetat nici corespondenţa Cantacuzinilor cu 
Rusia, nici a lui David Corbea cu Cantacuzinii. 
Scrisorile erau ca frunzele căzătoare sau precum 
cocorii 'care vestesc apropierea timpului friguros. 
Evenimentele își urmau însă cursul, nestingherite. 
E momentul aici, într-un sumar tablou, să urmă- 
rim înseși evenimentele din Transilvania. Și anume 
acea răscoală pe care o conducea Racoți. Și de faptul 
că Brîncoveanu însuşi urmărise cu mare interes evo- 

luția evenimentului transilvănean — această miş- 
care — încă de la începuturile ei. 

Era vorba despre un război antihabsburgic de 
mari proporţii care ridicase sub steagurile lui Fran- 
cisc Racoți II, un mare nobil din Transilvania, și 
nobili şi țărani. Compoziţia socială apare destul 
de ciudată dacă ne gîndim că alături de nobili erau 
chemaţi să lupte și iobagi. Nu însă dacă ne gîndim 
că lupta era îndreptată împotriva imperiului Habs- 
burgic care îi nemulțţumea — e drept, în chip di- 
ferit — şi pe nobili şi pe ţărani. De aceea, nobilii 
și ţăranii se vor întîlni un timp pe aceeași baricadă 
împotriva unui duşman comun. Interesele lor de 
clasă nu se vor întilni însă niciodată. De altfel, și 
Francisc Racoți II, care a fost un om politic şi un 
diplomat iscusit, pentru a-i atrage şi pe unii şi pe 
alţii, nobililor le-a promis largi privilegii, iar ţăra- 
nilor scutiri de dări şi de slujbe iobăgești. Realitatea 
luptelor a arătat că Racoți a izbutit să strîngă sub 
conducerea sa un număr impresionant de partizani, 
„oameni de toate neamurile şi stările.“ La cei pe 
care i-am cuprins sub numele generic de „nobili şi 
țărani“ sau „răsculați“, trebuiesc adăugaţi și ofiţeri 
francezi veniţi din Polonia și Germania. 

De altfel, Racoți era încurajat și sprijinit în ac- 
țiunea pe care o începuse în 1703 de regii Franţei, 
Suediei și de ţarul Rusiei. Partizanii lui Racoți se 
numeau „curuți“ sau racoţieni (de unde şi numele 
de războiul curuților), în timp ce, dușmanii, arma- 
tele imperiale cu care vor trebui să se măsoare, sînt 
cunoscuţi sub numele de „,lobonţi.“ 

Războiul curuților prinde rădăcini și cuprinde 
tot mai mulţi adepţi. El se întinde cu repeziciune în 
Ungaria și Transilvania. Se ridică în nordul Transil- 

vaniei şi haiducii lui Pintea Viteazul, cel cîntat de 
baladă şi rămas în nemuritoarea noastră istorie ero- 
ică. Dar caracteristic războiului curuților au fost 
victoriile trecătoare, fapt care se oglindește şi în 
schimbarea rapidă a stăpinirii unor ţinuturi și orașe: 
cînd erau în mîinile curuților, cînd în ale lobon- 
ţilor. , 

La un an de la începutul războiului, adică în 1704, 
după obţinerea unor succese, Francisc Racoți e ales 
principe al Transilvaniei, în istorica localitate capi- 
tală de atunci a principatului transilvan, Alba-lu- 
lia. Alegerea lui de către dietă se făcea cu condiția 
ca el să respecte autonomia ţării. Sigur că devenind 
principe al Transilvaniei și sursele de conducere a 
războiului se întăreau. Şi poziţia lui ca atare. Așa 
se explică de ce anii 1704—1708 sînt marcați de 
victorii racoţiene. În această perioadă se va plasa 
şi misiunea lui David Corbea. 

Prima întîlnire pe care David Corbea a avut-o 
cu conducătorul curuților este mult deosebită faţă 
de toate celelalte. Voim a spune faţă de întilnirile 
cu capetele încoronate de genul lui August al Po- 
loniei, la a cărui încoronare asistase; sau cea cu 
Petru cel Mare din somptuosul palat al Cremlinu- 
lui. Ori chiar față de prima întîlnire cu monarhul 
său, Constantin vodă Briîncoveanu. Deosebit de toate 
acestea, ea a purtat pecetea simplităţii, fiind lipsită 
de fastul oficial. Şi nu pentru că Francisc Racoți II 
nu era de neam nobil şi nu ar fi putut impune o 
anumită rigoare și etichetă solilor pe care îi pri- 
mea. Ci pentru motivul că Racoți l-a primit pe David 
Corbea nu într-un palat dar nici măcar într-o casă 
cît de cît arătoasă ci pur și simplu într-un cort. 
În cortul său instalat alături de ale camarazilor săi 


301 


de luptă, într-o tabără din atitea cite avuseseră cu- 
ruţii, în cei cîţiva ani de cînd izbucnise revolta lor, 
atît pe cîmpiile transilvănene, cum era cea de acum, 
cît și prin regiunile Ungariei. 

Întilnirea aceasta dacă nu semăna cu cele trăite 
de Corbea pe la curţile împărătești, avea multe 
puncte comune cu altfel de întilniri. Semăna mai 
degrabă cu cea pe care Corbea o avusese cu voh- 
mistrul Constantin Turculeţ. 

Cind Corbea intră în cort, putu să-şi dea seama 
de aceasta. Francisc Racoți, principe al Transilva- 
niei, era îmbrăcat în haina aspră de ostaș, fără nici 
o înfloritură sau adăugire de distincţie. Era în acele 
momente omul luptei și al acţiunii. Se sculă de pe 
patul de campanie care se cunoștea că fusese montat 
în grabă şi îl întîmpină pe solul valah. Îi luă mîna 
ca o încurajare şi ca o ușurare a intrării în subiect. 
I-o strînse cu putere de uriaş. David nu simţi această 
strîngere. Sau mai bine zis simţi în ea nu tărie ci 
căldură, sentimentul prietenesc cu care era întîim- 
pinat. De altfel, odată cu stringerea miinii, Racoți 
şi începu să-i vorbească: 

— Am fost anunţat despre sosirea dumitale, Da- 
vid! 

I se adresase nu în maghiară, aşa cum era de 
așteptat. Ci, în cea mai autentică nemţească şi David 
sesiză imediat acest lucru. Mai ales că şi el poseda 
bine această limbă. Se grăbi să răspundă şi el în 
nemțește pentru a fi în ton cu conducătorul curu- 
ţilor. Îşi exprimă dintru bun început bucuria că are 
cinstea şi prilejul de a cunoaște o asemenea persona- 
litate despre care auzise lucruri frumoase și chiar 
excepţionale. 

Racoți fu atins exact unde trebuia, ceea ce do- 
vedea încă o dată marea artă şi resursele de care 
dispunea Ceauşul de a-i cunoaşte pe oameni de la 
prima întîlnire a privirilor şi prima stringere de 
mînă. Racoți era un om foarte comunicativ și foarte 
volubil în tot ceea ce făcea. Faptul nu excludea de 
loc mîndria pe care o purta în el şi mai ales că îi 
plăcea să fie măgulit. Vorbele lui Corbea soseau la 
timp, ca un balsam vindecător și ca o miîngiiere faţă 
de aspra atmosferă de campanie, veșnic tulburată 
Şi agitată, mereu plină de neprevăzut şi de primej- 
dii dintre cele mai mari. 

La rîndul lui, Ceauşul era în general plăcut. Ştia 
prea bine că el, prin felul de a se comporta şi a 
vorbi cîştiga repede şi inima oamenilor. Faptul se 
petrecu uimitor de rapid încît Racoți simţi atracţie 
şi simpatie faţă de acest sol căruia i se anunţase din 
timp sosirea. Bănuia de ce venise David Corbea dar 
certitudinea trebuia să i-o ofere chiar cel sosit. Aşa 
încît întrebarea următoare sună clar, fără nici un 
echivoc sau întorsătură diplomatică a frazei: 

— Eşti trimisul lui Brincoveanu sau al lui Petru 
Romanov? 

David Corbea nu se aștepta la o asemenea între- 
bare. Dădu semne de încurcătură. Numai aparent 
însă. Și numai la început. Pentru că în curînd se 
redresă. În eul Ceaușului acţiona un mecanism cu 
foarte multă rapiditate şi eficacitate. Un redresor 
psihic, dacă s-ar putea numi aşa. Un element ima- 
terial, dar care nu da greş niciodată şi care învin- 
gind aparențele restabilea calmul și figura senină şi 
găsea răspunsul cuvenit în faţa oricărei dileme. 
Faptul se consumă atit de repede încît Racoți nu 

observă nimic. Ceaușul răspunse şi el direct, fără 
echivoc şi lămuritor: 

— Eu sînt şi rămîn trimis al lui Brincoveanu. 
În clipa de faţă însă vin din partea ţarului Petru. 
Socotește și dumneata, dacă Brîncoveanu m-a trimis 
la ţarul Petru iar acesta m-a mînat cu solia la dom- 
nia ta, nu se cade a socoti sorgintea misiunii? Cu 
siguranță că aşa se cade! După cum dacă domnia 
ta mă trimiţi înapoi la Moscova cu răspunsul, în- 
seamnă că sînt trimisul lui Francisc Racoți? Firește 
că nu! Sînt şi rămîn trimisul lui Brîncoveanu! 

Racoți suriîse. Vorbele Ceaușului îi dezvăluiau o 
minte ascuțită şi un diplomat de cea mai bună ca- 
litate. Abia acum Ceaușul păru că-l vede şi el bine 
pe Racoți. I se păru destul de înalt şi bine format, 
faţă însă aspră şi bătută de vînturi, barba lăsată să 
crească neglijent şi puţin sură, dădeau impresia 
unui om mai în vîrstă. Deşi Racoți se afla în anii 
primei lui tinereți. Vioiciunea privirilor și agerimea 
din mişcări nu putea înşela însă pe nimeni. Cu atît 
mai puţin pe un om ca David Corbea. 

Și, în convorbirea aceasta directă, fără nici un 
protocol, care era pe placul Ceauşului — şi se pă- 
rea că și a lui Racoți, lipsiră convenienţele şi ascun- 
zişurile diplomatice, aşa cum începuse. Racoți păru 
la început neinteresat în ceea ce avea să afle de la 
solul valah. Îl întrebă însă pe un ton care mărturi- 
sea un anume scop: 

— Așadar, trimis al lui Brîncoveanu, spune-mi 
care este solia pe care o aduci din partea lui Petru 
Romanov? 

— Nu e un secret, zise David Corbea totuşi cu 
voce scăzută, că ţarul moschicesc strînge aliaţi în 

vederea marei lupte de la Azov. Pentru Strimtori. 
Pentru ieșirea la Pontul Euxin. 

Acum vocea lui Corbea începuse să sune altfel. 
Cristalin şi nuanţat. Ca de cite ori intra în probleme 
de politică şi diplomaţie. Timbrul căpăta aura ora- 
toriei, devenea colorat și atrăgător. Racoți fu acum 
furat de-a binelea de vorba Ceaușului. Încă o dată se 
convingea că are de-a face cu un maestru în ale ge- 
nului, orator şi diplomat iscusit. Continuă să-l as- 
culte cu interes. Şi Corbea își desfășură pledoaria 
în favoarea misiunii sale: 

— Ţarul moschicesc are deci nevoie de aliaţi. 
Contează că Domnia Ta ai putea fi unul din ei. Şi 
încă de nădejde! 

Dar vocea lui Corbea nu mai era aceeaşi. Ra- 
coți observă dar nu-i ghici cauza. Nu putea şti toate 
dedesupturile problemei. Nu știa că dacă într-ade- 
văr Corbea lupta pentru obţinerea de aliaţi la cauza 
luptei antiotomane, el avea în primul rînd un alt ţel. 
Îl admira pe Racoți mai ales pentru că știa că acesta 
se războia cu imperialii, cu acea putere care împila 
pe românii transilvăneni, pe Scheieni, pe fraţii săi. 
Venirea lui în Transilvania însemna întoarcerea la 
frații săi. 

Racoți nu ştia toate acestea. Dar parcă le-ar fi 
bănuit. Pentru că deodată zise: 

— Crede ţarul că eu i-aş putea fi un aliat de 
nădejde? Dar dușmanii noştri de acum nu sînt co- 
muni. Ţarul caută aliaţi împotriva Imperiului oto- 
man. Eu lupt împotriva imperialilor care la rîndul 
lor se găsesc în conflict armat cu otomanii! 

Ochii lui David sclipiră. Luminile din priviri 
însă se frînseră. Nu mai era atît de entuziasmat. Ra- 

coți pusese, poate fără să vrea, degetul pe o rană 
mai veche. Şi totuşi solia era solie şi misia, misie. 
Tuşi întretăiat: | 

— Dușmanii de azi pot fi prietenii de mîine! 

— Ce vrei să spui? zise oarecum încruntat Ra- 
coți. 

— Nimic. O simplă butadă. Oricum, îți doresc, 
Herr Racoți, să-i învingi pe imperiali. Din toată 
inima! Apoi să răspunzi la chemarea ţarului, cu oa- 
menii de care dispui, ca să stăvilim răul de la Du- 
năre. Turcii sînt mulți și ne inundă! 

Racoți nu mai zise nimic. Privi spre sud, spre 
o linie imaginară care ar fi trebuit să fie Dună- 
rea. Dunărea cea albastră pe care o cunoștea atit 
de bine. Parcă ar fi văzut în perspectivă şi o în- 
treagă armată, cît frunza şi cît iarba îndreptindu-se 
spre oștile sale. Privi visător în timp ce însă gîndea 
febril cuvintele Ceaușului. Într-un tîrziu reluă con- 
vorbirea:. 

— Da, cinstite David, parcă m-ai convins. Cred 
că vom făuri un tratat de alință între mine şi ţar. 
Oricum, am şi eu nevoie de aliaţi! 

Astfel s-a încheiat prima întîlnire între condu- 
cătorul curuților şi David Corbea. Apoi s-au mai 
văzut. Evenimentele şi-au urmat însă cursul lor 
zgomotos şi alert. Anul 1708 va fi însă anul mare- 
lui şi inevitabilului declin. Încep să acționeze fac- 
torii de unitate vremelnică din rîndul răzvrătiţilor. 
Contradicţiile dintre nobili şi ţărani se accentuează. 
Pentru că ţăranii nu primiseră scutirile de dări pro- 
mise, iar nobilimea socoteşte a fi mai primejdioasă 
și dăunătoare pentru ea rămînerea alături de ţără- 
nime decît trecerea de partea imperialilor. 

Realitatea este că Francisc Racoți i-a părăsit pe 
ţărani iar aceştia la rîndul lor, văzindu-și spulberate 
primisiunile și speranțele, părăsesc lupta. 

Sigur că în astfel de condiţii oastea era greu de 
întreținut, nemulţumirile răsculaților aproape impo- 
sibil de potolit, ajutoarele din partea regelui Ludo- 
vic al XIV-lea şi ale ţarului neajungînd nici ele la 
vreme. 

Înfrînt într-o serie de localităţi, Racoți e nevoit 
să încheie pacea de la Satu-Mare (1711) şi să cedeze 
puterea. Războiul curuților ia sfîrşit. Consemnarea 
lui în istorie rămîne ca o ridicare a iobagilor la lupta 
pentru drepturile sociale și a tuturor răsculaților pe 
plan naţional, luptă ce merita un sfîrşit victorios. 

Care a fost însă poziţia lui Brîncoveanu în tot 
acest timp? După întoarcerea de la Poartă (1703) cu 
numirea pe viaţă, își concentrează atenţia şi asupra 
situaţiei din Transilvania. El află că Francisc Racoți 
II a repurtat răsunătoare victorii asupra austrieci- 
lor ajungind pînă sub zidurile Vienei. „Se va repeta 
din nou istoria anului 1683?“ — se întreba Brînco- 
veanu. Află şi despre panica și chiar groaza care îl 
cuprinsese pe comandantul armatei austriece din 
Transilvania, generalul Rabutin. Primi cu bucurie 
pe un căpitan al lui Racoți care purta scrisori şi un 
manifest tipărit și care era trimisul lui Racoți la 
Briîncoveanu pentru a afla atitudinea acestuia. De la 
Poartă venea şi un secretar al ambasadei franceze, 
Michel, cu bani şi alte ajutoare materiale în spriji- 
nul lui Francisc Racoți. 

Potrivit obiceiului său, Brîncoveanu îi primi pe 
amindoi, însă nu luă o atitudine angajantă față de 
Francisc Racoți. Nu se grăbi să rupă relaţiile diplo- 

matice cu imperialii, şi în calitate de tributar Por- 
ţii dar și Principe german el continuă jocul său di- 
plomatic. Informă Poarta cu privire la primirea fă- 
cută celor doi pentru că Sultenul era interesat în 
orice acţiune îndreptată împotriva imperialilor. Per- 
mise trecerea prin Tara Românească a altor doi 
agenţi racoţieni care încărcaţi de daruri se îndrep- 
tau spre Constantinopol pentru a ui ai de la Sul- 
tan sprijin în lupta antihabsburgică. In același timp 
a primit pe toţi agenţii trimiși de disperatul gene- 
ral Rabutin, aflat la strimtoare cu trupele sale. În 
Rusia avea la acea dată pe David Corbea Ceaușul. 

Și-a îndreptat atenţia şi asupra firelor mai înde- 
părtate ale politicii europene: Franţa și Anglia. Ne- 
putîndu-se acomoda cu politica franceză, el a sfir- 
şit prin_a o adopta pe cea engleză și a trimite re- 
prezentanţi diplomatici nu pe meleagurile Senei, ci 
ale bătrinei insule: Englitera. 

Dar să privim încă o dată politica de expectativă 
promovată de Brîncoveanu. Înseamnă ea indiferenţă 
faţă de evenimentele din Transilvania? Indiscuta- 
bil că nu. Brîncoveanu a fost tot timpul lingă şi ală- 
turi de răzvrătiți în speranţa că victoria asupra im- 
perialilor aducea și eliberarea românilor din Tran- 
silvania. A activat însă prin metodele diplomaţiei şi 
modalităţile politicii de echilibru de care am vorbit 
şi care îl încorsetau în anumite limite peste care nu 
putea trece. 

Evidenţa faptelor confirmă însă simpatia lui 
Brîncoveanu pentru răscoala curuților. De pildă, în 
anul 1705, frontul racoţian ajunsese în părţile de 
sud ale Transilvaniei. Atunci mulţi români din Țara 
Birsei și a Făgărașului au cerut ajutorul lui Briînco- 
veanu. În frunte erau braşovenii, erau scheienii. 

Brincoveanu îi ajută pe aceștia. Intervin însă 
două aspecte: primul, legat de ajutorul dat răscula- 
ților și ca dovadă corespondenţa întreţinută cu unii 
partizani ai răsculaților de către Stolnic — peste deo- 
sebirile de vederi dintre acesta şi domn care se ac- 
centuau tot mai mult — secundul, primirea în Ţara 
Românească a unui număr mare de brașoveni loviți 
de distrugerile provocate de bandele de dezertori. 
Acestea se năpusteau şi asupra armatelor imperiale, 
şi asupra brașovenilor căutînd să tragă un cît mai 
mare profit. Brîncoveanu îi adăposteşte cu dragoste 
pe brașoveni, pină va trece furia războiului. 

Moartea lui Leopold I şi suirea pe tronul impe- 
rial a lui Iosif I (1705) constitui prilej de noi 
schimbări şi vînturări în regiunile imperiale. Fran- 
cisc Racoți II socoti că e momentul cel mai favora- 
bil de a relua ofensiva asupra imperialilor. Dar An- 
glia și Olanda intervin printr-un joc diplomatic ce, 
fiind deosebit de abil, trebuia mai degrabă să contra- 
careze acțiunile Franţei și Turciei, dușmanele Impe- 
riului austriac, decît să rezolve problema contradic- 
țiilor imperialo-racoţiene. 

Racoți a simţit bine apropierea unei alte furtuni. 
Peroraţia diplomatului englez cu privire la înceta- 
rea acţiunilor antiimperiale și încheierea unei păci 
cu Iosif I în condiţiile impuse de acesta îl puseră pe 
gînduri. Anglia voia cu orice preţ salvarea imperiu- 
lui din partea frontului imaginar și deocamdată di- 
plomatic franco-turcesc, iar concret, racoţian. De 
aceea Racoți respinse propunerile imperiale şi im- 
plicit politica de cabinet britanică și continuă opera- 
iunile militare. Mereu întrînt, mereu ridicîndu-se, 
Racoți deveni obiectul jocului diplomatic al mari- 

lor puteri. O Anglie stăruind diplomatic în fa- 
voarea habsburgilor, o Franţă intervenind pe lingă 
Sultan ca să trimită trupe în favoarea lui Racoți, un 
Imperiu otoman lovit de Habsburgi dar care nu se 
hotăra să acţioneze prin intermediari, ci păstrîn- 
du-şi forţele pentru războaiele deschise şi esențiale 
cu imperialii — tablou al unor contradicții înverșu- 
nate care sacrificau cauza popoarelor în favoarea in- 
tereselor „imperialilor.“ 

Era greu jocul diplomatic al Principatelor Româ- 
ne. Politica de echilibru cu atît mai dificilă. Meri- 
tul lui Brîncoveanu și al Stolnicului în această grea 
perioadă a fost acela de a ști să fie la înălţimea 
unor împrejurări de rapide schimbări şi de mari 
tensiuni. În privinţa neînțelegerilor brîncoveano- 
cantacuzine, deznodămiîntul se va petrece mai tirziu. 
Acum acţiunile lor vor rodi în slujba și folosul Ţării 
Româneşti. Tot timpul, cei mai însemnați sfetnici 
ai lui Racoți II au purtat o asiduă corespondenţă cu 
Brîncoveanu şi Cantacuzini. Trimisă de oameni de 
încredere ai acestora, purtind cifru secret, această 
corespondenţă era o parte din contribuţia Țării Ro- 
mânești la diplomaţia timpului, dar în primul rînd 
pentru cauza românilor. 

Cind, în 1707, David Corbea a mers la Fran- 
cisc Racoți, tratativele pe care le-a purtat diploma- 
tul român vor dovedi continuitatea unei linii poli- 
tice aparent contradictorie şi șovăielnică, dar în 
realitate constantă şi urmărind aceeaşi cauză a româ- 
nilor de pe ambele versante ale Carpaţilor. Cauzele 
care au determinat adincirea necontenită a prăpas- 
tiei dintre Brincoveanu și Cantacuzini vor conduce 
la fatalul sfîrşit al domnitorului și apoi al Cantacu- 

zinilor. Efectele politicii însă vor se adăuga la faptele 
și virtuțile oamenilor acelor timpuri. De altfel David 
Corbea va încheia strălucit misiunea sa în Transil- 
vania. Între Racoți și Petru cel Mare se va stabili o 
alianță secretă care avea atît conţinut antihabsbur- 
gic, cit şi antiotoman. De fapt însă, alianța aceasta 
stabilită prin Corbea era pur teoretică. Ea însemna 
o manevră a lui Petru I contra Austriei, în scopul 
despărțirii ei de Suedia şi împiedicării prin aceasta 
a formării unui front austro-suedez îndreptat împo- 
triva Rusiei. Tratatul încheiat a avut un caracter 
strict secret încât se pare că nici Brîncoveanu nu i-a 
cunoscut existenţa şi mai ales conţinutul. 

Este însă momentul cînd povestirea noastră se 
apropie de sfîrşit. Nu înseamnă că aceste personaje 
își vor înceta aici toate firul vieţii şi activităţii lor. 
Unele își vor mai mîna încă pașii prin istorie, ani- 
maţi de virtuţi şi pasiuni, împletind gîndul cu fapta 
sau lăsînd gîndurile fără rezultat. Nu-i vom mai 
putea urmări pînă la sfîrşit. Ne vom opri asupra 
Ceaușşului David Corbea, robul istoriei noastre diplo- 
matice pînă în ultima clipă a vieţii, robul cauzei ro- 
mânilor, crezul său drept şi înălţător. 

Așadar David Corbea încheiase strălucit misiu- 
nea sa transilvăneană. Trebuia să ajungă la Petru 
cel Mare, ca raportîndu-i rezultatele obţinute să se 
întoarcă apoi la București, la Brincoveanu, la Canta- 
cuzini. În leagănul unde învățase atîtea lucruri fru- 
moase și trăise atitea ore de liniște și zbucium. Apði, 
cine ştie? Să ceară permisiune domnului său să se 
întoarcă acasă, acasă de tot. În Transilvania. În 
Scheii Braşovului. Acolo unde frații lui îl aşteptau 
și aveau nevoie de el. 

Omul simte nevoia ca acolo unde a văzut lumina 
soarelui să-l prindă şi amurgul vieţii. Ca acolo să-i 
fie şi mormîntul. David Corbea era tînăr încă. Nu 
se putea gîndi la amurg. Dar la ţinutul natal, da. 
La minunatul meleag al Transilvaniei, ţara de din- 
colo de: pădurile care cîntau în pletele frunzelor şi 
care a dat atîțti oameni mari la cumpăna vremurilor! 


ÎNCHEIERE 


Unde incepe legenda şi intrarea 
in nemurire 


David Corbea Ceauşul se întorcea din misiune. 
Viaţa la curtea lui Brîncoveanu îl călise, îi întărise 
convingerea în forţele sale, dar îl şi obosise peste 
măsură. Caracterul instabil al domnitorului fusese 
în mare măsură cauza acestei oboseli. Totuşi, îl sti- 
ma, îl preţuia şi-l iubea pe acest blînd voievod 
îmbrăcat în mantia împăraților de la Bizanţ şi exa- 
lînd ca şi aceştia acel amestec straniu de pasiune 
și candoare, de surîs cînd enigmatic, cînd deschis, 
de priviri cînd senine, cînd mefistofelice şi tulbu- 
rătoare. Felin pînă la ferocitate și distins pînă la 
grandoare. 

David Corbea se întorcea pe un drum ocolit, prin 
Varşovia, la Petru cel Mare și apoi în Tara Româ- 
nească. Mergea într-un faeton destul de elegant, cu 
cai de olac schimbaţi la vreme, cu doi vizitii. Vehi- 
culul nu era nici de la curtea lui Petru cel Mare, 
nici cu atît mai mult de la cea a lui Brîncoveanu, de 
unde Corbea plecase mai de mult. Dat fiind caracte- 
rul secret al misiunii sale, nu putea apare ca un 
călător oficial, secretar aulic și purtînd pe față em- 
blema unuia sau altuia din monarhi. De altfel călă- 
torea în calitate de negustor și purtind numele de 
David Ivanov, nume ce i se dase la prima întoarcere 


313 


în Țara Românească. Pe această cale secretă poseda 
suficiente şi chiar prea bune mijloace materiale pen- 
tru a se întoarce. 

Surugiii se dovedeau a fi meșteri în meseria lor 
de vreme ce făceau de schimb la capră și rădvanul 
mergea ziua și noaptea. 

Corbea, în faetonul acela somptuos, ca într-o ca- 
meră minusculă, își trecea prin minte ca la o paradă 
militară întreaga sa viaţă. Dar odată cu acest impe- 
rios sentiment care punea din ce în ce mai multă 
stăpînire pe el, simţea toropindu-l oboseala cu fla- 
mura ei flască şi totuși cuprinzătoare. Simţea că e 
obosit sau gîndurile doar nu-l mai ascultau. Gîndu- 
rile piereau ucise. Atunci se linişteau într-o mare 
a tăcerilor. 

Se întorcea. În faetonul care părea acum o co- 
livie prea strîmtă pentru zbuciumul năvalnic ce se 
zbătea zglobiu ca o căprioară în pieptul Ceaușului. 

Revedea mai întii copilăria. Marea şi unica lui 
colbuită copilărie. Fără jocuri și numai cu zbuciu- 
mul anilor. Doar cu aripi bune de zburat încă de 
mic. Cu marea forţă și cutezanţă a săgeţii menită să 
ajungă virilă la ţintă. 

Bogat îi era acum veșmintul. Om de curte dom- 
nească, secretar aulic imperial, umblat prin străină- 
tăţi și uns cu toate alifiile vieţii. Revedea totuşi cu 
ochii larg deschişi chipul copilăriei din Scheii Bra- 
șovului, de la poalele Timpei. Pădurea de brazi aro- 
mitori, muntele pieptiș și colțuros ca şi viaţa pe care 
trebuise să o urce necontenit, să-i străbată cărările 
abrupte.  Ridicînd de bucurie o odă și fredoniînd 
doina din frunza inimii a întristare. Alternînd între 
vis şi realitate. 

Orașul de la poalele Timpei îi juca mereu în faţă, 

îi stăruia proaspăt şi neacoperit de neguri, ca acum 
cînd îl vizitase de curînd. Mult timp gîndul rămi- 
nea ca un cuţit nedureros în memorie, la capitolul 
Ioan Corbea, părintele şi învățătorul său, minunatul 
apostol al atitor generaţii de Scheieni, de români. 

Nu ştia de ce. Dar chipul lui loan Corbea se 
schimba mereu în gîndurile lui, căpătînd înfăţișeri 
și identități diferite. 

Vizitiii erau neobosiţi. Miînau zi și noapte pentru 
a ajunge la timp. Corbea nu părea să se grăbească. 
Numai gîndurile lui alergau haotic în toate părţile. 
L-a revăzut cu ochii minţii pe loan Corbea şi i-a 
auzit parcă şi glasul damnindu-i pe dușmanii nea- 
mului românesc: „Duceţi-vă și vedeţi-o. Şi acum 
vorbesc parcă glasurile celor uciși și capetele aces- 
tora parcă se împreună cu al lui Mihai de la Turda 
uciși de aceeași mînă dușmană neamului românesc.“ 

Faetonul grăbeşte spre ţintă. Caii merg voini- 
cește. Ropotul lor se aude ca o goarnă ce se pregă- 
tește să vestească atacul. Răsuflarea lor nu se aude 
însă deloc. Ceaușul simte o toropeală asemănătoare 
stării de vis. Îi revede pe fraţii săi — cum erau ei 
atunci — acolo, în locurile scăldate de senin şi soare 
din Scheii Brașovului. 

Gindul alunecă apoi spre domnitor și se așază 
statornic pe treabă. Revedea ziua aceea plină și lu- 
minoasă, cînd se prezentase lui Brîncoveanu și cînd 
îl cunoscuse pe acest om ales şi cultivat, pe acest 
cap încoronat. Nu poate uita ziua aceea, nici ceea 
ce discutaseră. Gîndurile sale n-o pot ocoli nici 
acum. Numai că o vede puţin mai altfel. Oboseala 
sa poate e de vină că introduce în gînduri puţină in- 
diferenţă şi răceală. Sau că l-a cunoscut atît de bine 
pe domnitor încît a început să-i vadă şi umbrele. 

Imediat gîndurile i se îndreaptă către Cantacu- 
zini. Îl vede pe Stolnic tot cu ochii minţii. Pe Stolnic 
nu-l poate vedea singur, ci înconjurat de ceilalţi 
fraţi Cantacuzini: Mihai spătarul, Iordache, Dră- 
ghici, Toma. De toţi Cantacuzinii. Parcă îl zărește 
chiar și pe Şerban Cantacuzino, domnul defunct. 
Nu-l cunoscuse. Nu-l văzuse niciodată în realitatea 
vieţii şi a zilei. Doar într-un portret pe care acesta 
îl comandase unui pictor din Viena după retragerea 
turcilor din 1683. Artistul, cine o fi fost, că portre- 
tul nu era semnat, redase veridic, în manieră şi at- 
mosferă renascentistă, chipul primului domn Canta- 
cuzin în scaun românesc. Auster, cum va fi fost, 
dar imprimiîndu-i şi maniera vieneză a picturii, 
păstrind ceva şi din atmosfera portretelor lui Al- 
brecht Dürer. Ca şi acolo însă, pe faţa îngîndurată 
este lăsată să cadă o lumină, ca o rază de soare, cu 
un surîs care introduce o notă de duioşie și de visa- 
re, ca şi cum ar vrea să pătrundă în sufletul perso- 
sajului, să-i cunoască stările sufletești. 

A citit în portret ceea ce nu cunoscuse din viaţa 
personajului domnesc. Aspiraţia lui Şerban Vodă 
spre mărire, spre tronul împăraţilor bizantini care-i 
degajă umbrele de pe chip, îngrijorarea permanentă 
faţă de sărutul bucuriei. Duioşia, visarea, gîndul că 
într-o bună zi visul va izbuti. 

Ceaușul îi vede pe Cantacuzini. Pe toți Cantacu- 
zinii. Chiar şi pe bătrinul Postelnic, tot dintr-un ta- 
blou de familie, realizat de data aceasta de o mînă 
măiastră de român, dintre acei mulţi cîți au însorit 
cu talentul lor epoca brîncovenească. 

Faetonul zboară. Îl obosește peste măsură dru- 
mul. Ar slobozi o poruncă spre vizitiu. Să meargă 
mai încet. Să nu parcurgă distanţele cu atita repezi- 

ciune. Dar drumul acesta care e atît de lung acum 
va trebui să-l mai poarte prin lumea peregrinărilor 
sale. Ştie însă că pînă la urmă va trebui să ajungă 
în Țară. De aceea îl lasă pe vizitiu să-și facă datoria 
cum ştie mai bine. Gîndurile aleargă însă mai iute 
decît orice faeton, sînt mai înaripate ca orice cal din 
cea mai celebră herghelie cîte s-au cunoscut vreo- 
dată, roţile se învirt atit de încet faţă de timpul 
gîndului alergător. 

Îi vede pe Cantacuzini de o parte și pe Vodă cel 
în scaun, dincolo. Faţă în faţă cu ei, dar dincolo. Îl 
doare 'că nu-i poate vedea împreună. Ca fraţi buni 
ai unei ţări care în ceasuri de cumpănă are nevoie 
de fraţi buni. Ce aveau să-şi împartă oare? Averile 
cele multe ale lui Brîncoveanu?  Negreșit că nu! 
Sensul puterii și mîndria cu siguranţă. Patimi oar- 
be care i-au pierdut şi pe Dănești şi Drăculeşti şi 
pe Băleni și Cantacuzini. Odihnesc cu toţii mîngi- 
iati de aripa vîntului trecător ce-i adie în inima lu- 
tului. Odihnește şi Postelnicul în umbra palatului 
său de la Mărgineni. 

Cei vii n-au învăţat nimic de la istorie. Parcă a 
curs zadarnic pe lîngă dînşii. l-ar fi dorit pe toţi 
cei în viaţă împăcați și uniţi sub flamura iubirii de 
Ţară. Deşi Domnul își iubeşte Ţara precum și Can- 
tacuzinii în felul lor, ar trebui s-o iubească toţi în 
același fel. 

Într-o noapte a visat că mergea neobosit. Se 
apropia de o stîncă pe care o trecea cu ușurința 
vulturului iar dincolo nu mai afla nimic. 

Nu credea în vise. Îşi amintea doar de bătrînul 
Visarion, un Scheian limpede la minte, dar tare hi- 
tru, care se dădea drept mare tălmăcitor de vise. 
„Scroafă dacă ai visat, bucurie înseamnă; fîntînă 

dacă ai visat, limpezire înseamnă; riu dacă ai vi- 
sat, la drum lung să te aștepți, riie mincîndu-te, 
tot bucurie; copil de vei visa, înseamnă întristare; 
mei de vei visa, gînduri multe vei avea“ Și cite şi 
mai cîte asemenea năstimiri. 

Îl întrebase David Corbea odată: 

„— Dar de unde ştii, moşule, să tălmăcești atît 
de bine visele? Pentru că dacă îmi spui o să-ţi dau 
și eu unul pe seamă, ce l-am visat astă noapte!“ Şi 
Visarion îi răspunsese senin: 

„— D-apăi că nu-i nevoie a fi un firoscos ca 
să-ți dai seama şi să potriveşti totul. Gîndește-te și 
matale: dacă scroafa visată ar fi şi gata de mînca- 
re, de ţi-ar îndestula apendicele hămesit, nu ti-ar 
face o mare bucurie? Ce e mai limpede ca apa fin- 
tinii? Ea limpezeşte pînă şi gîndurile cele mai tul- 
buri! Albia rîului este un drum lung pentru orici- 
ne! Riîia e blestem, dară o dată scăpat de ea în- 
seamnă mare bucurie. Copilul e bun la casa omu- 
lui, dar vai de bietul sărman cu droaia de copii pe 
cap. lar meiul, cîte boabe mici, tot atitea gînduri 
de te frămîntă şi nu se mai sfirşesc!“ 

Corbea zîmbise atunci. Îi dăduse dreptate lui Vi- 
sarion. Numai că acesta nu terminase ceea ce. avea 
de spus. Se mirase și el că David Corbea îl înțele- 
sese atit de repede și nu se îndoise de tălmăcirile 
sale. Se simţi dator să adauge ca o justificare: 

„— În sfîrșit, visele sînt vise. Nici mai bune, 
nici mai rele decit așa cum le gindești. Să nu crezi 
în ele, că sînt tare înșelătoare. Să crezi în tine mai 
întîi. Că visul tot de la om purcede!“ 

N-a mai crezut de atunci în vise. A crezut în el 
şi a mers mai departe. Nu putea să le ignoreze în- 
să total. Mai ales pe cel pe care îl avusese în noap-: 

tea de dinaintea plecării din Transilvania. Îl visase 
pe Brîncoveanu. În carne și oase. Pe domnitorul 
său. Dar visul fusese îngrozitor. La începutul visu- 
lui, el, Ceaușul, simţea nevoia să-l avertizeze pe 
Brîncoveanu că îl paşte o primejdie. O mare pri- 
mejdie. Dar nu putea să ajungă nici măcar să-l ză- 
rească domnitorul, ca, printr-un semn, să-i dea de 
ştire că trebuie să se ferească. 

Apoi s-a liniștit. Brîncoveanu suise în scaunul 
domnesc și ridicase sceptrul slobozind strigare către 
toţi că vor porni neîntîrziat războiul împotriva Se- 
milunii. Semăna aidoma cu Mircea cel Mare, cu 
Ţepeş Vodă sau chiar cu Mihai-Viteazul ori poate 
cu Ştefan cel Mare. 

Deodată dinspre munte s-a stirnit furtuna. Dar 
Brîncoveanu a rămas pe tron nemișcat, doar cu 
ochii surizători și încrezători în soarta sa. Furtuna 
s-a stîrnit imediat și dinspre Dunăre. Parcă. tot şu- 
ierătoare şi nemiloasă. Căpăta la răstimpuri chipul 
Cantacuzinilor. Apoi se ștergea ca o fantomă şi ră- 
mînea numai vintul, fără chip, fără strai, ci nu- 
mai cu glasul veşnic prevestitor. 

Ar fi vrut să strige, să-l vestească pe domnitor 
de apropierea furtunii. Dar glasul i se oprea înecat 
în vîrtejul sălbatic al visului, de nu se auzea nici 
cît o frîntură de geamăt. Brîncoveanu era impertur- 
babil. El continua să suridă ca și cum nu urla fur- 
tuna, ci doar adia vîntul. 

Deodată s-a făcut întuneric. Un întuneric dens 
și profund. Parcă furtuna suflase asupra unei 
lămpi și o stinsese. Cînd s-a făcut din nou lumină, 
parcă nu era lumina zilei, ci a unui soare tocmit 
anume să lumineze. 

Corbea tresărise prin vis. Domnitorul nu mai 

zîmbea. Era înconjurat de ieniceri. În fruntea aces- 
tora se găsea chiar marele imbrohor. Îl acuza de 
necredinţă faţă de Sultan. Îi strîngea coconii în jur 
și-i îngrămădea într-o lectică împărătească. Apoi 
goneau spre Stambul cu graba cu care goneau acum 
telegarii tocmiţi la faetonul său. | 

Tresărise din nou prin vis. Gemuse dureros. 
„lar îl vor duce pe Vodă la Stambul! Iar îl vor sili 
să dea bani pentru a scăpa cu viaţă. Sau poate 
nu-l vor sili. Va da el de bunăvoie pentru a scăpa.“ 

Și iar se aşterne întunericul cît clipa. Cînd se 
face din nou lumină, Brincoveanu se află în lan- 
țuri la teribilul Edicule. Ceaușul simte cum geme 
prin somn de durere. Sint chinurile la care e supus 
Brîncoveanu pentru a spune unde îi sînt ascunse 
comorile. Ar sări afară din vis pentru a vorbi laco- 
milor trimiși ai Sultanului unde se ascund aceste 
comori. Dar nu știe. Nu poate ști pentru că nici- 
odată nu l-a întrebat pe domnitor. Poate că nici nu 
există atitea comori cîte vrea Sultanul de la Brîn- 
coveanu. Sau poate că adevăratele nestemate sînt 
zidirile lăsate de Brincoveanu spre slava acestui 
pămînt românesc. Cele de la Potlogi și de la Mogo- 
șoaia, foișoarele și bisericile cu turle înalte şi su- 
ple, Academia Domnească. Și toate cărțile cu toate 
tilcurile lor. Mai degrabă poate crede în astfel de 
comori spirituale decit în cele din aur și pietre pre- 
țioase. l 

Dar turcii nu înțeleg astfel de lucruri. Ei vor 
aur sunător. De aceea, înăspresc chinurile lui Brîn- 
coveanu încît. Corbea simte întreaga durere pătrun- 
zîndu-l. 

Și iar se face întuneric. Parcă se aude mai aprig 
vîntul, ca o prevestire. Cînd se face din nou lumi- 

nă, în plină scenă a visului totul devine obositor de 
dureros. 

Brîncoveanu fusese adus la judecata din urmă. 
La confruntarea dintre el şi Sultan. Atunci, în mie- 
zul visului, Ceaușului îi revine în minte cealaltă 
confruntare, dintre el întruchipînd pe Mircea cel Bă- 
trîn, şi Sultanul Ilderim, cel întruchipat atunci de 
Constantin Vodă. 

Dar acum e altceva. Visul pare teribil de adevă- 
rat. Îl vede pe Brîncoveanu netemător, așa cum îl 
dorise mereu, cu surisul reapărut pe buze şi sfi- 
dîndu-l pe sultanul Ahmed. Esenţa confruntării din 
vis era prea simplă și pe înțelesul oricui: Sultanul 
îi vrea comorile, Brîncoveanu dorea ca ele, cîte 
erau, ascunse sau neascunse, să rămînă pămîntului 
Țării Românești. Confruntarea nu mai avea sens. 
Ea era o simplă formalitate. Sultanul ştia că Brîn- 
coveanu nu se va pleca, iar Brincoveanu ştia că 
Sultanul îl sortise morții. 

Visul prindea iar accente de durere în inima 
Ceaușului. Vede cum călăul retează capul celor pa- 
tru coconi nevinovaţi ai Brincoveanului. 

Furtuna urlă necontenit. Domnul nu mai zîm- 
beşte. Mai mult decît atît: sfidează. Arcul frunţii se 
ridică a demnitate. Jertfele de sine au umplut pa- 
harul suferinței. Suferinţa însăși a luat chipul bucu- 
riei. Bucuria neplecării. A ochilor care trec peste 
durerea clipei. 

Visul se apropie de sfîrşit. Călăul a ridicat iata- 
ganul pentru ultima oară. Așa s-a întîmplat şi cu 
Mihai vodă Viteazul. Dar călăul nu rezistase pri- 
virilor adinci și vultureşti ale voievodului primei 
uniri a tuturor românilor. A scăpat securea jos din 
mină exclamînd: „Nu pot ucide pe un astfel de 

om!“ De s-ar întîmpla și acum la fel cu Brînco- 
veanu! 

Dar nu. Călăul a ajuns pînă la suflarea grea a 
domnitorului Ţării Românești. Ridică iataganul pre- 
gătindu-se ca în clipa următoare să-l lase să cadă 
nemilos peste acel cap luminat. 

Ceaușul scoate un strigăt de groază şi se trezeş- 
te. Așadar totul a fost un vis. Călăul n-a apucat să 
reteze capul voievodului. O bucurie lăuntrică îl cu- 
prinde. Se înveselește ca un copil care a primit o 
jucărie. Îşi repetă în gînd ca o sentinţă: „Niciodată 
să nu se întimple un astfel de lucru. Brîncoveanu 
vodă să trăiască, el şi coconii lui, în liniștea anilor, 
pînă la încheierea glorioasă şi firească a zilelor 
sale.“ 

În dimineaţa zilei următoare visului pornise la 
drum. Mergea de trei zile, însoțit de atitea gînduri, 
Revedea chipurile celor pe care îi cunoscuse pe 
unde îl purtaseră paşii. Se oprea asupra celor mai 
însemnate. Îl revedea pe conducătorul curuților, pe 
Francisc Racoți, pe bravul vohmistru Constantin 
Turculeţ, pe Petru cel Mare, despotul luminat. 
Apoi iar locurile copilăriei, chipul lui Ioan Corbea 
din Schei, dulce, obsedant de dulce. Pe Brînco- 
veanu Constantin stînd în tronul Basarabilor, după 
ce furtuna se potolise și ieşise soarele pe bolta se- 
nină. Gîndi la toate acestea și simți că viaţa lui are 
ceva de legendă. 

Faetonul a ajuns la Varșovia. Unele voci afirmă 
că de fapt, aici, la Varşovia s-a încheiat în septem- 
brie 1707 tratatul dintre Petru cel Mare cu Fran- 
cisc Racoți al II-lea. Totul este posibil. Dar şi că 
la scurt timp după aceea Ceaușul, care-și împlinise 
misiunea şi făgăduinţele, cade victima otrăvii care 

jucase cu puterile ei ucigătoare atitea roluri în 
apele zbuciumate ale istoriei omenirii. 

Cine să fi avut interes să pună capăt acestei 
vieţi tinere şi luminoase? Brincoveanu Constantin? 
Nu putem. crede. Păstrăm imaginea unor oameni 
certaţi doar pe principiile de politică și diplomație, 
dar prieteni pînă la devoțiune în fondul lor sufle- 
tesc. Cine altcineva? Inima care cedează după atita 
oboseală şi frămîntări. Îl oprim pe David Corbea 
Ceaușul în faeton, gonind zi şi noapte înspre dez- 
nodămînt. Atunci cînd își trecuse pe dinainte în- 
treaga sa viaţă senină, caldă și zbuciumată. Drumu- 
rile, marile probleme cu care s-a confruntat îl 
ajunseră. Şirul gîndurilor se frînse. Inima obosită 
se opri îndărătnică în loc. Tocmai cînd telegarii bi- 
ciuiţi de vizitiu alergau mai iute decit oricînd, du- 
cînd pe cel care cu puţin timp înainte nu-și mai 
contenea năvala din gînd. 

Sau, ca să nu contrazicem realitatea istorică, 
semnase tratatul şi acum se îndrepta spre Mosco- 
va. Oricum, inima i se opri îndărătnică, așa cum se 
opreşte la orice om la capătul anilor săi. 
` Intra în legendă. Dar cum legendele noastre atît 
de scumpe nouă românilor sînt nemuritoare, David 
Corbea Ceâușul intra și în nemurirea românească. 


Post scriptum. Aici se încheie și cartea noastră. 
Fără a mai pomeni nimic despre marea dramă din 
anul 1714. Cauza abţinerii noastre de la acest fi- 
nal e mai greu de explicat. Exemplul ni l-a oferit 
chiar marele Nicolae Bălcescu, care, în opera lui 
monumentală „Istoria Românilor supt Mihai Vodă 

Viteazul“, s-a oprit cu al său cuvint de foc, undeva, 
înaintea fatalului sfîrşit. Fie că timpul nu i-a fost 
favorabil spre a-și împlini și încorona opera, fie că, 
mai degrabă, n-a vrut să devină părtaş în scris la 
drama eroului său preferat petrecută în 1601 pe 
Cimpia de la Turda. 

Apropierile nu-și au sensul. Sentimentele, da. 
Citim în subtext durerea lui Briîncoveanu pentru 
pierderea unuia din „marii prieteni“ așa cum îi de- 
numea pe iluștrii săi apropiaţi. Poate pe cel mai 
bun dintre ei, în sensul de eficient în cîmpul deose- 
bit de însemnat şi necesar în epocă — al politicii și 
diplomaţiei. 

Oprindu-ne la acel mare drum, așa cum s-a 
oprit şi inima lui din mers, am omis de fapt întrea- 
ga dramă a lui Brîncoveanu. Şi întreaga mare neîn- 
țelegere cu Cantacuzinii. Am tăiat firele care du- 
ceau spre deznodămînt. 

Privind din perspectiva istorică, familia Canta- 
cuzinilor, inclusiv Stolnicul, deşi intră şi ei în eter- 
nitatea românească, sînt parcă ocoliţi de legendă. 

Brîncoveanu, nu! El intră, ca şi trimisul său 
prin peregrinări, într-o carte de aur unde. roua le- 
gendei, cu cît trece timpul, este mai proaspătă şi 
mai înmiresmată. „Brîncoveanu Constantin, boier 
vechi şi domn creştin“, nu şi-a mai încheiat nici- 
odată drumul prin istorie. Nici peregrinul din Scheii 
Braşovului. 

Cutreieră amindoi prin legendă şi eternitate! 

